
CARTEA I 


CAPITOLUL I 


I 


In cartea mea Cercetări asupra StăreiPțăranilor în 
veacurile trecute, mam ocupat de unele “păreri din Pă- 
mântul, Sătenii şi Stăpânii în Moldova, a d-lui R. Rosetti, 
întru atâta, întru cât ele erau contrare ideilor pe care le 
stabileam. 

Se înţelege că aşteptam ca d. R. Rosetti să releveze 
critica mea; era dreptul său. Aţi văzut vre-odată un autor 
susceptibil şi cam grandoman care să nu răspundă chiar la 
criticile cele mai drepte? M'a surprins totuşi nu numai con- 
ținutul, dar chiar şi titlul răspunsului: „O agresiune/. Agre- 
siune, de ce? Agresiune înseamnă un atac brusc, neaşteptat, 
nedrept şi violent. Nimic din toate aceste în critica mea. 
Mi se pare că un autor când face o carte ca cea cum e 
„Pământul, sătenii şi stăpânii“, în care mai totul se razimă 
pe ipoteze şi chiar pe fantazie, trebue să se aştepte la critici. 
De ce oare d. R. Rosetti a fost surprins când a văzut că 
eu îi combat teoriile? Şi de ce criticile mele le-a luat drept 
agresiune ? Să vă spun. Cartea d-lui R. Rosetti, în împre- 
jurările în care ea a apărut, (1907) printr'o tacită complezenţă 
din partea istoricilor serioşi şi printr'o complicitate incon- 

ştientă a marelui public ignorant, s'a strecurat mai fără nici 
o critică. Acest lucru a ameţit pe autor, fumurile grando- 
maniei i S'au suit la cap, şi, şi-a închipuit că cartea sa este 
netriticabilă. E dreptul că autorul a făcut tot posibilul ca 
să dea cărţei o aparenţă de mare erudiție şi de întinse 
cunoştiințe ; aproape pe jumătate paginile sunt pline de 
citaţii în toate limbile. Şi ştiţi că citaţiile impun la cei.ne- 
cunoscători. In realitate, în cele mai multe cazuri, citaţiile 
nu se potrivesc cu cele ce pretind ca să dovedească. 
Dar cine să uită la asemenea lucruri? Cine a studiat cartea 
d-lui R. Rosetti? Erau câţi-va istorici care puteau s'o ana- 
lizeze şi să se pronunţe în cunoştiinţă de cauză. Cel întâiu 
era d. Bogdan. Dar se pare că colegialitatea sau mai bine 
zis camaraderia impun obligaţii în dauna criticei şi a ade- 
vărului. Ori cum ar fi, cartea d-lui R. Rosetti, afară de mici 
excepţiuni, a avut o primire bună, ba chiar unii găgăuţi au 
luat'o ca culmea ştiinţei adânci. 

Şi iată că eu viu şi turbur acea atmosferă de beatitudine 
şi de ploriolă, în care plutea d. R. Rosetti cu cartea d-sale! 
Şi să nu credeţi că am făcut acest lucru cu uşurinţă; chiar 
eu la început fusesem ademenit la cetirea repede a aceste. 
cărţi, dt erudiţia superficială, a autorului. In Săptămâna, 
în oare *care articole, în înteresul polemicei, am susținut 
unele din teoriile d-lui R. Rosetti, încrezându-mă fără să 
am timpul a le cerceta mai cu deamânuntul. Când însă 
am cetit cu atenţie Pământul, sătenii şi stăpânii şi am 
căutat să-mi dau seama dacă autorul dovedeşte cu acte 
şi documente ceeace afirmă, atunci am văzut că este o 
simplă mistificare, şi am scris cele cunoscute în Cercetă- 
rile mele. | 

lată cum se explică cuvântul de agresiune, atribuit 
criticei mele. 

Titlul răspunsului d. R. Rosetti e o psichologie întreagă. 

II 


Dar să intru în materie. 


E obşteşte cunoscut întunericul care domneşte în istoria 
poporului nostru până în veacul al 14-lea, în tot ce priveşte” 
organizarea instituţiilor noastre politice şi sociale. Nu avem 
nici un act, nici un document de al nostru în această pri- 
vinţă. Istoria ţărilor, bazată pe -actele noastre, începe 
din veacul al 14-lea. Işi poate închipui cine-va ce dăunătore 
este această mare, foarte mare lacună. $i lacuna nu e sim- 
ţită numai de noi, ci de toţi istoricii care se ocupă cu 
asemenea chestiuni. Nu mai departe, eu am trimis cartea 
mea d-lui Flasch, autorul uvragiului important „Les Origines 
de l'ancienne France“, de care mă servisem în lucrarea 
mea. lată între altele ce îmi răspunde acest autor francez: 


„Sperez că prin investigaţiile d-voastră diligente, veţi pune în 
“evidenţă şi documente care să fie în stare a lumina şi epoca aşa 
de obscură a istoriei ţărei d-voastră şi anume acea care începe dela 
colonizaţia romană, până în al 13-lea şi al 14-lea veac. Această 
lucrare ar aduce un mare serviciu studiilor istorice“. 


Evident. Dar este acest lucru cu putinţă? 


Ei bine, ceeace eu mă declar ne în stare, nu numai 
a face, dar chiar a întreprinde, de vreme ce o asemenea 
lucrare presupune acte şi documente care nu există, acest 
lucru l'a întreprins d. R. Rosetti. 


In cartea mea atinsesem în treacăt ideile din Pă- 
mântul, sătenii şi stăpânii, pe scurt. D. R. Rosetti s'a su- 
părat. Foarte bine. Aceasta mă face ca să-l mulţumesc, 
reluând chestiile şi tratându-le cu toată desvoltarea cu- 
venită. Nu s'a mulţumit acest autor că lam cruțat, nea- 
Tătându-i o mulţime de enormităţi. Ei bine, ceeace a cău- 
dat, are să găsească în răspunsul pe care i-l dau acuma. 

III 


Două părţi cuprinde cartea Pământul, sătenii şi stä- 
pânii : Una, înainte de descălecarea Domnilor istorici, adică 
"nainte de veacul al 14-lea. D. R. Rosetti ne arată care era 
organizaţia socială şi politică a acestor ţări, la începutul 
veacului al 14-lea şi ca consecvență, şi în celelalte anteri- 
oare, fără a se opri la vre-unul din ele. Ba dacă ar tre- 
bui să-i caut părerea, atunci aşi spune că origina orga- 
nizaţiei sociale şi politice din veacul al 14-lea, d. R. Ro- 
setti o găseşte la începutul însuşi a existenței noastre 
ca popor cu o limbă şi cu ọ individualitate deosebite. 

A doua parte a lucrărei sale este cu privire la epoca 
istorică, începând cu veacul al 14-lea, epocă relativ cunos- 
cută şi pe care caută ca s'o pună în legătură, ca să zic 
aşa, cu partea antiistorică, făcând un tot armonic şi logic 
în desvoltarea noastră istorică, începând din veacurile cele 
mai vechi, fără soluţie de continuitate, până la jumătatea 
veacului al 18-lea. 

Numai de aici începe a fi de acord cu toată lumea, 
şi încă! 


IV 


Acuma să rezum cuprinsul cărței Pământul, sătenii şi 
stăpânii, 

Din timpurile cele mai vechi, în toate părţile locuite 
de Români, a fost un drept românesc. Autorul °’! găseşte la 
Românii de peste Dunăre, în Transilvania, în Galiţia, în 
Moldova şi în Muntenia. Acest drept românesc este identic, 
cu toată deosebirea de veacuri şi de distanţă geografică, 

Inchipuiţi-vă ce concepţie măreaţă! Românii, atât cei 
de peste Dunăre, cât şi din Dacia, în timpul epocelor ab- 

solut obscure, ascultă de geniul lor naţional şi independent 
unii de alţii, ei 'şi constituiesc un drept, cel românesc, pe 
care d. R. Rosetti "1 constată cu mândrie că le este comun. 
Iată firul istoric continuat în cursul veacurilor la un popor 
diseminat, care totuşi poartă pecetia naţionalităţei lui ! 

Care este ţâţâna împrejurul căreia se desvoltă dreptul 
românesc ? Este cneazul pe care-l găsim peste Dunăre, în 
Transilvania, în Galiţia, în Moldova şi în Muntenia, la pra- 
gul istoriei noastre. Nu e vorbă că tot d. R. Rosetti ne 
spune că cneazul e o creaţiune slavă, împrumutată dela 
popoarele de această rasă cu care am trăit. Dar în fine, 
măcar că cneazul este de origină slavă, printr'o consec- 
venţă cam bizară, el personifică eminamente spiritul naţio- 
nal şi în juru-i şi pe dânsul se desvoltă întreg dreptul ro- 
mânesc ! 

D. R. Ros&tti, cercetând atribuţiile cneazului din tim- 
purile antiistorice precum şi din acelea istorice, reuşeşte a 
reconstitui întreaga viaţă socială şi politică a Românilor. 

In adevăr s'ar părea că e greu în lipsă de documente 
să stabilim care a fost viaţa socială a Românilor din Moldova 
şi Muntenia în veacurile 12-lea şi al 13-lea. Care era organi- 
zaţia satelor din Moldova şi Muntenia, cine le ocârmuia, ce 
autoritate politică exista în aceste ţări înainte de aşezarea Dom- 
nilor istorici, ce fel de proprietate exista în aceste ţări, care 
erau raporturile între cneaz, autoritate superioară, şi între 
săteni, cine stăpâneau satele, cine le judecau; etc? Toate 
aceste chestiuni absolut necunoscute până la d. R. Roseti,!) 
sunt totuşi tratate de d-sa cu mare seninătate, cu multă 
siguranță, dându-le soluţiuni şi de detail şi de totalitate. 


1) Cu rezerva în ceeace priveşte pe d. Bogdan care în broşurica 
sa Despre Cnejii Români, precum şi acea despre Origina Voivodatului 
la Români, atinsese "nainte o parte din aceste chestiuni. 

Mai întâiu autorul se ocupă despre cneji şi constată 
că peste tot unde locuiau Românii, atribuţiile acelora sunt 
indentice. Aşa, în Ungaria, cnejii erau ocărinuitorii satelor, 
ereditari. Aşezaţi pe proprietăţi străine, fie regale, fie par- 
ticulare, ei aveau următoarele îndatoriri față cu proprietarii 
pământului : să strângă dările către fisc Sau către stăpânul 
pământului, să execute pe oameni la îndeplinirea clăcilor 
datorite acelor stăpâni şi la nevoie să-i conducă la războiu. 
In schimb, ei erau juitecătorii satelor, ei percepeau o treime 
din gloabele datorite, ei se foloseau de pământurile neo- 
cupate, aveau dreptul să ţie moară şi crâşmă, iar ţăranii 
mai erau datori să le facă şi oarecare clacă pentru culti- 
varea ogorului. 


In Transilvania d. R. Rosetti nu pune chestia proprie- 
tăţei solului, fiindcă este istoriceşte dovedit şi prea dovedit, 
că pământurile şi satele pe care le ocupat cnejii cu Ro- 
mânii, erau fie a Coroanei, fie a capitulurilor bisericeşti, 
fie a proprietarilor. Prin urmare cnejii nu putea să fie stăpâni 
alodiali pe moşiile pe care le ocârmuiau. 

Aceeaşi organizație, ne spune d. R. Rosetti, că o gä- 
sim şi în Galiţia, cnejii având aceleaşi atribuţii şi sătenii 
ocârmuiţi de dânşii aceleaşi obligaţii. Şi aici ei sunt aşe- 
zaţi pe moşii fie regale, fie particulare, cnezatul şi aici este 
un drept ereditari). Cneazul se mai folosea de întinderea 
dintre capetele paralelogramelor formând pământul locuito- 
rilor. Asemenea şi de dreptul exclusiv de a avea moară şi 
crâşmă. El avea dreptul de judecată asupra locuitorilor, 
prin urmare avea drept şi la o a treia parte din sumele la 
care se ridicau gloabele. Seniorului sau regelui, nudul pro- 
prietar, îi: dădea o parte din dările pe care el le strângea 
dela săteni. i 


1) Pământul, sătenii şi stăpânii, R. Rosetti pag. 56, 

Acum să vedem îndatoririle sătenilor către cneji în 
Galiţia. Ei erau obligaţi să facă trei zile până la şase zile 
de clacă pe lanurile cneazului, precum şi alte clăci, plus 
fiecare plătea un cens  bănesc cneazului, etc. 

După ce d. R. Rosetti stabileşte astfel drepturile isto- 
rice a cnejilor în Transilvania şi Polonia, după dreptul ro- 
mânesc, vine apoi la ţările noastre. 

Cu privire la Muntenia, d-sa este sobru, poate fiindcă 
cartea sa are de scop numai pe Moldova. In tot cazul ne 
arată că cnejii şi în Muntenia erau judecătorii satelor şi 
chiar stăpânii acelora, în calitate de judecători. 

Unde însă autorul este original de tot şi face desco- 
periri suprinzătoare, este cu privire la Moldova. 

Aici autorul tratează pe larg, raporturile în fiinţă în 
Moldova, înainte de întemeierea Domniei: 1) între săteni şi 
pământ; 2) între sătean şi cneaz, plus judii şi vatamanii; 
3) între cneaz şi pământ; şi 4) între cneaz şi stăpân de o 
parte, cu stăpânirea ţărei de altă parte 1), 

Cu alte cuvinte d-sa stabileşte întreaga organizaţie so- 
cială, politică şi economică, înainte de descălecare, adică îna- 
inte de jumătatea veacului al 14-lea. 

Să vedem care era sistemul de proprietate în Moldova, 
înainte de descălecarea lui Bogdan Dragoş, adică în veacul 
al 14-lea, după d. R. Rossetti. 

Satele erau libere de ori ce stăpân, ele nu constituiau 
proprietatea nimărui. 

Moldova se compunea dintro aglomeraţie numeroasă 
de sate, fără un stăpânitor unic, ci trăind o viaţă comunală. 
Sătenii erau proprietarii moşiilor şi anume stăpâneau în de- 
plină proprietate: casa, grădina şi via, apoi pământul de 
arătură şi de curătură, fiecare locuitor având o jerebie. Mo- 


1) Pământul, sătenii şi stăpânii, R. Rosetti pag. 79. 

şia însă fiind mai mare, a cui era proprietatea restului pä- 
mântului? Autorul ne-o spune: Toată rămăşiţa moşiei era 
averea obştească şi se stăpânea în devălmăşie de săteni. 
Deci era © proprietate particulară a fie cărui sătean, jere- 
biile, şi una comună, restul moşiei. Proprietarul, în sensul 
aşa cum îl găsim în veacurile următoare, nu exista. Exista 
numai cneazul care era ocârmuitorul şi judecătorul satului, 
Acesta, ferească Dumnezeu, să îi avut vre-un drept de pro- 
prietate asupra satului şi asupra moşiei. Ceeace îl deosibea 
pe dânsul de ceilalţi locuitori cu privire la proprietate, era 
că pe când ţăranii aveau numai o jerebie, cneazul avea două 
sau trei, pe care le stăpânea în aceleaşi condiţii ca şi ţă- 
ranii. Cât despre restul moşiei, cneazul mavea decât un 
drept de devălmăşie împreună cu ceilalţi săteni. Fiindcă 
proprietatea individuală era restrânsă numai la jerebii, au- 
torul îşi pune întrebarea: Cum să transmitea această pro- 
prietate? Şi ne răspunde: prin moştenire. Insă după obiceiul 
neamului, nu fiul cel mai mare sau nu toţi copiii moşte- 
neau egal; casa părintească cu jerebia întreagă rămânea fiu- 
lui celui mai mic! 1) Cât despre restul pământului de pe 
moşie, fiind un bun obştesc, el nu se împărțea. Acelaş lu- 
cru şi cu pădurea. 

Cnejii nefiind decât nişte căpetenii ereditare şi nea- 
vând decât autoritatea de a judeca şi de a ocărmui, nu pu- 
teau să aibe nici un drept de proprietate asupra moşiei în- 
tregi. 

Ce foloase aveau cnejii dela săteni, căci am văzut că 
dela sat n'aveau decât trei jerebii? Toate foloasele care le 
trăgeau cnejii, le aveau în puterea dreptului lor de judecă- 
tori şi de ocârmuitori ai satelor. Ei percepeau dela săteni 
a zecea parte din tot rodul pământului, o parte din rodul 


1) Pământul, sătenii şi stăpânii, R. Rosetti, pag. 112. 

stupilor; sătenii erau obligaţi să le facă trei zile de clacă, 
ei se foloseau de gloabele pricinilor pe care le judecau, ei 
mai aveau dreptul exclusiv să ţină moară şi crăşmă pe lo- 
cul de sub stăpânirea lor. 

Nici vorbă nu poate îi, zice autorul, că între cneaz şi 
pământul moşiei ar fi existat vre-un drept ca dela proprietar 
la proprietate. El singur nu dădea dijmă, fiindcă nu avea 
cui s'o dea, căci nu exista voevod, nu era nici suveran. lar 
dacă el putea să facă pe apele curgând pe hotarul satului, 
moară-sau iaz, aceasta nu în calitate de proprietar, ci de 
ocârmuitor şi judecător. Tot în această calitate îi făceau tä- 
ranii clacă de trei zile. 

Cu alte cuvinte starea pe care o găseşte Bogdan Dra- 
goş, venind în Moldova, aşi putea-o cu oarecare exageraţie 
formula în proverbul franțuzesc: Ni Dieu, ni maître. Ţara 
Moldovei nu era stăpânită de nimeni ca fracțiune sau frac- 
ţiuni de unitate, cnejii erau stăpânii dar în sensul în care 
am arătat, adică judecători şi ocărmuitori. 

lată-l pe Bogdan Dragoş descălecând în Moldova şi 
găsind ţara organizată în felul de mai sus. 

Credeţi, zice autorul, că s'a atins întru câtva Bogdan 
de o asemenea organizaţie ? Ferească Dumnezeu! De ce? 
Mai întâiu, ca chestiune de politică şi de oportunitate; al 
doilea, fiindcă cnejii erau ereditari în dreptul lor de jude- 
cători şi de ocârmuitori; cum putea Bogdan să-i depose- 
deze ? De asemenea Domnul nu poate să se atingă de sa- 
tele moldoveneşti care erau în proprietatea ţăranilor. Pe ce 
pune deci descălicătorul stăpânire? Pe foarte puţin lucru., 
Intâiu pe locurile pustii, pe satele care aparținuse familie! 
lui Sas. (lată un lucru care îl auzim întâiaşi dată. Va să zică 
înainte de descălecare în timpul domniei lui Sas, acela a 
avut un număr de sate ca proprietate). Bogdan mai piine 
stăpânire şi pe satele atârnând de târguri. (Iarăşi un lucru 

pe care autorul nu ni-l spusese vorbind de organizaţia anti- 
istorică), 

Dar Bogdan vine cu o curte şi cu un număr de 
curteni, boeri de ai tronului, care cereau şi ei ca să 
se folosească din descălecare. Ce le dă Domnul? Moşii 
şi sate nu le poate da ca proprietate, pentru două 
motive: Intâiu, fiindcă ţăranii erau proprietari pe sate, 
cârmuitori, nu puteau fi scoşi din însărcinarea lor. lată-i deci 
pe curtenii şi boerii lui Vodă, nevoiţi ca să nu să poată 
folosi cu nimic din această descălecare, în care ei avusese 
atâta speranţă! Atunci atât Bogdan cât şi succesorii săi, 
foarte diplomaţi, întrebuinţează o abilitate. Ei hărazesc boe- 
rilor numai sate unde cnejii murise şi unde familia lor ere- 
ditară- se stinsese | respectând dreptul celor îm- viaţă. Şi ce 
credeţi că cei întâiu Domni au hărăzit sau chiar puteau să 
hărăzească prin daniile lor ?: Proprietatea moşiei ? Ferească 
Dumnezeu ! Moşia era a ţăranilor. Boerii în satele unde cne- 
jii se stinsese, ocupă aceleaşi atribuţii şi au aceeaşi calitate 
ca şi predecesorii lor. Aşa boerul nu devine proprietar pe 
moşie, ci numai pe câteva jerebii, el ce e dreptul percepe 
o dijmă din roade, lui i se face trei zile de clacă, are moară 
şi crăşmă, însă toate acestea în calitate de judecător, func- 
țiune în care se substituie cneazului şi de loc în acea de 
proprietar. El se mai foloseşte şi de gloabele rezultate din 
pricinile pe care le judecă. 

lată ce Domnii din veacul al 14-lea, al 15-lea şi al 
16-lea, dăruesc prin hrisoavele lor, atât şi nimic mai mult. 
De fapt Domnii nu dăruesc decât un lucru, judecia, iar de 
loc proprietatea, moşia. 

Această organizaţie ţine, o mai repet, în tot veacul al 
14-fea, al 15-lea şi al 16-lea, ba continuă şi în veacul al 
17-lea, şi jumătate din acel al 18-lea. Cu încetul însă boe- 

rii, simpli ocârmuitori şi judecători ai satelor dăruite, încep 
a abuza de puterea lor, ne spune autorul. Deja din timpul 
cnejilor, faptul că cnezatul era ereditar, începuse a face pe 
urmaşii acelora să creadă că nu numai locuitorii sunt su-- 
puşi cneazului ci chiar şi pământul, adică moşia. Chiar dacă 
nu S'ar fi constituit principatul Moldovei, autorul lasă să 
înțeleagă că şi cnejii ar fi abuzat în cursul veacurilor, de 
situaţia lor privilegiată şi că ar fi sfârşit ca să se facă pro- 
prietari şi pe partea pe care sătenii o ocupau în particular 
şi pe toată partea pe care aceia o stăpâneau în devăl- 
măşie. 

Ceeace cnejii n'au avut vreme să facă (măcar că au 
cărmuit satele sute de ani) boerii din veacul al 14-lea, al 
15-lea şi al 16-lea, fac. 

Şi cum s'a făcut această transformare? Cum simpli 
judeci devin stăpâni proprietari pe tot hotarul? La aceasta 
a contribuit întâiu, ne spune autorul, o defectuoasă redac- 
tare a actelor de danii. Hrisoavele de hărăzire dădeau ju- 
deciile satelor cu fof hotarul. E clar, zice d. R. Rosetti, 
că subt acest lucru, Domnul nu înţelegea să dea pro- 
prictatea moşiei, dar donatarii s'au folosit de aceste cu- 
vinte cu „fot hotarul“ şi au înțeles că Domnul le-a dat 
nu numai judecia ci şi proprietatea. lată cum s'a falsi- 
ficat concepţia primitivă, pură, a celor întâiu Domni dărui- 
tori | . 

La acest motiv se mai adauge un altul. D. R. Rosetti 
ne spune că judeciile, adică dreptul de judecată asupra unui 
sat, titularul putea să-l vândă cu consimţimântul Domnului. 
Era un abuz, fiindcă autorul indignat adaugă, că înainte de 
întemeiere, judeciile nu se vindeau. Acest obiceiu rău a fost 
introdus întâiaşi dată în Muntenia, odată cu întemeierea sta- 
tului muntean, şi pe urmă el a trecut şi în Moldova. Era 
o atingere flagrantă a obiceiului pământului. Atât le-a tre- 

buit boerilor! Putând .vinde' dreptul de judecată, ei au în- 
ceput a vinde şi bucăţi din hotarul moşiei. Nu e vorba că 
țăranii nu sufereau, ne zice d. R. Rosetti, căci pământurile 
- lor erau respectate. (Cum nu sufereau, de vreme ce boerul 
vindea din pământul în devălmăşie a moşiei ?) Dar ceeace 
e mai grav, ne zice autorul, este că Domnul începe a în- 
tări asemenea abuz. Şi apoi adauge cu melancolie : „Vedem 
deci că dela începutul domniei, vechiul obiceiu românesc se află 
pe povârnişul care pe nesimţite îl duse la desfiinţarea lui desăvâr- 
şită“ 1), 

După aceasta autorul caută printr'o explicaţie: confuză 
să arate cum cu timpul, chiar şi situaţia ţăranilor s'a schim- 
bat faţă de boerul, urmaşul cneazului, şi cum s'a făcut că 
din ceeace ţăranii dădeau dijmă şi făceau clacă, numai pen- 
tru dreptul de judecată, li se impune dijma şi claca ca o 
plată a ocupărei pământurilor lor şi prin consecvență cum 
ţăfanul proprietar devine şezător pe moşia boerului, stăpân 
absolut. Explicaţia cu invaziile străine, cu înființarea de 
slobozii, etc., etc., sunt aşa de copilăreşti, în cât nu merită 
să mă ocup de ele. 


E destul ca să caut a degaja ideea stăpânitoare a au- 
torului. Iat-o: Boerii obţinând dreptul de a înfiinţa slobozii, 
au făcut din oamenii de strânsură care au venit să se aşeze 
acolo, simpli clăcaşi şi plătitori de dijmă, căci dela început 
nu le dase nici un fel de drept de proprietate asupra pă- 
mânturilor concedate. Dar fiindu-mi imposibil să degajez 
ideea autorului, prefer să reproduc întreg pasajul: 


„Dar oamenii de strânsură aduşi în slobozie găsiau, la aşeza- 
rea lor, hotarul stăpânit de acel care-i adusese. Ei descălecau pe 
hotarul stăpânului. Obiceiul pe temeiul căruia veniau să se aşeze 
pe acel hotar li închezeşluia într'udevăr folosinţa lui neturburată 
pe vecie, în condiţiunile cele mai prielnice lor; totuşi dela început 


1) Pământul, sătenii şi stăpânii, R. Rosetti, pag. 162. 

li se întipărea în minte faptul că dreptul stăpânului asupra hotaru- 
lui era anterior dreptului ce-l câştigase ei prin aşezarea lor. 

„Şi acest efect moral nu s'a produs numai în sloboziile aşe- 
zate pe hotare pustii, ci şi în sate vechi. 

„Domiii dădeau privilegii de scutire de dări, nu numai pen- 
tru a înființa colonii nouă, ci adesea şi pentru a aşeza oameni străini 
în sate în fiinţă, a căror populaţiune fusese rărită sau distrusă 
dintr'o împrejurare oareşcare. Şi îutr'un caz şi în celălalt, privile- 
giul era dat stăpânului satului care aduna oameni prin mijloacele 
lui şi îi aşeza pe hotarul /ui. Şi în mintea acestor coloni trebuia 
deci să se întipărească faptul, că dreptul stăpânului asupra hota- 
rului era anterior dreptului ce-l câştigase ei prin venirea lor. 

„lată cum s'a înfipt cu încetul în mintea poporului credinţa 
că săteanul șede (locuieşte) pe hotarul vecinului, făcându-l să uite 
aproape cu totul că, din vechime, el şedea pe locul lui propriu. Cu 
bună samă că aceeaşi credinţă se întipărise încă mai repede şi cu 
mai multă tărie în mintea stăpânilor. 

„Dreptul săteanului de a se folosi de hotarul pe care şedea 
nu era tăgăduit de nime, căci ce venit ar fi dat pământul, dacă 
nu l-ar fi lucrat săteanul spre a da stăpânului a zecea din roadă? 
Dar peste dreptul lui crescuse, în urma împrejurărilor politice, pe 
nesimţite, un drept de stăpânire mai înaltă al fostului judeţ. Cu 
încetul, în curs de două veacuri, din ocârmuitor sătesc, cu parte 
în hotarul satului, el devenise stăpânul întregului hotar, înălțând, 
noul său drept asupra celui din veci al sătenilor. i 

„Această transformare a mai fost fără îndoială înlesnită de 
împrejurarea că stăpânirea stăpânului era întemeiată pe titluri scrise, 
pe când acea a săteanului, deşi mai veche, | nu era sprijinită de nici 
o scrisoare“, 

Acest regim de cotropire, ne zice autorul, continuă cu 
Oarecare alternative, până la jumătatea veacului al 18-lea, 
când Domnii fanarioți vin prin urbarele lor şi consacrează 
o stare de proprietate a boerilor peste moşii şi acea de ser- 


vitute a ţăranilor faţă cu proprietarii. 
V 


Cetind această fantastică înjghebare istorică, rămâi 
gânditor. Te întrebi cum se poate ca un om serios să plăs- 

nruiască o închipuire a sa pe care $o creadă că este 
purul adevăr şi încă să aibă pretenția că este bazată pe acte 
şi documente? Eu înţeleg ipotezele în istorie, dar chiar ipo- 
tezele trebuesc să aibă o bază primitivă reală şi să fie date 
vecinic de pure ipoteze, iar mu de adevăruri şi constatări 
positive. 

D. R. Rosetti are atâta lipsă de spirit de critic istoric, 
de orice metodă de investigaţiune şi suferă de atâta lipsă de 
orice concepţiune reală a lycrurilor, în cât crede că o sim- 
plă închipuire istorică a sa, prin faptul că a legat de dânsa 
acte şi documente care mau nici un raport cu dânsa, de- 
vine literă de evanghelie. 

Acuma câţiva ani am cetit o concepţie—roman, inti- 
tulat Civilizaţia noastră în anul 2000. Autorul caută să ghi- 
cească la ce grad se va desvolta civilizaţia peste 1100 de ani. 

Nu s'a gândit un singur moment să dea lucrarea sa 
drept o cercetare istorică. D. R. Rosetti face pe dos. D-sa 
se transportă cu imaginaţia sa fecundă în cursul veacurilor 
al 10-lea, al 11-lea sau al 12-lea, unde lipsesc documente 
proprii ale noastre şi profitând de această lipsă, creează din 
capul său pentru ţările româneşti şi în special pentru Mol- 
dova, o organizaţie politică, o alta economică, stabileşte na- 
tura proprietăţei din acele veacuri, excluzând marea pro- 
prietate, şi apoi pe această concepţiune arbitrară, caută să 
aşeze chiar viaţa istorică a ţărilor, punând în legătură ne- 
cunoscutul ipotetic cu epoca istorică, a cărei documente le 
stâlceşte, le diformează, în sensul idei preconcepute. 

CAPITOLUL II 
I 


Ia să luăm una câte una toate îndrăznețele păreri ale 
autorului ; ia să-l răfuesc odată pentru totdeauna definitiv, 
pe acest cavaler aventuros, din câmpul istoriei. 

D. R. Rosetti ne afirmă că Moldova nu a avut o or- 
ganizaţie politică generală până la descălecarea lui Bogdan 
Dragoş, țara ma fost stăpânită de nici un voevod şi n'a 
fost supusă nici unei autorităţi superioare. Cu ce dovedeşte 
acest lucru ? Cu nimic, dar absolut cu nimic. Este fructul 
închipuirei sale. Şi în ce scop face această afirmare? 
Pentru că în concepţia sa fantastică, orice stăpânitor sau 
Domn al ţărei, Par fi încurcat. D-sale îi intrase în cap să 
susțină că cea mai însemnată organizaţie politică în Mol- 
dova era comuna, sau mai drept erau satele şi că cca mai 
supremă autoritate peste care alta nu exista, erau cnejii, 
ocârmuitori şi judecători, 

Inţelegeţi bine că dacă ar fi admis că Moldova şi 
“nainte de descălecare a aparţinut unei unităţi politice, 
unui stat vecin sau a unui Domn? autonom, atunci lucru- 
„rile s'ar fi schimbat, satele mar mai fi fost cum susține 
d-sa de capul lor, independente unele de altele, nici cnea- 
zul autoritatea cea mai supremă din ţară. 

Mai mult. D. R Rosetti voeşte să facă din cneaz un 
personaj de sine stătător, în deosebire de cnejii din Ungaria 
şi din Polonia. Autorul ne-o spune clar, cnejii în Transil- 
vania şi în Galiţia erau aşezaţi pe pământurile regale sau 
ale nobililor, prin urmare plăteau acelora  redevențe. 


www.digibuc.ro 


16 


Cnejilor din Moldova le plăteau ţăranii redevenţe, iar ei 
nu plăteau nimărui. Pentru ce? Pentru că pământul, 
ne spune autorul, nu era a nimărui. Citesc textual: 
„Faptul că întregimea hotarului fiecărei aşezări fusese dela început 
al obştei sătenilor, mi se pare că reiese pe deplin din considera- 
țiile generale expuse mai sus (??!!) combinate (!!! ) cu sta- 
rea lucrurilor în celelalte ţări locuite de Români. De altminterlea 
al cui ar fi fost oare acel hotar? Al Suveranului nu, căci Suvera- 
nul lipsea“,!) 

Serios? Va să zică Moldova, înainte de descălecarea 
lui Bogdan Dragoş, era o ţară neocupată politiceşte, nu 
avea nici un stăpânitor. Işi dă seamă d. R. Rosetti de ce 
spune? Cum ? Adică într'o epocă în care în Europa nu exista 
un peticel de pământ care să nu aparţie vre-unei organi- 
zaţii de stat şi care prin urmare să nu aibe vre-un Dom- 
nitor, numai Moldova făcea excepţie, căci acolo erau sim- 
ple organizări cu cnejii lor în frunte ? 


Când te uiţi în jurul Moldovei, vezi că totul aparţinea 
organizaţiilor de stat bine definite şi puternic constituite. 
La Apus regatul ungar, la Nord şi Răsărit cel polon. Pu- 
teau să scăpe aceste ţări, lipsite de consistenţă naţională, 
de stăpânirea “fie a unuia, fie a celuilalt regat? Bunul simţ 
îți spune că nu. Dar eu în istorie nu mă iau după bunul simţ 
şi după logică care pot să te înşele, ci după fapte şi acte. 

Aşa Muntenia, din timpuri foarte vechi, înainte de 
veacul al 13-lea în tot cazul, era sub stapânirea regilor 
unguri. Aceşti regi exercitau autoritatea teritorială asupra 
Munteniei, care era obicinuită în acele veacuri. 


Când în 1247 regele Bela al IV-lea, cedează Oltenia 
şi o parte din Muntenia de dincoace de Olt, cavalerilor 
teutoni, nu face atunci act de primă ocupaţie. Muntenia 
era înainte de năvălirea Tătarilor sub autoritatea nu numai 


1) Pământul, sătenii şi stăpânii, R. Rosetti, pag. 113 şi 114, 

nominală ci efectivă, a Ungurilor; lucru e dovedit prin 
diploma lui Bela al IV-lea. Prin ea aflăm, că mult 'nainte 
de 1247, existau voevodate şi cnezate româneşti în ţară, că 
regii Unguri percepeau venituri dela acele voevodate şi 
cnezate, prin urmare exercitau dreptul lor de suverani, şi 
că cedând cavalerilor teutoni unele din acele formaţiuni 
politice, le cedează şi jumătatea din cantitatea veniturilor 
pe care ei le percepeau în calitate de suverani. 

Deci Muntenia nu era o ţară, prin veacul al 12-lea şi 
al 13-lea, de izbelişte şi nu se bucura de o libertate a 
sălbaticilor din centrul Africei. 


II 


Să venim acum la Moldova. 

Am văzut că îndrăzneţul aventurier istoric face din 
Moldova un fel de sat a lui Cremene, care veacuri a trăit 
într'o stare semi-barbară, fără nici .o organizaţie politică. 
Starea de barbarie, ne spune autorul, exclude marea proprie- 
tate, exclude o castă nobiliară, exclude chiar ideea proprietăţei. 
„Nu este exemplu, zice autorul, în întreagă istorie a omenirei, ca 
pământul ocupat de vre-un neam, să fi fost, pe când acel neam se 
află încă întro stare primitivă şi semi-barbară, proprietatea exclu- 
sivă a unei caste nobiliare, relativ puţin numeroasă“, 1) 

Şi despre ce veacuri ne vorbeşte în acest mod auto- 
rul? Despre întâia jumătate a veacului al 14-lea!!! Cea 
întâiu organizaţie de stat, a fost înjghebată de Bogdan Dragoş 
campe la 1362 şi încă şiel n'a făcut decât a consacrat starea 
de primitivitate şi semi-barbarie a veacurilor de mai înainte!! 

Dar asupra acestei chestii voiu vorbi pe larg cu oca- 
zia discuţiei felului proprietăţei, după ideea d-lui R. Rosetti, 
în Moldova, 


1) Pămantul, sătenii şi stăpânii, R. Rosetti, pag. 114. 

CAPITOLUL III. 
Dreptul românesc 
I 


In concepţia ipotetică istorică a d-lui R. Rosetti, intră 
şi existența unui drept românesc, comun tuturor ţărilor lo- 
cuite de Români. Inţelegeţi consecvenţa. Dacă a existat un 
drept românesc la Românii din Serbia, la cei din 1ransil- 
vania şi la cei din Galiţia, drept identic, cu oarecare bună 
voinţă, ba aşi putea spune că cu multă bună voinţă, un 
istoric îndrăzneţ poate conchide că acelaş drept a existat şi 
în Muntenia şi Moldova. Ba, acel îndrăzneţ istoric se poate 
deda la o operaţie mai hazardoasă şi anume: chiar când nu 
s'ar găsi nici o urmă de un asemenea drept în Moldova şi în 
Muntenia, în aceleaşi veacuri unde îl găsim la ceilalţi Ro- 
mâni, încă poate conchide că el a trebuit să existe şi în 
țările noastre. Existenţa unui drept românesc în Serbia, Tran- 
silvania şi Galiţia, comun şi identic, îi trebuia absolut d-lui 
R. Rosetti, pentru ca, în lipsă de orice acte din Moldova şi 
Muntenia, să conchidă cu siguranţă că a existat şi în a- 
ceste ţări un asemenea drept şi să-l arate cu complezenţă, 
descriindu-l până în amănunţimi. 

lată importanţa dreptului românesc pentru d. R. Rosetti. 

Să vedem cum îl stabileşte. 

In ceeace priveşte dreptul românesc, la Românii din 
imperiul sârbesc, d-sa se bazează pe cercetările d-lui Bog- 

dan 1). Dar trebue să adaug imediat că d. Bogdan nu-ne 
spune în ce a consistat dreptul românesc la Românii de peste 
Dunăre, şi bine face că nu ne spune, fiindcă ar fi fost 
greu de spus, iar după o metodă riguroasă ştiinţifică, chiar 
imposibil. 

Doi scriitori numai au încercat ca să stabilească în ce 
consista dreptul românesc de sub împăratul sârbesc Ştefan 
Duşan, şi anume Hajdeu şi Neculai Densuşianu. Osteneala 
care îşi dă cel întâiu este zadarnică. Să spun câteva cuvinte. 

Hajdeu pretinde că dreptul de protimisis asupra pro- 
prietăţei din sânul unei familii, adică preferința unei rude 
faţă de un străin la cumpărarea unei proprietăţi, este ca- 
racteristica dreptului românesc în imperiul sârbesc. 

Constituie în adevăr aceasta o particularitate a drep- 
tului românesc ? Hajdeu conchide în mod afirmativ, pe mo- 
tivul că nu o găseşte în legislaţia lui Duşan, cu privire la 
popoarele slave şi că acest drept de protimisis are cea mai 
mare legătură cu vechiul drept francez, dreptul de răscum- 
părare, anume cu retrait ligneâgs, retrait seignieural, retrait 
conventionnel, etc. 

Inţelege oricine că o asemenea apropiere şi o aseme- 
nea dovadă, sunt slabe de tot. Un lucru e sigur, este că 
dreptul de protimisis a rudelor îl găsim în legislaţia bizan- 
tină. Prin urmare dreptul de protimisis exista în peninsula 
balcanică la toate popoarele, la Greci cei întâiu. Eroarba 
lui Hajdeu este manifestă. 

In vechiul drept al ţărilor acestora, dreptul de proti- 
misis nu-l vedem lămurit, vedem cel mult obligaţii impuse 
unei familii ca să nu înstrăineze imobilele, care seamănă pu- 
ţin cu ceeace arată Hajdeu, dar care nu e tot acelaş lucru. 


1) Despre cnejii români. 

Hajdeu mai găseşte ca drept românesc printre Sârbi, 
juriul, juraţii. Tratarea acestei chestii m'ar duce prea de- 
parte ; dealtmintrelea ea nu interesează în cauză, fiindcă nici 
d. Bogdan nici d. R. Rosetti nu numără instituţia juraţilor 
printre vechiul drept românesc. 

Ce mai găseşte Hajdeii ca drept românesc? Proprie- 
tatea ereditară a nobililor scutită de orice sarcină, afară de 
serviciul militar, precum şi alte două feluri de proprietăţi, 
una preoțească şi alta roturieră. 1) 

Se poate pretinde serios că proprietatea ereditară a 
nobililor, scutită de orice dări pe care o găsim la toate po- 
poarele şi în toate legislaţiile timpului, era o particularitate 
a dreptului românesc la Românii din Serbia ? Ceeace e ca- 
racteristic şi principal pentru subiectul care mă ocupă, e că 
Hajdeu, cu foarte multă bună voinţă supune la analiză actul 
de donaţiune a lui Ştefan Duşan în care se vorbeşte de 
cneji şi de Români; totuşi din analizarea acelui act nu gă- 
seşte că cnejii români acolo ar fi fost judecătorii satelor. 

Prin urmare dreptul românesc stabilit de Hajdeu nu 
poate fi luat în consideraţie. Dealtmintrelea nici d. Bogdan 
şi chiar d R. Rosetti, nu pomenesc nimic de cercetările 
d-lui Hajdeu, nici nu îşi însuşesc rezultatul lor. 

Aşa că în privinţa Românilor de dincolo de Dunăre, 
rămânem cu un lucru care pare a fi constatat, deşi nici 
acela în mod categoric, anume că ar fi existat acolo un 
drept românesc, 

Hajdeu găseşte pe cneaz simplu funcţionar districtual. 
Acest lucru are mare importanţă pentru desvoltările care le 
voiu face imediat. 

Un alt istoric care sa ocupat de dreptul românesc, 


1) Arhiva Istorică, Hajdeu, vol. IH, pag. 85 200. 

în mod incidental, la Românii de dincolo de Dunăre, a fost 
Nicolae Densuşianu. Intro notiţă a cărţei sale, Monumente 
pentru istoria țărei Făgăraşului 1), autorul pretinde că una 
din caracteristicile dreptului românesc de dincolo de Du- 
năre, era şi impositul de a da o oaie şiun berbec cu lână, 
de 50 de capete de vite. Şi ca dovadă ne citează pe d. 
Hajdeu, Archiva Istorică, vol. III, pag. 120 şi 121. Este ceva 
adevărat în această afirmaţie. Ştefan Duşan stabileşte prin ac- 
tul său de donaţiune bisericei cu hramul Mihail şi Gavril, ce 
trebue să dea acelei mânăstiri, fie care din satele locuite fie 
de Sârbi, fie de Ţigani, fie de Români, şi el se exprimă ast- 
fel. După ce vorbeşte ce sunt datori Ţiganii să dea mănâs- 
tirei, apoi continuă astfel: „Legea pentru Români să dea dela 
fiecare 50 de capete de vite câte un miel şi câte un berbec cu 
lână; şi să dea la finitul fiecărui an câte un cal sau 30 de per- 
peri, etc.“ i 

Ce înseamnă aceasta? Că Duşan vorbeşte de un drept 
românesc? Dar de loc. Ci el impune acest imposit, această 
lege, Românilor, el din buna lui voinţă şi autoritate. Cetească 
cineva restul pasajului şi se va convinge pe deplin că aici 
nu este vorba decât de nişte prestaţiuni pe care împăratul 
le impune satelor româneşti conform felului lor de ocupa- 
ție în favoarea bisericilor donatoare. 

Dealtmintrelea suntem depriuşi cu iubirea fără de mar- 
gine a lui Nic. Densuşianu de a găsi peste tot locul, Ro- 
mâni, dreptul românesc, privilegii, etc. 

N'are cineva decât să citească adnotaţiile acestui au- 
tor asupra documentelor din colecţia Hurmuzachi, vol. I 
(pag. I şi I-a) ca să se convingă. 


1) Vezi pag. No. 3, nota 1 la fine. 

II 


Trecem acuma la dreptul românesc din Ungaria (Tran- 
silvania). 

D. R. Rosetti tot pe Niculai Densuşianu să razimă ca 
să stabilească acest drept. 

Este necontestat că în actele regilor unguri din vea- 
cul al 15-lea, se vorbeşte de un jus valahicum. In ce con- 
sista acel drept, d. R. Rosetti nu ne spune, nici nu-şi dă 
osteneala să'] citeze. Ba aşi putea zice că pentru conclu- 
ziile fantaziste la care voeşte s'ajungă, mare nevoie să sta- 
bilească ce era acel drept românesc. 

Dacă ne-am potrivi lui Neculai Densuşianu, dreptul 
românesc era foarte întins. Aşa, acest istoric ne spune că 
Românii nu puteau fi lipsiţi de. proprietatea lor, nici chiar 
în caz de înaltă trădare, decât numai dacă erau judecaţi de 
nobilii chinezi şi bătrânii Români. O curată rătăcire pornită 
dintr'un sentiment debordant de naționalism. Căci când ne 
uităm la isvoarele la care ne trimite, nu găsim nimic aşa ceva. 

Ba ceva mai mult. Am găsit un act de reinte- 
grare din partea lui Ludovic regele Ungariei (1372) prin 
care restituie Românilor Ladislav şi Petru Neacşu moşiile 
pe care i le confiscase, crezând că aceia sunt rebeli, şi 
atât în confiscare cât şi în restituire nici vorbă nu e de vre-o 
judecată de chinezi sau bătrâni Români. 1) 

Tot d. Neculai Densuşianu ne mai spune că donațiile 
de moşii se făceau Românilor în condiţii cu totul altele de 
cât cele obicinuite în ţinuturile ungureşti. Eroare abso- 
lută, căci e destul ca să citească cineva documentele Hur- 
muzachi, vol. I, ca să se convingă. ?).. 


1) Hurmuzachi, vol. I, part. H pag. 196, documente din Istoria Ro- 
mânilor. 


2) Hurmuzachi, vezi între altele pag. 71 şi 72, vol. I partea H-a. 
Documente din Istoria Românilor. 

Un simplu lucru rezultă din actele de care se ser- 
veste Neculai Densuşianu şi la care se referă în notă d.R. 
Rosetti, anume că exista instituţia juraţilor şi că Românii 
plăteau un imposit din oi numit guinguagesima precum şi 
din porci, etc., lucru care dealtmintrelea se explică prin fap- 
tul că Românii erau mai cu seamă cultivatori de oi. 

In “adevăr, găsim între alte multe documente şi unul 
din 1366, prin care Ludovic, regele Ungariei, cedează ma- 
gistrului Deşu din Transilvania, impositul de o oaie la 50 
(quinquagesima ovium) dela un sat românesc numit Mohal. 1) 

Dar acest lucru repet, nu constituia drept vorbind 
un drept românesc, ci arată ocupaţia şi felul de traiu a 
Românilor din Transilvania, mari crescători de oi. 

Dar mai la urmă lucru se explică de ce a trebuit să 
existe un drept românesc în Serbia şi în Transilvania, pen- 
tru că exista o populaţie română în sânul unei populaţii 
străine, sârbeşti sau ungureşti. Românii aveau ca naţiona- 
litate o viaţă ceva deosebită de aceea a stăpânitorilor lor. 
Felul lor de traiu, de industrie şi de activitate, fiind deo- 
sebit, era natural ca să se creeze pentru ei obiceiuri şi dis- 
poziţii speciale, mai ales că este cunoscut că în timpurile 
vechi, viaţa şi desvoltarea comunală a fiecărui popor dintrun 
imperiu sau dinir'un regat, se lăsa cât se poate de liberă, 
de stat. Aşa era în Transilvania un obiceiu sau un drept 
săsesc, săcuesc; de ce n'ar fi fost şi românesc? Implica a- 
cest lucru o desvoltare cu desăvârşire sui-generis? Nu, ci 
numai un fel particular de traiu, de bogăţie şi de muncă. 
Şi atunci se explică de ce era pentru păstorii Români de 
dincolo de Dunăre şi cei din Transilvania, un impozit de o 
oaie la 50, etc. 

Dar toate aceste nu constituiau un drept propriu zis 


1) Hurmuzachi, Documentele din Istoria Românilor vol. I part. II 
pag. 130. 

naţional, adică principii particulare şi deosebite pe care să fie 
rezemate organizaţia socială şi politică a tuturor Românilor. 


III 


Mai mult, ori unde întâlnim colonii româneşti, băgate 
în elemente străine, conform obiceiurilor timpului de a lăsa 
oarecare independenţă comunală populațiilor, vom găsi tot- 
deauna un drept românesc. 

Acest' drept îl găsim în adevăr şi în Galiţia, unde un 
număr de colonişti Români din Transilvania se duc de for- 
mează sate şi plantaţiuni nouă. 

Despre coloniile din Galiţia voiu vorbi îndată, când mă 
voiu ocupa de faimoşii cneji ai d-lui R. Rosetti. Deocam- 
dată e destul să spun că în actele de concesiune pe care 
regii sau nobilii poloni le dau cnejilor Români colonizatori, 
` se vorbeşte de un drept românesc. In ce consista acel drept? 
Doi istorici poloni s'au ocupat cu această chestie: d-nii 
Tadeu Cziaki şi Stadniski. | 

Despre coloniile româneşti din veacul al 14-lea nu 
avein nici o ştiinţă în ceeace priveşte condiţiile existenţei lor. 

Ca să se vadă pe ce teren vag şi nesigur să calcă 
când e vorba de a determina în ce consista dreptul româ- 
nesc, e destul ca să spunem câteva cuvinte asupra rezul- 
tatelor la care d. Stadniski ajunge, studiind actele de con- 
cesiune din veacul al 16-lea şi al 17-lea din Galiţia. Re- 
produc cuvintele autorului polon. 

„Prin ce anume dreptul român diferia de acel polon, de acel 
rutean sau de acel de Magdeburg, nu este chip a o spune, lipsin- 
du-ni un condice de legi şi de obicee române. Ceeace putem afirma 
cu siguranţă, se reduce la următoarele punturi : 

„In dreptul român penal amendele pecuniare jucau un mare 


rol, de oarece sunt menţionate în fiecare privilegiu, iar a treia parte 
din acele amende aparţinea la dotaţiunea chinezului. 

„Chiar divorţul se răscumpăra prin o certă măsur de bani, 
dupre cum vedem din privilegiul satului Dolziţa. 

„După dreptul român civil, ca şi după Pravda rusească a 
lui Iaroslav, ereditatea teritorială se cuvenia nu primogenitului, ci 
fiului celui mai mic, ceeace se poate conchide dintr'un document 
de ale satului Ustrzyki“. 1) 

Din însuşi această citaţie se vede lămurit că aici nu 
poate fi vorba de dreptul românesc care se practica şi era 
'Obicinuit în ţările noastre. Observaţi că aici e vorba de veacul 
al 16-lea şi al 17-lea, în care în România găsim multe docu- 
mente în această privinţă şi din nici unul nu S'ar putea de- 
duce de exemplu moştenirea copilului celui mai mic, la 
moartea tatălui, sau răscumpărarea adulterului prin bani. 


Din însuşi declaraţiile lui Stadniski rezultă că dreptul 
de moştenire a fiului celui mai mic nu-l găseşte decât în- 
trun singur sat aşa numit românesc, Ustrzyki, sat care pro- 
babil nu mai era locuit de Români. lar faptul pe care-l ob- 
servă autorul polon că acest drept de moştenire îl găseşte 
în vechea prazilă rusească, numai lasă nici o îndoială asu- 
pra caracterului slav a acestui drept de moştenire. i 


Dealtmintrelea autorul ne mai arată îngăimeala sa când 
e nevoit să determine Care erau satele româneşti propriu 
zis şi care ale altor naţionalităţi, căci ne adauge, că în a- 
ceastă privinţă s'ar putea face confuzie. 

In Sfârşit, Stadniski mai declară următoarele. „Prin 
ce anume dreptul român diferă de acel polon, de acel rutean sau 
de acela de Magdeburg, nu este chip a o spune, lipsindu-ne un 
condice de legi şi de obicee române“. 

lată-ne deci şi în privinţa dreptului românesc din Ga- 
liţia în plină confuzie şi nesiguranţă. Totuşi pentru d. R. 
Rosetti aceste dificultăţi sunt bagatele, el le taie cu ascuţişul 
săbiei sale de istoric cavaler şi trece înainte. 


i) Arhiva Istorică, Hajdeu, vol. IV, pag. 12. 

Şi trece înainte ca să ajungă la Moldova şi Muntenia 
unde pretinde că a găsit urme de un drept românesc?! Un 
drept românesc în Moldova şi în Muntenia? Mare come- 
die! Am arătat că este elementar ca să se vorbească de un 
drept românesc, acolo unde populaţia dominantă practica 
un altul deosebit. Aşa se înţelege că în Ungaria, regat de 
populaţie dominantă maghiară, cu legile şi obiceiurile lui, 
să fi fost vorba de un drept românesc, pentru satele de a~- 
ceastă naţionalitate. Acelaş lucru şi pentru coloniştii Ro- 
mâni din Galiţia. Satele de limbă străină se bucurau de 
dreptul naţionalităţei la care aparţineau : „In adevăr, ne spune 
Stadniski, era o regulă generală în Polonia, ca fiecare comună fun- 
dată pe baza unui drept străin, să aibă câte un privilegiu al său 


propriu de fundaţiune în care să fie specificat sau cel puţin men- 
ționat acel drepi“. 1) 


Dar în o populaţie omogenă românească, cum era sau 
devenise în timpul veacurilor, acea din Moldova şi Mun- 
tenia, putea să fie vorba de un drept special românesc ? 

Cu toată încordarea de imaginaţie a autorului cărţei 
Pământul, sătenii şi stăpânii nu poate găsi un drept ro- 
mânesc în Muntenia. In Moldova însă îl găseşte şi îl gă- 
seşte întrun mod foarte original. 

D. R. Rosetti începe capitolul despre Dreptul romă- 
nesc cu următoarele cuvinte : 

„Cele mai vechi documente privitoare la Românii dela Nor- 
dul Dunării, ni-i arată trăind, în toate ţările locuite de ei sub un 


regim propriu a lor şi foarte vechiu, numit: jus valachicalium an- 
tiqua et laudabilis consuetudo valachicum”. 


lar în nota la care ne trimite, între autorii pe care se 
razimă, este şi Melhisiedec, Cronica Romanului, part. I 
pag. 112.2) Ceva mai departe, vorbind de faptul că obştiile 
în Moldova au fost alcătuite totdeauna din oameni liberi, 


1) Arhiva Istorică, vol. IV, pag. Il. 
2) Pământul, sătenii şi stăpânii, pag. 23. 

autorul adauge: „Câteva cuvinte dintr'un document din 30 Sep- 
tembrie 1444, curmă în această privinţă orice controversă“, 1) 

lar ceva şi mai departe citim: „Am văzut că documen- 
tele domneşti din veacul al 15-lea ne arată că dreptul românesc era 
în vigoare în Moldova sub Petru Aron“, 2) 

Notaţi progresia. Intâiu dreptul românesc d-sa îl scoate 
din câteva cuvinte dintrun document din 30 Septembrie 
1444. Câteva pagini „mai jos, acel document conţinând câte- 
va cuvinte, se transformă în mai multe „documente domneşti 
din veacul al 15-lea“. 

Aşa face d. R. Rosetti istoria. Se îmbată singur de 
propriile sale cuvinte şi faptul că scriind, vorbeşte de un 
document, peste câteva file acela devine o colecţie. 

In realitate e vorba de un singur document, de cel 
din 30 Septembrie 1444. 

Să-l reproduc întreg : 

„Cu mila lui Dumnezeu noi Ştefan Voevoda Domnul pămân- 
tului Moldovei. Facem sciut şi cu această foaie a noastră că bine- 
voi Domnia-mea, cu a noastră bună-voire, şi cu curată şi luminată 
inimă, şi cu toată noastră bună voire şi dat-am tot-sfinţitului Kir 
Calistu alu Romanului, un tătar, anume Paşcu, din tătarii noştrii 
dela Neamţ, şi cu familia lui, şi cu averea lui, şi cu toată marfa 
lui, ori-câtă are, să fie lui uric nestricat niciodată în viac. Eră după 
moartea lui (mitropolitului), seu îl va lăsa Bisericei, seu 4l va da 
cuiva, seu îl va elibera. El (mitropolitul) este volnic. Eră la ceea noi 
nu avem treabă, nici amestic. Dacă îl va ierta (libera), el (Tătarul) 
unde va viefui în pământul nostru, acolo să viețuiască slobod, pe le- 
gea românească. Eră despre robie nime să nu cuteze a-i pomeni, şi 
să nu poată a-l duce“.5) 

Va să zică cuvintele „dacă îl va erta el (tătarul) unde va 
viețui în pământul nostru, acolo să vieţuiască slobod pe legea ro- 
mânească“, aceste cuvinte înseamnă, pur şi simplu că după 
obiceiul privitor la Ţigani orice individ de această rasă era 


1) Ibidem, pag. 38. 


2) Ibidem, pag. 78-79. 
3) Melhisiedec, Cronica Romanului, partea 1, pag. 112—113. 

rob iar prin liberare devenea slobod după legea româ- 
nească, adică după cum se bucurau toţi Românii, de li- 
bertate. 

lată în ce consistă după d. R. Rosetti, dreptul româ- 
nesc, acela „subt a căruia regim propriu şi foarte vechiu, s'au 
dezvoltat Românii în toate ţările locuite de ei“.!!! 

Nu este o copilărie? Aşi voi să-mi arăte d. R. Ro- 
setti un singur popor în care robii emancipaţi să fie tra- 
taţi altminterelea. Peste tot locul un rob îndată ce capătă 
libertatea, nu mai poate pune nimeni mâna pe dânsul, el 
se bucură de libertate ca şi orice om liber. Acest lucru zice 
documentul, când vorbeşte de legea românească şi nu alt- 
ceva, în opunere cu legea privitoare la Ţigani. 

Ceeace e mai nostim, e că autorul trage concluzii din 
aceste rânduri ale documentului, de care sar speria nu 
numai Ştefan, autorul documentului, dar toate umbrele stră- 
moşilor noştri, nu mai vorbesc de moderni şi de istoricii 
serioşi care trebue să-şi pună mânile în cap. 

In adevăr, dintr'un document în care e vorba de un 
ţigan rob care îşi capătă libertatea, d. R. Rosetti scoate o 
teorie întreagă şi anume că obștia locuitorilor sătești în 
Moldova a fost totdeauna alcătuită din oameni liberi!!! 
Dar ce are aface obştiile săteşti cu Ţiganii liberaţi, iar do- 
cumentul în chestie privitor la un biet țigan rob, se tran- 
sformă trecând prin imaginaţia autorului „în acte publice“ 
în „documente“, în „autori cari toţi conglăsuesc pentru a arăta 
că obştia a fost alcătuită totdeauna din oameni liberi“,!! 

lată metoda cu care s'a fabricat întreaga carte, Pă- 
mântul, sătenii şi stâpânii în Moldova ! 

Cititorul, a observat mai sus, că Stadniski pune între 
particularităţile dreptului românesc şi aceea că fiul cel mai 
mic moştenea ereditatea teritorială iar nu primogenitul. Au- 
torul polon conştiincios ca orice istoric care se respectă, 

se grăbeşte a adăugi că această dispoziţie există şi în pravda 
rusească a lui Jaroslav. Deci iată acest drept la moştenire 
a celui mai mic copil existând de veacuri şi de veacuri 
la Slavi. 

Acest simplu lucru ar fi trebuit să deştepte pe un is- 
toric scrupulos şi să nu se hazardeze a da, ca drept româ- 
nesc ceeace constituise de veacuri o particularitate a drep- 
tului slav. 

Dar d. R. Rosetti era preocupat ca să găsească urme 
de drept românesc în Moldova şi încă urme identice cu 
acele care existau la coloniştii din Galiţia. Şi fiindcă Stad- 
niski vorbeşte la Românii din Galiţia de dreptul de eredi- 
tate teritorială a celui mai mic copil, —am văzut că-l găsim 
numai întrun Singur sat cu naţionalitate dubioasă,—adică 
de ce şi d-sa mar susţinea că a existat şi în Moldova din 
timpurile cele mai vechi, un astfel de drept? Şi atunci iată 
ce citim: „In deobştie casa părintească cu jerabia întreagă ră- 
mânea potrivit obiceiurilor neamului fiului celui mai mic. (!!!) Cei- 
lalţi fii, când nu se găsea în hotarul satului jărăbii neocupate erau 
mai folosiţi mergând cu un fiu sau ginere a cneazului lor, ca să 
descalece o aşezare nouă unde era belşug de loc, decâtsă trăiască 
strâmtoraţi în satul natat. (!!)* 1) 

Dar bine, ilustrule istoric şi adânc cunoscător a tutu- 
ror documentelor, te-aşi întreba, de unde iei acest lucru, 
din ce acte, din ce documente, din ce cronici? La sfârşi- 
tul pasajului găseşti în cartea de care mă ocup, o trime- 
tere. M'am repezit la notă ca să văd pe ce se bazează pro- 
fundul istoric când sprijină această noutate, ca să nu zic 
enormitate. 

lată ce cetim în notă: 

„Românii erau departe de a fi singurul popor la care baş- 
tina părintească rămânea fiului celui mai mic. Acest obiceiu se mai 


1) Pământul, sătenii şi stăpănii, R. Rosetti pag. 111 şi 112. 

găseşte în vechime atât la Celţii şi Germanii din apusul Europei 
cât şi la unele popoare asiatice“. 11! 


Să se observe că d. R. Rosetti se păzeşte ca de foc 
să vorbească că acest drept de moştenire exista la Slavi, 
ci ne vorbeşte de popoare occidentale, pentru ca nu cum- 
va cetitorul să facă vre-o apropiere cu codul rusesc despre 
care pomenise Stadniski şi pe care îl omite cu intenţie mă- 
car că şi d-sa a cetit pe Stadniski ca şi mine. 

Ce dovedeşte nota la care ne trimite d. R. Rosetti? 
Găsim vre-un document referitor la vre-un asemenea drept 
românesc ? De loc. 

Nota ne arată că acest obiceiu exista la alte popoare. 

Dar nu se dovedeşte de loc că ar fi existat la Români, şi 
aceasta, nu alt-ceva era de dovedit. 
In aceasta consistă metoda de învestigaţiuni istorice 
a d-lui R. Rosetti. Cu asemenea procedeuri, cu ast- 
fel de escamotaje condamnabile, d. R. Rosetti şi-a clădit 
întreaga sa teorie. Una susţine în text, alta rezultă din ci- 
taţii. Textul şi citaţiile mai niciodată nu se potrivesc; tex- 
tul fabrică din creerul său fantazist, pe urmă caută ca prin 
citaţii de porunceală să-i dea un caracter de verisimilitate 
pe care o dă drept siguranţă istorică. 

la să discut puţin cu ilustrul istoric această chestie, 
ca să vadă cititorul cu cine are a face când citeşte Pä- 
mântul, sătenii şi stăpânii. 

Există, e necontestat, popoare la care dreptul de ere- 
ditate a celui mai mic copil este consacrat. S'a întrebat fai- 
mosul istoric care a putut fi raţiunea acestei dispoziţi, care 
la prima vedere s'ar părea nedreaptă, odioasă chiar. Cum ? 
Fii cei mai mari să fie excluşi dela pământul părintesc în 
favoarea celui mai mic? De ce? Pentru un rezon foarte 
simplu. Cu cât cei întâiu copii devin mari, în stare de a-şi 
câştiga viața, cu atâta ei strâmtoraţi împrejurul casei pă- 

rinteşti, îşi caută aiurea mijloace de existenţă; ei părăsesc 
casa părintească. Cine rămâne lângă tată, în mod natural? 
Cei mai mici sau cel mai mic copil, care este cel din urmă 
ca să ajungă în stare a se hrăni prin sine însuşi. Şi când 
părintele e bătrân şi aproape a muri, mai toţi copiii cei 
mari sunt deja aşezaţi şi au gospodării sau diferite feluri 
de traiu în diferite părţi. E natural ca pământul părintesc 
să rămâie celui mai mic, adică celui mai neputincios, celui 
care nu şi-a creat încă o gospodărie, mijloace de traiu. 
Este oare cum protecţia tatălui faţă de copilul cel mai fraged 
pe care o exercită şi după moarte. 

Din acest punct de vedere o asemenea lege era drea- 
ptă, căci copiii ceilalţi mari nu erau desmoşteniţi dela a- 
verea părintească mobilă ci numai dela cea imobilă. 

Acest lucru îl voiu pune în mai mare evidenţă cu un 
exemplu din Franţa, cu privire la pământurile ţărăneşti care 
se numeau de main-morte. In ce consista acest fel de stă- 
pâniie ? După contractul primitiv, pământurile de main- 
morte, în lipsă de moştenitori ai ţăranilor, trebuiau să se 
reîntoarcă în stăpânirea seniorului, iar în caz de succesori 
se plătea seniorului un drept de mutaţiune. Deci seniorul 
avea tot interesul ca ţăranul să moară fără moştenitori pen- 
tru ca pământul să i se reîntoarcă. Ce se putea întâmpla 
însa? Pământul ţăranului fiind în Fradţa relativ îngust, copii 
cei întâiu ajunşi la majoritate hu se puteau hrăni pe el, ci fie- 
care căuta alt mijloc de traiu, sau luau dela acelaş senior, 
sau dela un altul, alte tenure. Murea tatăl. Şi atunci copiii 
veneau şi cereau ca să succedeze la moştenirea teritorială a 
tatălui. Cu mijlocul acesta, mai niciodată seniorul n'ar mai 
îi putut reintra în stăpânirea pământului său, căci mai tot- 
deauna era un copil sau doi care reclamau dreptul de moş- 
tenire, Atunci seniorii au stabilit în puterea autorităţei care 
o aveau, următoarea lege: Orice copil care părăseşte pe 

tată şi pământul, plecând aiurea, acela nu mai poate pre- 
tinde la dreptul la moştenirea teritorială, ci numai acei pe 
care moartea tatălui îi găseşte trăind şi muncind împreună 
pe acel pământ. Această dispoziţie stabilită în scopul în 
care lam arătat, avea de consecvență în Franţa şi mai cu 
seamă în Bretania ca pământul ţăranului să fie moştenit de 
fiul cel mai mic, fiindcă numai pe acela moartea tatălui îl 
găsea conlocuind acolo. 

Fi bine, acest drept a celui mai mic copil, caută d. 
R. Rosetti, nu numai fără nici-un text doveditor, dar fără 
nici-un motiv, ca să-l introducă în Moldova, cu toate că 
însuşi după sistemul fantazist a proprietăței d-sale, este 
inadmisibil. 

° la să-i arăt şi acest lucru. 

Am văzut că, după autor, moşia pe care era aşezat 
un sat, era proprietatea în parte individuală, în parte indi- 
viză, a sătenilor. Nu întreaga moşie era împărţită între lo- 
cuitori ci numai o parte, întrun număr de jerebii, câţi locui- 
tori erau, restul era pentru fânaţe, păşune, era în devălmăşie. 

Cred că însuşi autorul trebue să admită că populaţia 
prin veacul al 12-lea şi al 13-lea, era rară în Moldova şi 
că pământ era cu prisosinţă. Istoriceşte am dovedit în car- 
tea mea că până aproape de sfârşitul veacului al 18-lea, 
țăranii pe moşiile boereşti au avut pământ destul, căci nu-i 
vedem plângându-se. Prin urmare trebue să conchidem că 
dacă în veacul al 16-lea, al 17-lea şi al 18-lea, ţăranii aveau 
pământ destul când populaţia se înmulţise nemăsurat, lucru 
care iarăşi se dovedeşte, desigur că în veacul al 12-lea, al 
13-lea şi al 14-lea, era destul pământ pe aceleaşi moşii 
pentru o populaţie mult mai mică. ` 

Putea să se ivească în mod obicinuit necesitatea co- 
piilor celor mai mari ca să părăsească hotarul satului din 
cauză de lipsă de pământ? Este o ipoteză inadmisibilă. Era 

un stăpân al moşiei care să refuze a da jerebii nouă, noi- 

. lor gospodari? Nu. Pământul era a tuturor, ne spune d. 
R. Rosetti. Când deci d-sa susţine că fii cei mai mari erau 
nevoiţi, în lipsă de jerebii pe hotarul pământesc, să plece 
pe alte moşii, este pur şi simplu o afirmaţiune făcută în 
scop ca să motiveze dreptul fantastic a celui din urmă copil 
asupra jerebii. 

Dar de unde scoate d-sa acest drept, un drept care din 
cauza abondenţei pământurilor la noi în ţară, în raport cu 
puţina densitate a populaţiei, nu avea nici o rațiune de a 
se naşte ? 

Deci a vorbi, până în veacul al 14-lea, unde se do- 
vedeşte că era o mulţime de pământuri pustii în Moldova 
şi că satele erau rare, despre dreptul teritorial a celui din 
urmă copil, care presupune pământuri înguste şi populaţie 
deasă, este o adevărată copilărie. In cât această părere stranie 
a d-lui R. Rosetti se combate nu numai prin argumentul 
peremptoriu că nu aduce pentru ea nici o dovadă, dar chiar 
prin imposibilitatea de a se putea naşte în Moldova, o ase- 
menea idee măcar. 

Acest fantastic drept de moştenire a copilului celui 
mai mic, tot aşa nu se poate pricepe sub sistemul adevărat 
de proprietate sub care a trăit această ţară din timpurile 
cele mai vechi, lucru care am dovedit şi asupra căruia voiu 
reveni îndată. 

In adevăr moşiile erau a boerilor şi a Domnilor. Ca 
proprietate particulară, afară de aceste două proprietăţi, nu 
exista decât acea a răzeşilor şi a moşnenilor. Ţăranii nu erau 
proprietari. In această stare a proprietăței era posibil ca să 
se nască dreptul de ereditate teritorială a copilului celui 
mai mic? Nu. Boerul proprietar era obligat să dea fiecărui 
țăran gospodar, când pământul părintelui nu era suficient 
ca să-l împărţească, o altă bucată din trupul moşiei, în 

3 

schimbul dijmei, clacei şi a altor obligaţii. Proprietarii n'au 
făcut niciodată dificultate la asemenea împărțiri de pământ, 
pentru două motive: întâiu fiindcă era pământ destul şi al 
doilea, fiindcă asemenea pământuri cedate le aduceau îndoit 
folos, Atunci cărei nevoi ar fi răspuns dreptul de ereditate 
numai a celui mai mic copil? La nici o nevoie. 

Să întâmpla cazuri în care o moşie săfie prea îngustă 
pentru populaţia ei. Am arătat în cartea mea 1) multe ca- 
zuri de asemenea natură din veacul al 18-lea, Iată o ocazie 
ca dreptul de ereditate teritorială a celui din urmă copil, 
să-l vedem existând şi aplicându-se pe o moşie unde erau 
mai mulţi locuitori decât pământuri. 

Ei bine, soluţiunea acestei dificultăţi a fost totdeauna 
cu totul alta, decât fantastica credinţă a d-lui R. Rosetti. 
Căci ce se întâmpla? Dacă o moşie era strâmptă, mai tot- 
deauna se găseau două sau trei în jurul ei sau în apro- 
piere, care erau mari posedând mai mult pământ decât ie 
trebuia țăranilor aşezaţi pe ele, şi atunci ţăranii care nu 
aveau destul pământ pe moşiile lor se învoiau cu proprie- 
tarii vecini care le acordau pământuri, sau de voie sau din 
ordinul Domnesc °). 

Aceasta nu-i împedeca ca la moartea tatălui lor să-şi 
împărțească drept pământul părintesc de pe moşia îngustă. 
Voiţi o dovadă de egalitatea moştenirilor tuturor copiilor la 
țărani. O spun însuşi ţăranii întrun document dela îucepu- 
tul veacului al 18-lea. Ca copiii ţăranilor să moştenească 
egal pământul emiiteotic a părinţilor, se cerea un singur 
lucru : ca toţi să rămâie în sat. Cei care plecau din sat erau 
excluşi. Pentru ce ? Pentru că pământul neconstituind pro- 
prietatea ţăranului ci aparţinând boerului proprietar, inte- 


1) Cercetări asupra stărei ţăranilor, pag. 380—387. 
2) Acte şi legiuri, Sturza Scheianu, vol. I. p. 47—49. 

resul acestuia era ca să nu să dea pământul de folosinţă de 
cât acelora care rămâneau pe moşia lui, care îi făceau clacă 
şi i dau dijmă, în colo egalitate perfectă şi pentru fete şi 
pentru băeţi. Reproduc aici actul întreg ca să vadă fiecare 
până unde merge fantazia îndrăzneață a autorului cărţei Pä- 
mântul, sătenii şi stăpânii şi cum îndrăzneşte să clădească 
din capul său prescripţii din dreptul sau obiceiul român. 

„Adecă noi oamenii din Bosancea şi Lămăşani făcut-am măr- 
turia noastră la mâna sf-sale părintelui egumen de Slatina precum 
ştim că am apucat din moşi din strămoşii noştri, pentru livezi şi 
pomi cini ar fi făcut la sat, au fost volnici a-şi stăpâni livezile cu 
pomii, cât trăesc şi după ci se trec bătrânii rămân la feciori, la 
nepoți, la strănepoţi, de le stăpânesc, până în cât neam s'ar trage 
dintracei ce ar fi făcut livezi, însă cari şed în sat de poartă bir şi 
lucrează boeresc, dar care lipsesc din sat şi se duc pe aiurile, po- 
meţii acelora duşi îi iau stăpânii, pentru că locul iaste stăpânesc“. 

„Aşijderea şi îetele ce se mărită şi le iau bărbaţii, de le duc 
printralte sate, nu-s volnici ginerii aceia a lua părţi de moşie de 
la socrii, ci părţile acelor feti măritati pe la alti sati rămân la fraţi, 
sau la ci neam va fi mai aproape celor cu livezile şi ar fi şezători 
în sat, aşa ştim şi aşa mărturisim cu sufletele noastre şi această 
mărturie, s'au făcut dinaintea a mulţi boeri şi mazili care mai jos 
s'au iscălit“, 1) 

Acesta a fost dreptul de succesiune din timpurile is- 
toriceşte cunoscute până în ziua de astăzi: egalitatea păr- 
ţilor copiilor, până la codurile Caragea şi Calimah care mo- 
difică condiţiunea femeilor, excluzându-le dela egala parti- 
cipare a averei tatălui şi obligând pe frați numai să le în- 
zestreze. 

Codul Napoleon a reintrodus vechea egalitate a îm- 
părţirei pământului între frați şi surori. 

Dealtmintrelea lucru rezultă nu dintr'un document, nu 
din două, nu din douăzeci, ci din sute. Câte acte de îm- 
părţeală între frați voeşte d. R. Rosetti să-i aduc, din vea- 


1) Uricarul Codrescu, vol. X pag. 179-180. 

cul al 16-lea, al 17-lea, al 18-lea? Stăpânii de moşii şi ră- 
zeşii îşi împărțeau proprietatea. Ţăranii, simpli emfiteocari 
pe moşiile boerilor îşi împărțeau posesiunea. 

Dar nici întrun caz, nici într'altul, na fost vorbă în 
cursul veacurilor de dreptul de moştenire teritorială a co- 
pilului celui mai mic, care cum am arătat mai sus nici nu-şi 
avea raţiunea de a îi. 

Pe iângă dreptul de ereditate a celui mai mic copil, 
d-l R. Rosetti mai găseşte o urmă de vechiul drept româ- 
nesc în pravila lui Vasile Lupu, şi anume în art. 22 sub titlu: 
„Pentru cei ce vor fi împărțit roada ce vor fi semănat în parte“. 

Asupra acestui vestigiu de aşa numit drept românesc 
vechiu, voiu vorbi în cartea a Il-a a acestei lucrări şi va 
vedea cetitorul că această fantazie a d-lui R. Rosetti este 
nu numai frumoasă, dar chiar picantă. 


www.digibuc.ro 


CARTEA II 


CAPITOLUL I 


Cnejii în Muntenia şi în Moldova înainte de descă- -» 
lecare şi după. 


I 


Vin la partea cea mai esenţială, la piatra care for- 
mează bolta cheiei clădirei numită istorică a d-lui R. Ro- 
setti, la cneji, Aceşti cneji nu sunt în concepția autorului, 
simpli mai mari ai satelor, nici chiar ocârmuitori şi jude- 
cători, Ei reprezintă o întreagă organizație sătească şi so- 
cială, anume autonomia satelor, în lipsă de o autoritate cen- 
trală, ei întrupează proprietatea comunală, satele şi moşiile 
fiind proprietatea sătenilor şi a cnejilor. 

Această organizaţie este aşa de puternică după autor, 
în cât cnejii o impun celor întâiu dinastii domneşti 
după descălecare. Muşăteştii şi Basarabii se închină îna- 
intea cnejilor; acei Domni nu îndrăznesc a se atinge nici 
de autoritatea acelora de judecătorii ocârmuitori a satelor, 
nici de autonomia sătenilor, proprietatea rămâne ca şi mai 

înainte, a locuitorilor satelor. Chiar când cnejii încep a dis- 
părea, organizaţia lor rămâne, este păstrată şi respectată de 
Domni. Şi tot cepot face aceştia, este ca la o vacanţă de 
cneaz să numească un boer, însă cu aceleaşi atribuţii şi 
aceleaşi mărginiri faţă de săteni, care caracteriza vechea 
stare de mai înainte. Această organizare continuă a func- 
ționa până în veacul al 18-lea, ne spune autorul. Domnii şi 
boerii până atunci scosese piatră cu piatră din edificiul vechiu 
cnezesc şi încă profitând de multele şi desele invazii care 
slăbise organizaţia satelor. Abia pe la jumătatea veacului 
al 18-lea, o nouă organizaţie socială poate lua locul celei 
vechi, cu Domnul absolut, cu boerii proprietari de moşii, 
şi cu sătenii transformați în simpli şezători pe acele moşii, 
clăcaşi şi dijmari. 

Acesta este .. . . romanul pe cared. R. Rosetti ni-l 
prezintă drept lucrare istorică, în Pământul, sătenii şi stă- 
pânii în Moldova. 

la să intrăm în țesătura acestei pânze de păiangen. 

Necontestat că în Muntenia pe cneji îi găsim înainte 
de descălecare. 

In actul de donaţiune a regelui Bela al IV-lea, prin 
care cesionează cavalerilor teutoni o parte din Muntenia, 
găsim mai multe cnezate româneşti: 

„Damus et conferimus sibi et per eum dicte domui totam 
terram de Zeurino, cum alpibus ad ipsam pertinentibus et aliis at- 
tinentiis omnibus, pariter cum kenazatibus loannis et Farcasii usque 


ad fluvium Olth, excepta terra Kenazatus Lynioy Woiavode, quam 
Olatis relinquimus, prout lidem hactenus tenuerunt“. 1) 


lată deci în 1247, existând în Muntenia cnezatele lui 
loan şi a lui Farcasi, care probabil că aveau o dată mult 
mai veche. 

In timpurile istorice reîntâlnim pe cneji. Intr'un docu- 


3) Hurmuzachi, Documente, vol. I, partea I, pag. 250. 

ment din 1387, Mircea cel Bătrân vorbeşte de cneji, pre- 
cum şi întrun altul posterior. In 1465, Radu Cel Frumos 
în un hrisov de danie al său, iarăşi pomeneşte de cneji. 
Deci existenţa lor înainte de descălecare şi cu atât mai mult . 
după descălecare, e dovedită. 

In Moldova, nu avem nici un act înainte de descă- 
lecare, din care să rezulte existenţa cnejilor. Dar acte dela 
cei întâiu Doinni, succesorii lui Bogdan Dragoş, ne vorbesc 
despre dânşii. Aşa le întâlnim numele într'un hrisov a lui 
Alexandru cel Bun din 1414 şi numele lor este rostit chiar 
până în timpul lui Petru Rareş (1538). 

Nu fac nici o dificultate a recunoaşte că de vreme ce 
la începutul veacului al 15-lea se vorbeşte de cneji, în cele 
întâiu documente a Domnilor descălecători, ei au trebuit 
să existe şi înainte de descălecare. 


II 


Cea întâiu întrebare pe care natural îşi-o pune d. R. 
Rosetti, este ce erau cnjii, de care pomenesc documentele 
din Muntenia şi Moldova? Neputând răspunde direct la a- 
ceastă chestie, din lipsă de orice acte şi lămuriri, autorul 
întrebuințează o cale piezişă. „Această ştiinţă o putem mai cu 
seamă culege prin documentele relative la cnejii Români din Ungaria“, 
ne răspunde. !) Foarte bine. li primesc metoda. In Unga- 
ria întâlnim întâiaşi dată pe cneji şi cnezate, dovadă cne- 
zatele lui loan şi Farcasi din Muntenia, ţară care în vea- 
cul al 13-lea atârna de Ungaria. Dealtmintrelea în Transil- 
vania fiind o populaţie deasă românească, putem admite 
fără dificultate, că cnejii şi cnezatele s'au desvoltat acolo 
în mod normal iar nu artificial şi întâmplător şi că prin 


1) Pământul, sătenii şi stăpânii, R. Rosetti, pag. 25. 

urmare putem să ne servim prin analogie de cnejii şi cne- 
zatele de acolo, ca să răspundem cu oarecare probabilitate 
la întrebarea despre cnejii din Moldova şi Muntenia. 


Decât autorul nu se ține 'de cuvânt, tocmai poate fiindcă 
nimerise o metodă mai acceptabilă. 

In adevăr, câteva pagini mai încolo, la capitolul des- 
pre Aşezările săteşti în Moldova, începe acest capitol cu 
următoarele: 

„Amănuntele asupra alcătuirii aşezărilor descălecate 
în Galiţia, pe temeiul dreptului românesc fiind .cele mai 
complecte ce le cunoaştem până astăzi asupra acelui obi- 
ceiu, mă voiu servi de ele pentru a stabili regimul care 
ocârmuia satele dintre Carpaţi şi Nistru înainte de înte- 
meierea Statului moldovenesc“. *) 


Dar unde rămân cnejii din Ungaria, despre care spu- 
sese cu câteva pagini în urmă, că-i va servi de bază de 
cercetare ? 

Aici stă scrântitura sau mai bine învârtitura, defectul 
cuirasei faimosului istoric. Despre cnejii din Ungaria spune 
câteva vorbe, fiindcă ei sunt foarte cunoscuţi istoriceşte din 
documentele ungureşti, deci nu putea să-i servească pen- 
tru fantaziile sale. Autorul era hotărât de mai înainte 
să ia de model pentru Moldova pe cngjii din Galiţia şi 
chiar îi şi ia. Pentru ce? Tocmai pentru-că dezvoltarea 
cnejilor în Galiţia nu e normală ca în Transilvania, ci cu 
totul artificială, şi al doilea, fiindcă organizaţia cneji- 
lor în Galiţia îl atrăgea prin fiinţa ei extraordinară, şi 
pentru un istoric lipsit de orice metodă şi care voia 
să găsească şi în Moldova ceeace exista în Galiţia, cnejii 
din Transilvania îl încurcau mai mult, pe când cei din Ga- 
liţia îi puteau servi în cercetările sale fantastice. In adevăr 


1) Pământul, sătenii şi stăpânii, R. Rosetti, pag. 77. 

iată ce mai spune la pag. 116 în paragraful „Raportul din- 
tre sătean şi judeţ (cneaz, jude şi vataman)“. 

„N'veam absolut nici-un izvor care să ne dea amănunţimi asu- 
pra acestui raport în Moldova de «dinnainte şi chiar acea de două 
veacuri după descălecare. Spre a-l putea stabili cu oareş-care a- 
proximaţie, suntem siliţi să recurgem întâiu la actele polone şi un- 
gare relative la satele româneşti din acele ţări, apoi la documen- 
tele moldoveneşti din veacul XVII-lea şi din întâia jumătate a vea- 
cului XVIII, cari ne arată regimul rural în vigoare înainte de ur- 
bariile Domnilor fanarioți“. 


Din acest pasaj se vede că d. R. Rosetti spune că se 
va servi şi de Ungaria pe lângă Polonia, dar o mai repet, 
o spune numai de formă, fiindcă cu actele ungureşti ce e- 
xistă despre cneji şi cnezate nu poate dovedi ce-şi propu- 
sese, adică o anume organizaţie sătească cu cneazul în 
frunte în Moldova. O asemenea organizaţie o găseşte numai 
în Galiţia şi d-sa se mulţumeşte a o copia şi pentru Mol- 
dova, cum voiu arăta. 

Dar aici îi zic îndrăsneţului autor: stai, opreşte-te. Şi 
iată de ce: Am admis că un istoric se poate servi de e- 
xemplu cnejilor din Ungaria, fiindcă aceia măcar că au trăit 
în mijlocul unei dominaţii străine, au putut să aibe o des- 
voltare normală. Dar resping categoric orice argumentare 
pe baza organizaţiei cnéjilor din Galiţia, pentru Moldova. 
Pentru ce? Pentru că după cum voiu arăta, cnezaţele în 
Galiţia sunt fructul izolat a cător.va antreprenori cneji 
din Transilvania, de colonizare, şi prin urmare ceeace 
găsim acolo este rezultatul unor învoeli locaţionale, în 
puterea unor contracte în regulă, între nobilii Poloni 
şi chiar şi între rege, cu acei antreprenori de colonizare, 
fapt care nu se potriveşte şi nu se poate potrivi întru 
nimica, după cum voiu arăta, cu starea din Moldova sau 
din Muntenia. 

HI 


Dar înainte de a arăta aceasta, trebue să circumscriu 
şi să pun în evidenţă câmpul cercetărilor şi a deducţiilor 
istorice a acestui şugubeţ autor, care cu o abilitate sau cu 
o inconştienţă nemai-auzită, încurcă lucrurile, confundă vea- 
curile, înadins sau nu, numai ca să poată da o aparenţă 
de demonstraţie a concepţiunilor sale aprioristice pe care 
apoi le dă ca adevăruri istorice rezultând din acte şi do- 
cumente. 

In adevăr, despre ce era vorba? Era a determina na- 
tura şi caracterul cnejilor în Moldova. Când ei înfloresc şi 
se dezvoltă în Moldova? Până pe la începutul veacului al 
15-lea. Dela 1400 încoace, documentele vorbesc mai mult 
de cneji care au fost şi ca excepţie de cneji care mai sunt, 
iar la sfârşitul veacului al 16-lea, cu excepţia unui caz 
sau două, nu se mai vorbeşte de ei în Moldova. Prin 
urmare ca să poţi arăta cum cneţii în Moldova s'au 
organizat temeinic, nu te poţi servi decât numai de 
documente şi acte, din cel mult, din veacul al 14-lea, atât 
din Ungaria cât şi din Galiţia. Nu poţi să iei de temeiu 
cnezatele din Galiţia din veacul al 16-lea şi al 17-lea, pen- 
tru a conchide cu dânsele care era organizaţia cnejilor în 
Moldova în veacul al 14-lea. Pentru ce? Pentru că cnejii 
în Moldova dispar sau aproape dispar la începutul veacu- 
lui al 15-lea ; dezvoltarea lor este brusc oprită prin descă- 
lecarea lui Dragoş şi a succesorilor săi. 

Trebue să mai adaug un lucru: cnejii galiţieni pe care 
ni-i arată documentele din veacul al 16-lea, nu sunto des- 
voltare istorică în Polonia, a unor cnezate existând acolo de 
mai multe veacuri. Nu avem acte care să dovedească exis- 
tenţa cnejilor în Polonia, întrun şir de veacuri, de exem- 
plu, în veacul al 13-lea şi al 14-lea, al 15-lea şi al 16-lea. 

Căci în acest caz ai putea mai la urmă să te serveşti de 
actele din veacul al 16-lea privitoare la cnejii în Polonia, 
pentru ca să arăţi cam ce erau cnejii în Moldova în vea- 
cul al 13-lea şi al 14-lea. Pentru ce? Pentru că precum am 
zis, ar fi o continuitate istorică, cnejii din veacul al 16-lea 
mar fi decât o continuare a celor din veacul al 13-lea şi 
al 14-lea, 

Dar lucru nu e aşa. 

Cnejii din Polonia din veacul al 16-lea nu sunt o des- 
voltare istorică a veacurilor anterioare, fiindcă cum voiu a- 
răta îndată, în veacul al 14-lea nu găsim în Polonia decât 
o singură urmă de cnezat şi chiar asupra acestei urme nu 
avem nici-o lămurire, nici-o cunoştinţă. Cnezatele în Po- 
lonia se dezvoltă propriu-zis în veacul al 16-lea şi al 17-lea. 
In tot cazul e o soluţie de continuitate între cele din vea- 
cul al 14-lea, dacă au existat ma multe, şi cele din veacul 
al 16-lea. 

Cititorul cred că înţelege argumentarea mea. De vreme 
ce nu găsim urme de cneji, apreciabile, în Polonia, în vea- 
cul al 14-lea, nu te poţi !servi în Moldova, cu privire la 
cnejii din acelaş veac al 14-lea, de exemplul cnejilor gali- 
tieni din veacul al 16-l€a şi al 17-lea, fiindcă o mai repet, 
aceştia sunt de formaţie recentă, fără legături apreciabile 
în veacurile anterioare. 

Şi atunci bunul simţ şi o metodă serioasă istorică te 
face să zici următoarele: Dacă în veacul al 14-lea nu gă- 
sim o organizaţie de cneji în Galiţia, cum putem să ne 
servim pentru acelaş veac al 14-lea, pentru a arăta orga- 
nizaţia lor în Moldova, numai cu actele şi documentele din 
veacul al 16-lea şi al 17-lea din Polonia? Aceasta ar în-- 
semna a căuta să aplici o situaţie cu două veacuri mai 
târzie, pentru a stabili organizaţia, cnejilor în Moldova, tu 
două veacuri maj veche. 

Şi cu toate aceste, această întorsătusă meşteră să în- 
cearcă d. R. Rosetti a face, ba chiar o face cu toată serio- 
zitatea. ; 

Bazându-se pe documente din veacal al 16-lea şi chiar 
pe cele din veacul al 17-lea, asupra cnejilor din Galiţia, 
trage cu mare seninătate consecvenţa şi stabileşte existenţa 
cnejilor în Moldova în veacul al 13-lea şi al 14-lea!!! 

Ca să stabilească fantastica sa teorie, poate să adop- 
teze o asemenea metodă? Căci numai cu asemenea pro- 
cedări a izbutit să-şi clădească şubreda sa. doctrină. Dar eu 
Care caut adevărul, când critic cartea d-lui R. Rosetti, tre- 
bue să mă ţin de metoda riguroasă științifică şi să nu mă 
servesc decât de acte şi documente din epoca cel mult co- 
răspunzătoare. 

Prin urmare să se ştie de mai înainte, că în analiza 
pe care am s'o fac asupra cnejilor din Ungaria şi Galiţia, 
pentru a vedea dacă se poate aplica cu oarecare probabi- 
litate şi cnejilor din Moldova aceleaşi atribuţii şi acelaş 
caracter social şi istoric, nu mă voiu servi decât de acte cel 
mult din veacul al 14-lea, căci numai ele pot fi concludente. 


IV 


Incep cu cnejii din Ungaria. lată ce spune d R. Ro- 
setti despre aceia, 

„Atât cnejii ereditari cât acei neereditari erau însărcinaţi să 
strângă dela Românii ocârmuiţi de dânşii dările către fiscul regal 
(acea de căpetenie fiind aşa numită guinguagesima, a oilor) şi acele 
către stăpânul locului, care se alcătuiau din censul pentru pămân- 
tul ţinut de ei şi dintr'o dare proporţională în natură, asupra oilor 
şi a râmătorilor; ei mai aveau să execute pe oameni la îndeplini- 
rea corvezilor datorite, după obiceiu, aceluiaş stăpân”. 

„In schimb, cneazul avea dreptul să judece pe Români, per- 
cepând în folosul său o treime din gloabele datorite, se folosia de 

pământurile neocupate, avea singur dreptul să ţie moară şi crăşmă, 
mai cuviindu-i-se şi oareşicari corvezi din partea oamenilor“. 1) 

Puse sub formula această simplistă, chestia cnâjilor 
din Ungaria, este absolut falşă. 

Dar mai întâiu să arăt puţin şi cu această ocazie, pro- 
cedarea, acea procedare superficială şi de fantazie pe care 
o găseşti la fiecare pas la acest autor. 

D. R. Rosetti care e aşa de darnic şi-şi plăteşte cu 
atâta lux mania citaţiilor, de astă dată este foarte sobru, mär- 
ginindu-se a cita de vre-o două ori pe d. Bogdan. Este 
drept, să spun, că de astă dată, autorul se razimă aproape 
exclusiv pe cercetările d-lui Bogdan. Deci nu inventează 
dela sine cum are obiceiul. 

Dar şi aici îşi dă,—erte-mi-se expresia — în petic, ne 
arătând rezervele pe care d. Bogdan după care citează, îşi 
făcuse, în cartea sa despre cneji. 

Sunt lucruri pe care cetitorii trebue să le cunoască, 
pentru ca să cunoască şcoala nenorocită care domneşte la 
noi, şcoală care nu-şi a îmbunătăţit întru nimica nici me- 
toda, nici spiritul de învestigaţie, nici probitatea cercetăto- 
rului, faţă cu ceeace fusese înainte. 

D. Bogdan în cartea sa Despre Cnejii Români, rezu- 
mând drepturile pe care cnejii colonizatori — nu cnejii în 
genere, să se noteze—le aveau asupra locuitorilor, pe care ei îi a- 
dunau în locurile cedate de rege spre populare, spune că 
între acele drepturi figura şi acela că cneazul putea „a se 
sluji de munca sătenilor pentru cultivarea porțiunii sale de pământ“. 
Trebuia dovedită această afirmare. D. Bogdan la Nota 3, 


la care ne trimite, scrie: „Deşi în documentele ungurești nu se 
spune apriat acest lucru, el este de admis și pentru cnejii din Un- 


3) Pământul, sătenii şi stăpânii, R. Rosetti, pag. 26—27. 

garia, cum se constată pentru şi cei din Galiţia; Stadnishi, lc, pag. 
15—16". 

Va să zică nici un document unguresc nu spune lu- 
cru pe care d. Bogdan îl afirmă pentru cnejii colonizatori 
din Ungaria. 

Ce face d. R. Rosetti în cartea sa? Am văzut. Fără 
nici nu scrupul afirmă că cneazului din Transilvania îi se 
Cuvinea „şi oareşcare corvezi din partea oamenilor“. Pe ce se 
bazează ? Pe nimic. D. Bogdan nu dovedise, ba chiar după 
ce afirmase, simţise nevoia să arate că lucru nu rezultă 
din “actele ungurești, 


Ba face ceva mai mult. D. Bogdan formulând drep- 
turile cnejilor aşa cum le am văzut, vorbeşte numai de 
cnejii colonizatori, pentru care în parte, dar numai în parte, 
lucru e adevărat. 


Ilustrul şi conştiinciosul istoric de care mă ocup, ge- 
neralizează lucru pentru toţi cnejii din Transilvania fără deo- 
sebire, Căci am văzut că d-sa scrie: „Atât cnejii ereditari cât 
şi cei neereditari, etc., etc“, 

lată metoda şi procedarea. Un istoric, în specie d-l 
Bogdan, vorbeşte numai de o categorie de cneji din Unga- 
tia, D. R. Rosetti fără scrupul, generalizează lucru şi vor- 
beşte de toţi cnejii, 

Rămâi încremenit de atâta superficialitate, 

Sunt nevoit deci ca să pun în evidență întreaga ches- 
tie a cnejilor din Transilvania, de care îmi pare rău că uj- 
meni nu s'a ocupat decât în mod greşit şi superficial cău- 
tând să se tragă concluzia numai în vederea unei idei isto- 
rice mai dinainte concepute, în vederea clădirei unei orga- 
nizaţii sociale fantastice, 

Cercetând numeroasele documente din colecția Hur- 
muzachi, vol. I, part. I şi Il-a, putem distinge patru categorii 
de cneji în Transilvania şi în Ungaria. Le voiu arăta pe 
toate pe scurt. 

Intâiu, sunt cnejii aproape nobili, servitori ai regelui, 
cărora acesta le cezionează pentru serviciile lor credinci- 
oase şi multiple, diferite cnezate. Ce erau cnezatele? Erau 
cesiuni pe viaţă şi ereditare, a uzuiructului şi folosinţei 
unei moşii, ca răsplată, cum am spus, pentru serviciile a- 
duse de cneaz coroanei. Cele mai vechi cnezate de aseme- 
nea natură, sunt acele pe care le găsim că loan, Farcaşa 
şi Linoi le posedă în Oltenia în timpul lui Bela al IV 
(1247). Iată ce zice diploma acelui rege, cu ocazia dona- 
ţiunei pe care o face călugărilor loaniţi. „Damus et conferi- 
mus sibi et per eum dicte domue totam terram de Zeurino cum, 

` Alpibus ad ipsam pertinentibus et aliis atinentiis omnibus, pariter 

cum Kenezatibus loanis et Fascassii usque ad fluvim Olth, excepta 
terra Kenezatus Lynioi Voevode, quam ollatis reliquimus, prout idem 
hac tenus tenuerunt“, 1) 

In ce condiţii loan, Farcaşa şi Lynioi, ţineau dela rege 
aceste chinezate ? Nu ştiu. Atâta ştiu că regii trăgeau fo- 
loase, venituri şi se bucurau de servicii prestate. Diploma 
lui Bela al IV-lea o spune lămurit când cedează cavaleri- 
lor ospitalieri jumătate din foloasele, veniturile şi serviciile 
pe care acele cnezate erau obligate să-i servească lui. „Ita 
tamen quod medietatem omium utilitatum et redituum ac servitiorum 
de tota terra Zeurini memorata et Kenezatibus supranominatis, pro- 


venientium nobis et succesoribus nostris rezervamus, medietate alia 
ad usum domus supradicte cedente“. 2) 


1) Hurmuzachi, documente privitoare la Istoria Româniior, vol. I, 
partea 1, pag. 250. 
2) Ibidem. 

Odată ce cesionarul unui chinezat se achita de ase- 
menea obligaţii, el era stăpân absolut întocmai ca şi un 
proprietar, peste tot domeniul său, a căruia venit din toate, 
din pământ, din păduri, din ape, etc., îi reveneau lui. 

Numeroase documente ne confirmă lucru. 

In 1361 Ludovic regele Ungariei, cedează fiilor lui 
Locoloi cnezatul jumătăței moşiei locuite de Valahi, nu- 
mită Ozon, din Maramureş. Acest dar îl face pentru a le 
răsplăti serviciile credincioase aduse regelui „Volentes“ zice 
diploma „eosdem pro praemisis eorum fidelibus servitiis regio 
prosequi merito“. 

In ce condiții regele face această danie? lată: „eis- 
dem filiis Locolloy, eorumque filiis et posteritatibus universis, sub 
eisdem libertatibus, utilitatibus, servitiis, et conditionibus, sub quibus 
dictus Stan eundem conservasse, et tenuisse censetur dedimus, dona- 
vimus, et contulimus jure perpetuo et irrevocabiliter tenendum, pos- 
sidendum, pariter et habendum salvo jure alieno“ !). 

Şi în acest document vedem că cneazul se bucura de 
drepturile, foloasele şi serviciile întregei moşii, în condiţiile 
„Sub eisdem conditionibus“ sub care se folosise de această mo- 
şie predecesorul său Stan, Regele nu spune acele condiţii 
fiindcă, când face actul ele erau cunoscute. Dar din di- 
ploma lui Bela al IV-lea de care am vorbit mai sus, ştim 
ce dădeau în schimb regelui cnejii pentru asemenea cne- 
zate, anume un număr de foloase, de venituri şi de servicii. 

Dar iată un alt document din 1387 în care se lămu- 
reşte mai bine că, câte odată, tot ce cerea stăpânul pă- 
mântului, regele sau voevodul Transilvaniei, etc., în schim- 
bul concesiunei de cnezate, era o dare în bani. 

Ştefan, banul Severinului pentru serviciile şi meritele 
credincioşilor fii, a cneazului Petru şi anume Cristofor şi 
Mihail, care se distinsese şi ei ca şi tatăl lor, în războaiele 


1) Ibidem pag. 68, 

trecute, semnalându-se prin fapte deosebite, le dărueşte, ca 
cnezat, o moşie numită Castrul-Mihalt „cu toate îoloasele şi 
cele atârnătoare lor şi erezilor lor“. Apoi actul continuă astfel: 
ca să o ţie şi să uzeze de ea, conform condiţiilor mai jos 
arătate (sub infra scriptis condicionibus) şi anume (videli- 
cet) ca în fiecare an în ziua sfântului Arhangel, să plă- 
tească de fiecare şedinţă de judecată câte trei groşi, iar în 
ziua sfântului Gheorghe darea de a 50-a parte, castelanilor 
moşiei Mihalt, după cum se obicinueşte aceasta şi plătesc 
şi alte sate a aceloraşi cneţi. „Videlicet quod in festo beati Mi- 
chaelis archangeli singulis annis, de qualibet sessione singulos tres 
grossos et in festo beati Georgy martiris, quinquagesimam castel- 
lanis prescripti castri Mihald pro (tempore)“.1) 

Asemenea eoncesiuni erau eterne; ele se puteau 
revoca numai din cauză de nerecunoştinţă şi înaltă trădare, 
La o dată anterioară, Ludovic regele Ungariei confiscase 
lui loan, Ladislau şi Petru Neacşu chinezatul şi moşiile 
pentru cuvântul de rebeliune. In 1372, acelaş rege, printr'o 
diplomă revine asupra confiscărei şi le restituie cnezatul şi 
moşiile. lată cum se exprimă regele : „Quod licet olim ad quo- 
rundam dolosam, suggestionem lohannem Ladislaum et Petrum fi- 
lios Nekche de nota infidelitatis et detestande rebellionis macula in 
conspecu nostre maiestafis falsis criminacionibus infammanicium 
nostre serenitatis credulitas huiusmodi ablocutorum delacionibus 
quamuis ut post modum experiencia docuit falsis et dolosis fide 
adhibuerit ut eosdem filios Nekche veluti nostros infideles notorios 
et detestande rebellionis vicio notatos de regni nostri finibus Ban- 
nitos (sic) et prescriptos universis ipsorum possessionibus et por- 
cionibus possessionariis tam Jure hereditario quam donacionis ti- 
tulo aut alys quibusque modis tangentibus ubilibet habitis nec non 
Kenezyatibus alysque honoribus quibr slibet privaverimus, eorundem 
possessiones et Kenezyaus magistro Benedicto iilio pauli fily Heem 
Comiti Themesiensi euisque fratribus et succesoribus eorundem per- 
petuo donaverimus et contulerimus alys nostre Serenitatis litteris 
mediantibus“ .!) 


1) Hurmuzachi, vol. I, pag. 301. 
1) Ibidem vol. I, pag. 196. 4 

Confiscarea avusese un caracter general, căci cum 
spune documentul citat, li se confiscase toate moşiile atât 
pe care le aveau ca a lor proprii, cât şi cele cu titlu de 
donaţie. De asemenea regele îi lipsise şi de dreptul de cne- 
zat precum şi de alte onoruri. 

Mai jos regele le restituie toate aceste, convingân- 
du-se că totul a fost scornituri infame. Pentru aceea, zice 
el, restituim şi remitem acelora, din nou în perpetuu po- 
sesiunile dăruite precum şi cnezaturile. 

Cnezaturile erau ereditare.) Prin urmare titularii a- 
celora le puteau vinde sau trece altora. °) 

Aceste donaţiuni uzufructuare regii de multe ori le 
transtormau în donaţii complecte şi atunci cneazul devenea 
stăpân absolut asupra moşiei. lată un exemplu. Sigismund 
regele Ungariei, se exprimă astfel într'o diplomă de donaţie: 
„Fiindcă noi pentru credinţa şi bunele servicii pe care Valahul Bog- 
dan fiul lui Ştefan, ne-a adus nouă în multe locuri şi timpuri, oare- 
care moşie a noastră care până acuma el a ţinut-o sub numele şi 
titlu de cnezat, moşie numită Almafa, lângă riul Bistra, în distric- 
tul Temeşului, moşie care îiind dată numitului Bogdan Valahu, era 
dată şi lui Ştefan, Dionisie, Ladislau, Nicolau, fii aceluia, împreună 
cu toate foloasele şi veniturile precum pământuri cultivabile şi ne- 
cultivabile, de munte şi de câmp, silvestre, păduroase şi campe- 
neşti, câmpii, munţi, ape, împreună cu toate avantajele şi cele a- 
târnătoare, conform vechilor hotare, noi, printr'o nouă donaţiune, 
dăm, dăruim şi conferăm cu drepturi întregi pentru aceia şi pentru 
moştenitorii lor, în perpetuu şi irevocabii, acea moşie“) 

Din toate aceste acte citate rezultă clar caracterul cne- 
zatelor de asemenea natură. Erau concesiuni eterne, de care 
cneazul uza fără nici o rezervă, folosindu-se de toate ve- 
niturile, de toate foloasele, de câmpii, ape şi râuri, iar 
în schimb, el da regelui sau stăpânitorului pământului, re- 


1) Ibidem, vol. I, pag. 461. 
2 a [i 442. 
3) Ibidem, aceeaşi pagină. 

devențe anuale consistând în venituri şi servicii, iar câte- 
odată ei plăteau numai o sumă de bani, precum s'a văzut 
în unul din actele pe care le-am arătat, atâţia groşi de fie- 
care şedinţă de judecată, şi impozitul numit al cincizecilea, 
adică din cincizeci unul, plătit în bani. 

Trec la celelalte feluri de cneji. 


In Transilvania mai găsim cneji trăind în grup în sate 
şi comune, pe proprietăţile regelui, a nobililor şi a capitu- 
lurilor bisericeşti. Aceştia sunt simpli ţărani, trăind ca toţi 
ceilalţi iobagi, pe moşiile altora şi supuşi prin urmare la 
toate corvezile, sarcinile, redevenţele, la care toţi ceilalţi 
ţărani unguri, săcui, erau supuşi. Câte odată ei arată velei- 
tăţi de a se sustrage, cel puţin dela unele servicii, însă ime- 
diat sunt readuşi la supunere prin ordine straşnice date de 
regele Ungariei. lată un caz doveditor: 

Cnejii de pe moşiile nobililor, precum şi a episcopu- 
lui Transilvaniei şi a capitulurilor bisericeşti de acolo, nu 
se supun a face ceeace ceilalţi ţărani erau obligaţi. Regele 
Ludovic în 1377, după ce dojeneşte aspru pe Valahii, cne- 
jii din cnezatele pe proprietăţile episcopului Gublini, apoi 
urmează astiel : 

„De aceea asemenea: excese a cnejilor nu trebuesc de loc 
tolerate, căci dela sarcinile lucrului de pământ niciodată n'au 
fost scutiţi, nici în unul din districtele locuite de Valahi, pre- 
cum nici în cnezatele aşezate pe proprietăţile noastre regale. Deci 
vă ordonăm, îndată ce veţi lua cunoştinţă de această înştiinţare, ca 
să supuneţi pe toţi cnejii atât de pe proprietatea Episcopului şi a 
capitulului cât şi din restul celorlalte case şi moşii şi posesiuni, la 
slujba pământului pe care trebue s'o facă cu fidelitute stăpânilor 
de moşii, arătând supunere, făcând clacă şi corvezi precum şi cele- 
lalte servicii obicinuite mai de mult în toate chipurile, iar dacă este 
nevoie să-i siliţi, etc.“ 1) 

Din acest act rezultă că cnejii din această categorie, 


1) Documente. Hurmuzachi, vol. 1, part. II, pag. 241—242. 

din toate cnezatele din Transilvania, făceau slujbă către stă- 
pânii, ca toţi iobagii. 

Acuma e întrebarea: Ce organizaţie aveau ei în satele 
lor ? Evident că în sate era un cneaz în care se întrupa au- 
toritatea comunală, prin urmare fiind mai mare decât cei- 
lalţi, se bucura de foloase deosebite. Acest lucru este aşa 
de natural, de vreme ce'l întâlnim în toate părţile, în cât 
n'ar fi nevoie de dovedit. Aşa am arătat în cartea mea 1!) 
că vătămanii şi vornicii erau scutiţi de bir neparticipând la 
cislă, ba chiar pe deasupra erau plătiţi de săteni. Acelaşi 
lucru avea loc şi în satele româneşti din Transilvania, pre- 
cum de altmintrelea în toate satele de limbă şi naționali- 
tate deosebită. Este întrebarea: Cneazul mai mare peste cei- 
lalţi dintr'un sat, era judecător? Evident că el judeca pri- 
cinile mici, după cum acest lucru îl făceau vatamanii şi 
vornicii la noi în ţară. Dar pentru pricinile mai mari, ei a- 
târnau de castelan, adică de prepuşii regelui pe moşiile re- 
geşti şi de stăpânii moşiilor, când acestora li se acordase 
dreptul de judecată. lar când nu, ei aparţineau pentru juri- 
dicția mai superioară, funcţionarilor voevodului Transilvaniei. 


Un document ne dovedeşte cu prisosinţă acest lucru. 
In mijlocul ţărei Secuilor, pe teritoriul regesc, era un sat 
de Români numit Idordel cărora Secui le cauzau inari su- 
părări şi mari daune amestecându-se la fie care pas în tre- 
bile lor. 


Un reprezentant al satului, anume cneazul Ursul, îm- 
preună cu magistrul Ioaniților se duc de se plâng regelui 
Ladislav de aceste persecuții şi seviţii. Regele (1301). 
dă un ordin care sfârşeşte ast-fel: „Poruncim ca niminea, afară 


de castelanii noştri de pe zisa moşie Idord, să-i judece (pe Ro- 
mâni) sau să-i poată sili a face vre-un serviciu, afară totuşi de Se- 


1) Cercetări asupra stărei, ţăranilor pag. 2—3. 

cuii care au locuinţă acolo în sat. lar chiar aceştia nu vor putea 
a-i distrage dela jurisdicţia cneazului lor, decât în timp când Vala- 
hii vor fi sub steagul comitelui acelora. De asemenea ordonăm ca 
Secuii să nu-i poată supună la rechiziţii de cărat butuci, nici să-i 
silească la alte prestații. Voim de asemenea ca după înţelegerea cu 
prelaţii şi baronii acum de faţă, ca zişii locuitori a domeniului nos- 
tru de Valahi să nu fie siliţi a presta nici o dijmă nimărui, afară 
de cea datorită capitulului bisericei din Idord, şi să fie distraţi de 
toate angarălile practicate după obiceiul Secuilor, zotuși ei să dea 
cneazului lor ceeace i se cuvine“. 1) 

Din acest document rezultă clar că satele cnezeşti de 
Români aveau un cneaz mai mare, un fel de primar al sa- 
tului, care judeca în pricini mici, şi cărora ţăranii erau obli- 
gaţi să-i dea oare care prestații. Deasupra însă a acestei 
jurisdicții, erau castelanii regali care judecau toate pricinile, 
In ce consistau acele prestații? Nu putem şti precis. Cu- 
vântul prestare întrebuinţându-se în documentele pe care 
le-am citat când în sens de prestare onera, adică sarcini 
sau clacă, când prestare decimas, adică a da dijmă. Cum 
că cneazul avea dreptul în calitate de primar la oare 
care prestații, este evident. [i făceau ţăranii oare care clacă 
şi îi dau oare care dijmă? Nu pot preciza, fiindcă din do- 
cumente nu rezultă. Faptul în sine este însă dovedit, In a- 
ceastă calitate, cnejii erau iobagi, fie regali, fie a nobililor. 2) 

Mai găsim a treia categorie de cneji mai cu seamă 
în Banat, cneji proprietari pe pământurile lor proprii, sau 
mai bine ţărani proprietari, un fel de moşneni. In docu- 
mentele din veacul al 13-lea şi al 14-lea, găsim multe acte 
de hotărnicia moşiilor şi în acele hotărnicii, întâlnim ade- 
sea ori moşiile nobililor învecinându-se cu acele a cnejilor 
țărani. 3) 


5 Hurmuzachi, vol. I, partea I, pag. 553—554. 
2) Ibidem vol. I, part, II pag. 165. 
3) Ibidem acelaşi volum. 

VI 


Ajung la a patra categorie de cneji, una din cele mai 
importante, fiindcă această categorie serveşte d-lui R. Ro- 
setti mai mult în vorbă” decât de fapt, de model pentru 
cnejii din Moldova. . 

Este acea a cnejilor colonizatori. 

Ce erau aceşti cneji colonizatori şi ce erau asemenea 
colonii ? 

lată în câteva cuvinte: 

Populaţia pe atunci fiind rară şi pădurile acoperind 
cea mai mare parte din teritoriu, proprietarii simțeau mare 
nevoie ca să înfiinţeze pe stăpânirile lor sate nouă, cu oa- 
meni veniţi din toate părţile, fie pe locuri deşerte, fie pe 
altele câştigate asupra pădurilor. Această operaţie era grea, 
trebuia multă muncă şi pricepere. Proprietarii nu voiau să 
se dea ei la asemenea treabă, ci însărcinau pe unii oameni 
harnici şi întreprinzători ca să înfiinţeze sate şi să desiunde 
păduri; unor asemenea oameni ei le dădeau în schimb a- 
vantaje şi. foloase. 

Ce câştiga proprietarul şi ce cneazul din acest con- 
tract de colonizare ? Proprietarul câştiga o populaţie nouă, 
pe pământurile lui deşerte, care îi îndeplinea tot ce locui- 
torii aşezaţi pe o moşie străină erau obligaţi să facă stă- 
pânului, precum clacă, dijmă, podvezi, etc. Cneazul antre- 
prenor se bucura întâiu de veniturile pădurilor şi a câmpii- 
lor moşiei (cum suis utilitatibus, cum meta et silvis, cum 
pratis). Al doilea, să folosea de oarecare privilegii, câte o- 
dată de dreptul de judecată pe acea moşie, drept care îi 
aducea foloase băneşti însemnate, prin gloabele pe care 
după obiceiul timpului le căpăta de la impricinaţi. 1) 


1) Documente. Hurmuzachi, vol. I, part. II, pag. 28 şi 29. 


www.digibuc.ro 


55 


Să se noteze că în toate actele pe care le voiu cita, 
nu se mărgineşte dreptul cneazului a uza numai de o a- 
nume întindere fixă din pământul moşiej, cum vom vedea 
că vom găsi în Galiţia. Din contră, el are facultatea de 
a cultiva cât pământ are nevoie, de vreme ce proprietarul 
îi pune la dispoziţie atât câmpiile cât şi pădurile. 

Recompensele pe care regele sau comiţii le făceau 
acestor colonizatori, aveau două caractere : sau cneazul popu- 
la întâiu o localitate deşartă, făcea un sat dintr'însă şi apoi 
venea să ceară răsplată pentru această lucrare, ori el înce- 
pea să ceară concesiunea unui loc şi odată cu concesiunea 
i se acorda un număr de avantaje pentru viitor pentru 
munca pe care el o va desvolta. lată un exemplu de în- 
tâiul caz. 

Ludovic regele Ungariei (1370) confirmă la doi cneji 
Români, fii lui Struza, două posesiuni regale, ca recompensă 
fiindcă tatăl lor le-a transformat în moşii locuite şi populate. 
„Cum sumpma sollicitudine, euigilanti cura, et omni fidelitatis fa- 
vore, iuxtu exigenciam possibilitatis ipsorum studuerunt nostre Cel- 
situdini Complacere, volentes premissis servicys eorum gratuito oc- 
currere cum favore, Ipsosque Regio prosequi donativo, predictas 
duas Possessiones nos'ras Regales in Capite predictorum fluviorum 
Mothnuk nuncupatorum,, in districtu Karansebus existencium sitas 
et per predictum Struza Patrem ipsorum ibidem situatas, populatas, 
et /ocatas, omni eo jure et Titulo, quo eodem ad nostram collacio- 
nem pertinere dinoscuntur, eisdem Romano et Ladislav filys Struza 
nec non prenotatis filys Dionysy, et filys Iwan fratribus ipsorum 
Patruelibus, eorumque Heredibus, Succesoribus, et posteritatibus 
vinuersis“, 

Acordându-le acest chinezat le dă regele anume avan- 
taje speciale, precum dreptul de a ţinea crăşmă, de a avea 


moară, dreptul de judecată, sau trei zile de clacă din par- 
tea locuitorilor, etc., cum se pretinde? De loc. Se acordă 


usufructul întregilor moşii. 
„Cum omnibus ipsarum utibitatibus, Juribus, fructuositatibus, 

et pertinencys vinuersis, sub eisdemque metis et distinecionibus 
metarum, quibus ab olim per prefatum Patrem eorum, et per Con- 
sequens ipsos hactenus habite extiterunt et possesse, Nove Dona- 
cionis nostre Titulo &edimus, donavimus, et contulimus, Jure per- 
petuo et irrevocabiliter per eosdem possidendas, tenendas et ha- 
bendas“, 1) 

Incă un caz de asemenea natură, caz care este răs- 
plätit de voevodul Transilvaniei, prin privilegii deosebite. 
In 1409 Lascu, voevodul Transilvaniei, acordă cnezatul unei 
moşii la nişte cneji. Motivul este următorul: fiindcă aceşti 
cneji, dintro moşie deşartă au făcut o plantație locuită cu 
multă populaţie, iar numărul locuitorilor creşte în fiecare 
zi şi că din ceeace înainte acest teritoriu era un cuib pen- 
tru rău-făcători, foarte periculos, astăzi s'a transformat în- 
trun sat bine aşezat. lată cuvintele proprii: „quod nos pos- 
sessionem seu villam Achynus Polyana vocatam in loco Vaskapu 
dicto sitam per providos viros Stanczul filium Dyonisii, et Berove 
filium Thatul de Ostra, Dragumir filium Zeik de Jordavize, ct Vlad 
filium Eliae Kenezios in Districtu Hattzok, commorantes, denuo et 
ex novo plantatam populosum efficere, et multitudine populorum 
decorare volentes, quorum multitudine et numeri augmento via in 
praeattacto loco Vaskapu tendens, ubi latrocinarii seu malefacto- 
res in Sylvarum densitatibus eorum antra disponentes et habita- 
cula, etc., etc,“ 


In cazul acesta voevodul le dă scutiri reale cnejilor 
şi locuitorilor de toate dările şi sarcinile, anume, de cens, 
de celelalte impozite, de clacă, servicii de tot felul, acor- 
dându-le autonomia pe care şi alte plantaţii de asemenea 
natură le avea. In schimb însă le cere ca acei cneji în fie- 
care an la Sf. Gheorghe să plătească câte 200 de dinari 


noi sau de aceia care vor avea curs şi peste această sumă 
să nu mai plătească nimic. „Duximus annuenda, concedent., ut 
ipsi et eorum haeredes, popolique in eadem Villa commorantes a 
modo in antea temporibus successivis, Nostro scilicet uurante pla- 


1) Hurmuzachi. Doc. priv. Istoria R. vol. 1, part. II, pag. 167 168. 

cito de praeattacta Villa, seu possessione novella, nullum Censum, 
Datum seu Collectaneam, munera, servitia, aut quaecumque alia fa- 
cere, et administrare sint adstricti, quin a singulis talium generibus 
exempti sint, et supportati habeantur. Volumus denique ut iidem 
kenezii, et posteritates in signum dominii anuantim festo B. Geor- 
gii martiyris singulos 200 Denarios novos aut pro tempore curen- 
tes, et nihil plus nobis vel Castellanis de Hattzok dare et solvere 
teneantur, praesentium nostrarum testimonio literarum“, 1) 

Acum să dau exemple de cazul al doilea, anume 
de concesiuni şi privilegii făcute în vederea unei viitoare 
colonizäri. 

In 1352 magistrul Poşa, comitele Caraşului, face ur- 
matorul act: „Fiindcă a venit înaintea noastră luga şi Bogdan, 
fii lui Ştefan dela Mutnoc, cerând cu umilință ca să le dau un pă- 
mânt pustiu numit Mutnocpatac în condiţiile de libertate în care şi 
alţi cneji au asemenea locuri libere şi pustii, în provincia Sebeş, în 
scop ca ei să stăpânească acea pustietate şi s'o înmulțească cu oa- 
meni. Noi în vederea serviciilor credincioase a acelora, le conce- 
dăm numitul loc deşert, ca ei să poată trage din el toate venitu- 
rile din păduri şi din câmpii, cu hotarele cunoscute şi această con- 
cesiune le-o facem pe vecie, lor şi următorilor lor. Ca privilegiu 
pentru osteneala lor, hotărim, ca nici un judecător să se amestece 
acolo, ci ei singuri să judece pe cei care se vor aduna în acel sat, 
afară de trei cazuri, anume de tâlhărie, de îurt şi de dare de îoc, 
care cazuri vor fi de competenţa judecătorilor dela Sebeş“. 

De aici urmează că dreptul de judecată era un privile- 
giu deosebit, care nu se da decât ad-hoc şi în vederea u- 
nor necesitaţi de un ordin public, de exemplu nevoia de a 
se popul locurile deşerte, deci îndemnul pentru oamenii 
ambulanți ca să vie să se stabilească în noua plantație. 

In fine se mai acorda  cnejilor sau conducătorilor 
lor, privilegii speciale de natura celor care am văzut 
Sau în parte cum am arătat deja, ca o încurajare ca sa 
atragă populaţie străină pe proprietatea regală, sau ca o 


1) Hurmuzachi, Documente. Vol. 1, part. II, pag. 464. 

răsplată pentru servicii ce acel sat aducea, fiind pe frunta- 
rie şi însărcinat fiind cu paza ei. 

lată un caz. Exista la marginea ţărei Săcuilor în spre 
frontiera despre Moldova, un sat românesc, care aducea 
servicii regelui fiindcă păzea frontiera ; iar pe de altă parte 
Românii de acolo făgăduesc că vor popula partea deşartă. 
Regele pentru aceste motive le acordă privilegiul ca să fie 
scutiţi de dreptul de judecată a funcţionarilor regeşti sau 
chiar a castelanului. 


„Quod mullus omnino Judicum Regalium vel Terrestrium ip- 
sos judicare, sea ipsorum judicio adstare compellere, aut compelli 
facere debeat, vel praesummat, nisi ipsemet kenesius, cum prefate 
ville Villanis, preassumptis sibi Siculis potioribus, quos maluerint, 
cunctis honiinibus querulantibus Judicium, et Justitiam valeant ad- 
ministrare, atque possint, concedimus etiam gratiose quod universi, 
et singuli homines cujuscunque Status, et conditionis existant, de 
Moldavie, et Transalpine partibus, ad dictam Nostram Villam Be- 
reczkfalva biberam, et securam habeant facultatem veniendi, ibidem 
standi et commorandi, quos quidem homines pro quibusqunque fac- 
tis, nec Judex Regalis nec Terrestris possit detinere, seu in per- 
sona captivare, sed ipse Kenesius predictus pro tempore constitu- 
tus, etc. etc. 1) 


Aceste erau trăsăturile caracteristice a cnejilor coloni- 
zatori şi a cnezatelor de colonii. 


VII 
Odată ce am văzut aproape în detail caracterele celor 


patru categorii de cneji din Transilvania, este întrebarea: 
Cu care din aceste patru categorii de cneji s'apropie, 


1) Hurmuzachi, Documente privitoare la Istoria Românilor, vol. I, 
part. II, pag. 536. ` 

cei din Moldova şi Muntenia? Căci aceasta este chestia, 
pusă şi rezolvită de d. R. Rosetti. 

Mai întâiu să înlăturăm cu desăvârşire categoria cne- 
jilor colonizatori, care nu pot avea nici-o asemănare cu 
ceeace găsim în Moldova şi în Muntenia. Aceşti cneji sunt 
simpli antreprenori de colonizare şi acest fapt nu constituie 
o caracteristică a Românilor din Transilvania sau a drep- 
tului aşa numit românesc. Colonizările de asemenea natură 
în veacul al 13-lea şi al 14-lea, adică cazul care ne ocupă, 
sunt relativ rare, ele devin frecvente mai târziu şi pe noi 
nu ne interesează ce dezvoltare au luat asemenea cnezate 
în veacul al 15-lea şi al 16-lea, ci ce dezvoltare aveau în 
veacul al 13-lea şi al 14-lea, când se susţine că ele au in- 
fluențat instituția cnejilor în Muntenia şi Moldova. 

Zic că nu e o instituţie românească pură. In adevăr. 
Privilegiile pe care le vedem acordându-se cnejilor coloni- 
zatori, precum scutiri de dări, dreptul de judecată, etc., con- 
stituie viaţa deosebită a cnejilor români din Ungaria? De 
loc. Asemenea scutiri sunt răsplătiri speciale a unei munci 
la care un număr de cneji se dau, independent de calitatea 
lor de Români sau nu. 

Dealtmintrelea înfiinţările de sate nouă pe locuri pus- 
tii sau în păduri desfundate, în Ungaria nu e caracteristica 
numai a cnejilor Români. D. Bogdan constată că în Unga- 
ria de Nord şi colonizatori Nemţi făceau identic acelaş lu- 
cru ca şi cnejii. lată ce zicea: 

„Aceste acordări se făceau sau prin confirmarea chinezilor 
existenţi în funcțiunile lor sau prin împuternicirea de a întemeia 
sate nouă (villas), pe pământuri din nou curăţite de păduri sau pe 
locuri părăsite de locuitori (novae plantationes). In cazul acesta 
chinezul avea o situaţie analoagă cu „scultetus“ sau „iudex“ al 


coloniilor nemţeşti din Ungaria nordică, era un fel de „Lehnschulze“ 
german. 1) 


1) Despre Cnejii Români, Bogdan pag. 5. 

Ceva mai mult. In toate ţările pe acele veacuri de po- 
pulaţie rară şi de nevoie de întinderea culturei, găsim ceeace 
am constat în Unguria, adică acordări de teritorii deşerte 
în scop de înfiinţări de sate, întovărăşite totdeauna de scu- 
tiri şi de privilegii vremelnice. Chiar în Moldova, de prin 
veacul al 15-lea întâlnim asemenea privilegii, iar prin vea- 
cul al 17-lea ele sunt frecvente. lată două cazuri: 

Eremia Movilă în anul 1603, autoriza pe mănăstirea 
Probata ca să poată aşeza în satul Vălenii din judeţul 
Ghigheciului ori câţi oameni „fie Ruși, fie Munteni, fie Unguri, 
fie Sârbi, fie Moldoveni, sau oameni de oricare limbă cu scuteală 
Domnească pe trei ani de orice impozite“. 

De asemenea Gheorghe Ştefan Voevod în anul 1656 
dă slugei sale căpitanul Grumazei, o parte de loc din sa- 
tul din Mânzeşti, judeţul Vaslui „casă aibe ași chema şi oameni 
străini dela alte ţări, fie ce limbă vro fi, să vie să se așeze acolo, la 
acea siliște, iar dacă vor veni şi se vor aşeza acolo, dela Domnia 
mea vor avea slobozenie de şease ani şi vor fi în pace de dajdie, etc.“ !) 

Ai putea conchide de aici că aceasta era starea gene- 
rală şi obicinuită în Moldova, şi că scutirile de dări şi alte 
privilegii constituiau caracteristica dreptului moldovenesc ? 
Acelaş lucru şi cu Transilvania. 

Nu poţi caracteriza pe cnejii de acolo prin privilegiile 
şi scutirile -cnejitor colonizatori. Dealtmintrelea vom vedea 
îndată că în Polonia acelaş lucru exista în această privinţă 
şi că concesiuni de colonizare se acorda identic de Rege şi 
de nobili nu numai cnejilor emigraţi din Transilvania, dar 
şi Nemţilor şi Rutenilor, etc. 

Incă odată, ce asemănare mai apropiată putem găsi 
între cnejii din Transilvania şi Ungaria şi dintre cei din 
țările noastre ? 


1) Cercetări asupra stărei ţăranilor. Vol. I, partea I, pagina 83. 

VIII 


Să încep întâiu cu Muntenia. 

Evident că cnejii din Muntenia au o origină comună 
cu cei din Transilvania sau cel puţin ei s'au desvoltat si- 
multaneu în cursul veacurilor. 

Mai întâiu, istoriceşte, cel puţin din veacul al 13-lea, 
Muntenia aparținând regatului ungar, comunitatea dintre 
cneji e vădită. Am văzut că din diploma lui Bela al IV-lea 
(1247) găsim cnezate în Oltenia, identic constituite, ca şi 
acele de care peste 50—60 de ani ne vorbesc documentele 
ungare. Cnezatele lui Ivan şi Farcaşa, au caracteristica, am 
văzut, a tuturor cnezatelor, pe care le-am citat mai sus, din 
Transilvania, adică a cnezatelor mari, moşii întinse conce- 
date cnejilor, cu dreptul de folosinţă eternă. 


Prin urmare, întâia categorie de cnezate şi de cneji 
pe care am constat-o mai sus, a existat şi în Muntenia. 


De vreme ce la jumătatea veacului al 13-lea, aseme- 
nea cnezate existau, vădit că înființarea domniei Basarabi- 
lor peste 40—50 de ani, le a găsit în ființă. Firul istoric 
a cnezatelor şi a cnejilor în Muntenia nu este rupt prin or- 
ganizarea noului principat. Când zic aceasta, nu afirm ceva 
în vag cum face d. Rosetti pentru Moldova. 

Ce erau cnejii concesiunilor mari în Transilvania ? 
Sau mai bine ce grad social ocupau? In actele ungureşti 
ei figurează, sau imediat după nobili, sau câte odată sunt 
numiţi chiar nobili. 

In adevăr, în documente găsim „universe kenezis et se- 
nioribus olahibus“. Altă dată „universi nobilis et kenezii“. lar câte 
odată chiar „nobiles kenezi“. 

lată situaţia acestei categorii de cneji. 


Să vedem acuma sub cei întâiu Domni munteni, ce 
situaţie aveau ei. 

Intr'un hrisov a lui Mircea cel Bătrân din 1406, acest 
Domn „face ştiut satelor supuse monastirei Tismana că nu le va 
da nici unui cneaz sau boer, de ocină sau de ohab, ci le va lăsa 
sub stăpânirea monastirei Tismana. 1) 

In acest document cnejii sunt egali cu boerii. 

Intr'un alt document a aceluiaş Domu cetim : 

„şi nimeni să nu îndrăznească a căuta omul care îşi va în- 
china sufletul şi chiar averea mănăstirei Cozia, fie boer, fie sluga 
Domniei, fie cneaz, sau fie alt om sărac“. 2) 

Aici cnejii au un grad imediat după boeri, şi mai sus 
mult decât oamenii săraci. 

lată-i deci în Muntenia în timpul lui Mircea, şi până 
în timpul lui Radu cel Frumos (1465) cnejii având o situa- 
ție superioară în stat, imediat după boeri. In adevă, întrun 
document a acestui din urmă Domn cetim: „nici boer, nici 
cneaz, nici sărac“. 

Am văzut că în Transilvania şi mai cu seamă în Ba- 
nat existau cneji mici proprietari, trăind în comun pe mo- 
şioarele lor. 

In Muntenia găsim aşa ceva? Evident. Moşnenii acolo 
purtau la început titlu de cneji, satele de moşneni erau 
numite sate de cneji, cneaz şi mic proprietar liber însemna 
acelaş lucru. Numeroase documente dovedesc aceasta. In- 
trun hrisov de confirmare a unei vânzări de vecini, dela 
începutul veacului al 17-lea cetim : 

„Să le fie satul Vlădeştii tot cu toate hotarele şi cu toate 
veniturile şi cu toţi vecinii de pretutindeni pentru că acest sat 
Vlădeştii, au fost toţi cneji cu moşii şi cu vecini pe moşii megiaşe, 
şi au venit la boerul Domniei mele Tudoran Pitarul şi s'au vândut 
ei şi moşiile lor şi cu vecinii lui, de a lor bună voe ca să fie ve- 
cini împreună tot unul ca şi altul.3) 


1) Despre Cnejii Români, Bogdan pag. 33. 
2) Ibidem. 
3) Surete şi Isvoade. G. Ghibănescu. Vol. I, pag. 350. 

Prin urmare existenţa acestor două categorii de cneji 
e dovedită istoriceşte în Muntenia. Unii, cei mai puţin nu- 
meroşi posedând moşii mari, aproape boeri, ceilalţi trăind 
în comun, în indiviziune chiar, pe moşiile lor. 

Ce devin cei întâiu ? Probabil că cu timpul ei se con- 
fundă în clasa boerească. Cuvântul de cneaz în sens de 
aproape boer, dispare, de pe la începutul veacului al 16-lea, 
iar întrebuinţarea lui se păstrează numai pentru micii pro- 
prietari trăind în comun. Cuvântul de moşnean, este rela- 
tiv cuvânt nou. Prin cuvintele de cneaz, megieș sau judec 
erau designaţi moşnenii în veacurile cele dintâiu. 

Aşa fiind istoriceşte lucru, era natural ca d. R. Rosetti, 
ocupându-se de chestia cnejilor în Muntenia să stabilească 
aceste fapte, prin urmare să facă legătura dintre cnejii din 
Transilvania cu cei din Muntenia, fără a mai căuta miază- 
zi la ora patru-spre-zece. 

Dar asemenea constatări istoriceşte nu-i ajutau teoriei 
d-sale. Prin faptul că în unele cazuri în Transilvania, gă- 
sise unele sate de cneji având un judecător dintre dânşii 
tot un cneaz, iar pe unii colonizatori cneji, bucurându-se de 
dreptul de judecată, d-sa făcând din cneazul în Transilva- 
nia cu orice preţ, un judecător, a căutat ca să dea şi cne- 
jilor din Muutenia pe care i-am descris mai sus, tot carac- 
terul de judecători ai satelor. Şi atunci iată ce ne spune 
faimosul istoric : 

„Ajungem acum la cneji. Ce erau cnejii despre cari ne vor- 
berbesc documentele munteneşti sus citate din veacul al 15-lea? 

„Din scrisorile lui Ştefan cel Mare către locuitorii judeţelor 
mărginaşe şi din răspunsurile acestora, rezultă că cnejii din Țara- 


Românească corespundea juzilor din Moldova, erau deci judecătorii 
satelor. 
„Putem deci conchide în toată liniştea că chejii din Jara Ro- 


mânească, în veacul al XV, erau stăpânii satelor și că în asemenea 
calitate erau şi judecătorii, giudeţii cum se zicea atunci, ai Români- 
lor aşezaţi în acele sate. Şi nici că se poate altfel". 1) 


1) Pământul, sătenii şi stăpânii. R. Rosetti. pag. 31. 

la să vedem scrisoarea lui Ştefan cel Mare de unde 
d. R. Rossetti, autorul, scoate aceasta. 

Ştefan cel Mare fiind în războiu cu Muntenii, adre- 
sează' o proclamaţie locuitorilor de graniţă din judeţele, 
Râmnic, Buzău şi Brăila, în termenii următori: „Toţi boerii 
mari şi mici, toţi județii şi judecători, precum şi toţi săraci dela 
mic pânâ la mare“. 1) 

Din această frază rezultă un lucru, că erau în Mun- 
tenia, lucru care nici nu se poate discuta, judeţi şi ju- 
decători, . 

Cine erau acei judeţi şi judecători? Nu se spune, 
nici nu se poate presupune măcar. 

Ei bine, acei judeţi şi judecători erau cnejii, ne spune 
d. R. Roseti, împrumutând în această privinţă părerea d-lui 
Bogdan. 

Şi ştiţi de ce? Fiindcă în răspunsul pe care acele ju- 
deţe ’l dau Domnului Moldovei, acest răspuns '] fac în numele 
»a tuturor boerilor, a tuturor cnejilor şi a tuturor Românilor. 

Inţelegi argumentaţia. De vreme ce Ştefan s'adresează 
la boeri mari şi mici şi la judeţi şi judecători, apoi când 
Muntenii răspund în numele boerilor şi a tuturor cnejilor, 
fără să mai vorbească de judeţi şi judecători, acest lucru 
însemnează că județii şi judecătorii în Muntenia erau 
cnejii ! !! 

Iatä cum se face istoria şi iată cum cnejii erau jude- 
cătorii satelor, Ne jucăm de a istoria? 

Dar bine! Locuitorii celor trei judeţe nu fac în răs- 
punsul lor de cât să păstreze cele trei categorii sociale, deja 
existând de mult, fără să se gândească întru nimic la ju- 
decători şi judeţi. 

In adevăr, am arătat mai sus că în documentele lui 


1) Bogdan. Despre Cnejii Români. 

Mircea, în unul se zice cneaz sau boer, iar întrun 
altul se spune : „fie boer, fie sluga Domniei, fie cneaz sau fie 
alt om sărac“, 

Am mai văzut că Radu cel Frumos, cu ocazia unei 
donaţiuni, reproduce aceste trei categorii când spune că ni- 
menea să nu-i atace actul de danie „nici boer, nici cneaz, 
nici sărac“. Aceasta în 1465. 

Ce e de mirare ca peste câţi-va ani locuitorii celor trei 
judeţe mărginaşe, să se adreseze lui Ştefan cel Mare în 
numele „tuturor boerilor, tuturor cnejilor şi a tuturor Români- 
lor“ adică în numele celor trei categorii deja în fiinţă ?. 
Şi aici să reaminteşte pur şi simplu cele trei categorii so- 
ciale. Cum îşi permite d. R. Rosetti ca în loc de cneji să 
citească judecători şi ce metodă este aceasta ? 

Dar ia să analizăm puţin lucru ca să se vadă absur- 
ditatea afirmărei. Am văzut că în Muntenia erau două fe- 
luri de cneji, cnejii locuind în comun în sate, viitorii moş- 
neni, şi cnejii aproape boeri. De categoria întâia nu poate 
fi vorba, căci ei nu trăiau împrăștiați în satele de clăcaşi 
ci în bloc în satele lor de proprietari, nu puteau deci să 
fie judecătorii satelor ci cel mult judecătorii satelor în care 
locuiau şi nu de acestea e vorba. 

Va să zică rămâne chestia cnejilor aproape boeri, 
despre care ne vorbesc Mircea, Dan şi Radu cel Frumos. 
Ei, cum erau aceştia, judecătorii satelor? Probabil aceştia 
aveau proprietăţi ca şi boerii. Hai să admitem că ei erau 
judecători în satele unde erau proprietari. Puteau ei însă 
să fie judecători în satele domneşti şi în celelalte sate de 
neproprietari? Căci, că erau sate domneşti o dovedesc do- 
cumentele lui Mircea. In ce calitate ar fi putut să stea ei 
în asemenea sate? Nişte aproape boeri, stând în sate dom- 
neşti, numai ca să fie judecători, fără să aibă nici 'o altă 


putere şi nici un alt titlu! Asemenea concepţiuni numai 
5 

prin capul d-lui R. Rosetti pot să treacă, Se ştie, şi docu- 
mentele din Transilvania ne-o dovedesc, că judecătorii 1o- 
cali de prin sate, făceau parte din însuşi organizaţia să- 
tească, erau şi ei ca şi toţi ceilalţi săteni. De unde scoate 
d. R. Rosetti că nişte aproape boeri erau răspândiţi prin 
toate satele Româneşti, nu ştiu în ce calitate, nu ştiu cu 
ce rost, erau aşezaţi pè moşiile domneşti, cu sarcina ca să 
judece pe săteni!!! Cnejii lui Mircea, a lui Dan şi a lui 
Radu cel Frumos erau ca şi boerii, stăpânitori de moşii, 
acolo ei erau proprietari de moşii, acolo ei erau stăpâni şi 
poate să fie o chestie de discutat, dacă boerii, proprietarii 
satelor, erau în acelaş timp şi judecătorii sătenilor ; şi acest 
lucru îl voiu discuta îndată. Dar să faci din cneji, judecă- 
torii satelor, fără să-i faci în acelaş timp proprietari, este o 
adevărată culme, 

Dar d. R. Rosetti înţelege în mod vag absurditatea 
susţinerei, de aceea caută s'o îndulcească şi s'o facă ac- 
ceptabilă, adăugând că cnejii erau stăpânii satelor. Cum 
stăpânii? Proprietarii satelor? Foarte bine. Dar atunci ce 
erau boerii? Căci am văzut din documentele lui Mircea, 
Dan şi Radu cel Frumos, că pe lângă cneji erau boerii, ba 
Chiar boerii erau în fruntea cnejilor. Ar putea d. R. Rosetti 
să determine ce rol jucau boerii dacă cnejii erau stăpânii 
satelor, în organizaţia politică şi teritorială a ţărei? Şi 
dacă cnejii se confundă aproape cu boerii chiar dela înce- 
put, iar mai târziu ei se absorb în clasa boerească, find- 
că nu mai auzim vorbindu-se de dânşii — de această ca- 
tegorie bine înțeles — atunci ce însemnează această ju- 
cărie din partea d-lui R. Rosetti, când vorbeşte de cneji 
ca stăpânii satelor, măcar că boerii şi cnejii în defini- 
tiv sunt acelaş lucru? Şi ce devin aceşti cneji în veacul 
al 16-lea, când proprietarii satelor sunt numai boeri? Dis- 
părut-au aşa tam-ne-sam, volatilizatu-s'au ?ə 

lată când te dai la o cât de somară analiză, vezi că 
ceeace susţine d, R. Rosetti nare nici cap nici picioare. 

Are acest autor măcar un act din are să rezulte că 
cnejii în Muntenia în veacul al 15-lea, judecau satele? 

Are măcar o urmă de act? Nu. Atunci, cum îşi per- 
mite să dea drept constatare istorică, ceva care măcar nu 
este o ipoteză, ci este fructul imaginaţiei sale? 

Dar autorul mai invoacă un argument în favoarea cne- 
jilor ca judecători ai satelor şi anume ne spune „şi nici că 
se poate alt-fel“, 

De ce mă rog? Aici d. R. Rossetti s'aruncă în politica 
înaltă şi într'o diplomaţie fină a celora dintâiu Domni Munteni 
dela sfârşitul veacului al 13-lea. Iată motivul pentru care 
cnejii au trebuit să fie judecătorii satelor. 

„Inainte de întemeierea Domniei munteneşti, aşezările săteşti 
din Muntenia de astăzi nu puteau să fie ocârmuite decât de cneji. 
Care a putut să fie purtarea primilor Basarabi, întemeietorii Dom- 
niei Româneşti, către acei cneji ? 

„Este vederat că, spre a-şi puteă lăţi în câmpie stăpânirea 
mărginită la început în două sau trei văi dela Nordul şi dela Su- 
dul Carpaţilor, au trebuit să câştige buna-voinţă a Românimii aşe- 
zată în acele câmpii. Spre a ajunge la acest sfârşit, întâiul pas de 
făcut era câştigarea pentru scopurile lor a căpeteniilor acelei Ro- 
mânimi, cnejii cari ocârmuiau. Ei nu au putut să facă acestora o 
soartă mai proastă decât aceea de care se bucurau în Ungaria 
cnejii cei mai favorizați din acea Crăie. Căci, dacă ar fi procedat altfel, 
nu poate încăpea îndoială că cnejii din cămpia românească s'ar fi 
închinat Banului vecin al Severinului mai de grabă decât Basara- 
bilor. Numai având ajutorul cnejilor, căpetenii de sate din Țara- 
Românească, putut-au Basarabii să întemeieze Domnia lor. Este 
sigur că, spre acest sfârşit, ei au recunoscut şi închizeşluit acelor 
cneji stăpânirea cnezatelor lor în chip ereditar“. 

Toată această diplomaţie care miroase a ministerul 
de externe are păcatul că e goală şi în parte bazată pe fapte 
neexacte. 

Mai întâiu, cnejii din Transilvania cu cnezate mari, 

nu erau numai decât judecătorii satelor. Am citat mai multe do- 
cumente dim care nu rezultă de loc acest lucru. Ei se bucurau 
de folosinţa unor moşii regale sau a voevodului Transilvaniei 
sau a contelui de Severin, în schimbul oare căror redevenţe: 
şi atâta tot. In calitate de quasi-proprietari, în acele cne- 
zate, ei se bucurau numai de dreptul pe care nobili unguri 
"1 aveau şi ei pe proprietăţile lor, şi nobilimea maghiară în 
veacul al 13-lea n'avea încă dreptul de judecată asupra tă- 
ranilor, judecata era rezervată castelanilor regali precum şi 
agenţilor regelui sau a voevodului Transilvaniei. 

Numai în 1342, Toma voevodul Transilvaniei acordă 
nobilimnei maghiare, prin urmare şi cnejilor stăpânitori de 
cnezate, dreptul de a judeca pe iobagi. 1) 

Prin urmare cnejii înainte de descălecarea Basarabilor 
în Muntenia, dacă iei tipul celor din Transilvania, nu erau 
judecătorii satelor. Din diploma lui Bela al IV-lea din 1247, 
cnejii Ivan şi Farcaşa, nu rezultă a fi avut şi dreptul de 
judecată, 

De vreme ce cnejii de pe marele cnezate nu se bu- 
curau de acest privilegiu în momentul înfiinţărei statului 
muntenesc de Basarabi, aceştia maveau nevoie ca să între- 
buinţeze nici o diplomaţie ca să păstreze acelora un privi- 
legiu pe care aceia nu-l aveau. 

lată deci ipoteza d-lui R. Rosetti căzută la pământ 
ca toate ipotezele d-sale. 

Căci cu totul întâmplător, autorul recunoaşte că aceasta 
este o ipoteză. 


In adevăr, iată cum continuă. „Aceasta nu este o pre- 
supunere“, Pentru prima oară d-sa merită o notă bună căci 
are conştiinţă că tot ce afirmă d-sa în această chestie a 
cnejilor, este o presupunere. „Aceasta nu este o presupunere, zice,- 


1) Hurmuzachi, vol, I, part. ], pag. 673. 


www.digibuc.ro 


69 


<i o certitudine dovedită prin faptul că vedem pe urmaşii acestor cneji, 
moşnenii, stăpânind şi urmând a-şi împărți şi astăzi părțile lor din 
aceleași sate“. 1) 

Aici iar cădem în fantazia obicinuită şi iată de ce. 

Este drept, după cum am afirmat şi eu că în Mun- 
tenia, din timpurile cele mai vechi, au existat cneji trăind 
în sate compacte, purtând acest nume şi mai târziu acelea de 
judeţ şi megieş iar numai în timpuri relativ moderne, pe acela 
de moșneni. Fi erau proprietari, pe moşia pe care trăiau, 
pe satul şi pe moşia lor, trăind în devălmăşie. Această ca- 
tegorie de cneji mici proprietari i-am găsit în Transilvania 
şi mai cu seamă în Banat. Asemănarea între unii şi ceilalţi 
este perfectă. 

Dar pe lângă aceşti cneji am arătat pe larg că mai 
erau alţi cneji stăpânind cnezate dela rege, dela voevodul 
Transilvaniei, dela contele Severinului şi dela alţi înalţi nobili; 
aceşti nu erau proprietari ci uzufructuarii unor asemenea cne- 
zate. Pe când cnejii mici proprietari erau ţărani, cnejii din 
fruntea cnezatelor mari erau aproape nobili sau chiar nobili, 
am dovedit faptul. Pe această categorie de cneji îi întâlnim la 
curtea lui Mircea cel Bătrân, a lui Dan şi Radu cel Frumos 
încă, unde" figurează cam în aceeaşi calitate. 

Unii nu pot fi confundați cu ceilalţi. 

E întrebarea :, După ideea d-lui Rosetti care. erau ju- 
decătorii satelor munteneşti? Cnejii, ţărani proprietari, trăind 
în satele lor ? Ipoteza e absurdă, căci ei nu locuiau în satele 
domneşti sau cele boereşti, având proprietatea lor proprie. 
Va să zică dacă e vorba că cnejii d-lui R. Rosetti erau jude- 
cătorii şi stăpânitorii satelor de clăcaşi sau sate boereşti şi 
domneşti, desigur că nu poate fi vorba decât de cnejii de 
categoria întâia, de cnejii boeri. Aceasta e de toată evi- 
denta. 


1) Pământul, sătenii şi stapânii, R. Rosetti, pag. 32. 

Aşa stau lucrurile. 

Acuma, întru cât presupunerea d-lui R. Rosetti pe care 
am arătat-o mai sus poate să fie transformată în certitu- 
dine, prin faptul că d-sa vede pe cnejii stăpânind şi ur- 
mând a-şi împărți şi astăzi părțile lor din aceleaşi sate ? 
Argumentul autorului ar fi acesta: Dovadă că atât primii 
Basarabi cât şi următorii lor au respectat starea şi dreptu- 
rile cnejilor, de care se bucurau în momentul formărei nou- 
lui principat, este că-i vedem şi astăzi pe moşneni ocupând 
moşiile lor! Este acesta oare un argument? D'apoi bine, 
iaimosule istoric, d-ta nu ştii încă până acuma că Domnii 
dela început au respectat totdeauna proprietatea particu- 
lară ? Şi fiindcă cnejii erau proprietari de veacuri, cum era 
cu putinţă ca Domnii să-i deposedeze ? Unde ai văzut ase- 
menea lucru ? Atât în ţările noastre cât şi în Ungaria, şi în 
Polonia cât şi în toată Europa, Suveranii, numai în caz de 
înaltă trădare, confiscau proprietăţile particulare ; afară de 
acest caz proprietatea era respectată, aceasta îndată ce sta- 
tele căpătară o organizaţie socială statornică. 

Numai în timpul cuceririlor şi a invaziunilor, conducă- 
torii şi şefii nu respectau proprietatea particulară. Aşa, îm- 
păraţii Romani declară teritoriul Galiei proprietate împără- 
tească în puterea dreptului de cucerire. Aşa Guilielm du- 
cele Normandiei, cucerind Englitera, confiscă o parte din pro- 
prietatea particulară pentru a o împărţi la oşteni. 

Când atât Basarabii în Muntenia, cât şi Muşăteştii în 
Moldova înfiinţează aceste principate, aceste înfiinţări sunt 
fructul unor invaziuni şi a unor cuceriri ? Cel întâiu Basarab 
cucereşte oare el Muntenia după un războiu cu regele Unga- 
tiei ? De loc. Istoriceşte de odată vezi, din actele ungurești, un 
Domn al Valahiei, care dela un timp nu mai recunoaşte suze- 
ranitatea Ungariei şi se proclamă independent. Aceasta echiva- 
lează cu o cucerire? Cum deci puteau Basarabii să confişte 

proprietățile particulare a ţăranilor cneji? Şi faptul că ei 
respectă această proprietate poate servi de argument pen- 
tru ipoteza fantastică cum că ceilalți cneji, cnejii aproape 
boeri, au trebuit numai decât să fie judecătorii satelor dom- 
neşti şi boereşti ? Este fenomenal. 

Prin urmare din toate punctele de vedere, ipoteza 
d-lui R. Rosetti, cum că cnejii erau stăpânii şi judecătorii 
satelor în Muntenia, rămâne de curată fantazie. 

CAPITOLUL II. 
I 


Trec acuma la cnejii în Moldova ; aici lucru este mai 
nostim. 

Aici numai numele de cneaz îl întâlnim în vre-o 
unsprezece documente din veacul al 14-lea şi al 15-lea, 
fără cea mai mică explicațiune ce erau acei cneji, aşa cum 
vedem în Muntenia. In lipsă de orice documente şi de orice 
lămuri, rămâi surprins când d. R. Rosetti nu numai că de- 
termină condiţia socială şi atribuţiile cnejilor înainte de 
descălecare şi două veacuri după descălecare, dar merge 
până a preciza drepturile lor asupra ţăranilor din satele pe 
care le locuiau şi anume: Reproduc: 

„Cneazul avea: 

a) Intâiu şi mai înainte de toate a zecea parte din tot rodul 
pământului ; 

b) De-o parte, purtând tot numele de dijmă, din rodul 
stupilor ; , 

c) De trei zile de clacă ce era ţinut să-i facă fiecare lo- 
cuitor pe an; 

d) De dreptul exclusiv să ţie moară şi crâşmă pe locul de 
sub stăpânirea lui; 

e) De dreptul de a judeca şi de a globi pe săteni“, 1) 


Citind aceste sai în sus şi te întrebi: Dar de unde 
a luat autorul asemenea năzdrăvănii, din ce acte, din ce 


1) R. Rosetti, Pământul, sătenii şi stăpânii. pag. 116—117. 

documente ? Ceteşti mai sus şi vezi că d. R. Rosetti cu o 
seninătate angelică scrie următoarele : 1 


„N'avem absolut nici un izvor care să ne dea amânunțimi 
asupra acestui raport în Moldova de dinainte şi chiar în acea de 
două veacuri după descălecare. Spre a-l putea stabili cu oareș-care 
aproximaţie, suntem siliţi să recurgem întâiu la actele polone şi 
ungare relative la satele româneşti din acele ţări, apoi la docu- 
mentele moldoveneşti din veacul XVII şi din întâia jumătate a vea- 
cului XVIII, cari ne arată regimul rural în vigoare înainte de ur- 
bariile Domnilor fanarioți“. 

Mai întâiu un mic juvaer; autorul ne spune că n'are 
din Moldova nici un izvor care să-i dea amânunțimi asu- 
pra raportului dintre sătean şi judeţ înainte de descălecare 
şi chiar două veacuri după aceea!! Cuvântul de amänun- 
[imi e adorabil. Adică autorul are documente cu caracter 
general sau indicaţiuni în mare asupra raportului dintre 
sătean şi judeţ. Ceeace îi lipseşte însă sunt amänunfimile 7! 

Ar putea să ne arăte autorul măcar vre-o irei rînduri 
dintr'un document, care măcar să se refere în mod vag la 
raporturile dintre ţăran şi judeţ? Şi d-lui se plânge de lipsa 
de amânunţimi ! Curioasă mentalitate! 

Pentru a determina şi preciza atribuţiile cneazului în 
Moldova, d. R. Rosetti se serveşte de actele atât din Un- 
garia cât şi din Galiţia. lată propriile sale cuvinte: 

„Am văzut că, atât în Ungaria cât şi în Galiţia, cneazul ju- 
decătorul Românilor din satul său, să bucura: 

a) De produsul gloabelor pronunţate de el; 

b) De o parte, variabilă dela un sat la altul, a dărilor ce el 
le strângea pentru proprietarul locului ; 

c) De două sau trei zile de lucru pe an dela fiecare cap de 
familie ; 

e) De venitul morii la care sătenii erau datori să macine 


pânea lor şi de acel al crâşmei, singura care putea avea ființă în 
satul lui, 1) 


? N 


1) R. Rosetti, pag. 116. Pământul, sătenii şi stăpânii. 

Mai întâiu acest pasaj cuprinde o mare, o foarte mare 
neexactitate de fapt, cu privire la cnejii din Ungaria. Din 
analiza actelor ungurești, făcută mai sus; n'am văzut nimic 
din toate aceste. 

Am văzut că cnejii de pe marele cnezate se bucurau 
de întreaga folosință a moşiilor concesionate, în schimbul 
unor servicii, prestații în bani sau redevențe. 

Am văzut pe cnejii colonizatori că se bucurau şi ei 
cam de aceeaşi folosinţă a pământurilor concesionate având 
şi oarecare privilegii, precum dreptul de jurisdicție, etc. 

Cât despre cneazul din satele compuse din cneji — şi 
acesta este cazul — îl găsim mai mare peste ceilalţi, jude- 
când micile pricini şi bucurându-se din partea consătenilor 
lui de oarecare oloase, fără a fi posibil a le determina şi 
a le preciza. 

De unde d. R. Rosetti scoate obiceiul darurilor în na- 
tură în Transilvania ? Să 'mi arăte un act, un rînd dintr'un 
document? De unde scoate obligaţia ţăranului de a face 
clacă cneazului două-trei zile pe an? Chiar d. Bogdan, 
care înainte de d. R. Rosetti se ocupase în acest sens des- 
pre cnejii din Transilvania, este nevoit să recunoască că 
în documentele ungureşti nu se vorbeşte de claca sătenilor 
pentru cultivarea porţiunei de pământ a cneazului, şi că 
acă d-sa admite acest lucru, o face răzămându-se pe ceeace a- 
vea locîn Galiţia. De unde cneazul depe proprietăţile nobililor în 
Transilvania, iobag stăpân peste morile şi crâşmele satului ? 

Acest act constitue o necinste de scriitor. Ştii că în 
fapt lucru nu există; dar pentru a da un caracter de uni- 
formitate generală atribuţiilor cnejilor în toate ţările româ- 
neşti, afirmi că în Transilvania exista lucruri pe care ştii 
bine că nu le ai găsit. 

In realitate, d. R. Rosetti exprimându-se cum am vă- 
zut că se exprimă mai sus, vorbeşte numai de cnejii colo- 

nizatori din Galiţia, cneji care nu seamănă cu nici unul din 
cnejii pe care i-am văzut fie în Ungaria, fie în Muntenia, 
fie în Serbia. 

In adevăr cnejii din Galiţia se bucurau cel puţin deo 
parte din produsul gloabelor, fiind judecători; ei adunau dă- 
rile pentru proprietarii satelor înfiinţate, ei aveau dreptul la 
2—3 zile de clacă pe an dela fie care colonist, precum şi 
de monopolul crâşmelor şi a morilor. 

Acesta este adevărul. Atât în Transilvania, cât şi în 
Muntenia, nici măcar poate fi vorba de aşa ceva, după cum 
deja am arătat. 

Pot cnejii din Galiţia să servească de model pentru 
Moldova ? Poate d. R. Rosetti să se servească de starea cne- 
jilor din Galiţia, pentru a conchide că aşa a trebuit să fie 
şi acea a cnejilor din Moldova înainte şi după descălecare ? 
De loc, absolut de loc. 

Resping cu energie ori ce concluzie care sar putea 
face asupra cnejilor din Moldova, cu dovezile şi argumen- 
tele privitoare la cei din Galiţia. Nu poate fi nici un punct 
de contact între unii şi alții şi este o îndrăzneață operaţie 
de fabricaţie istorică, când te serveşti de cnejii din Galiţia 
pentru a restabili viaţa anti-istorică a cnejilor din Moldova 
şi chiar acea din timpurile istorice, 

Patru argumente peremptorii mă fac ca să resping 
orice apropiere. i . 

Să le înşir şi să le desvolt pe rând. 

Intâiul : Ce avea d-nu R. Rosetti de dovedit? Cum 
că în veacul al 13-lea şi al 14-lea, organizaţia cnejilor din 
Moldova, era aceeaşi ca acea din Galiţia. Cum procedează 
pentru aceasta ? Intr'un mod fenomerial, cum deja am ară- 
tat şi sunt nevoit ca să revin. Să serveşte cu acte şi do- 
cumente polone din veacul al 16-lea şi al 17-lea, pentru a arăta 
ce erau cnejii în Moldova în veacul al 13-lea şi al 14-lea!! 

Şi am arătat în ce împrejurări: Cnejii din Moldova, 
la sfârşitul veacului al 14-lea, deja dispăruse, nu se mai 
vorbeşte decât rar de dânşii. lată ce zice d. R. Rosetti. 
„Ne mai rămân cnejii din Moldova şi aici îi întâlnim chiar la înce-, 
putul sau mai bine zis înainte de începutul istoriei Moldovei, căc 
cele mai multe scrisori referitoare la cnejii, îi pomenesc ca lucruri 
din trecut*.1) A doua împrejurare este următoarea: Că despre 
organizaţia cnejilor din Polonia din veacul. al 13-lea şi al 
14-lea, nu avem nici o urmă. 

Cu alte cuvinte cu cnejii din veacul al 16-lea şi al 
17-lea din Polonia, autorul dovedeşte existenţa cnejilor din 
Moldova care dispăruse la sfârşitul veacului al 14-lea, mă- 
Car că în acest veac din urmă, nu ni se poate arăta în ce 
consista organizaţia cnejilor din Galiţia. 

In adevăr, despre cnejii din Galiţia, s'a ocupat d. Alex. 
Stadniski într'o disertaţie pe care Hajdeu a tradus'o în 
vol. Illa Arhivei sale istorice. lată cum se exprimă d. Stad- 
niski în această privinţă, vorbind de satele româneşti din 
Galiţia : „Insă unde anume se aflau acele sate ? In ce număr? Cum 
se numiau ? Cu ce condițiuni fost-au ele fundate ? Aceasta nu ne-o 
spune nici un act al Parlamentului şi nici un autor vechiu“. 

„Până şi Taddeu Czacki, carele aprofundase toate părţile is- 
torice şi toate ramurile legislaţiunei polone, ne prezintă nişte date 
foarte nesuficienţi şi chiar rătăcite, dupre cum o vom proba mai 
la vale, despre stabilimentele române“. 

„Acele date se mărginesc în următoarele cuvinte“ : 

„Noi vedem în privilegiul lui Vladislaw, principe de Opolia 
căruia regele Ludoviş îi încredinţase Galiţia drept usufruct, iar Po- 
lonia sub o administrăţiune precariă) cum că în anul 1378 a acor- 
dat slugei sale lui Alexandru Românul câmpul şi satul Hodlo pe 


apa Tamora, cu permisiunea că el şi urmaşii săi să-l stăpânească 
pe baza dreptului românesc“, 1), 


Şi ca concluziune. 


1) Pământul, sătenii şi stăpânii, R. Rosetti pag. 33. 
1) Arhiva Istorică, Haşdeu. pag. 5, tom. IV. 

„Aşa dară, pe baza probelor de mai sus, constatând faptul is- 
toric al colonisării române în Polonia, cată acum să mai precisăm, 
după putinţă, epoca primei lor aparițiuni. Autoritatea lui Czacki ne- 
ar îndemna a ne urca până la a doua jumătate a secolului XIV, când 
s'au dat privilegiile satelor Hodlo şi Lubicz din 1378 şi 1420; dar 
neavând acele privilegie de înaintea ochilor, noi nu putem şti, dacă 
ele în adevăr au fost locaţionale, adecă cuprinzând în sine condițiuni 
de locafiune, şi nu scim cu atât mai cu seamă, dacă fundarea acelor 
sate se şi realizase chiar atunci în conformitate cu privilegiele”. 1) 


Va să zică nu este de loc dovedit cum că în veacul 
al 14-lea în Galiţia, cnejii întreprinzători de colonii, erau 
judecătorii satelor, se bucurau de privilegii, aveau moară 
şi crăşmă să bucurau de a treia parte din produsul gloabelor 
penale, iar sătenii erau obligaţi ca să le facă clacă trei zile 
pe an, fiindcă nu avem nici un act din acea epocă. 

Şi cu toate aceste, d. R. Rosetti are curajul să afirme 
că toată această organizaţie şi privilegii a cnejilor existau în 
Moldova în veacul al 13-lea şi al 14-lea, şi că pentru a 
stabili acest lucru, a fost silit să recurgă la actele polone 
şi ungare. 

Or, am văzut că actele ungare contrazic asemenea 
lucruri, iar actele polone nu există. Actele polone vorbesc de 
aşa ceva, numai cele din veacurile al 16-lea şi al 17-lea. 

Mai mult. Taddew Czacki care văzuse actul din 1378 
şi cel din 1420, precum şi altele posterioare, se exprimă în 
modul următor despre aşa numitul drept românesc din 
Galiţia : 

„Coloniile Românilor, ce imigrau aci din ţara lor, în speranță 
de a gusta siguranţa şi libertate, îşi rezervau următoarele: 

„1-0. Grivnele, adecă amendele pecuniare, nu aparțineau fis- 
cului, ci rămâneau în sat pentru trebuinfțile publice, judiciare şi altele". 

p2-0. Judecățile în cercul coloniei se făceau de cătră un tri- 


bunal electiv de bătrâni, îndatoraţi a judeca dupe dreptul sau obi- 
ceiul propriu românesc“. 


1) Ibidem, pag. 33—84. 

„3-0, Intrunirile pentru a se sfătui despre gospodăria sau des- 
pre ordinea publică erau permise“. 

„4-0. Munca Siinică era înlocuită prin zeciuieli din vite, din 
grâne, din legume“, 1). 

Ce au atace toate aceste cu cele ce Stadniski le sta- 
bileşte mai târziu, din acte descoperite nou, din veacul al 
16-lea şi al 17-lea, şi pe care se bazează d. R. Rosetti? 

Prin urmare, cu constatările d-lui Taddeu Czaki în 
mână, putem să-i dăm d-lui R. Rosetti o desminţire for- 
mală, în privinţa cnejilor din Galiţia din veacul al 14-lea. 
Acei cneji aveau cu totul alte atribuţii şi privilegii precum 
şi organizaţia satelor era cu totul alta de cât acelea pe 
care d. Stadniski le constată la cnejii şi cnezatele din vea- 
cul al 16-lea şi al 17-lea. 

Fiind aşa, adică având aface cu două feluri de orga- 
nizaţii deosebite, a cnejilor galiţiani, una, cea din veacul 
al 14-lea, şi a doua, cea din veacul al 16-lea şi al 17-lea, 
un istoric conştiincios dacă ar fi voit să ia ca punct de ra- 
zim cnejii din Galiţia pentru reconstituirea existenţei anti- 
istorice a cnejilor din Moldova, e întrebarea: De ce tip ar 
fi trebuit să se servească: de tipul din veacul al 17-lea sau 
de acela din veacul al 14-lea? Evident că de tipul celor 
din veacul al 14-lea, de tipul organizaţiei satelor cnejeşti 
pe care d. Taddeu Czaki le arată, iar nu de acela descris de 
d. Stadniski din veacul al 17-lea din Polonia. 

Ei bine, d. R. Rosetti face contrarul şi numai aşa poate 
conchide că şi cnejii Moldoveni se bucurau de privilegiul 
amenzilor penale, de cele trei zile de clacă, de monopolul 
crâşmelor şi a morei, etc. 

Acest singur lucru dărâmă întreaga fantasmagorie a 
acestui autor. : 

Acum cred că am pus încă odată în iveală metoda 


1) Arhiva Istorică, Hajdeu, vol. IV, pag. 6. 

istorică după care acest autor a ajuns a stabili mirobolanta 
organizaţie de cneji în Moldova. 

Al doilea argument, pe care mă bazez pentru a res- 
pinge teoria acestui autor. 

D. R. Rossetti, am văzut că pentru a stabili ce erau 
cnejii în Moldova, se serveşte de cnejii din Galiţia. E de 
toată evidenţa că pentru a face o asemenea concluzie, ar 
trebui mai întâi să stabilească oare-care relaţii între cnejii 
din Moldova şi cei din Galiţia, o filiaţie sau o legătură pa- 
rentelă istorică. Aşa dacă n'am avea nici o cunoştiinţă is- 
rică şi am găsi în Canada un popor francez care să semene 
cu cel din Europa, ar trebui să atribuim cine ştie la ce ipo- 
teze asemenea similitudine, până când descoperirea de do- 
cumente ţi-ar dovedi că Francezii din Canada nu sunt decât o 
colonie a celor din Europa. 

Prin urmare, dacă ar semăna cnejii din Moldova cu 
cei din' Galiţia, nu se poate să nu presupunem că a fost o 
legătură între ei, fie istorică, fie chiar antiistorică. 

Or, documentele istorice ne dovedesc că ma existat 
nici o legătură în această privinţă între Galiţia şi Moldova. 
Scriitorii poloni s'au ocupat de origina coloniilor române şi 
de când ele capătă fiinţă în Polonia. Stadniski după ce face 
cercetări în această privinţă conchide ast-fel: „Aşa dar noi 
admitem timpul regilor Sigismund şi Sigismund- August, ca epoca co- 
lonizărei române în Polonia“. 1) , 

Adică epoca între 1509—1572. Cum se vede Stadniski 
neglijează colonizarea izolată din 1378 şi 1420 de care 
vorbeşte Taddeu Czaki, pentru următoarele cuvinte pe care 
le-am reprodus deja : „Auforitatea lui Czacki ne ar îndemna a 
ne urca până la a doua jumătate a secolului XIV, când s'au dat 


privilegiile satelor Hodlo şi Lubcz din 1378 şi 1420; dar neavând 
acele privilegii de înaintea ochilor, noi nu putem şti, dacă ele în 


1) Arhiva Istorică Hajdeu, vol. IV. Pag. 34. 

adevăr au fost locaţionale, adică cuprinzând în sine condițiuni de 
locaţiune, şi nu scim cu atât mai cu seamă dacă fundarea acelor 
sate se şi realizase chiar atunci jin conformitate cu privilegiile“, 

De unde venise coloniştii Români în Polonia? La a- 


această întrebare, iată ce răspunde Stadniski. 

„Sutem puşi cu totul în neputinţă de a spune de unde anume 
veniră acei colonişti Români în părțile sub-caipatine ale Poloniei. 
Dacă ne-ar fi permis a induce dupre un singur privilegiu, adică din 
preambula privilegiului satului Ustrzyki apoi am putea crede că co- 
loniştii români veneau la noi din Ungaria, sau cel puţin prin Unga- 
ria, căci acea preambula arată, că chinezatul de Ustrzyki a fost acor- 
dat ostaşului lon al lui lancea din Transilvania, atât în recompensa 
servicielor sale în resbelul cu Moldova, precum şi pentru a ademeni 
pe alți emigranţi din Ungaria spre impoporarea şi cultivarea părților 
celor părăsite ale Poloniei”. 1). 

In adevăr, în actul regal de fundaţiune a statului Us- 


trzyki cetim din partea regelui Sigismund următoarele: 

„Cum că în considerațiunea serviciilor şi a meritelor de bună 
şi curată credinţă, de cari ne-au dat probe, nouă şi regatului nostru, 
nobilul bărbat Ionnu, fiul lui lanciu din Transilvania, ostaş al nos- 
tru, de 'mpreună cu răposatul său frate Teodoric, carele nu de mult, 
luptându-se bărbătesce, a căzut în rezbelul cu Moldovenii ; pentru a-l 
îndemn a şi mai mult pe viitor la o fidelitate sporită; pentru a face 
să se bucure de beneficiul grafiei noastre şi să i se mărească posi- 
fiunea ; în fine, pentru a ascuţi energia sa, dela care aşteptăm mult 
în aducerea coloniştilor din părţile Ungariei şi așezarea lor spre cul- 
tură pe teritoriile deşerte ale regatului nostru polon, şi anume, de astă 
dată, pentru o împoporare cât mai grabnică şi cât mai întinsă a vas- 
tității de lângă fluviul Strwaz în Pegiunea Premisliei“. 2) 

Să se noteze că acest act este cel mai vechiu cunos- 
cut nouă, în afară de cele din 1378 şi 1420 care n'au 
ajuns la cunoştinţa noastră. 

Prin urmare, nu se dovedeşte a fi fost vreodată vre- 
o legătură între cneţii din Galiţia şi cei din Moldova. 

Al treilea temeiu pentru care resping cu energie, elu- 


1) Arhiva istorică, pag. 34 şi 35, vol. IV. 
2) Arhiva istorică. Hajdeu, vol. IV, pag. 102. 

cubraţiile istorice a d-lui R. Rosetti, e şi mai fundamental 
încă. Cnezatele din Polonia sunt o creaţiune proprie şi lo- 
cală a acelei ţări, ele sunt izvorâte din împrejurări cu totul 
speciale şi n'au nici o asemănare cu cnezatele fie din ţara 
Românească, fie din Transilvania, de care am vorbit deja. 
Prin urmare este absurd a căuta să găseşti în Moldova o 
organizaţie de cnezate pe care o găsim în Polonia, pe când 
nici împrejurările, nici condiţiile locale, nici nevoile econo- 
+ mice, nimic nu se potrivesc. 

Pentru a dovedi acest lucru, care e de cea mai mare 
iportanţă, sunt nevoit a reproduce în extenso, mai multe pri- 
vilegii locaţionale acordate de nobili sau de regi, cnejilor 
Români, pentru ca cititorul să-şi facă idee prin sine: însuşi 
ce erau acele cnezate, în ce consistau ele, care era raţiu- 
nea lor precum şi raţiunea privilegiilor care le acordad. 

Incep cu privilegiul din 1541, acordat de comitele 
Cmita, cneazului Timco de Seredniţa. 


1541?) 
Privilegiul locaţiona! primitiv 


„Copia privilegiului asupra chinezaiului în satul Swin- 
niacz, pe teritoriul de Sobien, în vecinătatea satului Se- 
rednița, dat lui Timco de Serednița pentru 100 florini“. 


„In numele Domnului amin. Fiindcă toate lucrurile timporale 
per şi se risipesc, dacă nu sunt întărite pentru perpetuitate şi pentru 
memorie prin scrisori, prin marturi onești şi prin peceţi, de aceia noi, 
Petru Kmita, comitele de Wisnifa şi eredele de Sobien, Palatinul şi 
Căpitanul de Cracovia, supremul mareșal al regatului Poloniei, Că- 
pitan de Scepuşi, de Premislia, de Colen, etc., facem cunoscut prin 
această carte tuturor cui se cade, prezinţi şi viitori, cum că dorind 


+ —. 


1) Hajdeu, Arhiva Istorică, vol. IV, pag. 39—41. 

a îmmulţi şi a îmbunătăţi din ce în ce mai mult proprietățile noas- 
tre din vechime incluse in teritoriul de Sobien şi de Olszanița, am 
vîndut şoltuzatul, numit altfel chinezat, a/ locului de pe apa Lodenka, 
drept o sută de florini în numărătoare, lui Timco, fiului lui Simaşco, 
chinezul de Serednija, şi legitimilor sei succesori; care loc decidem ac- 
tualmente ca să se numească Zwiniacz de jos, dupre numele apei, ce 
se vearsă în menţionatul fluviu Lodenka, cu condițiunea ca zisul Timco 
să fie dator a funda pe acel loc țărmurean o colonie de Români, iar 
hotarele satului să fie dela Dealul marelui rege, unde sunt semnele 
ce-l despart de satul regal Berehi, în josul hotarului, mergând peste apa 
Lodenka şi peste Zwiniacz şi Tyroka, ce se varsă în apa Lodenka, şi 
până la vârful dealului Mierlei, şi pe dealul Mierlei până la pod, şi 
peste câmp până la Dealul Mare, şi pe culmea dealului până la izvo- 
rul apei Zwiniacz. Pentru atare colonizare noi acordăm zisului Timco 
şi lanuri pentru dânsul, de dincoace şi de dincolo de pământurile, 
pe cari se pot stabili coloniştii, fără prejudițiul acestora şi al pă- 
durilor; îi mai acordăm încă în acelaș sat o moară liberă, în care 
vor fi datori a măcina coloniștii ; îi mai acordăm iarăși dreptul dea 
face iazuri pentru uzul său, dar fără dauna coloniştilor şi a păduri- 
lor; îi mai dăm de asemenea dreptul de a ţinea stupi liberi în păduri 
însă fără pagubă pentru cine-va. Chinezul şi coloniştii din acel sat, 
pentru a grăbi realizarea locațiunii, vor avea două-zeci şi patru ani 
de immunitate, socotiți din ziua de astăzi, iar acei, ce se vor așeza pe 
câmpuri deja puse în cultură, doi-spre-zece ani. Fie care colonist va 
posseda câte trei pătrimi de lan, pentru care ne va plăti dările ce 
se obicinuesc în toate celelalte sate române, precum și darea de răz- 
boiu şi ori-ce alta dupre legea şi obiceiul celorlalte sate de acolo. Co- 
loniştii vor fi datori a oferi chinezului de două ori pe an darul sau 
colinda, și anume la Crăciun găine şi turte, iar la Pasce ouă şi turte, 
şi afară de aceasta vor lucra pentru chinez şi pentru succesorii săi 
în fie care an câte o zi ja arătură, una la seceriş şi una la fânate. 
Chinezul şi succesorii săi, pentru a fi scutiți de serviciul militar, ne 
ced nouă a treia parte din toate dările, care a treia parte altfel li 
s'ar fi cuvenit lor; de asemenea în fie care an ne vor da câte un 
galben unguresc pentru bucătăria noastră. 

„De eci înainte, noi sustragem pe coloniştii din acei sat dela 
ori ce legi polone, germane sau rutene, lăsându-i să se bucure 
numai de dreptul Românilor, îără nici un apel de înaintea cui-va, 
decât numai dacă vor fi chemaţi de înaintea noastră şi de înain- 
tea locotenentului nostru, sau de înaintea tribunalului nostru ge- 

neral. Chinezul şi succesorii săi vor avea facultatea de a vinde, de 
a schimba şi de a înstrăina beneficiul lor, obfinând însă de mai tna- 
inte consimțimântul nostru. Insuşi chinezul supra-zis şi succesorii săi 
vor fi datori a asculta şi a executa toate poruncele noastre şi ale 
locotininţilor şi agenţilor noştri, iar mai cu seamă de a păzi pădu- 
rile ca să nu fie distruse, de a căuta şi a apăra cu stăruinţă hota- 
rele contra usurpării vecinilor, și orice alte obligaţiuni de aceaslă 
natură, precum şi de. a lua măsuri anuale pentru îndreptarea tuturor 
prisecelor şi a piscinelor noastre. În fine, pentru reședința popei, noi 
acordăm o jumătate de lan, pentru care preotul şi succesorii sei ne 
vor datori toate dările şi serviciele, câte privesc pe ceilalți popi din 
aceeaşi. craină a noastră de Sobien. Drept mărturie s'a aninat sigilul 
nostru cătră această scrisoare. 


Mai reproducem încă un privilegiu acordat tot de co- 
mitele Cmita, lui lon Românul. 


1537 1) 


Privilegiul primitiv de locaţiune 


„În numele Domnului amin. Pentru perpetua memorie. Toate 
Jucrările activităței umane şe risipesc îndată şi se surpă prin înde- 
Jungarea timpului, dacă nu sunt eternizate prin întărirea sigilelor şi 
prin subscrierile marturilor., Deci noi, Petru Kmita, comitele de Wiş- 
nița, palatinul şi căpitanul general de Caracovia, mareşal suprem al 
regatului Poloniei, căpitanul de Scepuşi, de Premislia şi de Kolin, fa- 
cem cunoscut prin aceasta tuturor şi fie-căruia, de faţă şi vijtori, la 
cine va adjunge, cum că noi, voind a mări bunurile noastre şi a sui 
venitul lor, am vindut kinezatul de pe fluviul nostru Boberka, în 
„districtul de Sanoka şi în craina noastră de Olszanica, onorabilul 
lon Românul, supus al nostru, drept şapte-zeci de fiorini, socotiți 
în câte trei-zeci de groşi, lângă care fluviu Boberka numitul lon va 
coloniza pe pământul incult un sat numit Boberka, cu usul dreptului 
românest? ; iar punerea în cultură a zisului sat, pentru agrele coloniş- 
dilor ce se vor aşeza acolo, se va începe dela câmpul numit Poiana 


1) Hajdeu, Arhiva Istorică, vol. IV, pag. 72—74. 


www.digibuc.ro 


84 


dui Mateiu, anume în lungime. .... iar în lărgime coloniştii dir 
acel sat vor avea libera întrebuințare a pădurilor şi a luncelor deja 
puse în cultură în apropiarea ambelor maluri ale fluviului Boberka, 
fără însă vre-o stricăciune sau nimicirea pădurilor şi arborilor rodi- 
tori de dincolo de hotarele coloniei şi peste semnele stabilite de ambe 


„Coloniștii din acel sat vor avea în posesiunea lor fiecare câte 
trei pătrimi de ariä. Acei aşezaţi pe locuri inculte se vor bucura de 
o imunitate de două-zeci de ani, după expiravea cărora vor fi datori 
o ne prezenta nouă şi succesorilor noştri, in termeni prescrişi, fără 
nici o excepţiune toate censurile băneşti, toate dările de porci, de 
miei şi altele de această natură; de asemenea orice munce, servicii 
şi sarcine, întocmai dupre cum obicinuesc celelalte sate ale noastre 
din aceiaşi craină a noastră de Olszanica. lar ca răsplată pentru 
realizarea coloniei, noi dăm şi concedem numitului Kinez două arie 
pentru şederea sa, şi prisosurile câmpurilor, numite obsyary, pe 
unde nu se pot aşeza coloniştii. De asemenea pentru biserică noi 
dăm şi concedem popilor o jumătate de arie, iar confirmarea preu- 
tului sau a preoţilor va depinde pe deplin dela noi şi dela succe- 
sorii noştri, fiind atari datori a ne presta toate dările fără excep- 
fiune, după obiceiul celorlalți popi. Mai permitem încă zisului Kinez 
de a-şi construi o moară în numitul sat, însă fără postăvăriă. De 
asemenea Kinezul şi succesorii sei vor ţinea in acel sat argați, meş- 
teri, pescărie, întru cât aceasta se va putea face fără dauna noastră 
sau a coloniştilor noştri de acolo, mai având încă facultatea de a fi- 
nea stupi în pădurile din apropierea satului, însă nu mai departe. 
Coloniştii vor fi datori a merge la kinezul lof de două ori pe an 
la Crăcium şi la Pasce, cu colindă, precum şi de a-i lucra lui şi 
succesorilor săi câte două zile anualmente, după datina celorlalte 
sate ale noastre, mai prestând atât kinezului, cât şi nouă ori câte 
se obicinuesc pe acolo, fără nici o excepţiune. Jar zisul kinez şi 
posteritatea sa vor finea, vor avea şi vor posede acel kinezat cu ace- 
laşi drept de proprietate, cu care ceilalți kinezi din craina noatsră de 
Olszanica fin, au şi possed kinezaturile lor respective, având facul- 
tatea de a-l vinde, de a-l dărui, de a-l schimba şi de a-l uza în tot 
feliul, după cum va crede de cuviință, cu prealabilul consimfimânt al 
nostru şi al succesorilor noștri. Spre mai mare mărturie s'a aninat 

către acest act sigilul nostru. Făcut şi dat in castrul de Premislia, in 
duminica după sărbătoarea Sântului Francisc, anul Domnului 1337, 
fiind faţă nobilii şi. . . Andreiu Rawszycki şi Nicolaiu Mlodecki, ser- 
vitori ai noştri, Zozanski de Zorawin, Kunasz de Ustrzyki, Lazaru de 
Lodynka, Ivanco de Korosno, marturi“. 


lată acum şi un privilegiu regal, acela a lui Sigismund 
regele Poloniei !). 


„In numele Domnului amin. Spre perpetua memorie a lucrului. 


„De asemenea am atribuit şi am asemat 'atribuim şi asem- 
năm prin aceasta zisului Demetriu şi moştenitorilor sei legitimi, cătră 
Kinezatul său încă două arie, numite vulgarmente dworzyszcza, cu 
prisosurile câmpurilor şi cu moara, pe care şi-o va putea construi 
ori unde i va plăcea in coprinsul satului, cu tot felul de postăvărie, 
fără însă vre-o daună pentru ceilalți supuşi ai noştri, întrebuinţând 
în libertate veniturile, productele şi censurile acelei more, după cum 
i se va părea mai cu cale, el şi succesorii săi. Mai dăm şi mai acor- 
dăm zisului Kinez al treilea ban din toate veniturile şi censurile 
anuale ordinarie ale acelui sat, după obiceiul celorlalte sate ale 
noastre regale, fără adaus şi fără scădere. Mai permitem zisului 
kinez de a avea o cârciumă şi de a ţinea doui sau frei meşteri de 
orice specialitate. Locuitorii satului vor fi datori a merge la Ki- 
nezul lor de două ori pe an cu colindă, odată la sărbătoarea Pas- 
celor şi odată la s: rbătoarea Crăciunului. Kinezul se va bucura de 
libera ţinere de stupi în pădurile noastre regale, pentru cari stupi 
va plăti însă, atât dânsul, precum şi ţăranii, o dare corespundinte 
la castrul nostru de Premislia, precum o plătesc şi ceilalți kinezi. 
Kinezul va ţinea doi sau trei argaţi. Din cele cinci zile de muncă, cuve- 
nite Kinezului anualmente din partea îie-căruia dintre locuitori, două 
sunt pentru seceriş, două pentru cosit şi una pentru arătură. /n timp 
de rezbel, kinezul va fi dator a ne servi nouă şi succesorilor sau căpitanilor 
noştri pe un cal bun, armatcu arc şi cu săgeți, precum de asemenea de a ne 
presta la castrul nostru de Premislia toate dările și a ne da deplina ascul- 
tare nouă şi căpitanilor noştri de Premislia, în tocmai precum ne plă- 
tesc şi ne ascultă ceilalți kinezi. Coloniștii așezați în acel sat, soco-. 


1) Arhiva Istorică, Hajdeu, vol. IV, pag. 86. 

tindu-se din ziua de astăzi, vor îi scutiţi de orice prestaţiuni în curs 
de două-zeci de ani, deşi acest interval de imunitate a espirat deja de 
la prima fundaţiune a coloniei. Fie care din ei va avea câte trei 
pătrimi de ariă, plătindu-ne anualmente toate dările, fără nici o 
scădere, întocmai precum ne plătesc celelalte sate ale noastre regale. 
Satul va putea avea o biserică greco-orientală, pe lângă care se 
va afla un popă. Acest popă ne va plăti nouă anualmente după 
norma popilor de prin celelalte sate ale noastre regale, Zisul 
kinez şi legitimii săi succesori vor ţinea acel kinezat, îl vor avea şi 
“1 vor poseda în perpetuu, astfel ca şi ceilalți kinezi ai noştri, având 
facultatea, cu autorisațiunea prealabilă din parte-ne şi din partea 
urmașilor noștri, de a-l înstrăina, de a-l vinde şi de a-l uza în tot 
feliul, după cum i se va părea mai bine. Spre mărturie s'a aninat 
sigilul nostru către acest act.“ 


Aşa sunt redactate toate actele de asemenea natură. 
Acum ia să le analizăm şi să le caracterizăm. 


Mai întâiu însuşi titlul lor, anume: „Privilegiul locaţional 
primitiv« dovedeşte că e vorba de nişte contracte de loca- 
ţiune, contracte sinalagmatice, cu condiţii stipulate de o parte 
şi de cealaltă. 

Cneazul cumpără folosinţa în perpetuitate a unor avan- 
taje de pe o proprietate. Proprietarul îi cedează acest drept 
de uzuiruct mărginit, de folosinţă perpetuă, în dorinţa ca lo- 
catarul să-i înmulțească şi să-i înbunătăţească proprietatea. 
Ce vinde proprietarul ? Un drept incorporal: şoltuzatul sau 
chinezatul. Ce cumpără cneazul? Cumpără dreptul ca să 
înfiinţeze un sat şi prin urmare să aducă un număr de lo- 
cuitori străini. Fiind vorba de un contract de locaţiune, 
proprietarul trebuia să dea locatarului un obiect de folo- 
Sinţă şi nişte avantaje oarecare. Obiectul de folosință e o 
cantitate de pământ pe care o acordă atât cneazului cât şi 
viitorilor locuitori, bine determinat; atât cneazul cât şi co- 
loniştii devin clâcaşii proprietarului, peste care acela are 

dreptul cum se obişnuia nu numai în Polonia, dar în toate 
ţările din Europa, de clacă, de dijmă, de podvoade, drep- 
tul de judecată (o excepţie pentru marii nobili din Po- 
lonia) şi dreptul la o sumă de redevenţe în usaj pe moşiile 
proprietarilor. 

Pe lângă pământul cedat, cneazul mai cerea şi pro- 
prietarul îi acorda, o parte din drepturile şi prerogativele pe 
care acela le avea față cu locuitorii moşiilor sale. 

In ce scop acorda proprietarul o parte din drepturile 
sale asupra coloniştilor? Actele o spun invariabil. In schimb 
ca cneazul să înființeze o colonie de Români. Care erau 
acele avantaje ? Intâiu, proprietarul după ce punea la dispo- 
ziţie cneazului o întindere de pământ de folosinţă, îi mai pu- 
nea la dispoziţie un loc pentru înfiinţarea unei biserici şi pentru 
casa preotului. i 

Apoi ca foloase particulare pentru cneaz, îi acorda urmă- 
toarele, afară de porţiunea de pământ bine înţeles. Din drep- 
tul pe care proprietarul îl avea de clacă asupra locuitorilor, îi 
acorda trei zile cneazului pe an, îi mai ceda dreptul de ju- 
decată asupra coloniştilor, însă nu şi profitul întregei sume 
de gloabe ce ar fi rezultat, ci numai a treia parte. 

Proprietarul avea dreptul exclusiv de moară şi de 
crâşmă pe domeniul său. Acest drept îl conceda cneazului. 

Proprietarul mai avea dreptul la un număr de daruri 
şi colinde, anume găini şi turte la Crăciun, ouă şi turte 
la Paşte ; acorda cneazului o parte din aceste daruri. 

Dreptul de judecată însă, ca instanţă de apel şi-l re- 
zerva totdeauna proprietarul. 

Acuma să vedem care erau obligaţiile cneazului ? 

Să păzească hotarele şi pădurile proprietăţei, să strângă 
dările, să execute pe țărani la munca datorită seniorului, 
în sfârşit a asculta şi a executa toate ordinile stăpânului. 

Prin urmare cneazul era un fel de vechil, un fel de 

intendent, neţinând prin sine nici-o autoritate ci având-o 
toată dela proprietar. l 

Dacă analizezi şi actele de privilegiu locațional a re- 
gilor, vezi că, cu foarte puţine deosebiri, la acelaş tip se 
reduc toate cnezatele. Ele sunt fructul unui contract, iar 
-condițiile sunt determinate de împrejurări şi de interesul 
părţilor. 

Aceste cnezate nu sunt înfiinţate în puterea dreptului 
românesc, ci în puterea dreptului proprietarului şi a inte- 
reselor lui. Este adevărat că în ele se vorbeşte că coloniş- 
tii se vor bucura de uzul dreptului valah; dar aceasta nu- 
mai cu privire la judecata lor, iar nu şi cu privire la pri- 
vilegiile cnezatului. 

Or cum ar fi, iată-l pe cneaz având două sau trei la- 
nuri de pământ, bucurându-se de dreptul de judecată şi de 
trei sau cinci zile de clacă dela fiecare locuitor. 


Cum se explică aceste privilegii? Ele sunt pur şi 
simplu speciale cnezatelor din Galiţia şi se explică prin 
natura contractului locaţional. 

D. Stadniski lămureşte în ce scop i s'acorda de pro- 
prieiar, cneazului, toate acele privilegii de care d. R. Ro- 
setti face atâta caz şi pe care caută să le găsească cu ori- 
ce preţ şi în Moldova. 

Aşa, dreptul ca coloniştii să-i facă o clacă de trei 
până la cinci zile, pentru ce i se acorda cneazului ? Pentru ce 
dreptul de judecată ? Pentru că era ocârmuitorul satului? 
De loc. El nu era de loc ocârmuitor ci era un simplu 
intendent al seniorului. Atunci cum se explică dreptul 
la trei zile de clacă din partea fiecărui din locuitori. lată 
propriile cuvinte a d-lui Stadniski: „Pentru ca lucrarea propriu- 
lui său pământ să nu-l distragă dela îndatoririle sale de cap al satului 
(adică de intendent) privilegiul îi asigura o clacă din partea locuitorilor.“ 


Această clacă era acordată cneazului colonizator, în ve: 

derea îacilitărei colonizărei şi nici de cum într'un alt scop, 
Rog pe cititor să reţină acest lucrp, căci are să vadă mai 
târziu modul fantastic cum d. R. Rosetti interpretă acest 
drept al cneazului la clacă şi ce concluzii mirobolante 
trage. 

Dar dreptul de judecată, de ce i se acorda? lată ce 
ne spune d. Stadniski. „In fine, pentru ca să menţină pe colo- 
mişti în ordine şi în frica penalităţei, i se acorda o parte oareşi- 


care din toate amendele pecuniare, pe cari le impunea el în pu- 
terea autorităţii sale juridicţio nate.“ 


Va sa zică şi această prerogativă deosebită s'acorda 
cneazului tot în calitatea lui de colonizator. 

A, dar va zice d. R. Rosetti, dar de ce acorda locui- 
torilor ca să fie judecaţi numai pe temeiul dreptului ro- 
mân? (jus Valahicum). lată dreptul român că-l găsim, şi pe 
această temă tirade din partea d-lui R. Rosetti. 

Lucru se explică în Galiţia pentru nişte colonişti ro- 
mâni, şi dacă este natural să se vorbească de un drept ro- 
mânesc în Galiţia, este ridicul să se vorbească de un drept 
‘românesc în ţările locuite de Români, după cum am şi 
arătat. 

A fi judecat în limba naţiunei la care aparţinea o co- 
lonie, nu era o prerogativă numai a Românilor ci a tutu- 
ror colonilor de Nemţi, de Ruteni, etc. Deci să nu se facă 
caz mare de aşa numitul „jus Valahicum“. lată ce, gândeşte 
Stadniski în această privinţă. „In adevăr, dacă acei locuitori 
puteau îi judecaţi esclusivamente numai după legile şi obiceele ro- 
mâne, apoi este invederat că trebuiau nesce judecători special- 
mente familiariasaţi cu dreptul român, iar nu tribunalele ţărei, a 
cărora singura normă era dreptul polon. Cui oare să se fi atribuit 
această. autoritate judiciară mai cu dreptate şi mai cu siguranță de- 
cât chinezului, cu atât mai mult că coloniștii erau de aceiaşi condi- 
{iune ca şi chinezul, aleși după voința sa, adică dintre Români, dacă 
era Român, sau dintre Nemţi dacă era Neamț" 3) 


1) Arhiva Istorică, Hajdeu, vol. IV, pag. 14. 

lată cum stă chestia cnejilor în Galiţia. Poţi să cauţi 
Şi să găseşti aşa ceva îu Moldova? 

Mai întâiu cnezatele româneşti din Galiţia, nu sunt 
speciale Românilor, ci comune tuturor coloniştilor şi de alte 
naţionalităţi, precum Germani, Ruteni, etc. 

Ceeace d. R. Rosetti crede că este o organizaţie ro: 
mânească, o găsim şi la Germanii colonişti, cu deosebire 
că la aceia ele se numesc șolfuzate în loc de cnezate. 

Privilegiile de locaţiune pentru colonizare sunt aproape 
identice şi la Nemţi ca şi la Români. lată câteva exemple: 

D. Stadniski ne spune: „Acea împrejurare că la fundarea 
fiecărui sat românesc, se prevedea totdeodată un loc pentru bise- 
rică şi o dotaţie pentru preot, noi nu o considerăm ca o condiţie 
caracteristică, de vreme ce le găsim în privilegiile tuturor satelor 
colonizate jure teutonico." D. R. Rosetti pretinde că cnejii din 
Moldova aveau între altele produsul gloabelor judecăților 
pronunţate de ei, ca o caracteristică a dreptului românesc 
găsit la satele din Galiţia. Absolută eroare. Acest drept 
îl avea şi şoltuzul în satele Nemţeşti din Polonia. „Altfel eta, 
zice d. Stadniski, în privinţa dreptului chinezului la un al treilea 
ban de omni re judicata, adecă la o a treia parte din toate amen- 
dele precuniare, prin care el pedepsia pe ţărani. In adevăr, acest 
drept îi este recunoscut în privilegiile tuturor satelor române, pre- 
cum îl avea şi şoltuzul în toate satele nemţeşti, şi tocmai de aceia 
nu este un semn caracteristic al satelor române.“ 


Chiar şi darurile ce autorul le crede ca un obiceiu 
“«omânesc, curat românesc, le găsim în privilegiile satelor 
nemţeşti. 1) 

Câte tirade nu face d. R. Rosetti asupra faptului 
că cnejii moldoveni, aveau mai multe lanuri, în deo- 
sebire de ceilalţi locuitori, ca o particularitate a cnejilor 
galiţieni Români! Ekbine şi în această privinţă, iată ce 
constată Stadniski. „n adevăr, proprietarul înzestra pe chinez nu 


1) Arhiva Istorică, vol. IV, Pag. 29 şi 30. 

în dauna coloniştilor, ci dintr'un teritoriu deosebit, a căruia stăpânire 
nu implica nici o obligațiune din parte-le. Aceasta nu se poate con- 
sidera nici chiar ca un ceva distinctiv al satelor române, de vreme 
ce întocmai atari drepturi şi dotațiuni aveau egalmente şoltuzii colo- 
niilor nemţeşti.“ N 

Acest privilegiu nu-l găsim nicăeri aiurea, nici în Tran- 
silvania, după cum nu găsim acolo nici claca de trei zile 
impusă coloniştilor pentru cneaz. Am spus că acest lucru 
îl recunoaşte chiar d. Bogdan într'o notă dela pag. 6 a bro- 
şurei d-sale Despre Cnejii Români. 

Şi atunci mă întreb: Cum e posibil, fără nici-un act, 
fără cel mai mic indiciu chiar, d. R. Rosetti să-şi permită 
a susținea că cnejii din Moldova, în veacul al 12-lea, al 
13-lea, al 14-lea şi chiar în timpul domniei Muşăteştilor, se 
bucurau în sate de aceleaşi drepturi şi imunitaţi ca cnejii 
din Galiţia ? 

Dar ce asemănare poate să fie între nişte colonizatori 
în ţară străină, cum au fost cnejii români în Polonia, şi 
între nişte cneji de a căror urme găsim câte-va în satele 
Moldovei! Ce? Ţara Moldovei, a fost colonizată de cneji 
veniţi nu ştiu de unde? Ţara Moldovei, fost-a o ţară de 
limbă străină, iar Românii o excepţie veniţi şi implantaţi 
în sânul unei populaţii străine ca colonişti conduşi de cneji ? 
Sunt lucruri fenomenale în toată această concepţie cel 
puţin stranie a autorului. 

Dar ceeace e mai frumos, este că după ce d. R, Ro- 
setti stabileşte că cnejii din Moldova, nu sunt decât o imi- 
taţie a cnejilor din Galiţia, când vine ca să vorbească de 
organizaţia lor şi de acea a satelor şi a proprietăţei în Mol- 
dova, susţine cu totul alt ceva de cât ceeace se petrecea 
în Galiţia şi stabileşte organizaţia cnejilor, a satelor şi 
a proprietăței, cu totul după capul d-sale, în contra a ceeace 
vedem şi constatăm nu numai în Galiţia, dar chiar în Mun- 
tenia, Transilvania şi Ungaria! ! 

Faptul e curios, căci să-ţi dai trudă, să cauţi pe cneji 
prin Galiţia, pentru că în Moldova să stabileşte alţi cneji 
într'o altă societate şi într'o altă organizare de proprietate, 
este o culme care nu poate s'o facă de cât numai d.R. 
Rossetti. 
In adevăr, în toate țările locuite de Români, fie în 
Muntenia, fie în Transilvania, fie chiar în Galiţia, cneazul 
este un concesionar pe pământ străin, întocmai ca şi colo- 
niştii lui, cu care formează sat pe proprietate fie regală, fie 
nobiliară. Nicăeri nu vedem pe cneaz proprietar pe pămân- 
tul pe care se aşează — vorbesc de cnejii colonizatori. Deşi 
îi vedem judecând pe colonişti, dar nu-i vedem de loc o- 
cârmuind satele, satele erau ocârmuite de nobilii proprie- 
tari, prin cneji cari erau simpli intendenţi. Peste tot locul 
coloniştii sunt clăcaşi sau iobagi, nici e vorbă ca ei să aibe 
proprietăţi. Unde este un cneaz, acolo găsim totdeauna un 
proprietar, fie regele, fie un nobil; iar privilegiile pe care 
le are cneazul, am arătat că erau pure concesiuni făcute de 
proprietari, în interesul colonizărei. 

Aceştia sunt cnejii în toate ţările locuite de Români. 
In Muntenia, Ivan şi Farcaşa, nu erau proprietari pe cne- 
zatelor lor. Din actele publicate, am văzut că cnejii colo- 
nizatori erau simpli concesionari de folosinţa pământului. In 
Galiţia acelaş lucru. 

Ei bine, numai în Moldova cnejii, după concepţia ar- 
bitrară a d-lui R. Rosetti, se deosibesc cu totul de toţi cnejii 
din celelalte ţări, ei şi sătenii din jurul lor. 

In adevăr, cneazul moldovan e proprietar, are în de- 
plină proprietate mai multe lanuri sau jerebii, sătenii sunt 
şi ei toți proprietari pe câte o jerebie. Moşiile Moldovei 
aparţin cnejilor şi ţăranilor jumătate în diviziune, jumătate 
în indiviziune ! 

De unde stabileşte toate aceste autorul? Din nimic. 

Atribuind cneazului moldovan prerogativele şi drep- 
turile cneazului galiţian, autorul nu înţelege că face o gafă 
enormă, îndată ce nu admite şi starea socială de acolo, 
căci acele privilegii şi drepturi se potriveau în Galiţia cu 
starea de proprietate a regelui şi a nobililor de acolo, şi nu 
se potrivesc de loc cu organizaţia pe care o stabileşte că 
ar ti existat în Moldova înainte şi după descălecare. Căci 
de unde deţineau cnejii Moldoveni privilegile lor? In Ga- 
liţia dela proprietarii moşiei; asemenea şi în Transilvania. 
Dar în Moldova? 

Să arăt acest lucru căci el dovedeşte încă odată men- 
talitatea autorului. 

Admit ipotetic că cneazul moldovan avea dreptul de 
judecată. În această calitate putea să se bucure de gloabele 
penale. Dar în ce calitate mai avea drept de a avea moară, 
la care sătenii erau datori să macine pânea lor, şi o crăşmă, 
singura care era tolerată în sat? In ce calitate acest privi- 
legiu? In ce calitate cneazul se bucura de a zecea parte 
din rodul pământului de la ţărani, adică de dijmă şi în ce 
calitate obliga pe ţărani ca să-i facă clacă la câmp trei zile ?- 

Şi apropo de a zecea parte din roade pe care d. R. 
Rosetti susține că ţăranii din Meldova o datorea cneazului, 
întreb : De unde scoate aceasta ? Nici cneazul transilvănean, 
nici cel galiţian nu se bucurau de acest drept, ţăranii nu-i 
dădeau dijmă şi nici m'aveau de ce să-i dea. Dijma din 
producte țăranii o datorau proprietarului şi cneazul nu era 
proprietarul lor. Dacă ei îi făceau în Galiţia trei zile de clacă, 
era după învoiala prin contract cu proprietarul. Aceştia îi 
acordau aceluia din propriile lor zile de clacă. 

Fiind aşa, când d. R. Rosetti susţine că ţăranii dădeau 
a zecea din roade cneazului, în Moldova, e o invenţiune a 
sa proprie, mare măcar scuza ca s'o găsească în celelalte 
țări. Cum să calificăm această faptă? 

De asemenea, de unde putea să rezulte în Moldova, 
dreptul cneazului de a avea moară şi crăşină în mod ex- 
clusiv şi chiar de a-i se face trei zile de clacă din partea 
ţăranilor ? 

La cnejii galiţieni, acestea se explică; sunt foloase şi pri- 
vilegii pe care proprietarul nobil le acorda cneazului pentru 
osteneala şi timpul pe care-l perdea cu organizarea coloniei. 
Proprietarul avea dreptul exclusiv în sat de a avea crăşmă, 
şi moară, el percepea dijmă din roadele pământului dela toţi 
şezătorii pe moşiile sale şi dreptul de a-i supune pe ţărani 
la clacă. Pe o parte din aceste drepturi el le ceda complect, 
precum moara şi crăşma, pe o parte numai în oare care 
măsură, precum claca, cel mult trei sau cinci zile, iar drep- 
tul de zeciuială asupra productelor, nu-l vedem acordat nici 
odată de nobilii poloni, cnejilor colonizatori. Acest lucru 
nici d-l R. Rosetti nu-şi permite să-l susțină. 

Ei, de la cine.cneazul moldovan capătă asemenea drep- 
turi, adică acela de a avea crăşmă, moară, acela ca ţăranii 
să-i facă trei zile clacă şi mai cu seamă un drept, pe care 
mai repet, nu-l găsim nicăerea, dreptul de a lua zeciuială 
din productele ţăranului ? 

In cartea mea, arătam absurditatea acestei teorii a d-lui 
R. Rosetti. Şi fiindcă acest autor vorbeşte de atribuţiile cneazului 
în sat, apoi mă miram cum este cu putinţă ca un is- 
toric serios să susţie că sa putut găsi undeva o stare- s0- 
cială în care ţăranii să plătească o zeciuială din producte, 
judecătorului, şi adăugeam că toată lumea ştie că judecă- 
torul percepea gloabă şi nimic alt-ceva pentru judecată. 

Autorul cărţei Pământul, sătenii şi stăpânii, răspun- 
zându-mf, 1) se exprimă ast-fel : 

„Niciodată şi nicăeri n'am zis că cneazul, stăpânul sau jude- 


1) Vezi Viața Românească, Ianuarie 1910, pag. 60. 

tul satului (termeni absolut sinonimi) primia clacă şi dijmă fiindcă 
judeca pe săteni. Am zis că cneazul, stăpânul sau judejyl era căpe- 
tenia, ocârmuitorul satului, adică că el menținea ordinea, strângea 
birurile, îndeplinea pproncile stăpânirii, ducea pe săteni la războiu şi-i 
judeca pentru pricinile obişnuite, de toate zilele. Judecarea sătenilor 
alcătuia numai o parte din atribuţiile judeţului, lucru absolut con- 
form cu obiceiurile tuturor popoarelor primitive, la care căpetenia 
aşăzării întruneşte în mânile sale toate at.ibufiunile puterii publice“. 


„Am deci tot dreptul să mă lepăd de neplăcutul dar ce d-i 
Panu, las pe ceti'or să judece în ce scop voieşte să mi-l impună“. 
O fantazie mai incoherentă nici n'am întâlnit încă. 


Observaţi lucru. D. R. Rosetti se serveşte de cnejii 
galiţieni — o spune categoric — pentru a determina atribu- 
tiile cnejilor moldoveni. In loc să facă măcar acest lucru, 
deodată vedem că atribuie cneazului moldovan însuşiri şi 
privilegii cu totul altele, pe care nu le găseşte la nici-un 
cneaz din celelalte ţări. Eu în cartea mea îi relevasem nu- 
mai o parte din asemenea enormităţi. Aşa îl prinsesem că 
atribuia cneazului în calitate de judecător a zecea parte din 
roade, a sătenilor, şi alte comedii de asemenea natură. 


Şi atunci acest autor, prins cu uşa, o schimbă, 
Se leapădă de cneazul galiţian, se leapădă şi de cel 
bine înţeles transilvănean, şi pentru ca să explice de ce 
cneazul moldovan avea dreptul de judecată şi dreptul de a 
percepe a zecea din roade şi trei zile de clacă şi privile- 
giul crâşmei şi a moarei, ne spune în răspunsul său că 
toate aceste le avea fiindcă era „căpetenia, ocărmuitorul satului, 
adică că el menținea ordinea, strângea birurile, îndeplinea poroncile 
Slăpânirii, ducea pe săteni la războiu şi-i judeca pentru pricinile 
obişnuite de toate zilele.“ 

Mai repet odată, dar toate aceste atribuţii nu le avea 
cneazul galiţian şi mă mai întreb încă odată, de unde le 
scoate d. R. Rosetti pentru cneazul moldovan? Cum le jus- 

» tifică ? Printr'o nouă fantazie care în adevăr te uimeşte. 

Iată în adevăr ce ne spune: „Judecarea sătenilor alcătuia 
numai o parte din atribuţiile cnejilor, lucru absolut conform ‘cu 
obiceiul tuturor popoarelor primitive, la care căpetenia aşezări 
întruneşte în mânile sale toate atribuţiile puterei publice“. 

Ei, ce ziceţi «de această nouă întorsătură? Era vorba 
să găsească în cneazul moldovan atribuţiile cneazului ga- 
liţian, fie chiar şi a celui transilvănean. Aceasta era tema 
de demonstrat. Când de odată ne trezim că d. R..Rosetti 
explică atribuţiile şi puterile cneazului moldovan, servin- 
du-se cu obiceiurile tuturor popoarelor primitive, iar pe 
cneazul moldovan îl face ca un reprezentant a stărei sociale 
a popoarelor primitive ! 

Dar pentru Dumnezeu, despre popoarele primitive era 
vorba, sau despre cneazul galiţian şi transilvănean? Ce-şi 
propusese autorul ? Să ne arăte pe .cneazul moldovan a- 
vând atribuţiile tuturor căpeteniilor popoarelor primitive, 
sau având atribuţiile cneazului galiţian ? Ce încurcături sunt 
aceste? Ce scamatorii degradante ? . 


Dar să lăsăm aceste de o parte, sunt lucruri prea ne- 
serioase pentru a fi discutate. Să vin la imputarea çare îmi 
face d. R. Rosetti că i-am atribuit lucruri care nu le-a zis 
şi să fac judecător pe cititor. 


Va să zică cneazul moldovan după d. R. Rosetti nu 
primea clacă şi dijmă fiindcă judeca pe săteni, ci fiindcă 
„era căpetenia, ocârmuitorul satului, că el menținea ordinea şi în- 
deplinea poronciile stăpânirii“ ! ! ! 

Deschid cartea d-sale şi citesc la pag. 119: „tot ca o- 
cărmuitor şi judecător se folosea cneazul de apele curgând pe 
hotarele satului, având singur drept să-şi facă mori şi iazuri“. 


Va să zică şi în calitate de judecător, avea dreptul 
de a avea moară şi iazuri. 
La pag. 120 citim: „celelalte venituri ale cneazului, dijma; 


slujba sau lucru ce-i lucra ţăranii şi dreptul de a avea singur crâşmă, 
iarăşi îi se cuvenea în calitate de judecător sau ocârmuitor«. 

Moara şi iazul, cneazul le avea ca judecător şi ocâr- 
muitor ! lar dijma şi claca ca judecător sau ocârmuitor ! 


Ce confuzie de idei şi de cuvinte în capul autorului 
Ce înseamnă cuvintele de „judecător sau ocârmuitor“ altceva 
decât că autorul le pune pe aceeaşi linie pe amândouă? Va 
să zică țăranii dădeau dijmă şi făceau clacă cneazului în 
calitate de ocârmuitor sau de judecător. Ce am zis eu 
altceva ? 


Dar să arăt că inventând o stare de lucruri care nu 
există, ca toţi scornitorii, autorul mare noţiuni precise de 
ceeace susține şi atunci forţaminte e confuz sau întrebuin- 
ţează când un termen, când un altul. E ridicul a confunda 
pe judecător cu ocârmuitor, când e vorba dedijma şi claca 
datorită. Dar imediat ocârmuitorul dispare şi rămâne numai 
judecătorul cu toate atribuţiile lui de dijmă, de clacă şi 
toate celelalte foloase din venitul satului. 


In adevăr, iată cum continuă mai departe d. R.Rosetti: 


„Vra să zică cneazul în vechime se folosea de venitul nemij- 
locit numai a unei părţi din hotarul satului şi încă acea parte era 
mai mare decât aceea de care se folosea fiecare sătean, numai din 
faptul că cneazul era județul satului aşezat pe acel hotar. lar toate 
celelalte venituri de cari se folosea cneazul, le primea numai în ca- 
litatea lui de judeţ". 1) . 

Cred că după ce am citat acest pasaj, d. R. Rossetti 
nu va mai avea curajul să nege că n'a afirmat în Pămân- 
tul, sătenii şi stăpânii că cneazul se folosea de toate veni- 
turile satului în calitate de judecător. 

Dar ia să mă opresc puţin şi la calitatea cneazului de 
ocârmuitor. Cine îl numise ? Şi în ce calitate exercita această 
ocârmuire ? lată un lucru care ar fi trebuit autorul să-l lä- 
murească. Mă rog, cneazul era simplu proprietar ca şi cei- 


1) Pământul, sătenii şi stăpânii, R. Rosetti, pag. 120. 


-1 

lalţi țărani din sat, cu deosebire un proprietar ceva mai 
mare, era şi judecător, admit ipotetic. Ei? Cum deodată se 
transformă în ocârmuitor ? In toată istoria noastră nu gă- 
seşti un sat de proprietari, un sat de oameni liberi, având 
ocârmuitor. Ocârmuitorul presupune o autoritate superi- 
oară. Care era acea autoritate ? Sau ocârmuitorul pre- 
Supune o calitate inherentă în persoana aceluia, precum 
de exemplu acea de proprietar al moşiei. Ocârmuitorul este 
proprietarul față de ţăranii neproprietari, clăcaşi şi dij- 
mari. Văzut-a d. R. Rosetti vre-un sat de răzeşi având 
vre-un ocârmuitor? Cum deci satele înainte de descăle- 
care şi chiar după, deşi erau compuse după afirmarea 
d-lui R. Rosetti numai din proprietari, totuşi acei proprie- 
tari aveau un ocârmuitor, căruia ravizat de astă dată, d. 
R. Rosetti îi 'atribuie zeciuială dela ţărani şi clacă? Am a- 
rătat în cartea mea că ideea de a plăti dijmă şi a face 
clacă, implică situaţia de neproprietar, de simplu şezător pe 
moşie străină, către proprietarul moşiei, ca o plată pentru 
şederea şi cultivarea unui loc străin. Cum se face că în- 
tâlnim ceva ne-mai auzit, ne-mai citit, şi ne-mai ştiut în 
toate ţările din Europa, adică ca nişte proprietari — sătenii 
d-lui R. Rosetti — să plătească altui proprietar, cneazului, 
dijmă şi clacă chiar în calitate de ocârmuitor ? 

Aceste sunt misterele mistificărei istorice a cărței På- 
mântul, sătenii şi stăpânii ? 

Dar ia să vedeţi cum cineva se contrazice şi ajunge 
la absurd când creează în totalitate din capul său o stare 
socială şi pe urmă voeşte s'o aplice unui popor — în cazul 
de faţă Moldovenii, — şi unor veacuri — în cazul de față 
veacul al 14-lea şi al 15-lea. 

In adevăr, după d. R. Rosetti, atribuţiile cneazului mol- 
dovan erau: „el menținea ardinea, strângea birurile, şi inde- 
plinea poruncile stăpânirii”. 

Dar uită fantasticul autor că în cartea sa toată teoria 
sa istorică se razimă pe susţinerea că pământul Moldovei 
mavea stăpân, că toate moşiile erau proprietatea sătenilor 
şi a cnejilor şi că deasupra cnejilor altă autoritate nu exista. 

Să dovedesc aceasta. 


Cum că d. R. Rosetti susține că pământul Moldovei, 
adică locurile pe care erau aşezate satele şi cnejii, nu avea 
alt proprietar decât pe săteni şi pe cneji, rezultă din urmă- 
toarele. La pag. 115. cetim: „Dar în Moldova dinainte de inte- 
meierea Domniei şi chiar în întăile Domnii, pământul pe care locuiau 
locuitorii satelor n'avea stăpân. Deci ei nu aveau cui să plătească 
pentru folosința acelui pământ, dar deta Dumnezeu de care se folo- 
sise şi strămoşii lor în curs de atâtea veacuri". 

La pag. 118 „Să poate admite cu signranţă că Românii din- 
tre Carpaţi şi Tisa (prin urmare şi cei din Moldova) dădeau cneji- 
lor, căci stăpâni proprietari ai locului nu existau, pe lângă o parte 
din sporul stupilor, a zecea din rodul pământului“. 

Şi la pag. 120: 

„Intre cneazul din Moldova şi cneazul din Galiţia nu era nici 
o deosebire esenţială, ei aveau aceleaşi drepturi asupra pământului, 
aceleaşi drepturi şi îndatoriri faţă de locuitori. Absența proprietaru- 
lui locului în Moldova făcea numai o singură şi neînsemnată deose- 
bire : cneazul moldovan nu împărția dijma şi gloabele cu nime“. 

Dar poate în lipsă de proprietari era un Domn, un 
Voevod, un stăpân superior oarecare. 


Aşi, d. R. Rossetti la pag. 113 şi 114 ne spune că nu era 
nimic aşa ceva. 

„Faptul că întregimea hotarului fiecărei aşezări fusese dela 
început al obştei sătenilor, mi se pare că reiese pe deplin din con- 
:sideraţiunile generale expuse mai sus combinate cu starea lucruri- 
lor în celelalte ţări locuite de Români. De a/tmintrelea al cui ar fi 
„fost oare acel hotar? 

„Al suveranului ? nu, căci suveranul lipsia. Al Voevodului regiu- 
nii nu, căci nu ştiu de existența unui Voevod statornic în fiecare 
regiune". 

Moldova era pe atunci un fel de ţară a lui Cremene !! T 

Minunat, dar atunci adâncule istoric, te întreb: Pen- 
tru cine cneazul d-tale strângea birurile, îndeplinea po- 
runcile stăpânirei şi ducea pe săteni la războiu ? Căci a- 
ceste spui în răspunsul ce îmi faci când te strâng cu uşa 
şi neavând cum să scăpi transformi pe cneaz din judecă- 
tor în ocârmuitor ? 

In cartea d-tale spui, cum ţi-am dovedit prin citaţii 
mai Sus, că cneazul percepea dări numai pentru dânsul şi-şi 
păstra toate veniturile moşiei neavând proprietar cu cine să 
le împartă şi că nu exista nici suveran nici voevod. 

Incă odată te mai întreb: Atunci pentru cine strângea 
birurile ? Va să zică era un Domn sau Voevod sau cel pu- 
țin un proprietar? Atunci care era stăpânirea a cărei po- 
runci el le împlinea? Va să zică era un Voevod? Atunci 
pentru cine ducea pe săteni la războiu? Va să zică era o 
organizaţie politică ? i 

Şi atunci în fine cum rămâne cu afirmarea d-tale din 
carte, că în timpul cnejilor nu exista ni Dieu ni maître ? 

lată în ce contradicţie se pune cineva când scorneşte 
teorii istorice, fără să aibă alt frâu şi disciplină mentală de 
cât propria sa fantazie. D. R. Rosetti uitând că a dat Moldo- 
vei o altă organizaţie socială decât cea din Polonia, vor- 
beşte de cnejii moldoveni ca de cei galiţieni, care strân- 
geau în adevăr birurile şi erau la ordinile stăpânului mo- 
şiei. Dar în Moldova, cum puteau cnejii să fie strângători 
de biruri ai stăpânului moşiei, sau a Domnului, de vreme 
ce, după concepția d-lui R. Rosetti, nu erau nici proprietari 
nici Voevozi, nici Domni ? 

Dar să mergem mai departe. 

Pentru a stabili cu aproximaţie ceeace erau cnejii în 
Moldova, pe lângă recursul la documentele polone şi un- 
gare, autorul ne spune că o dovadă de, organizația cnejilor 
aşa cum am văzut că o arată în veacul al 13-lea şi al 14- 

lea, o găsim în documentele din veacul 17-lea şi jumătatea 
întâiu a veacului al 18-lea. 1) 

Am văzut valoarea actelor polone şi ungare. 

Să vedem acum valoarea documentelor din veacul al 
17-lea şi întâia jumătate a veacului al 18-lea din Moldova. 

O observaţie. 

Cetind acest lucru în cartea d-lui R. Rosetti, nu m'am 
putut împedeca de a mă întreba: Dar ce comedie să mai 
fie şi aceasta ? Să pretinzi a dovedi cu actele din veacul 
al 17-lea şi al 18-lea, cum că cnejii din veacul al 13-lea şi 
al 14-lea, se foloseau de produsul gloabelor judeţiei, de două 
sau trei zile de lucru de fiecare cap de familie, de venitul 
morilor şi a crăşmelor, şi de dijma, numai simplu această 
idee este fenomenală, căci cum să dovedeşti cu acte pos- 
terioare cu cel puţin trei veacuri, existența unei stări sociale 
dispărute şi despre care nu ne a rămas măcar urme? 

Dar ceeace nu e posibil la alţii, la Dumnezeu şi la d. 
R. Rosetti este posibil. 7 f 

In adevăr iată cum raționeazä autorul: 

In veacul al 17-lea, cneazul ce e dreptul dispăruse; 
în locul lui era boerul, Insă boerul avea următoarele 
drepturi asupra sătenilor ; el percepea a zecea din tot rodul 
pământului, adică lua dijma, el silea pe ţărani să-i facă 
trei zile de clacă, el avea moară şi crăşmă şi judeca şi 
globa pe săteni. , 

Or, conitnuă cu naivitate şi seninătate autorul, toate 
aceste le moştenise boerul dela cneaz (?? !!) Prin urmare 
cneazul s'a bucurat în veacul al 13-lea şi al 14-lea, de ace- 
leaşi foloase şi privilegii ca şi boerul din veacul al 17-lea 
şi al 18-lea!!! 

Un adevărat tur de prestidigitaţie, cu deosebire că şio- 
rile şi tot aparatul de scamatorie se văd de departe. 


3) Pământul, sătenii, şi stăpâniiR. Rosetti, pag. 116. 

Dar bine ilustrule istoric, în veacul al 17-lea şi al 18- 
lea, Moldova era afară de proprietatea răzeşilor, proprietate 
boerească şi domnească, boerii erau stăpânii satelor şi a 
moşiilor. Dacă ei percepeau a zecea din toate roadele, toată 
lumea o ştie în ce calitate, în calitate de proprietari, aşa 
cum în toată Europa se percepea. Dacă țăranii făceau clacă, 
e fiindcă locuiau pe pământ străin şi-şi aveau casele pe mo- 
şia boerului, iar dacă boerii îşi rezervau exclusiv dreptul de 
crăşmă şi de moară, era în mod abuziv ca să-şi poată crea 
un venit din acele. In veacul al 17-lea şi al 18-lea ţăranii erau 
simpli şezători pe moşiile boerilor, şi atunci se explică de 
ce toate aceste sarcini pe ei. 

Şi fie zis în treacăt, de unde scoate d. R. Rosetti că 
ţăranii înainte de jumătatea veacului al .18-lea făceau nu- 
mai trei zile de clacă? Poate să citeze un document? Il 
sfidez. Inainte de cele întâiu urbare din vtacul al 18-lea, nu se 
ştie, câte zile de clacă făceau ţăranii, boerilor, de aceea ches- 
tia e foarte grea de rezolvit. Boerii în actele lor din veacul 
al 18-lea, pretind că ţăranii le făcuse clacă fără soroc, şi 
sunt odrecare documente care te face să crezi că lucru a 
putut să fie aşa. De altă parte, cele întâiu urbare care fixând 
la şease zile claca ţăranilor, pot să te îndreptăţească să crezi 
că țăranii lucrase un număr mărginit de zile. Eu în cartea 
mea m'am pronunţat pentru un număr de zile mărginite, pe 
care ţăranii au trebuit să-l lucreze proprietarilor înainte de 
veacul al 18-lea, dar mam mers cu îndrăzneală a fixa şi 
zilele şi mai cu seamă trei zile, care e o simplă scornitură 
a d-lui R. Rosetti. 

In tot cazul, ori cum ar îi, starea socială din veacul al 
17-lea şi al 18-lea, fiind cu totut alt-fel de cât aceea care 
afirmă d. R. Rosetti că era în Moldova în veacul al 13-lea şi 
al 14-lea, poţi conchide din puterea şi drepturile boerului pe 
moşii, la puterea şi drepturile cneazului în nişte sate în care 

ţăranii erau proprietari şi ei, cum pretinde d. R. Rosetti? 
Evident că nu. 

A, ştiu că d. R. Rosetti are răspuns la toate sau mai 

„bine găseşte şurub la toate. Ştiu că d-sa pretinde că starea 

din veacul al 13-lea şi al 14-lea a continuat şi sub stăpâ- 
nirea boerilor şi că numai încetul cu încetul boerul s'a fă- 
cut stăpân pe hotarul întregei moşii, transformând redeven- 
tele pe care sătenii le dădeau cnejilor întrun caracter nou, 
acela de redevenţe a clăcaşilor față de proprietar, şi anume 
dijma şi claca ca răsplată a şederei ţăranilor pe moşiile 
boerilor. 

Rezervez această chestie pentru mai la vale, când voiu 
arăta că şi această susţinere ynu este bazată pe nimic 
şi că este iarăşi o scornitură ca să lege cele două capete 
ale istoriei noastre. 

Până atunci am arătat, cred, că e ridicol de a te servi 
cu documentele din veacul al 17-lea şi al 18-lea, pentru a do- 
vedi o stare de lucruri cu totul alta din veacul al 13-lea 
şi al 14-lea. 

Acum pentru a sfârşi cu chestia cnejilor, cetitorul tre- 
bue să sé întrebe dar care sunt actele din Moldova care 
vorbesc despre cneji şi ce amănunţimi ele dau, căci pe baza 
acelor acte se razimă toată schelea fantasmagorică a au- 
torului ? 

Ei bine, d. R. Rosetti ne arată că sunt 11 acte între 
1414 şi 1538 în care se vorbeşte despre cneji. Cum se vor- 
beşte ? Se rosteşte numele de cneaz, cu varianta că în unele 
se vorbeşte de un cneaz care a fost, iar în altele de un 
cneaz care încă este. Citez două din aceste acte pentru ca 
cititorul să-şi facă idee. 

1) „Alexandru cel Bun la 2 August 1414, întăreşte lui 


Toader Pitic trei sate şi anume: „unsat peColâle unde este 
casa lui, unde „este“ Veariş Stanislav şi al doilea satla gura Jiraveţului 

unde (Jiraveţul) se aruncă în Bârlad, anume unde au fost Lie şi figă- 
neştii cneji şi al treilea pe Bârlad, unde este cealaltă casă a lui şi 
unde „este* cneji Tanaş şi Ivan". 

2) „Alexandru cel Bun tot la 2 August 1414, hărăzeştelui 
Şandru Muntenii Scutaşi, unde „iaste“ cneaz Litu şi Şărban”. 1) 

Celelalte nouă documente pe care mă dispensez de a 
le mai reproduce, se mărginesc iarăşi a vorbi despre sate 
„unde a fost cneaz cutare, sau este cneaz cutare. 


Ce a fosi sau ce este cneazul cutare în satul cutare? 
Nu se ştie. Ce calitate sau ce persoană era? Iarăşi nu se 
ştie. Ce funcţii îndeplinea, sau ce rol juca în sat? Nu se 
ştie. Ceeace este sigur pentru orice om de bună credinţă, 
este că acei cneji nu puteau să fie proprietari, căci vedem 
că satele în care se vorbeşte despre dânşii, Domnii le dă- 
ruesc diferitor boeri. Va să zică erau şi ei şezători pe mo- 
şii domneşti, neproprietari ca şi ceilalţi ţărani. Deci acest 
singur lucru ar desminţi întreaga teorie a d-lui R. Rossetti, 
care consistă a pretinde că cnejii erau proprietari pe câte-va 
jerebii ale satului împreună cu sătenii. Să-mi arate d. R. Ro- 
setti un document măcar, prin care Domnii să dăruiască— 
afară de cazul de confiscare şi de înaltă trădare — proprie- 
tăţi particulare ? 

lată toată ştiinţa care o avem despre cnejii din Mol- 
dova. 

Acuma cred că cetitorul poate să înţeleagă îndrăz- 
neala încercărei şi enormitatea operei fantastice a autorului 
cărţei Pământu, sătenii şi stăpânii, când, pe baza unor acte în 
care se pomeneşie numai că sunt sau au fost cneji, şi cu 
ajutorul aşa numit a actelor ungureşti despre cnejii din Tran- 
Silvania, pe care le-am analizat, precum şi cu actele des- 
pre cnejii din Galiţia, iarăşi mai sus analizate, plus şi cu 


1) Pământul, sătenii şi stăpânii, R. Rosetti pag. 33 şi 34. 

actele noastre din veacul al 17-lea şi al 18-lea, d. R. Ro- 
setti reconstituie viaţa cnejilor din Moldova din veacul al 
13-lea, al 14-lea, al 15-lea, şi al 16-lea chiar, şi ne afirmă 
că cnejii din Moldova erau judecătorii şi ocârmuitorii sa- 
telor, că în calitatea aceasta judecau pe ţărani şi se folo- 
seau de produsul gloabelor, că percepeau dijmă dela ţărani 
din toate roadele pământului, că aveau venitul exclusiv a 
morilor şi a crăşmelor şi că se bucurau dela țărani cu două 
sau trei zile de clacă pe an!!! 

Aşa că este frumoasă ştiinţa istoriei şi că procedeu- 
rile ei, adaptate mentalităţei d-lui R. Rosetti sunt minunate 
şi prin urmare dau rezultate miraculoase ? Cuvier e întrecut 
nemăsurat de mult de d. R. Rosetti. Acel naturalist a re- 
constituit scheletul mi se pare a unui mastodont, servin- 
du-se de femurul sau tibia animalului. Slabă reconstituire ! 

D. R. Rosetti cu un simplu a fost sau este despre 
cnejii moldoveni, reuşeşte a reconstitui nu numai viaţa so- 
cială, drepturile şi prerogativele cnejilor prin sate, dar îţi 
evocă chiar întreaga organizaţie socială a veacurilor de care 
mă ocup, arătând care era traiul satelor, ce fel de proprie- 
tate era în Moldova, cine judecau satele, etc., etc.!l!! 

Am sfârşit cu cnejii. 

CARTEA III 


CAPITOLUL I 


Organizaţia satelor; regimul politic şi telul proprietăţei 
înainte de descălecare. — Felul proprietăţei se men- 
ține până prin veacul al 17-lea. 


I 


Chestia proprietăței, aşa cum e tratată de d. R. Ro- 
setti, atât cea înainte de descălecare, cât şi după, este foarte 
confuză, ba chiar stranie. Un amestec de adevăruri necon- 
testate, însă puse sub o oglindă îalşă, intreţesute cu o mul- 
time de afirmări fantastice, te fac să te întrebi câte odată 
ce gândeşte autorul în definitiv şi dacă în mintea sa are o 
idee clară ? 

lată de exemplu adevăruri travestite şi rău tălmăcite 
de d. R. Rosetti. In paragraful 6 din Cart. I, cap. II inti- 
tulat Raportul dintre sătean şi pământ, autorul ne spune 
că dreptul săteanului asupra posesiunei lui individuale în 
hotarul satului, casă, grădină, pământul de curătură, arătură 
şi vie, a fost totdeauna necontestat. Apoi adauge: „Atât 


casa clădită de sătean cât şi grădina sădită cu mâna lui, precum 
şi arăturile desfundate de plugul lui din-ţelină sau din pajişte, erau 

posesiuni personale ale sale pe care le transmitea la moartea copii- 
lor lui“. 1) 

Aşa este. Decât când e vorba de a califica o asemenea 
posesiune, autorul să rătăceşte în fantazii, căci am dovedit 
în cartea mea că o asemenea posesiune a ţăranului avea 
un caracter emfiteofic, în schimbul acestei posesiuni din 
veacurile cele mai vechi şi am stabilit cu documente din 
veacul chiar al 15-lea, că ţăranul făcea clacă şi dădea dijmă, 
căci moşia pe care el sta era proprietatea boerului. 


Dar d. R. Rosetti nu înţelege aşa lucru. El afirmă că 
asemenea posesiune era complectă şi că ţăranul era pro- 
prietar absolut pe casa, grădina, pământul de arătură, cură- 
tură şi vie. 

In adevăr, iată ce zice la pag. 113: „Faptul căîntregi- 
mea hotarului fie-cărejaşezări fusese dela început alobştei sătenilor, 
mi se pare că reiese pe deplin din consideraţii generale, etc“. 

Aceasta era proprietatea individuală a ţăranului, dar 
restul „moşiei ? „Toată rămăşiţa hotarului, ne spune autorul, era 
averea obștească şi se stăpânea în devălmăşie de săteni şi de cneaz"2) 

Pe ce se bazează autorul când afirmă asemenea lu- 
cruri ? Pe trei argumente, din care două trase din pravila 
lui Vasile Lupu şi un altul scos, ne zice, din starea de lu- 
cruri aflătoare în celelaite ţări locuite de Români precum 
şi din starea de organizaţie socială şi economică a Mol- 
dovei pe acele timpuri. 


Am văzut că pe lângă dreptul de ereditate a celui mai 
mic copil, d. R. Rosetti, mai găseşte o urmă de vechiul 
drept românesc în pravila lui Vasile Lupu şi anume în art. 


22, sub titlu: „Pentru cei ce vor fi împărţit roada ce vor fi se- 


mănat în parte“. 
o 


1) Pământul, sătenii şi stăpânii, R. Rosetti pag. 111. 
2) Ibidem. 

Ei bine, autorul găseşte în acel articol urme că în 
vechime, proprietatea satelor era a ţăranilor, 
lată acel articol: 


„Partea celui ce samănă pe locul altuia, de va fi sămânţa lui 
şi cu toată cheltuiala, sunt a lui nouă snopi şi a celui ce a dat 
pământul, un snop; iar cel ce va împărţi într'alt chip, este blăste- 
mat de Dumnezeu“. 1) 


lar autorul adauge cu mândrie şi cu convingere: „Ne 
găsim vederat aici în faţa unei rămăşiţi a vechiului obiceiu, a unei 
dovezi că în vechime pământul fiind neocupat era privit ca un bun 
obştesc de care se poate folosi oricine dând judeţului respectiv a ze- 
cea din roadă"!!: 

lată deci proprietatea în devălmăşie a ţăranilor asupra 
rămăşiței hotarului moşiei, dovedită prin pravila lui Vasile 
Lupul . aaa 

lată mai cu seamă susținerea d-lui R. Rosetti cum că 
în epoca de care se ocupă, pământul era slobod, adică fără 
proprietar, confirmată prin un text din pravila lui Vasile 
Lupu, text păstrat în cursul veacurilor şi introdus ça un 
vestigiu în numita pravilă ! 


Pe ce se bazează când pretinde că aceasta este un 
vestigiu a dreptului vechiu românesc ? Care este ele- 
mentul material pe care un istoric trebue totdeauna să se 
rezeme? Pe nici unul. Este o simplă închipuire a creerului 
d-sale. Acest text cetit fără inteligenţă şi fără competenţă; 
Pa izbit şi îndată şi-a închipuit că i-ar putea servi pentru 
faimoasa sa aserţiune, că pământul Moldovei în veacul al 
14-lea nu era stăpânit de nimeni, decât numai de ţăranii 
satelor cu cnejii lor. 

Invăţatul bărbat şi profundul istoric d. R. Rosetti au- 
zit-a din întâmplare că pravila lui Vasile Lupu nu este orf- 
ginală şi că este o simplă traducţie? Venitu-i-a la ureche 


1) Acte şi legiuiri, Sturza Scheianu, vol. I, pag. 4 

că traducătorul este un oare-care Meletie Siligos care spune 
singur că îndemnat de Vasile Lupu a tradus instituţiile lui 
Justinian şi o alegere din acele a împăraţilor Leon şi Cons- 
tantin ? Şi că prin urmare art. 22 căruia îi atribuie o ori- 
gină de vechiul drept românesc este şi el o simplă tra- 
ducere ? 


D. R. Rosetti e în urmă de tot cu aceste chestii. De- 
sigur că nu cunoaşte că d. S. G. Longhinescu s'a ocupat 
cu pravila lui Vasile Lupu şi că a desfăcut-o în părţi, ară- 
tând fie care parte de unde e luată. 


lată ce zice d. Longhinescu cu privire la cele întâiu 
94 de paragrafe din pravila în care intră articolul în ches- 
tiune, 


„Pentru cele dintâiu 94 paragrafe din partea întâia, nici nu e 
nevoie de a le pune față în faţă cu izvoarele lor, spre a dovedi că 
ele sunt luate din dreptul Roman şi în parte din cel Bizantin. In ade- 
văr acele paragrafe nu sunt alt-ceva decât tălmăciri în româneşte de 
rândueli cuprinse în Nopoi Tewpyixoi, adică în leges agrariae sau 
bine de zis leges coloniariae și sunt „ex libris Justiniani, piae me- 
moriae imperatoris selectae'. Fiindcă aceste Nopo: Lewpţtxoi se gă- 
sesc în Appendix Eclogae și fiindcă ele au înrudiri lăuntrice cu E- 
cloga, de acea Zachariae von Lingenthal, crede, că au fost publicate 
de împărații isaurieni Leon şi Constantin sau o dată sau în scurtă 
vreme după Ecloga. Dar şi aceasta e intitulată : 

 Exhoyh râv vópwy èy oovrâpwp fevohtvm ăn tůy tvortrobriov, râv 
dr Eorwy, mod xwâtxos, tõy veapăv rob peyáhov tovartytavod dtaratewy xat 
entătopăuwats sis ri prhavăpunârspov; deci ea cuprinde în cea mai mare parte 
rândueli alesedin Institutiones, din Digesta, din Codex, şi din Noellae ale 
lui Justinian, „dar şi adeseaori plăsmuiri juridice nouă“. De aceia Nopo: 
Tewpţixoi „În ce priveşte furtuşagurile (Ş § 27—39) greșalele păstorilor, 
paguba făcută sau de dobitoace, sau dobitoacelor şi pomilor (§ $40—75), 
arsurile şi toate felurile de pojar, greşalele nărniţilor zidirile şi răsădirile pe 
locul altuia şi morile (§ § 76—94) când repetă, mai mult sau mai pu- 
ţin schimbate, rânduelile dreptului justinianeu, când cuprind drept cu 
totul nou. Totuşi ici şi colo, mai ales la început are rândueli, care pot 
fi arătate nimerit, ca trăsuri de căpitenie ale unui drept Specific colo- 

niar şi care ne dau barecare lămuriri asupra raporturilor colonilor pe 
la mijlocul veacului al optulea“. 1) 


Dar poate să ni se spună că mai la urmă aceste sunt 
generalităţi şi că principalul e să arătăm că chiar art. 22 
e tradus. 

Voiu face şi aceasta, 

Fustel de Coulanges în capitolul intitulat: „Obligations 
des colons envers le proprietaire, devoirs et redevences“ se întreabă 
cât dădea colonul în timpul imperiului roman proprietarului, 


din recolta sa, un sfert sau a zecea parte? Apoi urmează: 

„Nous ne saurions le dire. 

- „Nous possedons, à la verité, un document intitulé Usages a- 
graires, qui, écrit en grec, au huitième siècle, peut représenter appro- 
ximativement les coutumes admises dans tout l'empire au temps d'A- 
nastase ou de Justinien; mais je doute fort qu'il faille accepter com- 
pletement la règle qui y est signalée sous cette forme : 

„La part du colon partiaire est de neuf gerbes, cele du proprié- 
taire est d'une gerbe; le propriétaire qui prend une part plus forte 
est maudit de Dieu“. 

Apoi autorul ne arată într'o notă unde a găsit textul 
grecesc a acestui articol. Iată: Nopoi lswpyxoi, I § 21 edi- 
tion Heimbach, page. 834. 

Faimosul articol pe care d. R. Rosetti îl ia ca o urmă 
a dreptului românesc şi ca o dovadă ca înainte pământu- 
rile țărei Moldovei n'aveau stăpâni ci erau proprietatea sa- 
telor, nu se referă la alt lucru în legislaţia din veacul al 
8-lea a imperiului bizantin, decât la proprietatea individuală 
şi la partea pe care proprietarul ar fi trebuit să ia ca dijmă 
din recolta colonului. ?) 

Aşa că aventura d-lui R. Rosetti e picantă? Ori de 
câte ori urmăreşti pe acest autor lipsit de ori ce seriozitate, 
dai peste surprize de asemenea natură. 


1) Pravila lui Vasile Lupu, Longhinescu, pag. 20 şi 21. 


2) Fustel de Coulanges, Recherches sur quelques problèmes d'his- 
toire, pag. 128. 

Notaţi un lucru. Şi aici este partea comică a acestei 
aventuri istorice, păţită de autorul Pământului, sătenilor și 
a Slăpânilor. Art. 22 din pravila lui Vasile Lupu tradus, 
afirmă şi la noi dreptul de proprietate individuală, căutând 
numai un lucru, ca să îngrădească lăcomia proprietarului 
față cu colonul parţiar sau cu şezătorul pe moşia aceluia. 
El face parte din complexul care regulează raporturile între 
proprietari şi între locuitorul care ar lucra pământ străin, 
stabilind drepturile fiecăruia. 

Aşa, art. 21 din pravila lui Vasile Lupu zice următoarele : 
„Un plugar ce va fi semănat sămânţa sa în pământ străin şi va fi 
cheltuit toată cheltuiala, de va îndrăzni totuşi să-şi çare snopii fără 


ştirea proprietarului, ca un fur să-şi peardă toată roada pământu- 
lui cultivat“. 


Se poate o mai energică afirmare a dreptului indivi- 
dual de proprietate? Eu simplu lucrător cu brațele, cer de 
la tine proprietar o bucată de pământ ca să-l cultivez, şi 
pun şi sămânță şi muncă. După învoială, eu lucrătorul, am 
dreptul la o parte din recoltă, restul cuviindu-se proprieta- 
rului. Insă eu nu înştiinţez pe proprietar ca să vie să-şi ia 
partea ce i se cuvine, ci îmi car snopii mei fără ştirea ace- 
luia. Legiuirea lui Vasile Lupu mă tratează pe mine de fur 
şi mă pedepseşte confiscându-mi-se întreaga recoltă în fa- 
voarea proprietarului. . 

Se poate, încă odată, o afirmare mai energică a drep- 
tului de proprietate ? 

Dar proprietarul poate abuza de puterea lui şi poate 
impune cultivatorului să-i dea în schimbul pământului pe 
care i-l'a cedat, cea mai mare parte din recoltă. Art. 22, 
faimosul articol în discuţie vine şi pune un frâu lăcomiei 
proprietarului, mărginindu-i dreptul la un snop din zece. Dar 
ce deosebire ! Pe când simpla greşală a cultivatorului de a-şi 
lua recolta fără să înştiinţeze pe proprietar, chiar în cazul 
când lasă snopii de dijmă pe câmp, este calificată de furt 

şi pedepsită cu confiscarea întregei recolte, cu ce pedep- 
seşte legiuirea lui Vasile Lupu pe proprietarul lacom care 
ar lua mai mult decât a zecea din recolta ţăranului? Cu 
blăstemul lui Dumnezeu!!! 

Ei bine, pe unul din aceste două articole draconice, 
reproduse din greceşte în vederea garantărei dreptului de 
proprietate individuală, pe unul din aceste articole, d. R. 
Rosetti îl găseşte că este o rămăşiţă a vechiului obiceiu 
român, care ar dovedi tocmai contrarul, adică epoca când 
pământul neocupat era privit ca un bun obştesc de care se 
putea folosi oricine, numai să dea judeţului (? ! !) respectiv, 
a zecea din roadă! Să iei un articol care afirmă dreptul de 
proprietate individuală a stăpânului pământului, drept o do- 
vadă că pământul era un bun obştesc care nu aparţine ni- 
mănui şi de care se poate folosi oricine, este una din acele 
păţanii care ar trebui să facă pe un istoric căruia ii se în- 
tâmplă asemenea aventură, să nu scoată mult timp capul 
în lume. 

Trec la al doilea argument tras tot din legiuirea lui 
Vasile Lupu. lată ce ne zice autorul: 

„Dreptul săteanului asupra posesiunilor lui individuale în ho- 
tarul satului: casă, grădină, pământuri de arătură, curătură şi vie, 
este consfințit de cea mai veche legiuire scrisă a Moldovei, de Pra- 
vila lui Vasile Lupu, care numeşte aceste posesiuni ocine, adică pa- 
trimoniu. Și nu trebuie uitat că în epoca lui Vasile Lupu, țărănimea 
începuse să scoboare durerosul povârniş al drepturilor cari se pierd, 
povârniş la sfârșitul căruia ea găsi Regulamentul organic“. 1) 

lar mai jos vorbind de posesiunile personale ale ţăra- 
nului, revine zicând „codul iui Vasile Lupu le numeşte ocine 
(patrimoniu).* 

lată încă o fantazie ca acea cu dreptul copilului celui 
mai mic asupra pământului tatălui, ca acea a blăstemului 
din pravila lui Vasile Lupu de care am vorbit chiar acuma. 


1) Pământul, sătenii şi stapânii, R. Rosetti, pag. 111. 

Pravila lui Vasile Lupu întrebuinţând cuvântul de o- 
cine în sens de patrimoniu, de proprietate? E ridicol. Tra- 
ducătorul a întrebuințat acest cuvânt de ocină în lipsă de 
altul mai just şi mai apropiat. Dar înţelesul lui în acea 
pravilă este tocmai contrar ideei de proprietate, el arată 
pur şi simplu acela de posesiune ţărănească pe moşie străină. 

Să dovedesc şi acest lucru. 

De două ori pravila, la titlul „Pentru plugari“ întrebu- 
ințează cuvântul de ocină şi amândouă ori are înţeles de pă- 
mânt de clăcaş, sau în timpul imperiului roman, de colon, 
lată articolul d: ce zice: 

„di. Un om oarecine dacă va sărăci şi va slăbi de nu va mai 
putea să-şi lucreze via sau curăţitura sau altă ocină ceva avea sau 
când va fugi de să va înstrăina, atunci acea ocină să fie pre sama 
Domniei sau a stăpânului a cui va fi locul, aceştia să ocrămască şi 
să ia roada se va fi, iară de să va întoarce acel om şi va veni la 
locu'şi, ca să nu aibă nime treabă cu ocinile lui nici să-i cee altă 
nemică, ce să fie în pace“.!) 

lată ocina d-lui R. Rosetti că avea un stăpân afară 
de plugar şi era natural, de vreme ce este vorba de clăcași. 

Deaitminterelea întreg capitolul „Despre plugari“ regu- 
lează numai raporturile dintre clăcaşi între ei, dintre clă- 
caşi şi stăpânii moşiilor, precum şi raporturile dintre stă- 
pân unul faţă de cellalt.- 

„Când va fugi ţăranul, zice articolul ni, dela locul şi dela 
stăpânu-său, nime nicăiure să nu-l primească, iară de "1 va şi primi 
deodată desrăg să-l întoarcă înapoi la satul lui de unde iaste; iară 
de va fi având vre-o t'eabă ca aceia cu dâns, acesta ce lau primit 
ca să aibă aşi spune treaba cătră domnul acelui sat, iară de va meş- 
terşugi într'alt chip şi va călca pravila, aceasta ca să plătească la 
domnie vi litre de argint şi kd. litre boiarinului aceluia a cui va fi 
ţăranul şi într'acesta chip să aibă îndemnare dela domnie ca să în- 
toarcă ţăranul să-l ducă de unde au fost, eară ei sărâmăe cu toată 
paguba şi cheltuiala.“ 2) 


1) Pravila lui Vasile Lupu, pag. 6. 
2) Ibidem, pag. 7. 

Este drept că pravila lui Vasile Lupu consacră pose- 
siunea ţăranului asupra pământurilor, viilor şi curăturilor, 
însă sub forma de posesiune pe moşia altuia iar nu pe a 
sa proprie. 

„Țăranul, zice art. ei, dacă va fugi den sat şi i vor rămânea 
pământurile sau viile sau curăturile, ceiace se voi hrăni dentr'acele 
aceia ca să aibă ai plăti dajdea şi foafe greutățile câte's prespre an 
cum au fost plătind şi el când au fost de față, iară de vor vrea să 
plătească pre cât vor lua ei dentr'acelui fugit de doă ori pre cât 
au luat să dea giudeţului“. 1) 

Aşa fusese în timpul imperiului roman, aşa era în tim- 
pul lui Vasile Lupu. Poate d. R. Rosetti să-mi dovedească 
cu un act oare-care că altminterelea era înainte de descă- 
lecare şi după? 

lată deci pe acest autor prins cu citaţii nepotrivite, ca 
totdeauna, 

la să vedem dacă pe terenul generalităţilor şi a con- 
sideraţiilor de ordin universal, este mai fericit. 

Ce argument mai aduce în favoarea susţinerei că mo- 
şiile aparţineau obştiei sătenilor ? lată: 

„Faptul că intregimea hotarului fie-cărei aşezări fusese dela 
început al obştei sătenilor, mi se pare că reiesă pe deplin din con- 
siderațiunile generale expuse mai sus combinate cu starea lucrurilor 
în celelalte ţări locuite de Români. De altminterelea al cui ar fi 
fost oare acel hotar ? 

„Al Suverunutui nu, căci suveranul lipsia. Al Voevodului re- 
giunii nu, căci nu știu de existența unui Voevod statornic în fiecare 
regiune, şi puterea unui Voevod vremelnic ar fi fost prea precară 
şi prea neînsemnată pentru ca el să fi putut pretinde la un drept 
atât de exorbitant ca proprietatea întregului pământ asupra a cărui 
locuitori el exercita o autoritate din cele mai restrânse“. 2?) 

Va să zică consideraţiile generale din care reiese că 
intregimea hotarelor satului aparţineau obştiei sătenilor, este 


1) Ibidem, pag. 6. 
2) Pământul, sătenii şi stăpânii, R. Rosetti, pag. 113—114. 

înțelesul cuvântului de ocină în pravila lui Vasile Lupu, 
precum şi art. 22, sub pedeapsă de blăstem, analizat mai sus! 

Pe lângă aceste puternice argumente, am văzut din 
citaţiile de mai sus, că autorul se sprijină pe afirmaţiunea 
că înainte de Bogdan Dragoş, suveran nu a existat, nici 
voevozi, 

Să fie oare aşa? 

Mai întâiu, în privinţa voevozilor, autorul este de o 
altă părere la o altă pagină. lată ce cetim la pag. 47. 

„Voevozi au existat negreşit în Moldova şi în Ţara- Românească 
mult înainte de acei ce-i întâlnim prin documentele din veacurile 
XIII şi XIV. 

„Răsboaele erau necontenite, atât acele purtate pentru apă- 
rarea ţărei cât şi cele întreprinse pentru a aduna pradă. Războiul 
nu se poate purta fără povăţuitor mai mare peste oaste; se alegea 
cel mai destoinic pentru conducerea oştirii. Voevodul fu cel dintâiu 
şef militar. De altminterelea cuvântul vojevoda la Slavi înseamnă la 
început conducător de ostaşi (voji, ostaşi, şi veda, vozda, conduc). 
Voevozi în sens de „general* se găsesc în istoria tuturor popoa- 
relor slave. Ei răspundeau unei trebuninţi“. 


lar la pag. 48. 

„Din Moldova cunoaştem un Voevod anterior lui Lituon şi lui 
Seneslau. Acesta este Ploskinia, Voevodul care comanda Brodnicii 
(Bărlădenii) aliaţi cu Tătarii în bătălia dela Kalka (1224)". 

Cum se vede în această miraculoasă carte, voevozii 
când există, când nu există, după intereseul autorului. Când 
susţine că ţara Moldovei era satul lui Cremene şi că nu- 
mai ţăranii cu cnejii stăpâneau în ea, atunci d. R. Rosetti 
spune că voevozi nu erau. Când însă voeşte să facă puţină 
istorie şi să asimileze starea Moldovei cu ceea ce era la 
alte popoare slave, atunci voevozi ne spune că a existat şi 
Chiar ne citează numele unuia ! 

"Să fie oare adevărat că Moldova n'a cunoscut suve- 
rani înainte de Bogdan Dragoş? 

la să vedem. 

In 1194, în Bârlad era un principe galiţian, anume 
Ivanco Rostislavici care asculta de regele Galiției şi a cărui 
autoritate se întindea asupra întregei Moldovi mijlocie şi de 
jos. Acest lucru rezultă dintr'un document din acel an, prin 
care Ivanco Rostislavici, principile din Bârlad, scuteşte pe 
locuitorii din Mezembria, de plata vămei la descărcarea măr- 
furilor de peste Dunăre la Galiciu mici (Galaţi ?) dându-le 
latitudihea de a plăti vamă în Tecuci sau Bârlad sau în 
alte oraşe. li mai scuteşte de asemenea de plata vămei la 
descărcarea mărfurilor pământene, ungare, polone, ruse, la 
Qrice alte oraşe, afară de Galiciu mic, ci vama o va plăti 
numai în acest din urmă oraş, după evaluarea ce o va face 
voevodul Bârladului.!) 

Va să zică Moldova nu era fără stăpân, ea atârna de 
regele Galiției şi nu era administrată de acolo direct, ci 
avea principi locali. Ivan Rostislavici, cum am spus, stă- 
pânea toată Moldova centrală şi cea de jos, cât despre 
Moldova de Nord vecină cu Galiţia, nici nu mai încape 
îndoială că ea atârna direct de scaunul galiţian. 


Era Moldova la începutul veacului al 12-lea o ţară 
de izbelişte fără nici o organizaţie? Documentul ne dove- 
deşte contrarul. Principatul Moldovei avea o organizaţie: 
vamală bine definită, acea care domnea în tot restul Eu- 
ropei şi care se ştie că consistă în faptul că negustorii 
plăteau vamă în fiecare oraş. Rostislavici dă avantaje ne- 
gustorilor din Mezembria, care constă în următoarele + 
In loc să plătească vamă la schela dela Dunăre în ora- 
şul Galiciu mic (Galaţii?) îi autorizează să plătească nu- 
mai întrun singur oraş, fie în Tecuci, fie în Bârlad, sau în 
alle oraşe. Despre care oraşe poate îi vorba aici, afară de 
Tecuci şi Bârlad? Desigur de oraşele mai din Nordul Moldovei. 


1) Arhiva Istorică, T. |, p. |, pag. 16. 

Mai mult. Din document aflăm că în 1134 exista un 
comerţ întins în Moldova de mărfuri pământene, ungare, 
ruse şi boeme, care traversau Moldova pentru a fi încăr- 
cate pe Dunăre la Galiciu mic. Organizaţia vamală dela în- 
ceputul veacului al 12-lea o găsim identică existând la 
începutul veacului al 15-lea, subt Alexandru Cel Bun. Din- 
trun tractat încheiat de Alexandru Cel Bun cu negustorii | 
din Galiţia şi din Podolia, Domnul stabileşte, dându-le oare- 
care scutiri, oraşele unde negustorii au a plăti vamă, în- 
tocmai ca în actul lui Rostislavici. 

Apoi dacă Ivanco Rostislavici percepea vamă dela măr- 
urile indigene şi străine pe întinderea teritorului Moldovei, 
oare din aceasta nu rezultă că el avea un drept de stăpâ- 
nire asupra principatului său, şi că percepea şi impozite 
interioare dela locuitorii principatului, după cum percepea 
impozite exterioare dela negustorii” străini ? 

Şi atunci cum rămâne cu afirmaţiunea d-lui R. Rosetti 
. că cnejii din toată Moldova n'aveau voevozi, că pământul 
nu era al nimănui şi că ei n'aveau de plătit nici un im- 
pozit nimănui ? 

Cum rămân afirmaţiunile autorului din clădirea sa 
fantastică, faţă cu actul dela 1134? 

Ştiu ce poate să mi se răspundă, şi anume că auten- 
ticitatea documentului dela 1134 este contestată. D. Bogdan 
s'a pronunţat contra autenticităţei acestui document.!) 

Argumentele d-lui Bogdan pe mine nu m'au convins, 
dar nu mă pot pronunţa categoric, fiindcă nu sunt slavist. 

Deci fiindcă actul din 1134 e contestat, hai să-l dăm 
deoparte. 

„Moldova n'a putut scăpa ca şi Muntenia de acţiu- 
nea politică şi cuceritoare a regatelor vecine constituite 


1) Analele Academiei Române, vol. XI pag. 65 şi următoarele. 

puternic. Şi după cum Muntenia o găsim sub dominaţia 
ungară la începutul veacului al 13-lea, tot aşa găsim şi 
pe Moldova sub aceeaşi dominație, înainte de descălecarea 
lui Bogdan Dragoş, dominație pe care Pecenegii şi Cu- 
manii în năvălirea şi ocuparea lor, o întrerupsese. 

Indată ce Pecenegii şi Cumanii se retrag sau se cun- 
fundă cu populaţia autoctonă, îndată ce aceste popoare nă- 
vălitoare încetează de a fi o forţă prădățoare, Ungaria caută 
să pună mâna din nou pe Moldova. 


Din acest moment, adică de pe la începutul veacului 
al 14-lea avem documente în această privinţă, din care 
rezultă cu totul altceva decât îşi închipueşte d. R, Rosetti. 


Ungaria în timpul ocupaţiei Moldovei de Pecenegi să 
mărginise a căuta ca să se apere în contra acestori barbari, 
ea ridicase castele la frontiera Moldovei în acest scop. Aşa 
avem un document dela Andrei voevodul Transilvaniei din 
1353, prin care ordonă contelui Secuilor să restaureze un 
castel regal şi mărginaş pe care Secuii îl lăsase în ruină şi 
care servise până atunci pentru apărarea Transilvaniei în 
contra Pecenegilor şi a Tătarilor. 1) 

Indată însă ce acea stare de lucruri încetează în Mol- 
dova, regii unguri, reiau în stăpânire principatul şi dacă ’l 
iau în stăpânire desigur că-i dau aceaşi organizaţie socială 
şi politică pe care o avea şi Muntenia şi însuşi regatul îm- 
preună cu Transilvania. 

” De unde o scot aceasta? Dintr'un document din 1360 
a regelui Ludovic, care dărueşte unui oare care Dragoş 
şease sate româneşti în ţinutul Maramureşului, pentru ser- 
viciile militare pe care acel Dragoş îi le adusese, în expe- 


1) Hurmuzachi, vol. I, part. II pag. 32 şi 33, Documente din Isto- 
ria Românilor. 

dițiile pe care regele le făcuse mai 'nainte în Moldova, 
pentru a restaura şi a reconstitui din nou pământul Mol- 


dovei pe care ’l numeşte „terra nostra Moldavana“. 

„Proinde ad universorum notitiam harum serie volumus per- 
venire : quod nos multimodis fidelitatibus et fidelium obsequiorum 
preclaris meritis Dragus, filii Gyulae, fidelis Olahi nostri de Marma- 
russio, in memoriam conditionibus sibi commisis, et confisis, specia- 
liter autem in restauratione terrae nostrae Moldavanae, plures Ola- 
chos rebellantes a via debitae fidelitatis deviantes, iuxta suam in- 
dustriosam virtutem ad constantem fidelitatem regiae coronae obser- 
vandam, vigili cura, et indefessa solicitudine reducendo, iuxta sui status 
et possibilitatis exigentiam nostrae exhibuisse et impendisse cogno- 
vimus maiestati; volentes eidem pro praemissis suis obsequiosis me- 
ritis, regio occurrere donativo, ut ceteri hoc viso ad debitae fidelitatis 
opera exeicenda facilius inuitentur, discantque sub Principe glorioso 
devotius famulari, in condignam retributionem servitiorum aliqualem 
quasdam villas nostras Olachales, Zalatnia, Harpatokfalva, Kopacs- 
falva, Deszefalva, Herneshaza, et Sugatuglalva vocatas, im Marma- 
rusio existentes, cum omnibus earum fructuositatibus, provenentibus 
nosiris quiħquagesimalibus, collectis, debitis, et aliis utilitatibus uni- 
versis, novae donationis nostrae titulo dedimus donavimus, et contu- 
limus praefato Dragus, et per eum Gyulae, et Lad. filiis suis eorum- 
mque heredibus et posteritatibus quibuslibet iure perpetuo, et irrevo- 
cabiliter possidendas, tenendas, et habendas.“1) 

De vreme ce Moldova în întâia jumätate a veacului 
al 14-lea, aparținea Ungariei, nu se mai poate zice cum 
spune d. R. Rosetti că era o ţară lăsată în plata lui D-zeu, 
că ţăranii erau proprietari pe moşii şi că singura autoritate 
era cnejii, de vreme ce regele Ungariei era stăpânul şi 
acest rege nu administra direct, fără funcţionari, fără cas- 
telani, fără nobili, ci imprimase. şi Moldovei aceeaşi orga- 
nizaţie socială şi economică pe care o avea şi celelalte 
părţi ale regatului. 

lată-l deci pe d. R. Rosetti prins în flagrant delict de 


afirmaţiune de neadevăr istoric. 


1) Hurmuzachi, vol. I, part. Il, pag. 61, Docum. Istoria Românilor, 

Mai mult. Mulţi cred şi d-lui R. Rosetti în particular 
îi place a crede următorul lucru, că Moldova era o ţară 
părăsită şi neocupată de nimeni, până când într'o bună di- 
mineaţă îi vine idee lui Bogdan Dragoş, un voevod din 
Maramureş, să treacă munţii şi să pună stăpânire pe ţară 
cu dreptul oare cum a primului ocupant şi să-şi croiască 
un principat. Eroare, absolută eroare. z 

Bogdan Dragoş e un rebel către coroana Ungariei; 
regele Ungariei värsase mult sânge şi făcuse multe expe- 
diţii pentru a curăţi Moldova de ultimele rămăşiţe tătare şi 
alţi năvălitori nomazi. El pusese stăpânire cum am văzut 
de mai de mult pe această ţară, iar Bogdan Dragoş nu 
face decât să se rebelească în contra regelui ungar şi să-şi 
însuşească stăpânirea pe Moldova, alungând pe Voevod şi 
pe partizanii regelui, şi proclamându-se independent. 

Acest lucru rezultă clar din documentul din 1365 a 
regelui Ludovic, care confiscă satele din Maramureş ale lui 
Dragoş şi le dă lui Balc fiul lui Sasu, fostul voevod al 
Moldovei care atârnase până atunci de coroana Ungariei. 

Acest preţios document, publicat în Hurmuzachi, este 
tradus ad-litteram în Uricarul lui Condrescu, vol. VII. 

Fiindcă el arată geneza descălecărei lui Bogdan Dragoş 
în Moldova şi mai cu seamă arată starea de lucruri care 
exista "nainte şi care ne interesează, stare de lucruri con- 
trară concepţiei fantastice a d-lui R. Rosetti, îl reproduc în 
întregul lui. 


LUDOVIC 


„in mila lui Dumnezen, Craiu al Ungariei, etc., etc. 

„Întorcându-se cugetul inimei noastre spre sîrguitorul bărbat 
Balcu, fiul lui Saaz voevodul nostru din Maramureş, iubitul și cre- 
dinciosul nostru, şi aducându-și aminte de prea nemăsuratele lui slujbe, 
care le-au făcut de atunci de când cu aşia de fericită dragoste s'au 

lipit de Maiestatea Noastră, când din ţara noastră cea n.oldovi- 
nească, lăsând şi punând după spate pe iubiții sei părinți, şi pe mai 
multe frăţii sau rudenii ale sale; aşijdirea şi toate bunurile sale câte 
a avut în acea ţară a Noastră, au venit în crăiea noastră a Unga- 
riei, sub sânul dragostei noastre ca să pliniască slujbele care din 
sirguinţa cu el născută, le cunoscuse a le fi spre creştere cinstesc 
şi a puterei nastre făcându-se plăcut Maiestăţei noas're, iar Noi 
socotind acestea, şi alte spre mari vrednicii ale slujbelor lui, care cu- 
'noscându-le că le-au făcut cu cea mai mare râvnă a sârguinței, pre- 
tutindenea, şi mai ales în zisa fara noastră, cea moldovinească, nu 
fără de vărsarea propriului seu sânge, şi suferirea ranelor celor de 
moarte cu amărârea cea tirănească a fraților lui, şi a mai multora 
slujitori cu de adinsul, credem că le va face şi de aci înainte, şi aşa 
judecând a fi drept, ca celor vrednici vrednice, şi celor mari, mari da- 
ruri să li se dea, şi sudorile cu ostenelele, bogată simbrie, să le şteargă 
şi să le răsplătească în semnul mai alesei noastre iubiri, şi arătarea 
dragostei, un sat ce se chiamă Kuhnia (Calitza), din feara noastră a 
Maramureşului, cu alte sate chiemate: Ivod, Boăcou, Doao, Vizou, 
Monze, Boroşu, siliştea din numita ţeară a Maramurăşului, care se 
fin de acelaş sat Kuhnia cu toate folosurile lor, adecă cu apele, pă- 
durile şi munţii, şi cu toate câte se fin de dânsele, măcar cum se chiamă, 
carele au venit la mâinile noastre cele crăieşti, dela Voevodul Bogdan 
şi dela fii lui, adecă dela cunoscuții necredincioşii noştrii, pentru blăs- 
tămata însemnare a necredinţei lor. Drept aceea cu acelaş Bogdan şi 
feciorul lui, fulgerându-l diavolul, numicul neamului ominesc, carele, 
tare rănind inima lor, cu săgeata răutăței şi cu veninul înşelăciunei, 
la acele i-au îndemnat ca să se lasă de calea dreptăței mai adese 
ori rătăcind dela statornicirea datorinţei cei credincioase să treacă pe 
ascuns, din crăiea Noastră a Ungariei în zisa fara noastră cea Mol- 
dovinească, şi să se silească a o fine spre ruşinea Maiestăţei Noastre, 
sub aceleaş lege drepte şi vechi sub care s'au avut şi făcut până 
acuma, din buna voinţa şi învoireaprea Innălţatei Principese Doamnei 
Elisaveta crăiasa Ungariei, Maicei noastre cei pre iubite, şi din sfatul 
cel rescopt al prelaţilor şi baronilor crăiei Noastre, luându-se de tot 
numitele sate dela acelaş Bogdan şi dela fiul lui, ca dela niște vred- 
nici spre pilde altora ca să nu patre (J şi alţii, unile ca acestea, stri- 
cându-se şi chemându-se îndărapt, şi toate cărțile câte au fost avut 
numitul Bogdan şi feciorii lui despre zisele sate, etc., etc." 9. 


1) Uricarul Codrescu, vol. VII, pag. 1—2—3. 

In afară de partea istorică care nu ne interesează aici, 
din documentul acesta ca Şi din acel din 1360 deja citat, 
rezultă că Moldova aparţinea coroanei Ungariei, deci avea 
un Suveran înainte de descălecarea lui Bogdan Dragoş, avea 
chiar un Voevod iar Dragoş nu face de cât uzurpă puterea. 
De când Ungaria stăpânea Moldova? Cel puţin dela înce- 
putul veacului al 14-lea. lată deci afirmarea d-lui R. Ro- 
setti, cum că înainte de descălecare Moldova, nu avea su- 
veran, desminţită. 

Al doilea fapt care rezultă din acest document. D. R. 
Rosetti ne spune că în Moldova satele erau a ţăranilor, ele 
m'aveau stăpâni nici proprietari, pe boeri, „Dar în Moldova ne 
zice autorul înainte de întemeierea Domniei şi chiar în întâile dom- 
nii pământul pe care locuiau locuitorii satelor, n'avea stăpân“. 

Şi mai jos: 

„Numai de judecie dăm acolo (în Ungaria) ca şi la noi, zici 
de cum de un fel de proprietate“. 

Aceste le spune autorul la pag. 115, iar la pag. 120 
adauge : „Absența proprietarului locului în Moldova, etc.“ Va să 
zică proprietate mare nu exista | 

Pentru moment mă mărginesc numai a mă servi de 
actul din 1365 pentru a desminţi pe d. R. Rosetti, căci iată 
ce cetim în el: „De când s'a lipit de Maiestatea noastră (e vorba 
despre Balk) despărţindu-se de iubiții săi părinţi şi mai mulţi frați 
şi rudenii de ale sale, așijderea părăsind şi toate moşiile câte a avut 
în acea țară a noastră (Moldova)". 


lată deci Balc fiul lui Sas că poseda moşii în Mol- 
dova, fapt care dovedeşte contrarul de cele afirmate de 
faimosul autor. 


H 


Va să zică argumentul d-lui R. Rosetti, cam neînțeles 
de altminterelea, cum că nefiind suveran în Moldova nu 
putea fi proprietate nici proprietari, Pam dovedit de lalş. 

la să viu la alte argumente pe care se bazează pen- 
tru a susţinea o asemenea idee. Cum că în Moldova nu 
era proprietate mare, nici proprietari în veacul al 13-lea şi 
al 14-lea, d. R. Rosetti aduce ca dovadă următoarea observaţie. 
„Nu este exemplu în întreagd istorie a omenirii ca pământul ocu- 
pat de vre-un neam să fi fost, pe când acel neam se afla încă într'o 
stare primitivă şi semibarbară, proprietatea exclusiva a unei caste 
nobiliare, relativ puţin numeroase“. 

lar la paragraful despre nașterea posesiunilor indivi- 
duale în teritoriul neamului, autorul ne spune: 

„La toate popoarele primitive pământul pe care locuia un neam 
era potrivit cu averea a acelui neam. Neamurile sălbatece cari trăiau 
în peşteri şi se hrăneau din vânat sau pescuit întrebuinfau teritoriul 
cuprins de ei ca teren obştesc de vânătoare; străinii nu erau îngă- 
duiți să vâneze pe el şi să pescuiască în apele lui. Când neamul în- 
cepea să fie vite şi să se adune în aglomeraţiuni de locuinți clădite 
de mâna omenească, teritoriul obştesc era împărțit între deosebitele 
aşezări spre a înlătura gâlcevile privitoare-la vânat, la pescuit şi la 
păşunat.“l) 

Şi peste câte-va pagini mai jos, d. R. Rosetti, adaugă: 

„Ca şi în Polonia, în Rusia, în Boemia şi în toate ţările ocu- 
pate de slavi, hotarul aşezării în Moldova era, la origine, bunul 
obştesc al așezării, asupra căruia întreaga așezare avea un drept de 
folosinţă.43) 

Moldova în veacul-al 13-lea şi al 14-lea comparată 
cu ţările barbare şi sălbatice din timpul epocelor vâna- 
tului, pescuitului şi păşunatului! Moldova în acea epocă 
asemănată cu Polonia, Rusia şi Boemia, /a origina acestor 
naţii, adică în timpuri cu totul primitive, unde omul trăia 
aproape în Stare de natură, cu o organizaţie socială rudimen- 
tară ! Şi de ce mă rog Moldova era la acea epocă în o a- 
semenea stare? Fiindcă ea nu avea voevozi nici suverani! 
Adică fiindcă în Moldova nu era încă o unitate politică im- 


1) Pămantul, sătenii şi stăpânii, R. Rosetti, pag. 81. 
2) Ibidem, pag. 114. 

dependentă, nu avea forma oficială de un stat independent, 
urmează că ea era la origina existenţei sale sociale, /a în- 
ceputul formaţiunei sale etnice şi la pragul civilizaţiei celei 
mai elementare pe care un popor o are îndată ce iese din 
barbarie !. i 

` Ce fel de cultură istorică are autorul, de vreme ce 
amestecă veacurile, încurcă etapele civilizaţiei, confundă 
lipsa de unitate politică cu lipsa de orice închegare socială, 
asimilând Moldova care la sfârşitul veacului al 14-lea se 
arată cum voiu dovedi ca un stat constituit, cu o clasă boe- 
rească, cu o proprietate mare, cu un regim economic şi 
social identic cu acela a celorlalte state vecine, asimilând-o 
zic, cu Polonia, Rusia şi Boemia la origina lor şi cu po- 
poarele primitive sălbatice, în epoca când trăiau în peşteri 
sau se hrăniau din vânat sau pescuit! Şi toate aceste ca 
să susțină, în contra evidenţei, că în veacul al XIV-lea nu 
exista o proprietate mare în Moldova ci numai ţăranii erau 
proprietari cu cnejii lor, de capul lor! 

D. R. Rosetti binevoeşte a conceda bietei Moldove, 
infundată în stare de barbarie, de sălbăticie socială, un 
singur lucru, că ea era la începutul ideei proprietăței indi- 
viduale, de vreme ce ţăranii ajunsese în fine să aibe ca 
proprietate casele, grădinele, viile şi curăturile. Acesta este 
semnul pentru d. R. Rosetti începutului unei civilizaţiuni ru- 
dimentare. 

„Precum am arătat, zice acest autor, că s'a petrecut şi la ce- 
lelalte popoare, cu vremea, casele, grădinile, arăturile, viile şi cu- 
răturile deveniră şi la noi posesiuni individuale, iar rămăşița hota- 
rului rămase bun obştesc, la folosința căruia avea drept fiecare sătean.“1) 

Şi care este dovada cea mai puternică despre faptul 
că dreptul de folosinţă a ţăranilor, asupra caselor, viilor, 
ărăturilor şi curăturilor, este un semn de drept strămoşesc 


1) Ibidem, pag. 114. 

a fazei eşirei lui din starea de proprietate comunistă în 
acea de proprietate individuală? Autorul cu o mare gravi- 
tate ne-o arată: „este faptul că, chiar în epoca în care starea 
săteanului era mai decăzuta, în acea mai jalnică a istoriei noastre, 
acest drept de folosinţă al său asupra hotarului locuit de el este 
recunoscut în repeţite rânduri prin aşezăminte domneşti şi prin a- 
naforale ale boerilor Divanului. El nu poate face nici măcar umbra 
unei îndoieli“,1) 

Rămân înmărmurit de atâta aberaţie. Este ştiut de 
toată lumea cu cele mai elementare cunoştinţi istorice, că 
faptul posesiunei ţăranilor, asupra casei, grădinelor şi locu- 
rilor de arătură este rezultatul unor drepturi pe care ei le 
câştigă stând pe moşiile nobililor şi a boerilor, este rezul- 
tatul stărei lor de clăcaşi şi dijmari. 

Obligaţiile mari şi grele la care ţăranii sunt supuşi în 
cursul veacurilor către proprietari, nu pot să nu le creeze 
şi lor un număr de drepturi. Şi acele drepturi sunt mai cu 
seamă privitoare la folosinţa continuă şi nediscutată asupra 
casei clădită de ei, grădinilor plantate de ei, curăturilor 
desfundate de ei, viile plantate de ei şi chiar a pământu- 
rilor de arătură. Afară de starea de robie, rar se vede în 
istorie obligaţii fără de nici un fel de drept corespondent. 
Aşezămintele domneşti din veacul al XVIII-lea, aceste drep- 
turi consacrează ţăranilor, în acelaş timp pe când tot ele 
regulamentează munca şi dijma ce trebuiau să plătească. 

Ei bine, d. R. Rosetti îşi închipuie că Domnii din 
veacul al XVIII-lea precum şi clasa boereascâ, consacrând 
dreptul de folosinţă a ţăranului, asupra casei, grădinei, viei, 
curăturei, etc., ei consacrau dreptul strămoşesc din veacul 
al XIII-lea şi al XIV-lea, adică se refereau la o stare de semi- 
barbarie când ţăranii începuse în fine a eşi din comunismul 
primitiv şi a intra în faza proprietăţei individuale şi că aceste 


1) Ibidem, pag. 114. 

drepturi ale ţăranilor sunt urmele vechei lor stări de pro. 
prietate !! ! 


III 


Cum se pot combate asemenea aberaţiuni? Cititorul 
a trebuit să observe că d. R. Rosetti lucrează mai cu seamă 
în epoce unde nu Sunt documente şi se razimă în afirmă- 
rile sale pe generalităţi, pe analogii falşe, pe consideraţii 
inacceptibile, pentru a trage concluzii pe care “şi le pusese 
în minte mai de înainte. 

Aşa, d-sa afirmă că înainte de veacul al XIV-lea, îna- 
inte de descălecare, în Moldova nu existau proprietari de 
moşii, iar moşiile erau toate a ţăranilor aşezaţi în sate, o 
parte din moşii, ca proprietate individuală, restul în de- 
vălmăşie. 

Documente din acea epocă avem foarte puţine. Cu ele 
voiu dovedi totuşi extravaganţa teorii autorului. Dar pentru 
moment să fac abstracţie de acele documente şi să mă în- 
treb: Oare în istorie poate cineva să susţie nepedepsit 
într'o epocă oarecare din care noi n'am avea nici un act 
sau document, o teorie fantastică în privinţa organizaţiei 
sociale sau a felului proprietăţei ? 

Un autor puţin scrupulos ca metodă de cercetare, poate 
el să fabrice orice fel de organizaţie socială, profitând de 
lipsa de acte şi documente, iar noi care cetim cartea şi îi 
simţim îantaziile, suntem oare cu totul dezarmaţi, ne sim- 
tim oare cu totul neputincioşi de ai putea dovedi abera- 
tiile? Numai actele şi documentele pot confunda pe un au- 
tor fantazist, sau mai sunt şi alte circumstanţe şi fapte in- 
conjurătoare care, fără a fi probatoare în mod direct, totuşi 
pot dovedi cu prisosință erorile acelui autor? 

Eu cred că da. Pe lângă acte şi documente mă voiu 

servi de următoarea metodă pentru a confunda pe autor. 
Intâiu, voiu arăta pe scurt care era felul proprietăţei în tă- 
rile vecine şi dacă poate fi admisibil că în Moldova a pu- 
tut fi altminteri. 

Al doilea, pe lângă actele şi documentele puţine contim- 
porane, voiu cerceta documentele moldoveneşti pe care le 
găsim imediat după epoca de care vorbeşte autorul, pentru 
a vedea dacă acele documente confirmă părerile autorului. 

Cu alte cuvinte când voiu arăta felul de proprietate 
dincolo peste Dunăre în Serbia, dincoace de Dunăre, în 
Muntenia, în Transilvania, în Ungaria şi în Polonia, adică 
ţările înconjurătoare şi se va vedea că peste tot locul felul 
proprietăţei era deosebit de acel pe care pretinde autorul 
că exista în Moldova şi conform cum cred eu şi toată lu- 
mea că a fost acea proprietate, eu cred că cetitorul va îi 
pus în poziţie a-şi face o idee de verisimilitatea sau neverisi- 
militatea acelei doctrine a autorului. 

lar, de altă parte, când voiu arăta că documentele pos- 
terioare, datei de care vorbeşte autorul numai cu 30—60 
de ani, desminţesc în mod formal, fantasticile afirmări a 
d-lui R. Rosetti şi că ele arată o stare socială şi un fel de 
proprietate cu totul altele de care susține acest autor, cred 
că voiu face cu aceasta proba deplină a inanităţei aserţiunii 
acestui autor, 

Se ştie cât se stabileşte de încet o stare de lucruri 
socială şi cum tot cu atâta încetineală se schimbă. Când deci 
vom găsi peste 30—60 de ani, dela epoca de care ne vor- 
beşte autorul, un alt-fel de proprietate în Moldova, de cât - 
acea preconizată de d. R. Rosetti, nu va mai rămânea ni- 
meni să creadă că în timpul celer 30 sau 60 de ani, fe- 
lul proprietăţei se schimbase. 

Deci conform cu acest program pe care mi-l'am tras, 
încep. 

CAPITOLUL II, 


Felul proprietăţei în ţările vecine 


I 


Aşi putea intitula acest capitol felul proprietăței în 
Europa întreagă între veacul al 7-lea şi al 14-lea, atât acest 
fel era general, universal. 

Care era acea proprietate ? Toată lumea o ştie, In cursul 
acelor veacuri, pentru a mă mărgini numai la ele, în Eu- 
ropa domnea regimul marei proprietăţi, proprietatea regală 
sau domnească, proprietatea clerului—a bisericei, capitulu- 
rilor-—etc., proprietatea particulară rare cea mai mare parte 
era concentrată în mâna unei clase superioare numită no- 
bili, seniori, boeri, etc., şi numai ca ceva secundar mai 
exista o mică proprietate în mâna unci clase de mici pro- 
prietari. 

In acea epocă, ca consecvență a acestei stări de lu- 
cruri, imensa majoritate a ţăranilor, locuiau pe moşiile re- 
peşti, domneşti, clericale seniorale sau boereşti. Starea 
acestor ţărani era departe _de a fi liberă, ei erau supuşii 
proprietarilor, le făceau clacă şi le dădeau dijmă din pro- 
ductul solului-pe. care îl cultivau, plus erau supuşi la o mul- 
time de obligaţii care le luau în mare parte libertatea. Ţă- 
ranii, în imensa lor majoritate nu erau proprietari ci clă- 
caşi sau iobagi. 

Am nevoie să dovedesc aceasta? Ar îi un lucru de 
prisos. Nu este om cu cunoştinţi măcar elementare care să 
nu o ştie. 

Ar fi destul să ne întrebăm: Cum se poate ca în 
veacul al 13-lea şi al 14-lea, numai singură Moldova, să 
aibă un regim de proprietate altul, decât acela, nu a Eu- 
ropei — căci m'aşi duce prea departe — ci un altul de cât 
a țărilor inconjurătoare ? 


Dar e bine ca să arăt care era regimul proprietăţei 
în țările vecine şi inconjurătoare, pentru a veni apoi la a- 
tela al Moldovei. 

In imperiul sârbesc în veacul al 14-lea, dintr'un do- 
cument a ţarului Ştefan Duşan, aflăm acest regim. Ştefan 
Duşan face o danie unei mânăstiri. Din actul de danie 
constatăm că în Serbia era o proprietate împărătească, 
una a clerului şi una mare nobiliară, ia! ţăranii erau aşezaţi 
pe moşii făcând clacă şi dând dijmă. 

lată o dovadă de proprietatea împărătească şi a clerului. 
şi particulară. 

„Cercetând cu tot consiliul, după opiniunea şi chibzuirea lui, în 
locul castelului Vişegradu, care aparține episcupiei de Prizren, de îm- 
preună cu satele Povilsko şi Verbitenii, dat'am în schimb acestei epis- 
copie cu învoirea ei şi a tot capitolul său, satul Mlacino şi satul Mi- 
loposti şi satul Zaplujanii cu toate hotarele lor, ca să fie aceste sate 
pentru venitul şi sub autoritatea episcopiei, iar acel castel (Vişegradu) 
şi cu acele. sate Povilsko şi Verbicenii, le-am dat pe seama bisericei 
împărăției mele (celei consacrate archangelilor Mihail şi Gavril) ca să 
fie grănariu şi pivniță şi cămară pentru biserită, servindu-i şi drept 
un turn de apărare". 

Şi mai jos: 

„Apoi àm mai făcut un alt schimb cu Mladenu al lui Vladoe 


şi cu mumă sa şi cu tot neamul lor, cari sunt ctitori ai bisericei Ispas, 
pentru toate satele cu oamenii şi cu pământu şi cu vii şi cu toate 


9 

dependințele, câte aparțin acestei b:serice în oraş, 'sau în district, sau 
ori şi unde aiuri, “cu woea lor şi cu învoire şi fără nici o violinţă, 
dându-le lor biserica St. Andreiu din (oraşul) Ochrida pentru biserica 
Ispas, sate pentru sate, vii pentru vii, mori pentru mori, şi toate câte 
avusese acea biserică mai înainte“. 1) 

Din aceste pasaje rezultă, între altele, că Mladenu a lui Vla- 
doe cu muma şi cu tot neamul lor, erau proprietarii a o mulţime 
de sate, cu drept asupra oamenilor, asupra viilor, asupra 
pământurilor şi asupra tuturor dependinţelor; proprietatea 
particulară era în deplină desvoltare, stăpânii puteau vinde 
moşiile cu satele, puteau să le schimbe, etc. 

In Ungaria şi Transilvania. 

N'am nevoie să insist asupra felului proprietăţei din 
Ungaria, pentru cuvântul că vorbind despre cnejii din Tran- 
silvania 2) am arătat cum aproape întregul teritoriu al Tran- 
silvaniei, era stăpânit de regi, de voevodul Transilvaniei, capi- 
tulurile bisericeşti, precum şi de nobili. Afară de o mică mi- 
noritate de cneji ţărani liberi pe proprietăţile lor, restul era 
aşezat pe proprietăţi particulare, fie ca stăpâni peste cne- 
zate, fie. ca simpli iobagi. 

Cum că moşiile cu satele care erau aşezate pe ele se 
vindeau, se schimbau sau se dăruiau, acesta este un lucru 
în afară de orice discuţie. Să dau totuşi câteva exemple 
care "mi vor servi mai târziu. 

In 1262 Bela al VI-lea, regele Ungariei dărueşte osta- 
şului Mircea, o moşie, numită Ujivar, ca recompensă pen- 
tru serviciile sale aduse în luptele cu Bulgarii. 

In 1263, Ştefan, ducele Transilvaniei hărăzeşte lui la- 
cob mai multe moşii şi mai multe sate iarăşi drept recom- 


pensă pentru serviciile militare : 
„in reconpensacionem serviciorum ipsius comitis Iacobi, di- 
lecti, et fidelis nostri Wolentes grata vicessitudine occurrere Regio 


1) Arhiva Istorică, Hajdeu, vol. III, pag. 89. 
2) Pag. 44—58. i 

cum favore, licet pro modico reputemus quod ad presens agimis 
ex consilio omnium Barronum, episcoporum, et aliorum prelatorum 
nostrorum, quasdam possessiones nostras Castrenses, in comitatu 
de ung exhistentes (sic), videlicet, Scimarn, Rat, Magnum Chepel, 
et Radich, etc.“ 

In 1264 Ştefan ducele Transilvaniei hărăzeşte contelui 
Andrei zrei moşii cu satele lor, pe apele Mureşului ca re- 
compensă pentru serviciile aduse în lupta cu Tătarii. 1) 

Va să zică era o proprietate particulară, pe care sä- 
tenii erau aşezaţi sub numire de iobagi. 

E de prisos să insist asupra regimului proprietăţei din 
Polonia, care era acelaş ca şi acela din Ungaria şi celelalte 
țări. E destul să amintesc un lucru, cum că din cele întâiu 
aşezări de cneji români amintite de Tadeu Czaki şi făcute în 
1382 şi 1425, rezultă că era în Polonia o proprietate nobiliară, 
de vreme ce acei cneji se aşează pe asemenea proprietăţi. 

Trec acum la Muntenia. 

Am arătat că această ţară încă dela începutul veacului 
al 13-lea aparţinea Ungariei. Care a putut fi regimul pro- 
prietăţei în Muntenia ? Diploma lui Bela IV-lea (1247) ni-l. 
arată. La acea dată erau patru mari cnezate, adică patru 
mari concesiuni de teritorii regale, acordate lui Ivan, Far- 
caş, Linoy, şi Românilor dela Litva. Mai era vOevodatul lui 
Seneslas. Acest din urmă stăpânea pe seama lui teritoriul, 
deci era stăpânul, peste toţi locuitorii voevodatului. Era 
proprietarul voevod, asupra a tot ce nu constituia pro- 
prietate particulară propriu zis. Ivan, Farcaş, Linoy, nu 
«rau proprietari, căci proprietatea cnezatelor lor apar- 
ţinea regelui, dar având concesiunea acelor cnezate pe viaţă, 
ei se comportau ca adevăraţi proprietari. Locuitorii din a- 
cele cnezate atârnau de aceia, locuitorii nu erau liberi nici 


1) Hurmuzachi, Doc. vol. I, part. I, pag. 298—310—323, 

proprietari pe pământurile lor, ci iobagi, făceau clacă şi plă- 
teau dijmă. 

Acest lucru lam văzut şi lam dovedit cu ocazia cer- 
cetărei situaţiei cnejilor în Transilvania, cu care ocazie am 
citat documente din care se vede situaţia dependentă ce lo- 
cuitorii aveau faţă de proprietarii. 1) 

Acelaş regim îl găsim şi sub cei întâiu Basa- 
rabi, căci dela început, din cele dintâiu documente care 
ne-au mai rămas, găsim că în Muntenia exista de mult o 
mare proprietate boerească sau domnească, iar imensa ma- 
joritate a satelor atârnau fie de Domni, fie de marii pro- 
prietari pe a căror moşii erau aşezate. 


Voiţi o dovadă? lată un document din veacul aj 14-lea, 
(1399) dela Mircea cel Bătrân, din care extragem următoa- 
rele: „Am bine voit şi ne am îndurat pentru rugămintea şi suplicele 
respectabililor boeri ai domniei mele Baldovin logofăt și jupânul Şer- 
ban şi Radu al lui Stan ca satul Pulcouţii, închinatde către jupânut 
Galea monastirii Strugalva, templul prea-curatei Maicei Domnului, 
să-l emancipăm şi domnia mea de oiarit, de porcărit, de albinărit, de 
găletarit, de vinăriciu, de gloabă, de cai de olac, de boi de cărat, mai 
pe scurt de toate slujbele şi dările mari şi mici; cari să rămână în. 
folosul acelei monastiri, etc." 2) 


Existenţa unei mari proprietăţi e dovedită. Jupânul 
Galea era proprietarul satului Pulcouţii, pe care el îl face 
danie mănăstirei Strugalea. Care era situaţia ţăranilor pe 
asemenea proprietăţi? Aceea pe care o aveau şi țăranii din 
Serbia, Uagaria, Polonia, etc. 

Acest lucru rezultă dintr'un alt document a lui Mircea, 
în care se arată situaţia ţăranilor din satele de pe moşiile 
domneşti. Domnii puteau hărăzi acele sate cui voiau, şi 
prin această hărăzire însăşi, dădea donatarului drepturi asu- 


1) Pag. 51 şi celelalte. 
2) Arhiva Istorică, Hasdeu, vol. II pag. 97. 

pra locuitorilor de pe ele, căci îi supunea prin acest fapt 
la obligaţia de a face clacă şi a da dijmă, noului proprietar!). 


II 


Să venim acuma la Moldova. Şi mă întreb încă odată de 
la început: Adică de ce. Moldova ar fi făcut singură ea escepţie 
dela regula comună, generală? D. R. Rosetti era dator faţă 
cu generalitatea regulei felului proprietăţii în toată Europa, 
să ne arăte aceasta. Şi nu era destul, cum a făcut, ca să 
spună că Moldova în veacul al 13-lea şi al 14-lea, semăna 
cu Polonia, cu Boemia, etc., din epocile primitive de bar- 
barie, ci să arăte de ce. Invaziunile şi ocupaţiunile barba- 
rilor în cursul veacurilor, nu sunt un argument; de aceleaşi 
incursiuni şi ocupaţii a suferit şi Muntenia, şi cu toate aceste 
am văzut că Muntenia avea acelaş regim de proprietate ca 
țările vecine. Faptul că Muntenia a atârnat de Ungaria, deci 
a fost influențat de acel regat, iar nu este un argument, 
căci am arătat că şi Moldova a aparţinut coroanei Ungariei. 
Prin urmare frebuia să se explice de ce singură Moldova a 
rămas la timpurile primitive în ceeace priveşte desvoltarea 
regimului proprietăţii, deosebindu-se de Sârbi, Unguri, Po- 
loni, etc. i 

Dar acest lucru nu putea să-l facă istoriceşte d. R. 
Rosetti şi atunci s'a mărginit la generalităţi. 

Nu putea să-l facă fiindcă toate actele şi documentele 
timpului sunt contrare părerei sale. Nu exista în Moldova o 
proprietate baerească, nici familii de mari proprietari, înainte 
de descălecare? Actul de danie a regelui Ludovic din 1365 
prin care dărueşte lui Balk fiul lui Sas, din Moldova, mai 
multe moşii de a rebelului Bogdan Voevod, pentru servi- 


2) Arhiva Istorică, vol. I, pag. 98. 

ciile credincioase ce acel Balk le făcuse regelui în Moldova, 
o dovedeşte. Balk era de loc din Moldova şi nu era numai 
singur acolo, ci întovărăşit de părinţi, fraţi şi rude ale sale. 
Rebeliunea lui Bogdan Dragoş îl face să părăsească acea 
ţară şi să se refugieze în Maramureş sub ocrotirea regelui. 
Acesta îi hărăzeşte toate moşiile confiscate dela Bogdan 
Dragoş. Pentru ce? Pe lângă serviciite credincioase care-i 
adusese regelui, mai e un motiv şi anume, fiindcă sus- 
ținând pe rege şi nevoit să părăsească Moldova, el lasă 
acolo moşiile sale şi alte foloase: „pro rege sustinendo, ter- 
rasque proprias et jura ibidem reliquendo, regem în Ungaria secu- 
tus fuerint“, 1) 

Va să zică Balk avea proprietăţi, moşii în Moldova, 
pe care le părăseşte! Va să zică exista o proprietate mare 
în Moldova ca şi în celelalte ţări, altminterelea nu s'ar ex- 
plica cum documentul înainte de descălecare, ne vorbeşte 
de moşiile lui Balk din Moldova. Cum rămâne atunci cu 
afirmaţia d-lui R. Rosetti? Dacă în Moldova existau numai 
sate a căror hotare aparţineau ţăranilor şi cnejilor, cum 
se face că în schimbul celor perdute în Moldova, regele îi 
dă altele în Maramureş ca compensație? Va să zică acelaş 
regim de proprietate exista şi în Moldova ca şi în Mara- 
mureş? Va să zică erau boeri proprietari mari care posedau 
sate înainte de descălecare?: 

Acest singur document sfărâmă întreaga teorie a au- 
torului. 

Dar oare exista numai proprietatea mare particulară? 
Nu. Exista şi proprietatea domnească, 

Domnul Jurg Koriatovici în 1374, adică în cei întâiu 
ani ai înfiinţării principatului Moldovei dărueşte credincio- 
Sului Pan lacşa Litavor unul din satele domneşti numit Ză- 


1) Hurmuzachi vol. I, part, II pag. 94. 

brăuţii „a miluit acea adevărată slugă a noastră, sus scrisă cu 
unul din satele noastre numit Zăbrăuţiitt. 1) 

Va să zică Domnii dela început au un domeniu întins 
compus din numeroase sate. 

Dacă Moldova ar fi fost compusă numai din sate cu 
locuitori proprietari pe hotarul moşiilor, cum se explică că 
dela început găsim că există amândouă felurile de proprie- 
tăţi, proprietatea boerească şi cea domnească? 

Un alt Domn dela începutul descălecărei, Juga Vodă, 
dărueşte boerului Brac, pentru bună şi dreaptă slujbă, un 
loc pe Strahotinul lui Ursie, cu tot venitul, iar documentul 
determină hotarele acelei moşii?). 

In 1393 Roman Vodă dărueşte slugei sale Toader cu 
fraţii săi, dându-le „unsatîn ţara noastră a Moldovei, pe Suceava“, 
determinând hotarul. 

Şi să nu mi să zică 'că aceste din urmă documente 
sunt după descălecare. Am dovedit cu diploma regelui Lu- 
dovic din 1365 că proprietatea mare exista şi înainte de 
descălecare. Dealtminterelea lucru este indiferent după sau 
înainte, fiindcă d. R. Rosetti pretinde că aceeaşi -stare de 
lucruri care a fost înainte de descălecare a continuat şi după. 
Aşa este. Este însă o singură mică nuanţă între autor şi 
mine: d-sa pretinde că atât înainte cât şi după, nu existau 
proprietari mari de sate, şi eu îi dovedesc că atât înainte 
cât şi după descălecare exista o proprietate domnească şi 
una boerească. 

Dealtminterelea ar fi ridicul să se pretindă că ar fi 
putut fi altminteri, şi că felul proprietăței s'ar fi schimbat 
în curs de 30—60 de ani, şi din ţărani absolut liberi, să găsim 
peste acest timp o proprietate boerească şi pe ţărani clăcaşi. 


1) Foiţă de Istorie şi literatura laşi, 1860, pag. 41. 
2) Ibidem. 

Este curios un lucru, cum toate documentele timpului 
confirmă starea de lucruri pe care o susțin eu, şi nici 
unul, dar absolut nici unul, nu vine să sprijine părerile d-lui 
R. Rosetti. 

Dacă starea proprietăţei ar fi acea pe care acest autor 
o susţine, consecvenţa ar fi următoarea: N'am găsi nici un 
hrisov de vânzare şi de cumpărare de moşii, n'am găsi nici 
un proces de revendicare de proprietate, pentru că în starea de 
proprietate pe care o crede că exista d. R. Rosetti, neexis- 
tând proprietari de sate şi de moşii, nu puteau să fie nici 
acte de vânzări şi cumpărări, nici de schimburi, nici de re- 
vendicare de corpuri întregi de moşii. In adevăr, ţăranii 
erau proprietari individuali pe jerebiile lor, iar cneazul 
pe două, cel mult trei jerebii, restul era în devălmăşie. 
Putea un ţăran să vândă o moşie întreagă cu tot hotarul 
ei? Putea un boer să cumpere o moşie întreagă? Căci cum- 
părând sau vânzând o moşie întreagă cineva, ar fi vân- 
dut lucru altuia, ţăranii fiind stăpâni pe o parte din moşie, 
pe rest devălmaşi. 

Ce ar trebui să întâlnim în acte? Simplu numai vân- 
zări de jerebii. Ce întâlnim în realitate în veacul al 14-lea 
şi al 15-lea? Nici o vânzare de jerebii, ci numai vânzări de 
corpuri întregi de moşii, sau hărăziri din partea Domnului 
de moşii mari cu întregul hotar al lor. 

La începutul veacului al 15-lea nu exista proprietate 
particulară? Nu existau vânzări de moşii între particulari, 
sau schimburi, sau cesiuni? lată un document dela Alexandru 
cel Bun (1431) care dovedeşte contrariul şi care sună astfel: 


„Alexandru Voevod din mila lui Dumnezeu Domn al Moldovei, 
facem cunoscut prin această carte a noastră, cum că numitul Elias 
pornise proces înaintea noastră în contra lui Gheorghiu, iar Gheorghiu 
fusese condamnat ca să plătească gloabă. Pentru a plăti această gloabă 
şi să se achiteze de dânsa, acel Gheorghiu înaintea noastră au dat 

lui Balotă şi Onciul, Slujbaşii noştri, o parte din satul său Tamrta- 
sinriorl)“, 

Iată-l pe numitul “Gheorghe posedând un sat întreg 
numit Tasincior, din care vinde lui Balotă şi; Onciul o 
parte din el, pentru ca să plătească gloaba la care fusese 
condamnat, către Elie. 

Dacă Gheorghe mar fi fost proprietar pe întregul hotar 
al satului, ar fi putut vinde jumătate din el? Şi dacă mar 
fi existat proprietăţi cuprinzând moşii şi sate, Alexandru cel 
Bun ar mai fi confirmat asemenea vânzare? Pe moşia lui 
Gheorghe era un sat, Dacă sătenii ar fi fost proprietari, ar 
îi putut el să le vândă părţile? Şi să nu mi se spună că 
asemenea vânzări se fac şi sub regimul de clăcaşi a ţăranilor, 
„sub care regim totuşi am arătat că aceştia aveau o pose- 
siune ereditară, asupra caselor, gfădinilor, curăturilor, etc., 
şi că prin urmare ceeace se putea face sub regimul clăcei, 
s'a putut foarte bine face sub regimul pe care'l preconizează 
d. R. Rosetti, 

Nu. Este o mare deosebire. In regimul clăcăşiei, stä- 
pânul este nudul proprietar, el este stăpânul pământului, 
suferind numai un drept de folosință a locuitorilor asupra 
unei părţi din moşii, prin urmare el poate vinde moşia în- 
treagă, o vinde, nefiind nici nevoe să se mai vorbească de 
drepturile de folosinţă ereditară a locuitorilor. 

Un exemplu va lămuri chestia. 

Sub codul Calimah şi Caragea, embaticul sau bezme- 
nul erau recunoscute ca contracte valabile, Ce era un em- 
baticar ? Un posesor perpetuu a folosinţei unei case sau a 
unui pământ, în schimbul unei plăţi anuale regulate făcute 
proprietarului. Proprietarul putea să vândă locul cu embatic, 
fără a mai vorbi chiar de drepturile embaticaruiui. Pentru ce ? 


1) Ibidem pag. 39. 

Pentru că el era nudul proprietar. El vindea nuda proprie- 
fate şi veniturile dela locurile cu embatic. 

lată de ce în tot timpul regimului clăcei şi a dijmei, 
proprietarii au putut să vândă moşiile lor. 

Din contră, pe moşiile răzăşeşti şi de moşneni, fiecare 
era proprietar indiviz pe o parte din moşie. Pe astfel de moşii 
erau d. ex : 20 sau 30 de proprietari, adică câţi răzeşi se 
aflau. Putea un răzeş să vândă întreaga moşie ? Evident că 
nu. Fiind că el nu era proprietar decât numai pe o parte, 
iar dreptul lui de stăpânire era îngrădit de drepturile de 
stăpânire şi de proprietate a copărtaşilor lui. 

Aşa cum d. R. Rosetti susţine că exista piöpeetates 
înainte de descălecare şi chiar după, situația locuitorilor şi 
a satelor era aceea pe care o găsim mai târziu numai la 
răzeşi şi moşneni, fiindcă, susţine d-sa, fiecare ţăran era pro- 
prietar pe o jerebie şi devălmaşi pe restul moşiei. 

După cum un răzeş nu ar fi putut să vândă întregul 
trup al moşiei, fiindcă nu-i aparținea, tot aşa un săteah din 
sistemul d-lui R. Rosetti n'ar fi putut niciodată vinde mai 
mult decât jerebia sa. 

Fiind aşa, când Gheorghe vinde jumătate din satul şi 
moşia Tasincior, lui Elie, iar Alexandru cel Bun, confirmă 
vânzarea, înseamnă că Gheorghe era stăpân pe toată moşia, 
înseamnă că sătenii nu erau stăpâni ci erau simpli clăcaşi 
şi dijmari cum susţin eu, în care caz Gheorge putea, să 
vândă întreaga moşie şi era natural, respectând implicit drep- 
turile de folosință a locuitorilor asupra caselor, viilor, lo- 
curilor de arătură. 

Proprietarul avea, în schimbul folosinţei acordate lo- 
cuitorilor, dijma şi claca, iar pe restul moşiei, pe păduri, ape, 
mori, pământ arabil, etc., el era stăpân absolut, fără nici o 
rezervă şi fără nici o condiţie. 

Dar cneazul, admițând că era un cneaz pe moşia lui 

Gheorghe, ce situaţie putea să aibe? Era un simplu clăcaş 
ca toţi ceilalţi locuitorii, fruntaş dacă voeşti, judecătorul sa- 
tului dacă voeşti, dar clăcaş ca şi ceilalţi clăcaşii, adică ne- 
posedând nici un fel de proprietate pe moşie, şezător pe 
moşia altuia, precum era cneazul în Transilvania şi în Galiţia. 

lată cum îndată ce analizezi serios situaţia pe care cele 
întâiu acte şi documente ne arată, vezi că sistemul d-lui 
R. Rosetti nu se poate în nici um chip susţinea. 


www.digibuc.ro 


CAPITOLUL III 


Felul proprietăţei în cele întâiu veacuri după descăle- 
care, după d. R. Rosetti. 


I 


Din cele arătate până acuma, autorul iese îndrăzneţ 
în clădirea teoriei sale, relativ la epoca care a precedat în 
Moldova descălecarea, cu toate că puţinele documente care 
există io dărâmă cu totul. Totuşi o lipsă mare de docu- 
mente şi acte putea să-l facă îndrăzneţ. Servindu-se cu 
analogii dela  cnejii din Galiţia a căror organizaţie o 
denaturează, recurgând la exemple dela alte popoare din 
viaţa lor de barbarie, lăsând de o parte tot ce se putea 
cunoaşte despre Moldova în veacul al 13-lea şi al 14-lea, 
d. R. Rosetti a putut să făurească viaţa politică şi socială 
antiistorică a Moldovei. 

Pentru un Spirit aventuros, lipsit de orice disciplină 
mentală, toate aceste sunt circumstanţe atenuante. 

Când însă d-sa intră în epoca istorică, în care întâl- 
neşte acte şi documente destul de numeroase şi totuşi per- 
zistă a susţinea că starea de lucruri pe care o descrisese, 
ca având loc înainte de descălecare, continuă totuşi şi după 
constituirea Moldovei în principat şi aceasta “cu nesocotinţa 
şi disprețul actelor şi faptelor istorice, atunci acest autor 

nu mai are nici o scuză. Evidenţa e prea contra afirmărilor 
sale şi fiindcă nu pot să-i bănuesc buna credinţă, trebue 
să-mi explic această orbire până la fanatism printr'o dispo- 
ziţie a spiritului său care e lipsit de orice element de dis- 
cernământ şi de critică în asemenea materie. Căci cum poţi 
să-ți explici că d. R. Rosetti nu ţine seamă de documente 
sau le tălmăceşte întrun mod aşa de fantastic, în cât atinge 
copilăria ? 

Căci în adevăr, autorul ne spune foarte serios că încă 
vre-o două sau trei veacuri Chiar, ţăranii continuă a fi pro- 
prietari pe moşiile pe care erau aşezaţi, că proprietate mare 
boerească continuă a nu exista, că cel mult să face numai 
o simplă schimbare de formă, boerii luând prin sate locut 
cnejilor fără să devie proprietari decât pe două sau trei je- 
rebii, iar prin numeroasele acte de danie ale Domnilor, date 
în favoarea slujbaşilor şi credincioşilor lor, Domnii nu a- 
cordă acelora decât numai atribuţiile pe care cnejii le avu- 
sese înainte de descălecare. Dar să citez textual căci mă 
tem că cetitorul să nu mă creadă pe cuvânt. 

„Dar în Moldova dinainte de întemeierea Domniei şi chiar în 
întâiele Domnii, pământul pe care locuiau locuitorii satelor n'avea 
stăpâni. Deci ei nu aveau cui să plătească pentru folosința acelui pă- 


mânt, dar dela Dumnezeu, de care se folosise şi strămoşii lor în curs 
de alâtea veacuri". 

„Ocârmuitorul lor, fie ereditar (cneaz), fie vremelnic (jude sau 
vataman) percepea dela dânşii într'adevăr dări, dar aceste dări se dă- 
deau pentru judecie, nu pentru chiria pământului asupra căruia ocâr- 
muitorul, deşi se folosia de o parte poate mai însemnată decât sătea- 
nul, n'avea vre-un drept mai mare decât el. Nu este doară nici măcar 
umbră de urmă ca în Ungaria cnejii români să fi fost proprietari ai 
solului înainte de cucerirea ungară. Numai de judecie dăm acolo ca 
şi la noi, nici cum de vre-un feliu de proprietate“. 

lar la pag. 224—225, mai cetim: 

„Că ast-fel s'a urmat până târziu după întemeierea Domniei 
nu face nici măcar umbra unei îndoieli. Și apoi, orice judeţ era bu- 

curos să se facă cât de multe semănături pe jireabiile nelocuite ale 
hotarului Sau chiar şi pe rezerva lui, el având a se folosi de dijma 
roadelor. Învoirea stăpânului era subînțeleasă în vechime, nime nu se 
gândia S'o ceară, doar pământul nu era al lui, ci al obştiei satului“. 

Şi până când durează acest sistem de proprietate tă- 
rănească ? ' 

La pag. 145—146 ne răspunde. 

„Nici Bogdan, nici urmaşii lui nu s'a gândit la vre-o ştirbire a 
drepturilor poporului, la vre-o îngreuiere a stării lui. De altmintrelea 
documeniele ni dovedesc cu prisosinţă că nici o schimbare efectivă 
wa avut loc în raporturile ţărănimii cu pământul până la mijlocul 
veacului al 18-lea". 

Şi ştiţi care este dovada pentru d. R. Rosetti că tä- 
ranii Sunt şi rămân proprietari pe moşii până în veacul al 
18-lea ? Iată-l: . 

„Obiceiul românesc, pomenit de uricul din 1447 citat mai sus, 
ca legiuirea în vigoare în ţară, era cu bună samă singurul regim 
care, atâta înainte de Alexandru cel Bun cât şi în vremea lui, o- 
cârmuia raporturile între sătean, judeţ şi pământ“. 

Acest document de care am vorbit nu e de la Petru 
Aron cum afirmă d. R. Rosetti, nici din 1447, ci a unuia 
Ştefan Vodă din 1444, apropo de un ţigan liberat. Dar fiind 
că lucru arată mentalitatea autorului, “| voiu cita din nou 
ca să vadă cetitorul cu câtă superiicialitate, cu câtă incon- 
ştienţă aproape, autorul se serveşte ca de dovezi, de acte 
care mau nici o relaţie. 

„Cu mila lui Dumnezeu noi Ştefan Voevoda Domn pământului 
Moldovei. Facem sciut şi cu această foaie a noastră că bine voi Dom- 
nia mea, cu a noastră bună voire, şi cu curată şi luminată inimă, şi 
cu toată noastră bună voire şi dat-am tot sfințitului Mitropolit Kir 
Calist al Romanului, un tătar, anume Pascu, din Tătarii noştrii dela 
Neamţ, şi cu familia lui, şi cu averea lui, şi cu toată marja lui, ori 
câtă are, să fie lui uric nestricat nici odată în wiac. Iară după moar- 
tea lui (Mitropolitului) sau îl va lăsa bisericei, sau îl va da cuiva, 
sau îl va libera. Elu (Mitropolitul) este volnic. lară la aceea noi nu 
avem treabă, nici amestic, Dacă îl va ierta (libera), el tătarul unde 
va vieţui în pământul nostru, acolo să vieţuiască slobod, pe legea 

românească, /ară despre robie nimeni să nu cuteze ai pomeni, şi să 
nu poată a-l duce. Iară la aceasta este credința Domniei mele, a lui 
Stefan Voevod, şi credința boierilor noştri“. 1) 

Fiindcă iganii desrobiţi deveneau liberi după legea 
românească, apoi d. R. Rosetti conchide că ţăranii erau pro- 
prietari liberi, pe moşiile Moldovei lipsiţi de ori ce fel de 
stăpâni de moşii!!! 

Cetitorii au trebuit să observe o mare enormitate a 
autorului, în una din citaţiile ce a făcut. Iat-o: „Dealtminte- 
relea documentele ne dovedesc cu prisosinţă că nici o schimbare 


efectivă ma avut loc în raporturile ţărănimii cu pământul, până la 
mijlocul veacului al 18-lea“. 


Cu alte cuvinte după autor, documentele ne dove- 
desc cu prisosință că ţăranii au fost proprietari pe moşii 
până la 1750!!! 

Faţă cu asemenea afirmare trebue să iei un aer trist 
şi să respectezi boala d-lui R. Rosetti, căci nu ne mai aflăm 
înaintea unei teorii sau a unei păreri, ci înaintea unei boale. 

Am dovedit că încă dinainte de întemeierea principa- 
tului Moldovei şi chiar după aceea, exista o proprietate boe- 
rească şi domnească. 

Ceeace e mai surprinzător, este că însuşi d. R. Ro- 
setti recunoaşte acest lucru cu prisosinţă, recunoaşte că 
Domnii aveau proprietăţi şi chiar că mulţi particulari po- 
sedau numeroase sate. 

lată în adevăr ce zice la pag. 131: 


„Atât Bogdan cât şi fiul să Lafcu vor fi lăsat stăpânirea teri- 
torială în starea în care o găsise, mulțumindu-se să iea ca domneşti 
locurile pustii, satele care aparținuse familiei lui Sas şi partizanilor 
prea compromişi ai fosțului Voevod, precum şi acele atărnând „de târ- 
guri. De altminterelea puterea lor nu va fi fost încă bine aşezată în 
toată fara; tot Ureche ne spune că, sub Bogdan, fosta-au Domniată 
ca o căpitănie, ceeace iarăş pare foarte probabil“. 


1) Cronica Romanului, Melhisidiec, vol. I, pag, 113. 

„Dar lurg Coriatovici era membru al unei familii domnitoare 
în a cărei țară stăpânirea pământului nu se mai baza pe Simple drep- 
turi ab antiquo, ci pe acte in regulă emanând din caucelaria dom- 
nească. Este deci foarte probabil că el a vrut să introducă acelaş obi- 
ceiu şi în Moldova. 

„Insă, din scurta lui Domnie, ni s'a păstrat un singur act, acel 
dat la Bârlad în ziua de 3 lunie 1374 şi prin care hărăzeşte lui lacşa 
Litavoiu, spre a răsplăti vitejia lui în lupta cu Tătarii, la Vlădița, pe 
Nistru, două sate pe Zăbrăuţți al căror nume nu-l arată. 

„Mai sunt publicate încă patru urice din veacul al 14-lea, două 
dela Roman Vodă, date unul la 30 Martie şi celălalt la 18 Noembrie 
1393 şi două dela luga al 2-lea, întâiul fără dată, iar al doilea din 
28 Noembrie 1390. Toate au de obiect o hărăzire de sate pentru răs- 
plata slujbelor făcute de cătră donatar Domnului donator". 

„Pe lângă aceste patru acte s'au mai dat şi altele anterioare 
Domniei lui Alexandru cel Bun. Dintr'un document din 7 Ianuarie 1407, 
emanând dela Mitropolitul Iosif al Moldovei al cărui original se păs- 
trează la Arhiva Statului, reiesă că Petru Muşat a hărăzit mânastirii 
Neamţului două sate şi o vie”. 

„Am văzut şi vre-o trei copii de pe acte din domnia lui Ște- 
fan I, dar cari nu prezintă destule garanţii de autenticitate spre a 
putea pune temeiu pe ele“. î 

„Uricile relative la stăpânirt teritoriale devin numeroase dela 
urcarea în scaun a lui Alexandru cel Bun înainte“. 

Mai mult, autorul la pag. 163 chiar ne arată în detail 
o lungă listă de proprietari care posedau câte 2—3 câte 6 
sau până la 25 de sate, şi le posedau în calitate de stăpâni, 
Cuvântul este al d-sale, nu al meu. Voiu reproduce numai 
stăpânii posedând mai multe sate, numai din veacul al 14-lea 
şi al 15-lea. 

lată ce zice autorul într'o lungă notiţă. 

„Am văzut pe luga Coriatovici, la 3 lunie 1374, hărăzind lui 
Iacşa Litavoiu două sate pe Zăbrăuți”. 

„30 Martie 1392, Roman Voevod, hărăzeşte lui lanoş Viteazul 
trei sate pe Siret (Hasdeu, Arhiva istorică /, pag. 18), 

„Jiban stăpânea cel puţin patru sate: Țibăneştii care cu bună 
samă este întemeiat de el, Gârbovăţul (pe urmă Vovrieştii) şi alt sat 
la gura Crasnei (1399, Noembrie 8. Ghibănescu, Ispisoace şi Zapise. 
p. I) şi Băicăuţii (Ibid. p. 29). 

„Dar Vameşul stăpânia, la Vaslui, şase sate (1400 Fevruarie 11 
Tanoviceanu, Formaţiunea proprietăţei fonciare în Moldova în Pri- 
nos Sturdza, p. 416). 

„Mihaiu Popşa stăpânea cel puţin satele Scorţeştii şi Păuceșştii. 
(Ibidem). 

„Jurj Ungureanul stăpânia pe lângă satele a căror nume este 
şters, patru sate /a Turluiu (1409, Ianuarie 28, Academia Română, 
Peceţi). 

„Domoncuş Stolnicul cu cei doi fraţi ai săi stăpâniau şase sate 
pe Oituz (1410. Acad. Rom. LXIII, 221). 

„Ion Jumătate stăpânia cel puțin trei sate pe Siret şi pe Jijia 
şi vedem pe fii săi împărțindu-le (1410, lulie 6, Acad. Rom. mss., 237, 
pag. 545)“. 

„Toader Pitic stăpânia trei sate, din cari două cu câte două 
judecii, (1414, August 2 I. Bogdan. Despre cnejii români, p. 11). 

„Batin stăpânia trei sate pe Putna (1423, Martie 12 Academia 
Rom, XLVI, 15). 

„Sinata stăpânia trei sate : pe Zeletin, pe Frumuşel, şi pe Tu- 
tova (1428, Iulie 24, Uricar. II ed. II, p. 252). 

„Oană Portăriul stăpânia şase sate, din care unul cu două ju- 
decii, pe Bârlad şi pe Prut (1435 August 24, Acad. Rom. Peceţi, 3). 

„Mihail Sângaciu stăpânia şase sate şi mai multe locuri de 
pustiu pe Tutova, Jimila, şi Sirăvăţ, precum şi la Chigheciu (1436, 
Iunie 13. Acad. Rom, XL, 2). 

„Petru Ungureanul stăpânia patru sate în câmpul lui Dragoş la 
Blăgeşti, pe Bistrița. (1436, Iunie 24, Ghibănescu, Op. cit., p. 9) 

„Ivan Porcu stăpânia două-zeci şi cinci de sate ce i le vedem 
confirmate prin uricul lui Petru Aaron din 21 Iulie 1448. (Academia 
Rom. Peceţi, 7)“. 

lu urma acestor două citaţii ar trebui ca să închid dis- 
cuţia cu autorul, căci afacerea e terminată şi judecată. D. 
R. Rosetti îşi distruge singur cu desăvârşire teoria. 

In adevăr, să susţii sute de pagini sub toate formele, 
că satele nu aveau stăpâni, că locuitorii erau proprietari pe 
o parte diviză, iar pe rest în devălmăşie, să afirmi că cnejii 
erau Singurii mai mari în sate, în calitate numai de ocâr- 
muitori şi de judecători, că nu exista proprietate nici boe- 

vească nici domnească, fiindcă aceste două feluri de proprie- 
tăţi erau incompatibile cu ceeace arată autorul, şi după ce 
ridici cu atâta greutate o asemenea stranie clădire socială, 
să vii, pe de altă parte, tu singur şi să citezi acte şi docu- 
mente care dovedesc că încă din veacul al 14-lea, exista o 
proprietate domnească şi una boerească, că Domnii hără- 
zeau o mulţime de sate din domeniul lor şi că erau boeri 
care stăpâneau câte 5—6 până la 25 de sate, mi se pare 
că contradicţia e aşa de flagrantă, încât dacă n'aşi ştii că 
autorul vorbeşte serios, aşi crede că a făcut o simplă glumă 
de prost gust ca să-şi bată joc de cetitor. 

Cum ? Satele având sfăpâni? Mai multe sate âvând 
acelaş stăpân? Eu ştiam până acum din cartea autorului că 
satele aveau numai ocârmuitori şi judeţi şi mai ştiam că 
boerii să substituesc prin sateie unde sunt loturile vacante 
de cneji, exact în aceleaşi atribuţii ! Eu mai ştiam, cetind pe 
acest autor, că satele în Moldova erau libere ca aerul, fără 
proprietari, şi de odată văd că ele au stăpâni, şi încă câte 
10—25 sate au acelaş stăpân! 

Cu privire la Domni, eu îi văd comportându-se în ac- 
tele lor de danie, întocmai ca şi regii Unguri sau Poloni, 
sau oricare alt suveran din Europa, hărăzind sate cu întregul 
lor hotar, credincioşilor şi slujbaşilor lor. 

Şi atunci cetitorul este în drept să întrebe: Ce năz- 
drăvănie o mai fi şi aceasta? Trebue că presupui autorului 
destulă logică, ca să nu să pună el singur, cu ştiinţă în 
contradicţie. Este prin urmare o absenţă intelectuală. Tre- 
bue să fie o rătăcire care să-l facă pe d. R. Rosetti să nu 
vadă contradicţia, ci din contră acte şi documente care sunt 
contra Sa, să le ia ca fiind în favoarea teoriel d-sale. Cazuri 
de aceste se întâmplă la autori orbiţi cu desăvârşire şi pre- 
ocupați de o idee fixă, în cât văd în actele cele mai con- 
trazicătoare celor ce susțin, acte sprijinitoare. 

Care este misterul acestei stări sufleteşti a autorului ? 
“Şi cum explică şi aplanează contradicţia flagrantă? Cum 
potriveşte d-sa starea descrisă a satelor din Moldova, libere, 
compuse din ţărani proprietari, cu existența netăgăduită —fiind- 
că o recunoaşte d-sa singur — a unei proprietăţi domneşti care 
se întindea peste o mulţime de sate, şi a unei proprietăţi 
particulare boereşti de boeri, din care unii aveau dela două 
până la 25 de sate? 

Pentru a înţelege explicaţia pe care o dă autorul şi 
punerea în concordanţă a unor fapte care se lovesc cap în 
cap, trebue să te desbraci de modul obicinuit de a ceti do- 
cumentele, trebue să lepezi semnificaţia normală a cuvintelor, 
trebue să renunţi la sensul obicinuit a terminologiei actelor 
şi documentelor şi să adopţi împreună cu autorul, un nou 
fel de a ceti şi de a înţelege — înţeles pe care nu-l întâlneşti 
în nici una din literaturile documentare din Europa — şi după 
ce te vei desbrăca şi lepăda complect de sistemul normal 
şi de bun simţ de a ceti documentele şi te vei pune în 
capul şi felul de a vedea a d-lui R. Rosetti, atunci şi nu- 
mai atunci nu vei găsi nici o contradicţie în sistemul său. 

Să arăt mai de aproape acest lucru. 

Când zicem că un boer avea mai multe sate, sau că el 
era stăpân pe mai multe sate şi moşii, ce putem noi ces- 
telalţi să înţelegem, după sensul de sute de ani, pe 
care îl au neschimbat, cuvintele de stăpân de moşie sau 
de sat? Evident că trebue să zici că acel boer era proprie- 
tarul moşiei şi a satului cu tot hotarul lui, aşa cum în do- 
cumente ni se spune. Eroare, mare eroare, după d. R. Ro- 
setti. Trebue să înțelegem că acel boer nu era proprietarul 
moşiei, decât cel mult asupra a trei jerebii, iar sub cuvântul 
de stăpân trebue să înţelegem că el nu avea alt drept asu- 
pra moşiei şi satului, decât dreptul de judecie. 

Alt exemplu: 

Cunoaşte toată lumea ce însemnează un act de danie 
precum şi definiția cuvântului de danie. Dania este un act 
juridic prin care dăruitorul se desbracă în favoarea dărui- 
tului, de o proprietate a sa, transmițând-o întreagă şi ne- 
ştirbită, din însuşi momentul daniei, donatarului şi succe- 
sorilor săi. 

Ei bine, aceasta este o eroare, după autorul în chestie. 
In actele Domnilor noştri, de danie, din veacul al 14-lea, al 
15-lea, 16-lea şi al 17-lea, dania nu însemna acest lucru, ci 
cu totul altceva. Când un Domn hărăzea unui boer o moşie 
şi un sat, cu întreg hotarul, asta însemna că-i dăruia numai 
dreptul de judecie, adică acela de a judeca şi a ocârmui pe 
săteni şi nimic altceva !! 

Mai mult. După capul nostru al tuturor, cineva întrun 
act de danie, ca să ştie ce dârueşte donatorul, să uită la con- 
ținutul expres a actului, la ceeace donatorul spune în vorbe 
şi în fraze că dă, iar despre lucrurile de care donatorul nu 
vorbeşte, este admis în genere, că asemenea lucruri nu le 
dărueşte, afară numai de cazurile în care asemenea lucruri 
sunt o consecvență inevitabilă a celor exprimate în cuvinte. 
Şi aici după d. R. Rosetti, este o mare eroare. Când cetim 
un act de danie să nui ne uităm la ceeace donatorul spune 
lămurit, clar şi precis, nici la drepturile pe care el le con- 
feră în mod expres donatarului. Asemenea lucruri trehue să 
le nesocotim, să le socotim ca nescrise. Cum trebue deci 
să cetim după d. R. Rossetti, actele? Să le complectăm mai 
întâiu în redacţiunea lor şi să punem cuvinte şi dispoziţii 
care nu există în act, dar care trebue să le admitem că sunt 
subînțelese, şi din asemenea dispoziţii subînţelese, să facem 
principala dispoziţie a daniei. De exemplu: lei un act de 
danie domnesc, în care se vorbeşte de toate, numai de ju- 
decie nu. Domnul dă boerului o moşie cu tot hotarul moşiei, 
pe care fl descrie minuţios, moşia o dă pe vecie lui şi suc- 

cesorilor, spunând că donatarul se va bucura de toate ve- 
niturile moşiei şi hu vorbeşte nimic de dreptul de judecie. 
Ei bine, ştiţi cum trebue să cetim acest document? Cum că 
Domnul hărăzeşte boerului numai dreptul de judecie asupra 
satului, care drept este subînfeles. 

Se înţelege că cu asemenea procedeu poţi să scoţi 
totul şi toate din documente, poţi împăca toate contradic- 
tiile, poţi clădi tot felul de organizaţii sociale şi nesocoti 
pe cele care rezultă din acte. 

Acesta este procedeulpe care îl întrebuinţează d. R. Rosetti 
ca să împace contradicţia flagrantă pe care am semnalat-o 
şi să susţie, în contra actelor şi documentelor din veacul al 
14-lea, al 15-lea, al 16-lea şi al 17-lea, că ţăranii continuă 
a îi proprietari în aceste veacuri, că moşiile le aparţineau lor, 
că Domnii hărăzeau numai dreptul de judecie, şi că boerii 
nu se bucurau pe la satele care li se hărăzeau, decât numai 
de atribuţiile foştilor cneji. 

Dar cititorul poate să creadă că eu glumesc sau exa- 
gerez, atribuind autorului asemenea idei extravagante ? 

Să citez textual pentru a se convinge. 

Este un paragraf (pag. 144) întitulat: Domnii hără- 
zeau Sau întăreau nu proprietatea, ci judecia. 

Mi se pare că însuşi acest titlu este suficient, pentru 
ceeace am afirmat. Dar să intru mai în detailiuri. 

Autorul îşi pune întrebarea dacă dania sau întărirea 
unui sat sau unui loc pustiu, făcută prin ordin domnesc, 
<u dreptul de moştenire, constituia pentru donatari sau ur- 
maşii lui, o proprietate? Şi autorul răspunde, da, în prin- 
cipiu, adăugând însă : 

„Dar această proprietate era departe de a fi un alod sau un 
«dominium în înțelesul dat acestui de pe urmă cuvânt de dreptul ro- 
man. Era mai puțin decât un alod, căci acel hotar era grevat de drep- 


tul de folosință al oamenilor cari locuiau pe dânsul. Era mai mult 
„decât un alod, căci de acea stăpânire era legati judecia satului aflat 

pe acel pământ, jadecie care aicătuia tocmai obiectul de căpetenie al 
stăpânirii întărite sau hărăzite“. 

De ce această proprietate nu era un dominium în în- 
telesu] dreptului roman ? Pentru că ne răspunde, acel do- 

niu era grevat de dreptul de folosință a oamenilor care 
locuiau pe dânsul. 

Aici autorul sau e confuz sau nu-şi dă seama de în- 
țelesul cuvintelor. 

Dreptul de folosinţă nu ştirbeşte ideea proprietăţei a 
dominiumului, proprietarul rămâne tot proprietar, pe fond. 
Un domeniu pe care era odată embaticari, nu înceta de a 
îi proprietatea stăpânului, de asemenea şi o moşie pe care 
erau clăcaşi care se bucurau de folosinţa unei părţi din ea, 
cu aceasta nu devenea proprietatea clăcaşilor. Dacă d. R- 
Rosetti înţelege prin dreptul de folosinţă a ţăranilor ştirbirea 
care se aduce proprietarilor în facultatea de a dispune de- 
folosinţa întregei moşii, atunci are dreptate. Ţăranii clăcaşi 
aveau un număr de drepturi pe pământul proprietarului, din 
care acela nu-i putea scoate. 

Acest lucru însă înţelege d. R. Rosetti? Nu. D-sa în- 
țelege că hotarul moşiei era grevat de dreptul de proprie- 
tate a oamenilor care locuiau pe dânsul. Acest lucru îl spune 
în Carte de mai multe ori. Să-l reamintesc. 

La pag. 114, cetim: „Faptul că întregimea hotarului fie- 
cărei aşezări fusese a obştiei sătenilor, mi se pare că reiese pe deplin 
din consideraţiile expuse mai sus combinate, etc“. 

La pag. 115: „Dar în Moldova înainte de întemeierea dom-- 
niei şi chiar în întâile domnii, pământul pe care locuiau locuitorii sa- 
tului, n'avea stăpâni”. 

La aceeaşi pagină mai jos, arătând că cnejii din Mol- 
dova erau întocmai ca cei din Ungaria, ne spune: „Numai 
de judecie dăm acolo ca şi la noi, nici cum şi de un fel de proprietate". 

Ideea răsare mai clar din următorul pasaj dela pag. 146.. 

„Cnejii 'ocârmuiau satele lor din moşi şi strămoşi şi exercitau autori- 
tatea lor de judeţ pe tot hotarul aparținând satului", 

Acum cred că cititorul a înţeles ce înseamnă la d.R. 
Rosetti dreptul de folosință a oamenilor pe o moşie; în- 
seamnă dreptul de proprietate a oamenilor pe acea moşie. 

Prin urmare, când Domnii hărăzeau un sat, o moşie, 
etc., ceeace hărăzeau ei era departe de a îi un dominium 
în înţelesul dat acestui cuvânt din dreptul roman. 

lată deci pe proprietari reduşi la nimic. Ei nu sunt 
stăpâni reali pe nimic, nezice d. R. Rosetti. Hotarul satului 
îl stăpânesc ţăranii, cu dreptul de proprietari, Ei posed sate, 
2—3 până la 24 de sate, dar această posesiune din punct de 
vedere a proprietăţii, este nulă, în cazul cel mai bun, in- 
eficace. 

Şi cu modul acesta autorul împacă teoria sa cu nu- 
meroasele documente pe care le întâlneşte şi care arată că 
satele erau ale numeroşilor boeri stăpâni. 

Acuma întreb pe cetitor: Văzut-au undeva în lume 
acest fel de proprietate ? Poate autorul să-mi dea un exemplu 
măcar a următorului fel de proprietate: Cineva e proprie- 
tar pe o moşie şi un sat, îl poate transmite moştenitorilor, 
îl poate vinde, îl poate schimba; dar el nu are dominium 
peste nici o parte din hotar, căci hotarul nu este al lui ci 
al locuitorilor de pe ea; el nu are dreptul de folosinţă, de 
cât foare redus asupra câtorva lanuri, căci atât proprietatea 
cât şi folosinţa este a ţăranilor. El poate vinde, dar în rea- 
litate nu vinde nimic, decât cel mult trei jerebii, şi dreptul 
de judecie ; restul nu-i aparţine. El are stăpânire asupra 
satului, dar acea stăpânire nu-i conferă nici un.drept asu- 
pra pământului. Proprietatea lui e nominală, inoperentă şi 
ineficace, este proprietar cu numele căci nu poate să uzeze şi 
să abuzeze de proprietatea sa în sensul „dreptului roman. 

Dacă cetitorul a auzit sau a aflat ceva de o asemenea 

proprietate, să bine-voiască să-mi semnaleze această pa- 
săre rară, 
Dar atunci, ce foloase trage un asemenea proprietar, 


din o asemenea proprietate ? S'ar părea că autorul îşi bate 
joc de ideea proprietăţii, reducând-o da o simplă păpuşerie. 

Domnul R. Rosetti ne spune în fine, că singurul folos 
real pe care un proprietar îl trăgea din stăpânirea unui sat 
sau a unei moşii, era dreptul de judecie asupra satului aflat 
pe acel pământ. „Judecie care alcătuia tocmai obiectul de căpetenie 
al stăpânirei hărăzite sau întărite“, 

Va să zică toată proprietatea cuiva se reducea la drep- 
tul de a judeca pe locuitorii de pe moşia peste care chi- 
purile era stăpân şi la acela de ocârmuitor!! 

Incă odată, ar putea autorul să-mi arăte un singur e- 
xemplu de o asemenea proprietate? De o proprietate în 
care proprietarul să nu aibe nici un drept asupra pămân- 
tului? Este ceva fenomenal. 

Eu ştiam şi istoria proprietăţii din Europa şi mai la 
urmă acea din toată lumea, ne arată că dreptul de proprietate 
absolut asupra unui teritoriu, atrăgea de multe ori şi drep- 
tul de judecată a proprietarului. Sunt mulţi autori care ex- 
plică faptul că în Franţa proprietarul avea dreptul de juri- 
dicţie asupra “ţăranilor, derivându-l ca un atribut asupra 
stăpânirii pământului 1). 

Fiind proprietarul pământului, stăpânul devenea şi ju- 
decătorul locuitorilor, un drept dădea naştere celuilalt. Este 
un mod de a privi şi de a judeca dreptul de juridicţie. In 
tot cazul este un fapt netăgăduit că proprietarul în senzul 
dreptului roman, adică acela care poseda dominium, ṣe în- 
tâmpla foarte adesea ca să fie şi judecătorul, 

Dar n'am auzit nici n'am văzut felul proprietăţei d-lui 
R. Rosetti. Eşti stăpân pe o moşie şi un sat, această stă- 


1) Vezi Henry Sce. 

pânire nu-ţi dă nici un drept de proprietate, proprietatea e 
a ţăranilor. Cu toate aceste, fiindcă eşti stăpân nominal, 
decurge pentru tine şi dreptul de a judeca pe ţărani. Eu în- 
teleg în sistemul obicinuit în evul mediu în toată lumea, 
ca proprietarul să fi fost şi judecător. Dar nu înțeleg ca cineva 
fără să fie şi proprietar, să fie judecător fără să fie func- 
ţionar domnesc sau regal. In acest caz de ce se leagă drep- 
tul de juridicţie ? Cum îl are şi îl capătă stăpânul? Pro- 
prictar peste pământul moşiei nu e, sunt țăranii. Va să zică 
dreptul de juridicţie nu-l poţi lega de dreptul asupra pä- 
mântului. Asupra acestuia au țăranii folosința complectă, ei 
„au uzul fructul şi proprietatea întrunite în ei. Atunci ce 
explicaţie să dai dreptului de judecie pe care autorul ne 
spune că era tocmai obiectul de căpetenie a stăpânirei moşiei?“ 
Absurditatea concepţiunei o poate vedea şi un copil. 

Aveam dreptate mai sus când ziceam că trebue să ne 
dezbrăcăm de toate ideile noastre consacrate de veacuri. 
pentru a intra în concepţiunea extravagantă a acestui autor! 

Aceste ni le spune d, R. Rosetti, pentru satele şi mo- 
şiile pe care boerii sau alţii le aveau căpătate, nu prin dom- 
nie domnească, ci prin celelalte mijloace de achiziţiune. 

la să vin acuma la proprietăţile particulare, câştigate 
prin hărăzire din partea Domnului, din domeniul săud a- 
nesc. 

Ce hărăzeau Domnii prin numeroasele lor urice din 
veacurile 14-lea, 15-lea, 16-lea, aşi putea merge până la al 
18-lea, căci aşa ne spune autorul? Am văzut din titlul pa- 
ragraiului : Domnii hărăzeau nu proprietatea ci judecia, ne 
răspunde autorul. 

Dar să citez întregul pasaj: „Primele danii şi primele întă- 
riri n'au avut nici cum Scopul să modifice ceva la regimul în fiinţă 
până atunci, ci numai acel de a inchezeşlui mai bine drepturile de 


până atunci, la cari se adaose poate năzuința de a spori veniturile 
Visteriei domnești prin taxele ce se încasau pentru eliberarea uricilor“. 

„Cnejii ocârmuiau satele lor din moşi şi strămoşi şi ei îşi exer- 
citau autoritatea lor de judeţi pe tot hotarul aparținând satului. Când 
Domnul zice, că dă cutărui un sat cu tot hotarul şi cu tot venitul, 
este vederat că nu-i trecea prin gând, nici lui nici donatarului, că uri- 
cul conferă alte drepturi şi alt venit decât acele obișnuite, atribuite 
fiecărui judeţ de obiceiul neamului, din moși şi strămoși. Singura deo- 
sebire este că ei nu se mai numesc cneji sau judeţi ci stăpâni ai sa- 
tului lor“. 

„Prin urmare vedem că stăpânirea veșnică şi ereditară conferită 
de uricile de danie sau de întărire diferă de proprietatea alodială prin 
faptul că cea mai mare parte a hotarului hărăzit sau întărit este su- 
pus dreptului de folosinţă al sătenilor. Stăpânul avea în deplină pro- 
prietate cel mult o jireabie, două sau trei. De rămăşița hotarului se 
foloseau sătenii care aveau pe el livezi, vii, prisăci, locuri de arătură, 
fânaț şi imaş". 

„Însă stăpnirea hărăzită Sau întărită de uricul damnesc avea 
ceva mai mult decât o propietate alodială, căci trăgea după sine ju- 
decia, adică stăpânul era judeţul, judecătorul şi ocârmuitorul sătenilor, 
pe care-i judeca şi-i pedepsea menținând printre ei buna ordine, îi 
ducea la oaste, îi reprezenta în fața puterii domneşti şi dela cari 
strângea birurile cuvenite Domniei. lar, în schimb, sătenii îi dadea a 
“zecea din rodul pământului, dijma din stupi, apoi mai slujiau câte trei 
zile pe an la ce avea nevoe stăpânul, măcinau numai la moara şi se 
cinsteau numai la crâşma acelui stăpân“. 

Cetitorul se va întreba: De ce Domnii hărăzeau 
numai judecia şi nu şi proprietatea? Adică de ce Domnii 
Români făceau tocmai contrarul, după cum voiu do- 
vedi, de ce făceau Domnii Munteni, regii Unguri, Poloiuui şi 
toţi-suveranii din Europa? Fiindcă, ne răspunde autorul, ci 
erau legaţi prin organizaţia proprietăţii care de veacuri 
exista aşa cum o susţine d. R. Rosetti în Moldova. Domiiii 
instalându-se în Moldova, găsise pe ţărani proprietarii sa- 
telor, găsise pe cneji judecătorii şi ocârmuitorii satelor ; marea 
proprietate lipsea. Sunt nevoiţi să respecte statu-qua şi 
să-l continue. In locul cnejilor ei numesc boeri, cărora le 
dăruesc satele vacante de cneji. Dar ce putea să dea mai 


mult decât ceeace consacrase veacurile ? !! 

Dar uricile de danie nu vorbesc de loc de dreptul de 
judecie, nici chiar nu pronunţă cuvântul? S'ar părea că a- 
cest lucru era de o aşa tărie încât să-l încurce pe autor. 
In adevăr e mai mult decât îndrăzneţ, să spui că actele de 
danie dăruia un lucru, judecie, despre care nu fac nici cea 
mai mică menţiune. 

Acest lucru putea să încurce pe oricine, afară de d. 
R. Rosetti. D-sa găseşte leac.şi pentru această mare bubă. 
lată în adevăr ce ne spune: „Cuvântul de judecie, obicinuit in 
acte de aceeaşi natură, este sub-infeles*. Şi farsa este jucată. 

Te miri cititorule de ce în actele de danie, afară de 
unul pe care îl voiu discuta, nu se pomeneşte de dreptul 
de judecie! Şi nu avem 10 sau 20 ci sute de acte, în care 
nici nu e vorba de asemenea drept de judecie; şi eşti încur- 
cat cum să pui în concordanţă această lipsă esenţială, cu 
susţinerea autorului că Domnul prin acele urice acorda mai 
cu seamă acest drept. Foarte rău că o asemenea dificultate 
te încurcă. D. R. Rosetti, cum am spus, îi găseşte explica- 
ţia. In acte, e dreptul, ne spune, obicinuit nu se vorbeşte 
de dreptul de judecie. Dar ştiţi de ce? Fiindcă el este 
SUBINŢELES!! 

Franţuzul are o frază față de asemenea enormităţi: 
Après celà il faut tirer Péchelle. 

Şi iată de ce Domnii hărăzeau numai judecia! 

O chestie însă i se prezintă autorului: El întâlneşte o 
mulţime de documente de vânzări, schimburi, împărțiri de 
moşii cu întreg trupul lor. Faptul nu-l putea nega, fiindcă 
e dovedit prin sute de documente. 

Şi atunci se pune întrebarea: Dacă stăpânii moşiilor 
nu erau proprietari în sensul de dominium, atunci ce vin- 
deau ei, ce dăruiau, ce schimbau, ce împărțeau moştenitorii 
între ei ? 

Autorul nu e de loc, nici de astădată, încurcat ca să 

dea un răspuns. Ştiţi ce -vindeau, împărțeau, sau moşte- 
neau moştenitorii? Dreptul de judecie- adică dreptul de a 
judeca şi acela de a-i ocârmui pe locuitori, acesta făcea obiectul 
vinderei, schimbului de danie, sau moştenirei. Şi cu această ex- 
plicaţie autorul împacă toate lucrurile. Aşa, îi obiectez că teoria 
lui e falşă de vreme ce vedem sute şi sute de acte de vinderi, 
“schimburi, împărțiri de moşii. Şi îl întrebi pe autor: Dacă 
stăpânul mar fi avut dreptul de proprietate asupra întregei 
moşii, ce înseamnă aceasta? Jar autorul cu seninătate îți 
răspunde : Sub toate aceste forme de vânzare, de schimb, 
danie şi împărţeală, trebue să înţelegi că e vorba numai de 
dreptul de judecie. Un stăpân de moşie vânzând-o, vinde 
numai dreptul de judecie ce-l avea. Când doi făcea schim- 
bul unor moşii, ei îşi schimbau dreptul de judecie! Murind 
stăpânul, moştenitorii îşi împărțeau numai dreptul de jude- 
cie! Când vedem că un proprietar stăpâneşte 20 de sate, 
aceasta înseamnă că avea dreptul de judecie asupra celor 
20 de sate. 

lar m'are să mai creadă cetitorul, deci sunt nevoit să 
citez; la pagina 166: 

„Judecia unui părinte se moștenia după săvârşirea lui din viaţă, 
atât de fii cât şi de fiicele lui. Singura deosebire între ei era că, câta 
vreme era băieţi, fetele nu puteau moşteni în partea lor casa şi aşe- 
zarea părintească. Ea trecea totdeauna fiului celui mai mic. Era deci 
lucru firesc ca, la a treia sau la a patra generaţie, acea judecie să 
fie împărțită întrun mare număr de părți“. 

„Când părintele stăpânea mai multe sate, moștenitorii luau, de 


obiceiu şi pre cât se putea, câte un sat întreg şi atunci fracționarea 
acestor sate cerea o generație sau două mai mult". 

Şi la pag. 167. 

„La moartea fiecărui bătrân, partea lui de judecie se împărția 
din nou în atâtea părți câţi copii lăsase bătrânul. Dacă părțile bä- 
trânilor erau totdeauna deopotrivă, părțile copiilor lor, egale deopo- 
trjvă în acelaş bătrân, puteau să se deosibească foarte mult în doi 
bătrâni deosebiți, ca şi numărul de copii rămaşi după fie care bătrân“. 

„Părţile de judecie ale bătrânilor. se împăiţiau întocmai după? 
aceleași reguli după care se împărțise satul întreg". 

Va să zică măcar că am văzut că erau mulţi stăpâni 
pe sate, chiar unii până la 25 de sate şi măcar că găsim 
acte de vânzare, de danie, de împărţeală, etc., totuşi aceşti 
stăpâni nefiind proprietari, când făceau asemenea acte, nu 
dispuneau decât de judecia satelor ! 

lar de altă parte, măcar că iarăşi am văzut că Domnul 
avea întins domeniu de moşii şi de sate, când ei hărăzeau 
moşii, nu hărăzeau proprietatea ci iarăşi numai dreptul de- 
judecie. 

Şi încă şi aceste hărăziri le erau îngrădite, ei nu. 
puteau face danii, chiar numai cu dreptul de judecie, decât 
numai de moşii în care cnejii dispăruse, nu mai erau, ne~ 
putându-se atinge de moşii în care cnejii existau încă. 

la să analizez şi aceste fantasmagorii. Dar mai întâiu 
trebue să precizăm bine ce înţelege d. R. Rosetti prin cu- 
vântul judecie ? Din cartea sa măcar că vorbeşte la tie care 
pas de judecie, e greu de înţeles, autorul nu poate să de- 
termine cuvântul la o pagină, fără ca la alta să nu-l lä- 
ţească sau să nu-l restrângă. Ceeace e sigur, este că sub 
cuvântul de judecie în Moldova, d. R. Rosetti pune toate 
atribuţiile cneazului din Galiţia. . 

In această privință să ia după d. Bogdan care în căr- 
ticica sa Despre cneji Români, scrie urmâtoarele : 

„Cuvântui judecie din documentele moldoveneşti corespunde lui 
şoltuziat, din diploma lui Ștefan Nemanja, lui „Kenezatus din docu- 
mentele ungurești, lui „Knjaztwo“ din cele galițiene, lui „ihdicium",. 
sau „ihdicatus* din cele din Ungaria de Nord“, 1) 

Această definiţie este tot aşa de fantastică ca toate cele 
obicinuite ale d-lui R. Rosetti, Poate acesta a făcut pe acesta 
din urmă ca s'o adopteze, căci aşi întreba pe d. Bogdan: 


1) Despre Cnejii Români, |. Bogdan; pag. 18. 

să-mi arate elementele pe care s'a bazat, când asimilează 
cuvântul de judecie, cuvântului șoltuzat sau chineza. Dar 
se pare că aceasta este metoda istoricilor noştri noi. 

D. R. Rosetti după multe tergiversări, pare â-şi preciza 
ideea, în următorul pasaj, dealtminterelea destul de încurcat. 

„Insă stăpânirea hărăzită sau întărită de uricul domnesc avea 
ceva mai mult decât o proprietate alodială, căci trăgea după sine ju- 
decia, adică stăpânul era judeţul, judecătorul şi ocârmuitorul săteni- 
lor, pe care-i judeca şi-i pedepsea menţinând printre ei buna ordine 
îi ducea la oaste, îi reprezenta în faţa puterii domneşti şi dela care 
strângea birurile cuvenite Domniei. lar, în Schimb, sătenii îi dădeau a 
zecea din rodul pământului, dijma din “stupi, apoi mai Slujiau câte trei 
zile pe an la ce avea nevoe stăpânul, măcinau numai la moară şi se 
-cinsteau numai la crâşma acelui stăpân". 


Va să zic în comerţ, adică ceeace putea vinde un stă- 
pân de moşie, era însuşirea sa de judeţ, judecător şi ocâr- 
muitor a sătenilor. De aceste însuşiri atârnau profitul a ze- 
cea din rodul pământului, dijma din stupi, o clacă de trei 
zile pe an dela fiecare sătean, şi monopolul morei şi a crăş- 
mei, Aceste erau foloasele care reprezentau dreptul de ju- 
-decie. Din această definiţie se vede lămurit că stăpânii mo- 
şiilor nu aveau şi prin urmare nu puteau vinde nici un fel 
de drept asupra satului, pădurei, etc., nici un drept asupra 
hotarelor moşiilor care nu le aparţinea, cu alte cuvinte orice 
privea proprietatea, pământul, agrul, etc., stăpânii nefiind 
proprietari. 


II 


Să fie oare aşa? Ia să răsioim puţin documentele şi 
să vedem dacă ele corespund cu această concepţie stranie, 
ca să nu zic ridiculă, 

In 1428 înaintea lui Alexandru cel Bun, Domnul Mol- 
dovei, să prezintă o slugă a sa Vâlcu, şil roagă ca să-i în- 
tărească stăpânirea unui Sat. lată cum se exprimă Domnul : 

„că pe această credincioasă slugă a noastră Vâicu, fiul popei Zaha- 
ria, am miluit-o Noi cu deosebita noastră milă, şi i-am întărit Noi 
ocina lui“ 1). 

In slavoneşte este acelaş cuvânt: „wreuna“. 

Mă rog, cel puţin data asta d. R. Rosetti trebue să 
recunoască că cuvântul de ociză înseamnă proprietate, în 
sensul cum prezintă ideea complectă a dominium. Cetitorul 
a văzut mai sus, cum autorul, apropo de pravila lui Vasile 
Lupu se servea de cuvântul ocină pe care traducătorul î 
întrebuinţase în traducerea lui din greceşte, ca să susţină 
că ţăranii erau proprietari, de oarece aveau — ocine. 


De astă dată în textul slavon găsim cuvântul „de ocină, 
prin urmare nu poate fi vorba de o întrebuințare î improprie 
şi atunci întreb pe faimosul autor: Când Alexandru cel Bun 
spune în uricul lui că i-a întărit lui Vâlcu ocina lui, 
oare prin aceasta, nu spune verde că i-a întărit proprietatea ? 
Şi dacă Vâlcu n'ar fi avut decât dreptul de judecie asupra 
moşiei sale, putea Domnul, care cred că d. R. Rosetti ad- 
mite că era în curent cu felul proprietăţei din timpul său, 
să vorbească de o proprietate deplină şi absolută ? Cum ră- 
mâne cu judecia în acest caz? 

In 1433, Iliaş, Domnul ţărei Moldovei, dăruieşte lui 
Oană, credinciosul său boer, un sat pe Bârlad, anume satul 
Docolina. lată cum descrie hotarul acelui sat: d 


„Jar hotarul acestui sat din şesul Bârladului şi din apă şi din 
coline, din hotarul Popoicului, care este satul jlui și aceasta, și acela 
care să poate întemeia în acel hotar, toate să fie lui uric cu toate ve- 
niturile, lui şi copiilor lui, etc." 2) 

Domnul în acest hrisov face deosebire între satul nou 
dăruit, Docolina, şi între Popoicul pe care deja îl stă- 
pânea Oană. Şi pentru ca contrastul să fie mai puternic, el 


1) Uricarul Codrescu, p. 2, vol. XVIII. 
2) Ibidem pag. 51. 

numeşte Popoicul, satul lui Oană. Aşi voi să mi se spună, 
de când posesivul nu arată proprietatea, de când de ex.: 
căciula mea, pădurea mea, satul meu, nu sunt expresiile 
cele mai energice a proprietăţei individuale exclusive? Când 
cineva are un drept numai de judecie asupra satului Po- 
poicul, poate să-l numească satul său ? 

Petru Vodă (1449) întăreşte lui Tîmpa, două sate Za- 
meseştii şi Săcăloşeştii, numiţi cu un singur cuvânt şi E- 
domireşti, apoi iată cum continuă: 

„lar hotarul acestora, ca să hie precum au hotărât, şi s'au so- 
cotit în sămne, ce s'au început dintr'apa Caraclăului, drept prin Mu- 
chea Babei-Ghiciului la Tazlău, la mai ap'oapecot a Tazlăului de si- 
liștea Zămeşeştii, şi tot alăturea cu Măneştii peste apa Tazlăului şi 
peste pârâul Belicea; la deal la râpa roşie; şi de acolo drept pe râpă 
la vale, la Trotuș ceva mai gios de gura Tazlăului, şi tot Trotuşul în 
sus, la Caraclău, unde este tot hotarul satului Edomireştii, alăturea 
cu Măneştii de unde s'au început". 1) 

De când e lumea, determinarea hotarelor unei moşii 
de către cineva, arată dreptul de proprietate a aceluia. Nu 
sa auzit. încă ca un judecător, care are dreptul de jude- 
cată numai, asupra oamenilor, sau un ocârmuitor peste un 
sat, să puie o extremă îngrijire pentru hotarele moşiei, pe- 
truindu-le şi puind moşoroaie, dacă mar avea dreptul de 
proprietate şi asupra hotarelor. Căci ce Par fi interesat pe 
Petrea Tîmpa, hotarele moşiei Edomireştii, dacă el mar fi 
fost proprietarul, ci ar îi fost numai judeţul, ocârmuitorul? 
Pe judeţi şi pe ocârmuitori îi pot interesa numai sătenii, 
peste care au autoritate. Dacă însă sătenii ar fi fost ei pro- 
prietarii moşiei, ce interes avea Petrea Timpa, el simplu 
judeţ, să facă să se confirme hotarele moşiei printr'un uric 
dela Petru Vodă ? 

Inaintea lui Ştefan Vodă (1490) vine o oarecare Neacşa 


1) Uricarul. Vol XXII, pag. 338. 

fata Hanăei ca să întărească un act de vânzare. lată cum 
se exprimă uricul: 

„Precum au venit înaintea noastră şi înaintea tuturor boerilor 
noștri ai Moldovei, Neacşa fata Hanăi, de a ei bună voe, de nimene 
silită, nici asuprită, şi-au vândut a sa dreaptă ocină, din uricul ta- 
tălui ei Hanăis-un sat pe Şomuz anume Folticenii, unde au fost Stan 
Pantece. Acel sat Pau vândut ea credinciosului nostru boiar, lui 
Isak Visternicu, drept 200 zloți tătăreşti ; și s'au sculat credinciosul 
nostru boeriu Isak Visternicul, şi au plătit toţi acei bani de mai sus 
scrişi 200 zloți, în mânele Neacșei fata Hanei, şi dresurile ce au avut 
tatăl ei Hanei, pe acel sat Folticenii dela unchii noştri, //ieș Voevod, 
şi dela Ştefan Voevod, ea încă le-au dat iarăşi în mâneje Dumiilor- 
sale lui Isak Visternicu, dinaintea noastră şi dinaintea boerilor noş- 
tri. Și după aceea earăși au venit înaintea noastră, şi înaintea boe- 
rilor noştri, Maruşca fata Mihului logofăt, nepoata popei lugăi, şi 
Dragoş Stăniţăscu, feciorul Nanului, iarăş de a lor bună voe de ni- 
mene siliți nici asupriți, şi au vândut a lor dreaptă ocină dintru a 
lor drept uric, din uricul /ui Maruşcăi a popei lugăi, şi din uricul a 
tatălui lui Dragoș, etc." 1) 

Inchipuiţi-vă că acest act l'am găsi în condicile tribu- 
nalului de notariat adecă ar fi un act de vânzare din ziua 
de astăzi; căci ca fond el nu se deosibeşte de actele 
noastre contimporane. Vânzătorul arată titlurile lui de pro- 
prietate, se fixează preţul vânzării, cumpărătorul declară că 
a numărat preţul şi că i s'a dat titlurile de proprietate, dre- 
surile. Ar putea cineva să-şi închipuie că Neacşa n'a vândut 
lui Isak Visternicu şi că acesta n’a cumpărat dela aceea, în 
deplină proprietate satul Şomuzul? Ei? Cum se poate ca 
acte de vânzare care, ca elemente esenţiale juridice sunt 
aceleaşi din timpul Romanilor, asemenea acte în timpul 
lui Ştefan cel Mare să aibă alt înţeles şi alt obiect de 
vânzare ? Adică Neacşa, măcar că zice că satul Şomuzul 
este dreapta ei ocină, în realitate ea să nu fie propri- 
ctară pe pământul satului nici pe moşie, în cât ea nu 


1) Uricarul vol. XVI, pag. 5—6. 
11 

poate să vândă decât dreptul de judecie şi de ocâr- 
muire? lar Isak Visternicu, măcar că zice că cumpără sa- 
tul şi moşia cu 200 zloți tătăreşti pe care-i numără îna- 
intea Domnului,. şi deşi primeşte dresurile ce tatăl Neac- 
şăi le avea ca dovezi de proprietate, totuşi el nu cum- 
pără în realitate decât dreptul de a ocârmui satul, a ju- 
deca pe locuitori, trei zile de clacă, dijmă şi monopolul 
crâşmei şi a moarei! 

Este elementar că în orice act de vindere-cumpărare 
se spune ce se vinde, ce se cumpără, fără aceasta nu e 
vânzare. Nu este escepţie la nici un popor cât de primitiv, 
dela această regulă. 

Ei? Cum se face că numai la noi în Moldova; unul era 
obiectul aparent al vânzărei, şi anume satul cu tot hotarul, 
şi altul era în realitate acel obiect, dreptul de judecie ? 

Asemenea lucruri numai prin capul d-lui R. Rosetti 
pot trece. 

Dar este ceva decisiv şi cu care am să-l înfund defi- 
nitiv pe acest autor fantastic. 

Va să zică cineva vinde sau cumpără totul, afară de 
proprietatea teritorială! Iar un autor ca d. R. Rosetti poate 
foarte bine să răspundă la exemplele de mai sus, următoa- 
rele: Când Alexandru cel Bun, vorbind de moşia lui Vâlcu, 
o numea ocină, când lliaş Vodă, vorbind de satul Popoicul, 
îl numea satul lui Oană, când Petru Vodă determină ho- 
tarele satelor Zămeseştii şi Săcaleştii, când Neacşa vindea şi 
Isac Visternicu cumpăra satul Şomuzul, ei vorbeau limba 
timpului, şi înțelegeau prin a vinde şi cumpăra, ceeace se 
putea vinde şi cumpăra pe acel timp, adică dreptul de ju- 
decie. {Prin urmare va obiecta d. R. Rosetti exemplele 
aduse de mine mai sus nu dovedesc prin aceste acte că se 
vinde şi se cumpără pământul satului şi a moşiei. Pământul 
nu se vinde şi cumpără fiind pământul ţăranilor. In acte se 

vorbeşte de cumpărări şi vânzări, numai în afară de pământ, 
afară de teritoriul moşiilor, şi dacă se vorbeşte de sat, de 
ocină etc., este fiindcă de aceste erau legate dreptul de ju- 
decie, singurul care era în comerţ. 

Foarte bine. Dar dacă voiu arăta acte de vânzare, da- 
nie, sau de proces, în care să nu fie vorba, decât numai de 
pământ, de pământ deşert fără locuitori, unde nu poate îi 
vorba de dreptul de judecie care nu se exercita decât acolo 
unde erau locuitori? In aceste cazuri fiind vorba numai 
de proprietatea pământului, oare prin aceasta “nu voiu dovedi 
că erau particulari, stăpâni pe pământuri numai, fără locui- 
tori, şi peste care fiind proprietari, le puteau vinde, dărui 
şi revendica ? 

Şi aceasta din cele mai vechi timpuri. . 

Avem un document dela Alexandru cel Bun (1423) care 
sună astfel:„ Alexandru Voevod, stăpânul ţărei Moldovei, facem cu- 
noscut prin această carte a noastră, tuturor, care o vor vedea sau care 
o vor ceti, că acest Veriga, avusese proces cu fii lui Rotimpan, despre 
un pământ. După aceea noi am însărcinat pe doi delegaţi ai noştrii 
pe Ladislau şi Corlatan ca să ancheteze. Atunci fii lui Rotimpan îna- 
intea oamenilor noştri însărcinați cu ancheta, au dat lui Veriga de 
bună voie pământul în contestaţie, din moşia sa; iar însărcinaţii no- 
ştrii au aşezat hotarele acelui pământ, punând moşoroaie, care hotare 
să rămâe în veci“. 

Aici cum se vede nu e vorba de un sat, ci de un 
pământ. 

Caluzniaski, care traduce din slavoneşte în latineşte 
documentul, traduce cuvintele care arată obiectul de con- 
testaţie prin cuvintele de agro, iar în textul slavon original, 
sunt cuvintele „sa yoTap“. 


Din uricul acesta se vede că contestaţie era între doi 
vecini, Veriga şi Rotimpan, care amândoi erau proprietari 


1) Hurmuzachi, vol. |, partea II, pag. 836. 

pe două moşii. De vreme ce vedem procese de revendicare, 
de pământuri fără locuitori, nu rămâne îndoială că era o 
proprietate particulară mare, alta decât cea ţărănească de- 
care ne vorbeşte d. R. Rosetti şi care era compusă numai 
din jerebii. 

Ei, atunci, cum rămâne cu afirmarea autorului, că o 
asemenea 'proprietate nu exista ? 

Ja să mai cităm un număr de acte de asemenea natură. 

Intrun uric a.lui Ştefan cel Mare cetim următoarele: 

„Au venit înaintea noastră şi înaintea tuturor boierilor noştri 
mari şi mici, credincios boierul nostru d-lui Gheorghe Cerbice, cu 
maică-sa Teodora şi cu sora Anişca, după a lor buni voie, de ni- 
mene siliţi nici asupriţi gau făcut cinste cătră Dumnezeu şi 'cătră 
precurată Maica lui, s'au dat dintr'a lor adevărat uric dreaptă o- 
cină a lor mănăstirei noastre dela Homor, unde este hramul Ador- 
mirei Prea sfintei născătoare de Dumnezeu, un loc ca să-şi facă 
prisacă, adecă giumătate parte dela vale ori în poiana din câmpul 
ce se chiamă Zlătărenii, între Vadul sub Bohotin din sus de Nou- 
reşti“, 1) 

Ceeace pune sfârşit unei asemenea discuţii, aşi putea 
zice copilăreasră, este următorul uric tot dela Ştefan cel 
Mare. În cest uric cetim următoarele ; şi iarăşi la aceia aşijde- 
tea venit-a înaintea noastră, şi înaintea noştrilor boiari, sluga noas- 
tră Toma fiul Mihnii, nepotul Oanei, asemini de a lui bună voe de 
nime nevoit, dar nici silit, şi a vândut a lui dreaptă ocină, din a 
earăşi drepte urice, una bucată, pământ din hotarele satului său a 
Tameştilor, “tu numele acea bucată de pământ Lazul, ce este mai 
„jos de acea suscrisă prisacă; acestea le-a vâniut aşijderea Dom- 
niei noastre, pentru 20 zloți tătăreşti“. 2) 

Din coprinsul documentului căpătăm lămuririle urmă- 
toare: Ştefan cel Mare voeşte să facă danie mănăstirei Vo- 
roneţ, un loc de prisacă, adecă de cultivat stupi, de care 
acea mănăstire avea nevoie, neavând loc pentru asemenea 

1) Uricarul vol. XVI, pag. 283. 

2) Ibidem vol. XIV-lea, pag. 64. 

destinaţie. Mănăstirea se învecina cu moşia şi satul To- 
meşti, a lui Toma, fiul lui Mihnea, nepotul Oanei. Atunci 
Ştefan cumpără din moşia Tomeştii a lui Toma, o bucată 
de pământ şi o hărăzeşte mănăstirei în scopul arătat. lată 
cum se exprimă în această privință Domnul: 

„Datu-i am acestei sfinte monastiri, acea sus scrisă prisacă, 
ce-i la Cărligătura, la marginea Buturinei, la pârâu la Mihalcea, şi 
acea bucată de pământ din hotarele Tomeştilor, cu numele Lazul ce 
este mai jos de acea sus scrisă prisacă, ca să fie acestei sfinte mo- 
nastiri dela noi uric şi cu tot venitul, nestricat niciodată în veac. 
Eră hotarul acelei prisaci şi acelei bucăți de pământ cu numele Lazul”, 1) 

Va să zică Toma era proprietarul pământului întreg a 
hotarului satului Tomeştii; el vinde din acel pământ a mo- 
şiei sale o bucată, Domnului, pentru 20 de zloți tătăreşti, 
acea bucată e nelocuită, căci ea e destinată ca mănăstirea 
Voroneţ să facă din ea prisacă. 

Este clar, este lămurit, că, când documentele ne vor- 
besc despre un boer, zicând satul său, prin aceasta ele în- 
teleg nu dreptul de judecie, ci proprietatea însuşi a acelei 
moşii, adică tocmai contrarul de ceeace susţine d. R. Rosetti. 

Şi ce e mai nostim, acest autor, aşa din senin, fără 
nici o dovadă, ne afirmă că vinderea şi cumpărarea drep- 
tului de judecie care până atunci în Moldova fusese înalie- 
nabil (! ?) a fost adus din Muntenia, fără să aducă nici o 
dovadă. Când? Probabil înainte de descălecare, în care epocă 
după autor, moşiile nu se vindeau, fiindcă dreptul de ju- 
decie nu se putea vinde! Va să zică a fost o epocă în care 
ma existat acte de vânzare şi de cumpărare, fiindcă jude- 
ciile erau inalienabile. 

In Muntenia, de unde susţine autorul că s'a adus acest 
obiceiu rău, de vindere de judecii (citeşte vindere de moşii 
şi sate) era oare aşa? 


1) Uricarul vol. XIV-lea, pag. 65. 

Ar fi ridicul să insist, ca să dovedesc, că şi acolo, 
nici nu putea să fie vorba de judecii, ci ceeace se vindeau, 
erau moşiile, satele cu teritorul şi hotarele lor. 


Voiţi un exemplu? 
lată un act de întăritură dela Basarab Voevod din 1475. 


„Cu mila lui Dumnezeu, lo Basarab Vodă şi Domn a toată fara 
Românească, fiul lui Dan marele Voevod, dă Domnia mea această 
poruncă a Domniei mele slugilor Domniei mele fiilor lui lon: lui Ra- 
dul şi lui luga şi lui Radomir şi lui Miculşi cu fiul său Radul, pen- 
trucă le sunt bătrâne moşii şi drepte. Pentru aceia am dat şi Dom- 
nia mea ca să le fie moşie şi ohabă şi de către nimeni nezăticnită, 
după cuvântul Domniei mele“. 

Va să zică din timpurile cele mai vechi în aceste ţări, 
mult înainte de descălecare, exista o mare proprietate ; cea 
mai mare parte din moşii era proprietatea boerilor sau a 
stăpânilor ; ţăranii nu erau proprietari pe acele moşii, ci sim- 
plu locuitori pe ele. Proprietarii puteau dispune de moşiile 
lor cum voiau, ei vindeau teritoriul în totalitate sau în parte. 

Teoria d-lui R. Rosetti e ridicul de falşă. 


M 


Dar autorul caută a dovedi aserțiunea sa cu acte şi 
documente. lată-ne deci că intrăm pe o cale serioasă. Ci- 
tează un număr de acte şi urice în acest sens. Tot este 
falş, tot ce citează este răstălmăcit şi, sau nu se potriveşte 
cu ceeace voeşte să dovedească sau acele acte şi docu- 
mente dovedesc contrarul. 

Să le iau pe rând şi să le analizez. 


Un act de care se serveşte d. R. Rosetti, este dela 
Ştefan Voevod din 25 Maiu 1443. După ce citează o 
parte din act de care mă voiu ocupa imediat, autorul zice 
următoarele : „Din acest uric se vede lămurit că satul, casele în care 

ed oamenii, este obiectul principal al întărirei, iar hotarul atârna 
de sat". , 

Va să zică cetitorul ar trebui să se aştepte la un do- 
cament în care numai casele din sat să fie împărţite iar ho- 
tarul moşiei, adică moşia, să fie exclusă din împărţeală. Ia 
să 'Citez uricul şi va vedea cetitorul că tocmai contrarul 
rezultă. E 

„Ştire facem... precum venita înaintea noastră şi înaintea a 
lor noştri boeri panul Andreicu şi fratele său Luca de a lor bună 
voe şi au vândut bolearinului nostru panui Mihula pisărul jumătate 
dintr'un sat ce este mai jos de Tutova, cu numele de Bălăneștii, acea 
parte care este pe pârâul Tutovei, şi cu toate casele ce sunt în acele 
împrejurimi a pârâului şi jumătate din toate hotarele ce se ţin de 
Bălăneşti, şi țarina veche şi toate hotarele ce sânt a Lueştilor, afară 
de țarina noua, ce înconjura odată Lueștii, şi aşijderea noi văzând a 
lor bună voe, pentru aceea, şi noi îi dăm nostrului credincios bo- 
learin panul Mihulea pisărul acea jumătate din acelsus zis sat şi ci 
acele sus scrise hotare ca să-i fie lui uric în veaci“. 1) 

Se poate susţinea serios că din pasagiul citat mai sus, 
rezultă că obiectul principal al întărirei sunt casele unde 
şed oamenii, şi fiindcă se vorbeşte de hotare este fiindcă 
hotarele aparţineau de sat! 

Andreicu şi cu fratele său Luca vând panului Mihula 
pisarul, jumătate din satul Bălăneştii ; era natural ca prin 
actul de vânzare să se determine ce vinde, şi fiindcă, când 
o moşie se vindea, nu se vindea numai satul, căci în vatra 
satului erau casele locuitorilor, ci se vindea întreaga moşie 
cu hotarele ei, a fost natural ca şi în actul de faţă să se de- 
limiteze jumătatea satului cu jumătatea hotarului întreg. Se 
întâmpla că drept prin jumătatea satului trecea pârâul Tutova, 
şi atunei ce era mai natural decât să se scire următoarele: 
„care este pe pârâul Tutova şi cu toate casele ce sunt în acele îm- 
prejurimi a pârâului şi jumătate din toate hotarele ce ţin de Bă 
lăneşti“. 

PU i SI GI 


1) Uricarul, vol XI, pag. 53—54. 

Este vorba numai de sat şi cu totul secundar, de ho- 
tare ? Dar atunci ce înseamnă aceste cuvinte din document: 


„şi țarina veche, şi toate hotarele ce sunt ale acestora, afară de ţa- 
rina nouă ce înconjura odată Lueştii“ ? 


In această parte a moşiei nu mai sunt case, ci numai 
pământ arabil. Cu toate aceste tocmai acest pământ arabil 
face obiectul principal al vânzării, căci, între altele, se vinde 
şi „farina veche“ şi se exceptează numai „farina nouă“. 
Asta înseamnă că actul de vânzare nu dă decât o impor- 
tanţă secundară hotarelor moşiei? Ce cap trebue să aibă 
cineva, ca cetind un document aşa de clar cum este acesta, 
să ajungă la concluzii ridicul de îalşe ? 

Dar staţi, suntem încă abia la începutul aberaţiunilor. 

Autorul cu gravitate continuă astfel: 

„Dreptul sătenilor asupra hotarului reiese de altminterelea din 
numeroase documente, precum mai reese că judecia era obiectul de 
căpetenie al daniei sau al întărirti“, 

„Când, la 10 August 1631, Moiseiu Movilă dăruește mânastirei 
Solca satul Lozna care mai fusese a acelei mânăstiri, el scrie oame- 
nilor că s'a milostivit şi i-a dat iarăşi mânăstirii Solca cum au fost 
dați şi de alți Domni bătrâni şi să asculte de călugări şi de oamenii 
ce aceştia îi vor pune socotitori acolo. Vra să zică Domnul nu dă må- 
năstirii pământul satului ci judecia asupra oamenilor ce locuesc în sat 1". 

Este o adevărată fantazie. Moise Movilă confirmă 
mănăstirii Solca, stăpânirea unui sat, a satului Lozna, dăruit 
de alţi Domni predecesori, recomandându-le sătenilor ca să 
fie la ordinile călugărilor şi să facă claca şi să dea dijmă. 

In documentele vechi găsim o terminologie care se 
menţine până în timpurile aproape moderne. Cuvintele slujbă 
şi ascultare înseamnă clacă, podvezi, dijmă, etc. A face 
slujbă, înseamnă a face c/acă ; a asculta, înseamnă iarăşi a 
lucra zilele de clacă şi a da dijmă. Când deci Moise Movilă 
spune oamenilor în documentul său să asculte de călugări 


1) Pământul, sătenii şi stapânii, R. Rosetti, pag. 150. 

şi de oamenii ce aceştia îi vor pune șocotitori, înţelege ca 
oamenii să fie la ordinile călugărilor şi a vechililor lor şi 
să le facă clacă şi să dea dijmă; iar nici de cum nici, vorbă 
este, că Domnul dădea numai judecia asupra oamenilor ce 
locuesc în sat, iar nu şi pământul satului, 

Să dovedesc acest lucru. 

Cum că cuvântul s/ujbă, înseamnă serviciile pe care 
țăranii erau obligaţi să facă boerului sau unei mănăstiri, 
rezultă dintr'un document a lui Petru Aron din 1448, prin 
care scuteşte pe oamenii din satele Ciulineştii, Ghereştenii 
şi Roşca, a mănăstirei Pobrata „de bir, de podvadă, de iliş, de 
făcut mori, de a umbla în leafă, de a căra buţile domneşti şi de 
oricare altă slujbă“. 


Intr'un document Ştefan cel mare (1453), vorbind de 
un sat al monastirei Moldoviţa, zice : „şi toată slujba acelui sat 
să fie a monastirei“. 1) 

Mult mai târziu în 1742, Constantin Mavrocordat face 
un aşezământ pentru a determina câte zile de clacă să facă 
țăranii pe moşiile mănăstireşti. Aşezământul e intitulat: 
„Pentru slujba oamenilor ce şed pe moşiile mănăstireşti“, şi o fi- 
xează la 12 zile. 


Să vedem acuma cuvântul de a asculta, ce semnifi- 
cație avea? 

Intr'un hrisov de la Vasile Lupu dat unui oare care 
Tănase, pentru un sat, cetim: „ca să aibă a-şi ţinea satul pen- 
tru că-i a fost lui dreaptă ocină şi moşie, aşijderea pe cine va pune 
socotitor acolo în acel sat, să aibă a asculta de omul boiarinului 
nostru întru tot ce le va da învăţătură“. 2) 


Cred că aici nu poate fi vorba că Tănase proprietarul 
să aibe dreptul de a pune în sat un judecător, un om care 
să exercite dreptul de judecie. 

Ştefan Gheorghe, reintegrând pe Iordache Cantacuzino 


1) Cercetări, asupra stărei ţăranilor, G. Panu, pag. 126. 
2) Uricarul Codrescu, vol. XVII, pag. 12. 

în stăpânirea unui sat Avrămenii, spune: „lar voi să aveți a 
asculta de D-lui întru tot ce vă va da învăţătură“. 1) 

Invățătură înseamnă poruncă. 

In acte şi alte :nulte documente, cuvântul a asculta 
înseamnă el a atârna de judecia stăpânului? E ridicul. El 
înseamnă pur şi simplu a fi la ordinile stăpânului ca să-i 
facă clacă şi să-i dea dijma, cuvenite. 

Constantin Mavrocordat apropo de plângerea «mni €- 
gumen ïn contra 1ocuitorilor de -pe moşii care refuzau claca 
şi dijma, dă un ordin în care cetim: „Măcar că pricine a fost 


hotărâtă de Domnia-mea, pentru oamenii ce şed pe moşiile mănăs- 
tirilor, să fie sub ascultarea mânăstirei şi sa facă poslușanii mânăs- 


tirei" 3) adică să facă treabă mânăstirei. A 

Lucru devine mai lămurit din următorul act tot a lui 
Const. Mavrocordat. Acest Domn dă un ordin către oamenii 
de pe moşii în care cetim: „så aibă a asculta făcând însă nu- 
mai 6 zile de lucru pe an şi numai dijma“. 3) 

Aici numai încape îndoială că cuvântul a asculta se 
referă la clacă şi la dijmă. 

Când deci Moise Movilă în documentul citat de d. R. 
Rosetti, recomandă oamenilor din satul Lozna, să asculte 
de călugări şi de oamenii acestora pe care i va pune de 
socotitori, asta înseamnă că porunceşte oamenilor ca să facă 
clacă şi să dea dijmă. ` i 

lar d. R. Rosetti, acest profund cunoscător a istoriei 
noastre ne spune că prin aceste cuvinte, Domnul acordă 
judecia asupra oamenilor din satul mănăstirei! 

Nici nu are alt înțeles cuvântul de a asculta în toate 
documentele pe care le întâlnim, şi din care autorul citează 
la Nota 3, a aceleaşi pagini 150, câteva. Nu pot cu toate 


1) Surete şi Isvoade, Ghibănescu, vol. IV, pag. 2. 
2) Studii şi documente, Iorga vol. V, pag. 153. 
3) Ibidem, vol. VI, pag. 224. 

astea să mă împedec a nu vorbi de o altă năzdrăvănie de 
interpretare a unbr cuvinte dintr'un document a lui Miron 
Barnovski pe care autormi îl citează în acea notă. 

lată acel document. 

„lo Miron Barnovschii Moghila Voevoda . ~ ~ ~ dat-am cartea 
domniei mele Egumenului dela sfânta Manastire Balicai i -teregato- 
riului şi vatamanului den satul Mănăstirei dela movila Sacaşului ca 
sa hie tare şi puternic cu cartea domniei-mele a apara ocina împre- 
giur, farina şi fânețele şi pădurea, nime de alți oameni dentr'alte sate 
sa n'aibă treabă pe locul ce iaste a satului Monastirei nici la țarină, 
la câmpu, nici la pădure, nime sa n'aiba treabă“. 1) 

Rog pe cetitor să mai recitească încă odată acest do- 
cument şi să-mi răspundă dacă din el poate rezulta ideea, 
că moşia acestui sat aparţinea locuitorilor din el, iar nu 
mănăstirei ? Intrebarea este aproape copilărească căci de 
vreme ce însuşi documentul ne spune că satul Movila Să- 
caşului este a Monastirei Balicăi, urmează dela sine că 
moşia, cu pământul cu hotarul ei aparţine tot mănăstirei. 


Ei bine, nu. După d. R. Rosetti, din acest document 
rezultă că locurile de pe toată moşia era a oamenilor iar 
nu a mânăstirei. Şi ştiţi de ce? Fiindcă nu se zice în el: 
„locul ce este al mânastirei“ Ci se zice „locul ce este a satului ma- 
năstirei“ !! ! 

lată cu ce interpretări ajunge ca să susţie d-sa, enor- 
mitatea de mai sus! 

Dar n'am sfârşit încă. 

Autorul continuă ast-fel : 


„Nicăiure nu se vădeşte mai bine dreptul de posesiune ce-l 
au locuitorii unui sat asupra hotarului lor decât în actele relative 
la judecata ce o avură, în anul 1635, înaintea Domnului, Vasile Lupu 
Voevod, locuitorii satului Podolenii cu megieşul lor, Dumitru Buhuş“. 2) 


Şi în adevăr dă exemplul satului Podolenii, care zice 


1 B. A. R. peceţi XLII No. 28, org. 
2) Pămantul, sătenii şi stăpânii, R. Rosetti, pag. 151. 

că fusese dat de zestre de mănăstirea Solca Domniței Ru: 
xandra, fata lui Ştefan Tomşa Voevod la căsătoria ei cu 
Ştefan Bou. Obştia satului cu ocazia unei hotărnicii a lui 
Dumitru Buhuş la Bogotin crede că acel boer le-a răşluit 
o parte din hotarul satului lor şi reclamă lui Vasile Lupu. 

Am cetit actele No. 12, 13, 16 şi 17 din cronica Boho- 
tinului a d-lui R. Rosetti, publicat în Analele României vol. 
XXVIII şi la care autorul ne trimite. 

Mai întâiu din acele acte nu reiese că Podolenii ar fi 
fost un sat de clăcaşi, nici că aparținuse mănastirei Solca, 
nici că fusese dat ca zestre Domniței Ruxandra. De unde 
le scoate aceste d. R. Rosetti? Pentru ce nu ne arată actul 
de unde le scoate, lucru având însemnătate ? Dacă în ade- 
văr satul Podolenii a aparţinut mânăstirei Solca şi a fost 
dat zestre Domniței Ruxandra, atunci în adevăr acel sat era 
de clăcaşi. Şi faptul că el, adică obştia lui s'ar fi judecat 
cu Dumitru Buhuş, ar arăta că asemenea sate nu aveau 
propriu-zis un stăpân şi erau stăpâne pe hotarele lor. 

Dar acest lucru d. R. Rossetti nu ni-l dovedeşte, nici 
măcar nu ni-l arată. Şi atunci nu ne explicăm faptul ju- 
decăţei satului cu Dumitru Buhuş decât prin aceea că sa- 
tul Podolenii era sat de răzeşi, adică de proprietari mici. 
Şi că d. R. Rossetti prin inadvertenţă ia un sat de răzeşi 
drept unul de clăcaşi. Şi atunci acest exemplu nu face nici 
o dovadă, căci toată lumea ştie că pe când satele de clă- 
caşi aveau un stăpân, fie Domnul, fie boerul, satele de ră- 
zeşi erau de sine stătătoare stăpâne pe hotarele lor. In cursul 
veacurilor am întâlnit multe procese de răzeşi cu boerii. 
N'am întâlnit procese de clăcaşi judecându-se pentru moşie, 
cu alți decât doar cu proprietarii lor proprii pentru pro- 
prietate. 

Mai e posibil un lucru. In lipsă de lămuriri pe care 
nu ni le dă autorul. E posibil că Dumitru Buhuş să le fi 


www.digibuc.ro 


173 


încălcat Podolenilor, simpli clăcaşi, pământurile lor de fo- 
losinţă, adică locurile de arătură şi de fânaţe pe care le 
posedau pe moşia mănăstirei. Aceste locuri posedându-le ei 
emfiteotic, a putut să dea loc unei reclamaţii din partea 
lor. Numai aşa am putea să ne explicăm un proces între 
nişte clăcaşi şi un uzurpator. 

lată la ce se reduc dovezile de fapte ale autorului prin 
care caută a proba că ţăranii erau stăpâni pe moşii! 


IV 


Vin la a doua faţă a acestei chestiuni. Se ştie şi nici 
d. R. Rosetti nu neagă, că existau moşii domneşti şi că 
Domnii hărăzeau din acest domeniu a lor, asemenea moşii, 
credincioşilor sau curtenilor lor. 

Am văzut că d. R. Rosetti se întreabă: Ce înseninau 
acele hărăziri ? Şi ce hărăzeau Domnii în realitate? Şi ne 
răspunde că Domnii nu hărăzeau proprietatea moşiilor, ci 
numai judecia lor. 

Şi de ce mă rog? Nici autorul nu neagă că Domnii 
mar fi fost stăpâni absoluţi pe asemenea moşii şi sate, şi 
te întrebi: dacă ei erau stăpâni absoluţi, ar fi putut foarte 
bine să hărăzească în deplină proprietate şi fără nici o re- 
zervă satul, moşia, cu întregul ei teritcriu, aşa că donata- 
rul să poată dispune de pământul arabil, de cel de fânaţe, 
de pădure, de ape, cu dreptul utendi et abutendi. Şi dece - 
în loc să facă această, Domnii hărăzeau numai dreptul de 
judecie, care am văzut în ce consista, anume, în dreptul de 
a fi ocârmuitorul şi judecătorul sătenilor, şi în această ca- 
litate donatarul să se bucure numai de gloabele percepute, 
de două sau trei jerebii de pământ, de trei zile de clacă, 
de dijmă şi de dreptul de a avea moară şi crăşmă? 

* La această nedumerire, d. R. Rosetti ne răspunde că 

nici nu putea Domnul så dăruiască alt-ceva, fiindcă pe mo- 
şii ţăranii erau proprietari, ei erau stăpânii locurilor de fâ- 
națe şi de arătură, ei stăpâneau în devălmăşie pădurile, 
apele, etc. ` - 

Şi încă, măcar atâta lucru Domnii nu puteau să hă- 
răzească totdeauna, căci în fie care sat fiind un cneaz şi 
acesta bucurându-se de foloasele pe care le-am arătat mai 
sus, Domnii trebuiau să aştepte să moară vre-un cneaz fără 
moştenitori din vre-un sat, ca să poată hărăzi partea ce acel 
cneaz avea în hotar precum şi drepturile pe care le avea 
asupra locuitorilor, să le hărăzească zic, unui boer. 


Aşa că daniile domneşti în Moldova, în deosebire de 
toate daniile regilor şi Domniilor din Europa, erau re- 
duse la foaite puţin lucru şi nu puteau să fie făcute decât 
numai dacă locul de cneaz dintr'un sat rămânea vacant!! 


Aceasta e mai boacănă decât toate câte am văzut 
până acuma! 

Să vedem, ca chestie de fapt, dacă autorul este exact 
şi dacă Domnii hărăzeau boerilor sate şi moşii, numai 
acele în care cnejii murise. Acest lucru, fără a fi o dovadă 
de cele afirmate de autor, ar proba cel puţin un lucru: 
armonia şi logica concepţiei fantastice a d-lui R. Rosetti. 
N'ai găsi contradicţie în fabricaţiunea tearii. 

Este măcar aşa? Dar absolut de loc. Autorul clădin- 
du-şi fantastica sa teorie, merge cu îndrăzneala până a în- 
irunta chiar documentele şi a susţinea ceva contra cu totul 
acelor documente. 


Să dovedesc acest lucru. 


D-l R. Rosetli recunoaşte cw destulă bună voinţă, că 
există patru urice, trei dela Alexandru cel Bun şi unul dela 
Ştefan şi Ilie, prin tare aceşti Domni dăruesc diferite moşii 
unor boeri, măcar că în acele documente se spune că erau 

cneji acolo în viaţă. Adică, ele nu vorbesc de cneji care au 
fost, ci de cneji care sunt. 

Aceste patru documente răstoarnă întreaga teorie a 
autorului şi care consistă că Domnii nu hărăzeau decât mo- 
şiile vacante de cneji, şi că boerii donatari nu făceau de 
căt să le ia acelora locul. 

Ba mai mult. Aceste patru documente răstoarnă întreaga 
teorie asupra cnejilor şi asupra hărăzirei de Domni numai 
a dreptului de judecie şi dovedesc că Domnii hărăzeau în- 
treaga moşie cu deplinul drept de proprietate. 

Şi iată de ce. In adevăr, dacă cnejii în sate, ar fi jucat 
rolul pe care le atribuie autorul, adică ar fi fost stăpânii 
satelor, judecătorii satelor, proprietari pe trei jerebii, bucu- 
răndu-se de dreptul de dijmă şi de clacă, atunci mă întreb: 
când Domnii hărăzesc boerilor sate şi moşii în care existau 
cneji, ce hărăzeau ei? După teoria d-lui R. Rosetti, nimic, 
dar absolut nimic, nici dreptul de judecie, nici cele trei zile 
de clacă, nici dijmă, nici moară, nici crâşmă. Pentru ce? 
Pentru că de vreme ce exista un cneaz în acel sat care 
se bucura de toate aceste foloase şi de vreme ce ţăranii 
erau proprietari peste restul moşiei, evident că boerul do- 
natar nu se alegea cu nimic. Or, este posibil a admite 
acest lucru? Cum, Domnul făcea un act inutil? Hărăzea aer 
şi apă rece prin actele lui de danie? Şi cu toate aceste 
concluzia este aceașta în sistemul ideilor d-lui R. Roseiti. 
Pe cât teoria sa se potriveşte cu actele de danie de sate, în 
care se vorbeşte de cneji care au fost, pe atâta ea nu se 
potriveşte de loc cu cele patru urice domneşti în care Domnul 
hărăzeşte patru sate în care existau cneji. 

Un istoric conştiincios, în faţa acestor patru acte ne- 
discutabile, s'ar fi convins că se rătăceşte şi că teoria sa 
este falşă. 

Ar fi înțeles întâiu că cnejii prin sate nu erau ceeace şi 

închipuise, adică ocârmuitori, cu dreptul de clacă, de dijmă, 
de moară şi de crâşmă; al doilea, că Domnii hărăzind moşii şi 
sate, hărăzeau în deplină proprietate, întreg hotarul moşiei 
şi dovadă de aceasta ar îi fost că cnejii neavând atribuţiile 
pe care şi le-a închipuit, adică nefiind proprietari pe trei 
jerebii, etc., natural că şi restul schelei clădite cade, că nici 
țăranii nu erau proprietari, nici nu erau stăpâni pe pământul 
moşiei în devălmăşie, şi că ceeace donau Domnii era în- 
treaga proprietate a moşiilor. 

Putea însă autorul să renunţe la scumpa sa teorie fan- 
tasmagorică ? Decât să renunţe, preferă orice. Cum să scape 
din încurcătură ? Cele patru documente cxistă, îi sar 
în ochi. 

Autorul recunoaşte că este o contradicţie între fapte şi 
teoria sa. laţă ce zice: „Acest fapt (cele patru urice) este în con- 
tradicţie desăvârşită cu părerea emisă de mine în Cap. al cărţei 
precedente“. 1) 

lar la pagina următoare se întreabă: „Cum se explică 
această contradicţie între logica faptelor şi între cele trei (pardon 
patru) urice a lui Alexandru cel Bun 3“: 

Să avem ertare. Nu poate să fie nici o contradicţie 
între trei urice şi orice logică. Uricile sunt fapte, acte; lo- 
gica este o apreciare, o părere. Intre uricile lui Alexandru 
cel Bun şi a lui Ştefan şi Ilie, şi între /ogica d-lui R. Ro- 
setti, nu poate fi vorba de contradicţie. Un autor nu poate 
contrazice nişte documente indiscutabile, fără ca să nu se 
acopere de ridicul. 

În această alternativă, căci cum am văzut că nu este al- 
ternativă, ştiţi ce face autorul? Sacrifică documentele şi îşi 
păstrează părerea. Căci iată ce spune: 


„Cnejii despre care uneļe din es gigi citate mai sus zice că 
„sunt“ cneji în momentul dării uricului, nu erâu, fără îndoiala, decât 


1) Pământul, sătenii şi stăpânii, R. Rosetti, pag. 155. 

simpli juzi împodobiţi cu titlul de cneji de vre-un scriitor care nu-şi 
dădea bine seamă de valoarea cuvintelor. Mai este probabil ca cu- 
vântul cneaz sa fi căzut de mult în neobişnuință în Moldova şi ca 
acuma sub Alexandru cel Bun, să se fi crezut ră cneazul nu fusese 
aliceva decât un jude“. 

Se înţelege că cu o asemenea metodă, croieşti istoria cum 
îți place, inventezi o organizaţie socială oricare. Dai peste 
patru documente care o desmint categoric, înlăturezi prin 
bunul tău plac acele documente, şi treci înainte. 

lată cine e acest autor. 


V 


Dar oare cetind documentele timpului, din o asemenea 
cetire poate să iasă măcar de departe confirmarea pärerei 
autorului? De loc. Mai întâiu în toate documentele, afară 
de unul, nu se vorbeşte de judecie. Acest singur lucru ar 
condamna teoria. Am văzut cum explică lucru autorul. In 
imensa sau aproape totalitatea documentelor, cuvântul de 
judecie e subînțeles! Cum ? Eu înțeleg că dacă găseşti un 
lucru în marea majoritatea a actelor, să presupui că e 
subînțeles întrun document în care el lipseşte. Dar ce 
judecată este aceasta, ca să crezi că fiindcă ai găsit în un 
singur document lucru, să conchizi apoi că, în toate celelalte 
şi aproape în totalitatea documentelor, el este subînţeles ? 
Acest raţionament nu poate să fi eşit decât dim fabrica de 
raționamente a d-lui R. Rosetti. 

Când ceteşti toate documentele timpului, toate ac- 
tele de danie te convingi că Domnii dăruiau în de- 
plină proprietate moşiile şi satele, ei dăruiau pământurile 
moşiei, veniturile moşiei, satul şi toate drepturile asupra ţă- 
ranilor care erau legate de dreptul de proprietate asupra 
moşiei, adică dreptul de a obliga pe ţărani să le dea dijmă, 


să le facă clacă, etc., etc. 
12 

Am nevoe să dau dovadă de acest lucru? Toate do- 
cumentele timpului sunt sobru redactate, simple şi expresive 
în simplicitatea lor. lată două dela Roman-Vodă. Cel întâiu 
din 1392. 

„Eu marele autocrat cu mila lui Dumnezeu Domn loan Roman 
Voevod, stăpânind fara Moldovei dela munte până la mare; dinpreună 
cu fii mei Alexandru şi Bogdan, am dat slugii noastre lui Ianăș Vi- 
teazul, pentru a lui credincioasă slujbă, trei sate pe Siret, în mâna lui 
cu tot venitul în veci; şi copiilor lui şi nepoților lui şi strănepoților 
lui şi prestrănepoților lui, cu tot dreptul; anume satele Ciursăceuţii şi 
Vladimirouții şi Bucuroufii”. 1) 

Un altul tot dela acelaş Domn din 1393, în care cetim: 
„Deci i-am miluit pe ei (pc donatari) cu deosebită milă şi le-am dat 
lor un sat în ţara noastră a Moldovei, pe Suceava şi hotarul acestui 
sat etc.)“.2 

Câte odată Domnu, spune fapta donatarului pentru care 
s'a miluit să-i facă acea hărăzire. 

lată cum se exprimă cel mai vechiu hrisov moldove- 
nesc pe care îl posedăm dela lurg Coriatovici din 1374: 


„Cu mila lui Dumnezeu, noi principele litoan, Jurga Koriatovici 
Voevod, Domn ţării Moldovei, şi cu tofi boerii Domniei mele. Facem 
cunoscut cu această carte a noastră la tot [omul] bun, ce o ar vedea 
sau o ar auzi cetindu-se, cum că această adevărată slugă a noastră, 
credinciosul pan lacşea Litavor, locuţiitor dela Cetatea Albă, ne-a 
slujit cu dreptate şi cu credinţă, în cât noi, văzându-i dreapta şi 
credincioasa slujbă către noi, şi mai vârtos, vitejeştele sale purtări 
împotriva Tătarilor la satul Vlădeştii pe Nistru, am miluit pe acea 
adevărată slugă a noastră, sus scrisă cu unul din satele noastre, 
numit Zubrouţi“. t) 

Este admisibil ca în asemenea documente să presupui 


că Domnii dădeau altceva decât spun în document că dau ? 


1) Arhiva Istorică, Hajdeu, vol. I, pag. 19. 

2) Uric din 18 Noembrie 1393, din Revista pentru Istoria Arhcolo- 
giei şi Filologiei. VII pag. 369. 

3) Hrisovul lui lurg Koriatovici din 3 Iunie 1374, din Foiţa de Is- 
torie şi literatura, laşi, 1860, pag. 41. 

Adică că ei nu dădeau satul, nu dădeau moşia cu tot hota- 
tul, ci ceva care nu se spune, dreptul de judecie! 

Un argument de analogie. Toate documentele regiior 
şi împăraţilor din Europa, şi în special a regilor Ungariei 
şi a Poloniei, sunt redactate la_fel cu ale noastre; sau mai 
drept, documentele noaste sunt redactate la fel cu acele ale 
ţărilor vecine. In Ungaria şi în Polonia, nici nu a trecut 
prin gând cuiva asemenea idee. Ungurii şi Polonii n'au 
avut fericirea să aibă un domn R. Rosetti istoric. Nu 
Sa găsit nimeni acolo care să susţie că regii nu hărăzeau 
complecta proprietate a satului şi a moşiei. 

Ei, cum este posibil, ca Domnii noştri, adoptând acelaş 
formular a actelor de danii ca şi acel a regilor unguri şi poloni, 
în realitatesă nu dea ceace hărăzeau aceia, ci cu totul altceva? 
Ar putea să-mi explice această anomalie autorul Cangi: Pă- 
mântul, sătenii şi stăpânii ? 

Şi ca să se vadă perfecta analogie voiu pune tată în 
faţă un document moldovenesc, cu analogul său unguresc, 
şi pentru ca identitatea să fie mai izbitoare, le voiu pune 
şi pe amândouă în latineşte, căci graţie d-lui Caluzniagki 
avem un număr de documente din veacul al 15-lea, traduse 
din slavoneşte în latineşte. 

lată un document din 1425 a lui Alexandru cel Bun, 
prin care dărueşte slugei sale Ştefan Zugravu 4 sate în Mi- 
letin, pentru drepte şi credincioase servicii făcute, 

„Dei gratia nos Alexander voyevoda, terrae Moldavae dominus 
notum facimus hac tabula nostra omnibus, qui eam inspicient vel lec- 
tam audient, hunc certum officialem nostrum, Stephanum Zugraphuin, 
recta nobis fideliaque servitia praestitisse. Proinde nos consideratis eius 
rectis fidelibusque servitiis donavimus ei în nostra terra Moldavia 
quatuor vicos in Miletino sitos, et quidem Berchisescios, Ieremiescios, 
Popescios, et ubi Zude Pasco habitat. Haec ei cum omnibus rediti- 
bus stabiliter et in omne tempus addicta sunto, ipsi et liberis et ne- 
potibus et pronepotibus et nepotibus nepotum ipsius. Atque fines horum 
quattuor vicorum vide a loco incipiuntur, ubi Belosii rupes in Mileti- 

num cadit, et ab hinc in adversan ruperi ad tumulum: porriguntur, 
etc., etc.*.1) 

Acum iată şi un document dela Ludovic regele Un- 
gariei 1370, prin care confirmă lui Roman şi Ladislav fii lui 
Struza, chinezatele lor din districtul Caransebeşului. 

Fiindcă documentul e lung, mă voiu mărgini a cita 
cele două pasage esenţiale: 

„Quod Roman ad Ladislaus, fily Struza, fideles Olachy Nostri» 
ad nostram presenciam accedentes, eorum fidelitatibus et servicys in 
diversis Nostris negocys iuxta possibilitatis eorum quidditatem Nostre 
Maiestati exhibitis, seriatim declaratis, quasdam duas possessiones. nos- 
tras Regales, in Capite duarum fluviorum Mothuk nominatorum in 
Districtu Karansebus existencium per prefatum Struza Patrem ipsorum, 
sub nomine sui Keneziatus, etc.“. 

Aceste moşii regele le dă: 

„Cum omnibus ipsarum utilitatibus, Juribus, fructuositatibus, et 
pertinencys unive?sis, sub eisdemque metis el distinccionibus metarum» 
quibus ab olim per prefatum Patrem eorum“. 2) 


Regele Ludovic dă cele două moşii cu hotarele lor şi 
cu toate veniturile pentru serviciile credincioase aduse lui 
de Roman şi Ladislav. 

Domnul Alexandru cel Bun dă lui Ştefan Zugravu, 
patru sate cu toate veniturile Tor şi arătând şi hotarele. 

Ei? Cum se face că regele Ungariei, hărăzeşte com- 
plectă posesiune a moşiei lor şi a tuturor veniturilor lor, pe 
când, după d. Rosetti, Alexandru cel Bun, dând tot moşii şi 
sate, tot cu veniturile jor şi cu toate hotarele lor, dă lui 
Ştefan Zugravu numai dreptul de judecie ? 


VI 


Dar să viu la ceva mai concret. D. R. Rosetti după 
ce îşi expune teoria sa, continuă astfel: „Consideraţiunile de mat 


1) Hurmuzachi vol. I, part. Il pag. 837. 
2) Hurmuzachi, vol. I, part. H, pag. 167 şi 168. 


www.digibuc.ro 


151 


sus sunt pe deplin confirmate prin textul unui uric din 8 Octombrie 
1434, dat în Suceavu de Ştefan al II-lea, publicat petru întâia oară 
întro revistă rusească, reprodus în traducere românească de d-l 
Haşdeu în Arhiva Istorică şi publicat din nou, în text slavon şi în 
traducere corectată de d-l I. Bogdan, în preţiosul său memoriu : Despre 
Cnejii Români. Prin acel uric, Domnul „dă lui Jurj Atoc un sat la is- 
vorul Săratei, unde sunt juzi Fătu şi Ilie, ca să-i fie judecia uric şi 
Sub uric să nu se dea nimănui şi alt judecător să nu aibă ci să se 
fie de curtea noastră din laşi. Tot aşa să le fie şi copiilor şi fraţilor 
lui şi nepoților lui şi strănepoților lui şi tot neamului, în veci şi ne- 
<lintit*. 1) 

In fine iată-ne în faţa uni document prin care Domnul 
“Ştefan, dând lui Jurj Atoc un sat, îi dă judecia, faimoasa 
judecie. 

Observaţi în treacăt că deşi în satul Isvorul Săratei 
sunt doi juji, Fătu şi Ilie, totuşi după d. R. Rossetti, Dom- 
nul îi acordă lui Jurj Atoc judecia, adică şi dreptul de a 
judeca. Cum rămâneau cei doi juzi Fătu şi Ilie? 


Acest lucru trebuia să-l facă să se gândească puţin şi 
să se întrebe: Oare judecia în acest uric înseamnă dreptul 
de a judeca, sau arată întinderea teritorială a satului hărăzit ? 

Dar trec peste asemenea lucruri mici. 


Autorul triumfând, strigă : 


„lată o dovadă directă că, când prin uricile lor vechii Domni 
ziceau că dăruesc sau întăresc un sat, trebue să înţelegem că dă- 
ruesc judecia de pe întreg hotarul acelui sat, adică tocn.ai puterile 
şi drepturile cari le posedase cnejii din moși şi strămoşi”. 

Şi mai jos adauge: 

„Apoi urical sus citat este departe de a fi singurul prin care 
să se întărească Sau să se hărăzească pe vecie o judecie. El are multe 
Soții şi Donici nu era singurul gramatic care întrebuința cuvântul 
judecie“. 

„Cunoaştem un număr de urice din veacul al 15-lea în cari 
Domnul întărind sau hărăzind un sat împărțit în două părți, zice lă- 


1) Pământul, sătenii, şi stăpânii R. Rosetti, pag. 174. 


www.digibuc.ro 


182 


murit că întăreşte sau hărăzeşte amândouă judeciile sau amândouă 
părțile de judecie“. = 

„Mi se pare că, când Domnul zice în uric satul cutare, amân- 
două judeciile, cu tot hotarul, sau amândouă părţile de judecie cu 
tot hotarul, nu poate încăpea îndoeală că lucrul ce el l-a dăruit sau 
întă, it este tocmai acele două judecii cu tot hotarul, tadică judecia 
asupra hotarului atârnând de ea, prin urmare întocmai acelaş lucru 
ce l-a întărit Ştefan al II lui Jurj Atoc la 8 Octombrie 1434". 1) 

„In adevăr autorul citează opt documente din veacul 
al 15-lea în care găsim cuvintele de „amândouă parţile de 
judecie“ şi „amândouă judeciile“. Este drept că în aceleaşi do- 
cumente, autorul găseşte şi chiar citează şi varianta „amânz 
două părțile de cut, precum şi „amândouă părțile“. Această 
variantă are o foarte mare importanţă cum se va vedea căci 
ea distruge interpretarea autorului. 


VII 


la să discutăm, această chestie care e cea mai princi- 
pală şi cea mai fantastică din cartea d-lui R. Rosetti. 

Dar aici este nevoie să reiau lucrurile de mai departe, 
căci deja a fost o polemică între autor şi mine. 

In cartea mea Cercetări asupra stărei ţăranilor, dis- 
cutasem deja pe scurt această chestie şi cred că am dove- 
dit că prin cuvântul de jadecie în uricul în chestie, pre- 
cum şi în toate uricile unde asemenea cuvânt se întâlneşte, 
trebue să înţelegem întinderea teritorială a unei părţi de 
moşie, care poate odată era determinâtă după dreptul de jude- 
cată, dar care în veacul al 15-lea îşi perduse semnificaţia şi 
înseamnă pur şi simplu o parte dintr'o moşie sau dintr'un sat. 

In sprijinul părerei mele aduseserm un argument pe- . 
remptoriu. Aduceam hrisoave în care cuvântul de judecie 
era înlocuit când cu cuvântul parte, când cu cuvântul cut, 


1) Pământul, sătenii şi stăpânii, R. Rosetti pag. 147—148. 

ceeace e tot una. Şi ziceam: Dacă cuvântul de judecie îm 
documentul cu Jurj Atoc şi în celelalte ar însemna dreptul 
donataralui de a-şi exercita jurisdicţia şi o cârmui, atunci 
el n'ar fi înlocujt în acelaşi documente ceva mai jos cu cu- 
vântul de—parte sau—cut care numai dreptul de judecie nu 
înseamnă. : 

Aşteptam ca d. R. Rosetti în răspunsul din Viafa Ro- 
mânească, să-mi răspundă la acest argument pe care eu 
îl cred peremptoriu. 


Acest autor care s'arată foarte harţăgos în răspunsul 
său, tace chitic asupra singurului punct esenţial din cri- 
tica mea, ci luând-o de sus cu mine, tratează copilărie 
obiecţia mea” şi caută tot din însuşi textul uricului din 8 
Octombrie 1434 să dovedească netemeinicia argumentului. 
Dar să reproduc textual întreaga parte. 


„Intepretarea dată de d. Panu cuvântului de judecie, adică că, 
atunci când Domnii hărăzeau sau întăriau o judecie, ei înțelegeau să 
hărăzească sau să întărească numai pământul pe care un jude dom- 
nesc își exercita jurisdicția, este o curată copilărie. Că în documentul 
dela 8 Octombrie 1434 se întărește dreptul de judecată, reese cât se 
poate de luminos din faptul că Domnul zice că satul întărit: „să nu 
aibă alt judecător”. Dacă ar fi fost vorba de o simplă întărire de pă- 
mânt, ce nevoie ar fi avut Domnul să mai vorbească de dreptul de 
judecată ? Cu deosebire ciudat este argumentul invocat de d. Paru 
pentru a dovedi că, prin uricul dela 20 Iulie 1453, prin care Petru Voe- 
vod întăreşte lui Mihail Logofătul satul Plătănoşii la gura Pobratei 
unde erau juzi Cristea şi Danciul, amândouă judeciile, nu trebue ca 
prin aceste cuvinte să se înțeleagă dreptul de judecată în amândouă 
părțile de sat. Ştiţi pentru ce ? Pentru că nu este acola -borba de da- 
nie, ci de întărire! Afi înțeles ? După d. Panu, Domnii dacă ar fi vrut, 
ar fi putut poate să hărăzească dreptul de judecată, însă erau opriţi 
să întărească acest drept acelor care îl țineau dela alți Domni. Pentru 
ce? lac 'aşa. Fiindcă așa a hotărît d. Panu: Scurt, cuprinzător şi mai 
ales convingător !1)* 


1) Viaţa Românească. anul 1910, No. 1, pag. 62—63. 

Imediat voiu relua din nou şi pe larg deastă dată dis- 
cuţia acestei chestii şi cetitorul va putea judeca dacă inter- 
pretația mea a cuvântului de judecie este o copilărie, sau 
ceeace susține d. R. Rosetti este o pură fantezie. 

Dar deocamdată să mă răfuesc cu autorul asupra ar- 
gumentelor ce le invoacă privitoare interpretaţiei d-sale din 
însuşi documentul dela 8 Octombrie 1434. El ne spune, 
că dovadă că cuvântul de judecie înseamnă exerciţiul juris- 
dicţiei cu care Domnul învesteşte pe Jurj Atoc, este că el 
zice: că „satul să nu aibă alt judecător“. Şi d. R. Rosetti adaugă 
cu fală „Dacă ar fi fost vorba de o simplă întărire de pământ ce 
nevoie ar mai fi avut Domnul să vorbească de dreptul de judecată?“ 

D. R. Rosetti escamotează textul documentului, [a să-l 
reproduc. lată documentul în Despre Cnejii Români d. Bogdan, 

„Noi Ștefan Voevod... facem cunoscut... că i-am dat acestui ade- 
vărat Jurj Atoc un sat pe Sărata în sus, unde este jude Fătiş Ilie, ca 
să le fie lor (ca să-i fie lui) judecia uric, şi subt uric să nu să dea 
nimănui, şi alt judecător să nu aibă, ei să se fie de cartea noastră 
din laşi". 

Documentul e rău redactat. Dovadă că d. Bogdan e 
nevoit ca să-l corecteze şi în loc de cuvintele din text 
„ca să le fie lor judecia uric“ ceeace ar însemna că Vodă dă 
satul judecătorilor Fătu şi Ilie, d. Bogdan corectează „ca să-i 
fie lui“, adică lui Jurj Atoc judecia uric. 

D. R. Rosetti zice că dovadă că judecia înseamnă 
dreptul de judecată, este că adaugă: „şi alt judecător să nu 
aibe“, 

Eu dacă aşi voi, i-aşi întoarce întrebarea ilustrului 
şi seriosului autor şi i-aşi spune cu textul documentului 
în mână: Dovadă că Ştefan nu-i acordă lui Jurj Atoc, drep- 
tul de judecată, este că în satul Sărata erau deja doui ju- 
decători, Fătu şi Ilie, care cum rămâneau, dacă Domnul nu- 
mea pe Jurj Atoc jude? 

Dar asemenea argumente de text nu însemnează mare 

lucru. Ce înseamnă cuvintele: „că alt judecător să nu aibă, ci 
să se ţie de curtea noastră dela Iaşi“. Acest lucru ar fi trebuit 
să-l discute autorul şi să se pronunţe asupra lui. Ştiţi ce 
înseamnă ? Că Domnul acordă lui Jurj Atoc o favoare, a- 
nume disttage satul dela jurisdicţia ordinară, făcându-l 
să atârne direct de judecta domnească. Importanţa acestui 
privilegiu era mare. Mă refer la cele ce am scris în car- 
tea mea. ` 


Pe ce mă bazez eu, interpretând ast-fel documentul ? 
Pe documente similare din acelaş veac. 


In adevăr, între imunităţile pe care Domnii acordau mä- 
năstirile şi boerilor, erau scutirile ca 'satele lor să fie judecate 
de funcționarii domneşti, fie în totul fie în parte. Am arătat 
acest lucru în cartea mea. Domnul, ori substituia jude- 
cătorilor domneşti pe însuşi persoana căreia i-a acordat 
imunitatea, dându-i ei dreptul de a judeca pe săteni în locul 
slujbaşilor Domneşti, ori, îi distrăgea pur şi simplu făcându-i 
să atârne numai de Curtea lui Domnească. a 

Aşa, Alex. Voevod în 1453 dă oarecare imunităţi oa- 
menilor dintr'un sat a mânăstirei de călugăriţe Solca, pe 
care] constituie în slobozie: imunităţile date sătenilor sunt 
un mijloc ca să încurajeze pe cei ce ar voi să se stabilească 
în satul cel nou, şi iată ce favoare între altele acordă satului: 


„De asemenea nici vornicii din Suceava, nici alt nimenea să 
nu aibe treabă cu acei oameni, nici să-i judece şi a lua dela eini- 
mica, iar cine va vedea vre-o strâmbătate la acei oameni să-şi cate 
de dânşii la stariţa sau la Domnia mea, dar alt judef să nu uibe“.1) 

Prin acest privilegiu Domnul scuteşte pe săteni de ju- 
decata globinicilor, desugubinarilor, etc., şi îi pune sub ju- 
risdicţia sau a stariţei sau a însuşi curtei Domnești. 

Ei bine, iată un alt document dela Alex. cel Bun cu 


1) Uricarul Codrescu, vol. XX, pag. 99. 

scutire de jurisdicție identică cu acea din uricul lui Jurj 
Atoc. 

Alexandru cel Bun la 1431, dărueşte lui Iuga două 
sate anume Mihnea din Bahna pe Tutova şi Balan din Strâmba, ca 


să-i fie uric şi sub uric să nu se dea altuia nici odată în veci şi 
să asculte de noi şi alt judecător să nu aibe“. 1) 


Faimosul fantazist istoric aducea ca argument apropo 
de uricul din 8 Oct. 1434, că dovadă că Domnul îi acordă 
judecia lui Jurj Atoc, este că adauge „că alt judecător să nu 
aibe“. Din hrisovul lui Alex. cel Bun din 1431 se vede câte 
de îalş este acest argument. In adevăr Domnul îi acordă 
două sate lui luga, şi nu-i acordă şi dreptul de judecie cel 
puţin dacă nu este subînţeles (!!!) 

Şi cu toate aceste Domnul dispensează pe aceste două 
sate de judecata ori cărui alt judecător Domnesc, acordân- 
du-i favoarea ca să asculte numai de el, de Domn. 

lată d-le R. Rosetti cum se interpretează documentele, 
unul se interpretează prin celelalte. Când nu înţelegi sen- 
sul unuia cauţi imediat să-l lămureşti prin textul altor do- 
cumente contimporane. Dacă ai îi făcut aceasta şi, cu ju- 
decia din uricul cu Jurj Atoc, mai îi căzut în fantazia în 
care ai căzut, după cum îţi voiu dovedi îndată. 

In tot cazul, pentru autorul în chestiune, lucru nu în- 
cape îndoială. Cuvântul de judecie ori unde îl găseşte, îl 
tălmăceşte ca reprezentând dreptul de ocârmuitor şi jude- 
cător al satului, după care decurge foloasele de care am 
vorbit anume, foloasele, trei zile de clacă, dijmă, monopo- 
lul morei şi a crâşmei. 

Aşa în cât, când în documentul din 1434, Aprilie.24, Şte- 
fan întăreşte lui Popa luga, satul Temeşeştii amândouă părțile 
de judecie, înseamnă, după d. Rosetti, că-i dă amândouă păr- 
tile de judecător şi ocârmuitor (|! ? ). Când la 1435 August24, 


1) Despre Cnejii Rom. Bogd. pag. 27. 

acelaş Ştefan întăreşte lui Oană portarul, un sat, amândouă 
judeciule, iarăşi înseamnă că-l face de două ori judecător şi o- 
cârmuitor, cu drepturile care decurgeau, peste acel sat, etc., etc. 

D. Rosetti cel puţin foarte rar recurge la metoda de 
argumentare a distinge şi a face rezeve. El totdeauna ia 
lucru de a întregul şi când susţine o enormitate, nu caută 
s'o atenueze. 


VIII 


Inainte de a intra în discuţia chestiunii, este întreba- 
rea: Oare aşa au înțeleg cuvântul de judecie, fără nicio re- 
zeivă, toţi istoricii care s'au Ocupat de chestie? Şi sunt eu 
cel întâiu care mi-am permis ca să înţeleg sub cuvântul de 
judecie altceva decât înțelege d. R. Rosetti? Nu. Toţi, sau 
au interpretat altminterelea cuvântul de judecie, sau când îl 
interpretează ca şi d. Rosetti, încă îşi exprimă rezerve. 

Să arăt acest lucru. 

Hajdeu în Columna lui Traian, vorbind de judecie, 
traduce „cătun în care era un judece sau judec“. Deci iată pe d. 
Haşdeu, crezând ca şi mine că cuvântul de 'judecie, exprimă 
o întindere teritorială, adică întinderea unui cătun. 

Dr. Emil Caluzniagki dela Universitatea din Cernăuţi, 
publicând documente slavone, din arhivele imperiale dela 
Moscova, cu traduceri latine, şi traducând documentele din 
1434 şi 1435 a lui Ştefan, citate şi de d. R. Rosetti, când 
ajunge ca să traducă wsk yaeta SAeule, adoptează în 
text interpretarea d-lui R. Rosetti, căci traduce în latineşte 
astfel : „et in superiore Stramba utrunque ad redditum judices 
pertimentem fundum" adică „şi pe Strâmba în sus amândouă pro- 
prietăţile aparţinând venitului judecătorului“, 

Cu toate aceste, Caluzniagki are îndoială asupra sen- 


1) Bogdan, Cnejii Români, pag. 31. 

sului traducerei sale, şi pune imediat o notă în care cetim 
următoarele : A 

„Sed esse potest, ut vocabulum „wyasa hoc loco non tam 
„ad reditum indicis pertinentem fundum* quam fundum quemlibet, vel 
potius fundi cuius libet certam partem significet". Adică, „dar se 
poate foarte bine ca cuvântul judecie în document să nu însemne 
proprietatea de a cărui venit se folosea judecătorul, ci tot aşa de 
bine să însemne numai proprietatea, sau mai de grabă să insemne 
oarecare parte din acea proprietate 1)“, 

lată-l deci pe Caluzniacki care traduce întâiu cuvin- 
tele slavoneşti de ambele judecii prin părţile de moşie care 
serveau de venit judecătorului, dând cuvântului de judecie 
seminificaţia de dreptul pe care judecătorul îl exercita în 
judecia sa. 


Cu toate aceste imediat are îndoială, vede, simţeşte 
că acest înţeles nu se potriveşte cu textul întregului docu- 
ment şi atunci îşi schimbă părerea şi în nota pe care am 
citatat-o mai sus vedem că autorul sfârşeşte a se ralia la 
o altă interpretare, el crede în defitnitiv că cuvântul de ju- 
decie înseamnă o parte dintr'o moşie, adică dă cuvântului 
semnificaţia de întindere teritorială. 

Vin acum la al treilea şi cel mai însemnat în această 
privinţă autor, la d. Bogdan care este adevăratul vinovat 
în această chestie, fiiridcă d-sa cel întâiu în cartea sa Des- 
pre cnejii Români s'a ocupat de chestie în mod aşa, încât 
dintro simplă aproape supoziţie a d-sale, în tot cazul 
dintro părere cu rezerve ce-şi face acolo, d. R. Ro- 
setti face o teorie întreagă, afirmând şi susţinând lucru în 
mod absolut construindu-şi faimoasa sa teorie asupra judeciei. 

Am arătat mai sus cüm d. Bogdan susţine că judecia 
în documentele moldoveneşti corespunde :chinezatului din 


1) Hurmuzachi, vol. I, part. I pag. 855. 

cele ungurești, cnezatului din cele galiţiane şi judicium sau 
judicatus din cele a Ungariei de Nord. 

Nu discut chestia fiindcă nu interesează. 

Dar d. Bogdan adauge: „EI, (cuvântul judecie) însemna la in- 
ceput funcțiunea, dreptul de a judeca, dreptul de a administra un 
sat ca judec; mai apoi a luat înțelesul de terra judicis.“ 1 

A, va să zică, cuvântul de judecie a trecut prin două 
faze, el la început, la început de tot (când?) a însemnat 
în adevăr dreptul de a judeca, dreptul de a administra. Dar 
mai pe urmă acela de ferra judicis, adică de intindere te- 
ritorială. 

lată-l deti pe d. Bogdan ca şi Hajdeu ca şi Caluz- 
niaGki, admițând că în urmă cuvântul de judecie înseamnă 
întindere teritorială. 

Prin urmare ilustrule şi profundule istoric, când vin 
şi eu tocmai la urmă, după aceşti trei istorici şi pretind 
că cuvântul de judecie înseamnă întinderea de pământ pe 
care odată judele domnesc îşi exercitase juridicţia, nu este 
o copilărie, ci copilărie este faptul că nu ţi-ai dat seama 
când ai întrebuințat acest cuvânt. 

La ce epocă putem atribui părerea d-lui Bogdan că 
cuvântul judecie căpătase semnificaţia de terra judicis? 
Desigur la epoca de care este vorba, în veacul al 15-lea 
şi al 16-lea, fiindcă aceste sunt singurele veacuri în care 
mai întâlnim cuvântul de judecie în documente. 

Ca consecvență trebue să zicem că forţaminte d. Bog- 
dan admite că în documentele din veacul al 15-lea, şi al 
16-lea, această semnificație o are cuvântul de judecie?! 
Acea că cuvântul judecie înseamnă întindere teritorială. 


Şi chiar o spune. In adevăr, după ce citează multe 
documente, cu privire la juzi şi vătămani, d-sa continuă. 


1) Cnejii Romani, Bogdan. Pag. 18. 

Din toate acestea se vede că satele aveau câte unul sau doi 
juzi, rare ori trei sau mai mulţi; de obiceiu ele par a fi fost îm- 
părţite în două părţi ce se numiau judecii: termin ce alternează 
când cu „parte-uacrn“, când cu „cut=koyrz“: un cuvânt ce sa păstrat 
până astăzi în unele locuri“. 

Acest pasaj este foarte important pentru tranşarea ches- 
tiunii, Când d. Bogdan spune că satele erau împărţite în 
două părţi ce se numeau /judecii, şi că cuvântul de judecie 
fiindcă ajunsese să însemne o parte din cele două părţi a 
satului, alternează când cu cuvântul propriu de parte, când 
cu cut care până şi astăzi în Moldova înseamnă tot parte, 
autorul prin aceasta tranşează chestiunea, pronunţându-se 
cu voie sau fără, voie, în contra interpretării d-lui R. Rossetti. 


In adevăr, dacă în documente găseşti când cuvintele 
„amândouă judeciele“ când „amândouă părțile“ sau „amân- 
douâ cuturile“ evident că aceasta înseamnă că cuvântul de 
judecie îşi perduse semificaţia dreptului judecătorului de a 
judeca în circumscripţia lui, şi adoptase acela de parte sau 
cut, “adică arăta pur şi simplu împărțeala în două a unui sat, 

Şi d. Bogdan citează documente în această privinţă, 
Citează din documentul dela 1434 Aprilie 24, ,„Temeseştii 
ambele judecii“ „rememeipi wet acth KSA eue, Citează din do- 
cumentul din 1435 Decembrie 7. „'rememeiiui WEE uacTi KSTHI“. 


Acest autor o singură excepţie face, dela regula gene- 
rală pe care o adoptează, când ne spune că există un sin- 
gur document acel din 8 Octombrie 1434, faimosul docu- 
ment cu Jurj Atoc, în care semnificaţia primitivă a cuvân- 
tului judecie, adică dreptul de a judeca şi a administra 
mai este încă păstrată. 

Va să zică în toate documentele în care întâlnim cu- 
vântul de judecie, ne spune d. Bogdan, acest cuvânt înseamnă 
o întindere teritorială, o parte din sat, numai în singurul 
document amintit el are semificaţia de dreptul de a judeca. 

Dar afirmând aceasta, nu e categoric de loc. Iată pro- 
priile sale cuvinte: i 

„Insemnarea primitivă a cuvântului ne o atestă, pe cât se pare, 
următorul document moldovenesc, din Suceava, 8 Oct. 1434, singurul 
din câte cunosc eu, în care cuvântul judecie e întrebuințat în înfeles 
de funcţiune: prin et Ștefan Vv. dărueşte lui Jurj Atoc pe vieața ju- 
decia unui sat, unde înainte de ele fuseseră juzi Făt şi Ilie“. 

Acum să poate vedea deosebirea între d-nii Bogdan 
şi Rosetti. 

Cel întâiu crede că în toate documentele afară de unul, 
cuvântul judecie înseamnă întindere teritorială, o parte din- 
trun sat. 

Pe când cel al doilea susţine că ori unde întâlnim în 
veacul ~al 15-lea şi al 16-lea, cuvântul de judecie el are 
semnificaţia de dreptul de a judeca, dreptul de a ocârmui 
satele. 

Cel întâiu consideră documentul din 8 Octombrie 1434, 
ca Singurul vestigiu a unei stări vechi sociale dispărute, în- 
locuită prin alta în care cuvântul de judecie îşi perduse sem- 
nificaţia primitivă. 

Cel al doilea din contră crede, că în veacul al 15-lea 
şi al 16-lea, suntem încă tot sub regimul vechilor judecă- 
tori care ocârmuiau şi administrau satele, iar cuvântul jua- 
decie îriseamnă tot exercitarea acelui drept. 

D. Bogdan este după mine rătăcit numai în interpre- 
tarea cuvântului judecie din documentul din 8 Oct. 1434. 

D. R. Rosetti este rătăcit pe toată linia, ca totdeauna 
dealtminterelea. 

Incă o dovadă de deosebirea între d. Bogdan şi fai- 
mosul autor a Pământului, sătenii şi stăpânii. 

Am văzut că d. Bogdan recunoaşte că întâlneşte în 
documente trei cuvinte care exprimă acelaş lucru: judecie, 
parte şi cut. Şi prin aceasta recunoaşte că judeci nu în- 
seamnă dreptul de judecată sau de administrare, ci se referă 

la întinderea teritorială, căci dacă e permis cuiva să creadă 
că cuvântul judecie înseamnă dreptul de judecată, un scriitor 
care se respectă nu poate susţinea că şi cuvintele parte şi 
cut ar însemna tot dreptul de a judeca şi de a administra. 

Fi bine, faimosul istoric de care mă ocup merge până 
aici. Nu poate nega nici el că în documente găseşte cut şi 
parte de sat, alături cu judecie. Şi atunci susţine următoarea 
fenomenală părere. 

"Mai vedem că uricile nu fac nici o deosebire între cu- 
vintele : judecie, cut şi parte de sat; ele sunt sinonime şi sunt între- 
buințate pentru a desemna circumscripția în care județul, stăpânul sa- 
tului sau a părții de sat, își exercitează judeciar. !) 

Cu alte cuvinte, de câteori vom întâlni întrun docu- 
ment Cuvintele cut sau parte din sat, înseamnă dreptul de 
judecie a boerului asupra amândoua părţile satului ! 

Această extremitate la care ajunge bietul autor, numai 
să-şi poată susține teoria, dovedeşte inanitatea ei. 

Mă întorc la d. Bogdan, la excepţia pe care d-sa o 
face -— cu toate rezervele — la documentul din 8 Octombrie 
1434, şi mă întreb: Ce l'a determinat pe d-sa ta să creadă 
că numai în acest caz cuvântul de judecie e întrebuințat în 
înţeles de funcțiunea judecătorului, şi că prin urmare Ştefan 
dărueşte lui Jurj Atoc pe vecie, judecarea satului Sărata. 
Nu o spune, nu arată motivele, ci se mărgineşte a adăogi 
următorul comentar : 

Documentul acesta ne arată că şi în Moldova judecia se dedea 
pe viață și cu drept de moştenire, cum se dedea chinezatul în Ungaria ; 
cazuri de felul celui dela 1434 vor fi fost destul de dese în se- 
colul XIV—XV, ele n'au fost însă consemnate în privilegii scrise, sau 
dacă au fost, nu ni s'au păstrat“. 1) 

Dar d-sa trebuia să observe un lucru, că acest docu- 
ment e din acelaş an sau cu un an deosebire, de celelalte 


1) Pământul, sătenii şi stăpânii, R. Rosetti, pag. 149. 
2) Despre Chnejii Români, 1I. Bogdan; pag. 19. 

documente în care cuvântul de judecie însemnează întindere 
teritorială. Acest lucru nu Pa izbit? Şi nu s'a întrebat, cum 
acelaş Domn, în acelaş an, se serveşte întrun document de 
cuvântul de judecie în înţeles de întindere teritorială, iar 
într'altul în sensul primitiv, adică în accepțiunea pe care ”l 
avusese odată cine ştie cât de mult? 

Ipoteza d-sale că poate au mai fost documente în care 
cuvântul de judecie s'a întrebuințat în sens de funcţiune şi 
s'au perdut, mai la urmă este admisibilă, fiindcă e posibilă. 

Dar poate d. Bogdan susţihea în mod serios că ase- 
“menea privilegii au trebuit să existe îu Moldova, au fost în 
usaj poate curent, însă mau fost consemnate în scris? Nu 
cade prin aceasta în ipotezele şi în felul de a concepe is- 
toria d-lui R. Rosetti ? 


IX 


Aşa stătea chestiunea în momentul când eu începând 
scrierea cărţei Cercetări asupra stărei țăranilor, am fost 
„nevoit să mă ocup de ea. Şi ce am făcut? M'am 
mulţumit a adopta în termeni generali părerea d-lui Bog- 
dan cu privire la interpretarea cuvântului de judecie în sens 
de ferra judicis şi am căutat să dovedesc acest lucru, a- 
dică ceeace nu făcuse nici nu încercase d. Bogdan, proba- 
bil ca să nu lqvească în susceptibilitatea ţâinoasă a cama- 
radului şău d. R. Rosetti. 

Şi am făcut aceasta în mod sumar, căci nu discuţia 
acestor chestiuni era obiectul cărţei mele. 

Acum însă, fiindcă d. R, Rosetti nu e măcar modest 
în răspunsul său, ia să iau întreaga chestie ca s'o discut 
şi să arăt că părerea sa e pur şi simplă ridiculă. 

Am văzut ce înţelege acest autor prin cuvântul de ju- 


decie. In realitate oare ce înţeles să aibă el? Să ne servim 
13 

de documente şi să vedem m'oiu putea scoate adevăratul 
lui înţeles ? Trebue să spun dela început, că acest lucru 
nu e tocmai uşor. Să reproduc textul câtor-va documente 
ca să se vadă acest lucru. 

In 1434, 24 April, Ştefan dăruieşte lui popa luga mai 
multe sate şi anume: „Buciumenii, unde este casa lui, iar al 
doilea mai jos, Tormileşti, unde este Micul jude, al treilea la Şo- 
muz Ciorsăceşti, al patrulea mai sus de Buciumeni anume Rade- 
şani şi la obârşia Luibanei Mânfaţii şi la gura Studeneţei Temeşeş- 
tii, [la obârşia Strâmbei], amândouă părțile de judecie, şi Strâmba 
cu obârșia până la gură, cât va putea cuprinde pentru sine, şi la 
Tutova Lăleștii și Hălmăgeşti şi ta obârşia Strajinţei, unde este jude 
Mihaila.“ 1) - 

In 1435, acelaş Domn Ştefan împreună cu fratele său 
Ilie, dărueşte slugei şi boerului lor Pan Ooană portarul 
„satele pe Văslui, anume: Brudureşti, unde e casa lui, şi seliștea 
Fundei pe lângă Bredchiteştii unde este Nicu şi Iliaş, ambele judecii 
şi Retezeştii, şi la vârful Bârladului Boziani, şi la Prut Iacobești şi 
Bărboşii şi seliştea Tolei şi cu iazurile şi via lui la vârful Dobro- 
slăveştilor cu pârâul.“2) 

Aşi mai putea cita încă câte-va, dar mă opresc, 

Din aceste două exemple rezultă după mine, că cu- 
vântul de judecie în aceste documente nu înseamnă de loc 
dreptul stăpânului de a judeca şi a ocârmui. Şi ştiţi de ce? 

Mai întâiu, fiindcă Domnul în documentul întâiu îi 
dărueşte lui popa luga vre-o opt sate şi localități. Şi cu 
toate aceste vedem că numai despre satul Temeşeşti spune 
„amândouă părţile de judecie“. [ar în al doilea document Şte- 
fan şi Ilie hărăzesc lui Oană portarul iar vre-o 7-8 “sate şi 
silişte, şi numai Ja siliştea Fundei vorbeşte de ambele ju- 
decii. Dacă judecie ar însemna dreptul de judecată şi de 
ocârmuire a satului este neînțeles cum aceşti Domni dăruind 
în amândouă cazuri câte 7-8 sate, dau lui popa Iuga şi lui 


1) 24 Apr. 1434 (Hurmuzachi I, part. II, pr. 853-854). 
2 BAR Doc. Pec. 3 (1485-1443) Aug. 24. 

Oanä dreptul de judecată şi de ocârmuire numai în un sta, 
în cazul întâiu Temeşeştii, în al doilea siliştea Fundei, iar 
pentru celelalte sate nu le acordă acest drept; lucru nu se 
înțelege. Când dărueşti unui boer sau unei slugi credincioase 
7—8 sate, îi dărueşti natural tot ce poţi dărui, adică dreptul 
de jude şi de ocârmuitor, căci acesta însemna judecie după 
autor. Pentru ce această favoare o acordă Domnii cu pri- 
vire numai la un sat şila celelalte nu? Şi ce câştiga popa 
Tuga şi Oană portarul, după d. R. Rossetti, de la celelalte sate, 
unde nu li se acorda dreptul de judecie ? 

Incă ceva. De multe ori vedem, precum din documentul 
dela 1435, că Domnul acorda donatarului jzdecia acolo unde 
erau deja doi judecători. In cazul de mai sus judecători 
în Siliştea Fundei erau Micul şi Iliaş. 

Incă ceva. In documentul cu Jurj Atoc, unde i să a- 
cordă judecia, să mai înțelege lucru cu toate că şi acolo 
erau deja doi judecători. Poţi să susţii că i se acordă 
dreptul de judecată. Dar toate celelalte documente vorbesc 
de ambele judecii. Aşa arm văzut că Ştefan hărăzeşte popei 
Iuga, satul Temeseştii, amândouă părţile de judecie. Iar Ije 
şi Ştefan bărăzesc lui Oană Portarul siliştea Fundei, ambele 
judecii, Ştefan cel Mare cumpără dela Fete lacobescu „un sat la 
Bârlad unde a fost jude Buda şi Drăgoi, amândouă judeciile“. 1) 

E întrebarea : ce înseamnă ca să hărăzeşti întrun sin- 
gur sat două judecii, sau amândouă părțile de judecie ? 
Ce înseamnă că Ştefan cel Mare cumpără amândouă judeciile 
cu satul? Nu cunosc Domni care ca să exercite judecia în- 
trun Sat aveau nevoe să o cumpere, 

Ar putea d. R. Rosetti să ne explice lucru? Dacă 
Domnii voiau să acorde unui boer dreptul de judecată în- 
trun sat, mi se pare că era natural s'o facă cum pretinde 
d. R. Rosetti că Ştefan Vodă a făcut-o în satul Sărata lui 
Jurj Atot, acordându-i judecia. Dar două judecii? Dar amân- 
două părţile de judecii, ce înseamnă asta ? 


1) Acad. Rom. peceţi No. 12, 

Cu interpretarea d-lui R. Rosetti lucru nu are înţeles, 
este un non sens, o absurditate, şi este o regulă de inter- 
pretare admisă de toată lumea, că, când un istoric întâlneşte 
o dificultate de text, nu trebue să admită un înțeles care 
Var aduce la absurd, ci un altul care ar da o soluţie oare 
care dilicutăţei. 

Ja să căutăm, n'om găsi enigma şi înţelesul cuvântului 
de judecie, care să dea documentelor un înţeles? 

Intr'un document dela Ştefan cel Mare, acest Domn 
constată mai multe cumpărături de sate pe care face 
şi cu care înzestrează episcopia Romanului. In el cetim : „şi am 
dat acelei sfinte noastre Mitropolii, toate acele sate câte mai sus 
scrim, auume: Negoeştii cu iezuri şi cu mori, şi jumătate din Goş- 
tileştii şi poiana ambele judecii". 

E natural să te întrebi pentru ce Domnul dărueşte mi- 
tropoliei din Roman Negoeştii fără nici o judecie, iar Po- 
iana cu ambele judecii? Documentul însuşi ne lămureşte. 
Când Domnul vorbeşte de cumpărătoarea Negoeştilor zice aşa: 
„Şi vândut-a a sa dreaptă ocină dela al său drept uric, un satanume 
Negoeştii pe Negru pârâu, etc. 

Iar când vorbeşte de cumpărătura Poenii, se exprimă aşa: 
„Şi asemenea veni aintea noastră şi aintea noştri moldoveneşti bo- 
iari, Ileana féta Nekitei fratele Costei Andronic, de a sa bună voiă, 
de nime nevoită, dar nici siluită, şi vându a sa direaptă otcină dela 
al său dirept uric, două sate, ce sunt pe Moidava, anume Poiena, 
unde fură Knejii Băloşu şi Danciul, însuşi Domniei mele, pentru 200 
zloți tătăreşti“, 1) 

Va să zică pe moşia Poiana erau două sate, în care 
în unul fusese cneaz Baloşu şi în altul Danciul; iar când 
mai jos precum am citat, Domnul zice, Poiana ambele ju- 
decii, rezultă clar că judecie însemnează o parte din Poiana 
şi că ambele judecii compuneau întregul trup al moşiei Poiana. 

lată deci printr'o interpretare judicioasă că ajungem a 
înţelege ce însemnează în documente cu privire lajunele sate, 


1) Cronica Romanului, Melhisidiec, vol. I, pag, 138. 

cuvintele „amândouă judeciile“ sau „amândouă părţile ju- 
deciei“. Este vorba de două părţi deosebite dintr'un sat sau 
` dintro moşie. 

Aşa că, când în documentul lui Ştefan Voevod din 
1434 se vorbeşte de amândouă părțile de judecie, färă ca 
să se vorbească şi de celelalte sate, precum Buciumenii, Cior- 
săteştii, Rădăşeni, etc., asta înseamnă că Temeşeştii coprin- 
dea două părţi deosebite, pe când celelalte sate nu. Când 
acelaş Ştefan Voevod cumpără de la un boer un sat la Bâr- 
lad, amândouă judeciile, aceasta înseamnă că acel sat avea 
două părţi deosebite. 


Acest lucru îl crede şi d-l Bogdan. De vreme ce am 
reprodus deja, că vorbind de sate, d-sa ne spune: „deo- 
biceiu ele (satele) par a fi împărţite în două părţi ce se numeau 
judecii+. 

Să demonstrez acum că în documente sunt trei termene 
care alternează : acela de judecie, cu parte şi cu cut. Avem un 
document din 1439 dela lliaş Domnitorul, prin care îi con- 
firma protopopului Iuga vechile achiziţiuni adăugând şi al- 
tele nouă şi în care găsim întrebuințate tustrele aceste 
expresii. 

„Deci noi văzând dreapta şi credincioasa lor slujbă către noi, 
am dorit a-i milui cu osebita noastră milă şi le-am dat în fara noas- 
tră a Moldovei satele, anume : Buciumenii la Șomuz, unde este casa 
lor, şi la Revti Kozarenţii şi în jos la gura Ohrincei şi cu prisăcile 
şi curăturile la Dnistru, ce aparțin de aceste, şi peste Prut în faţa de 
Podoleni amândouă cuturile (osk koyru-delimitaţiile), şi sub făget 
Jigărenii, amândouă judeciile (ork +SAeyin), şi unde a fost Mihailo 
Colici, şi la Strâmba, unde a fost Barbul Stan, amândouă părţile 
(osa vaeru) şi mai jos de un loc anume Străminoasă, şi unde este 
Balan şi Mihnea dela Bahna, şi la gura Studenefei-Temeşeşti, unde 
au fost amândouă cuturile (ora koyru) (şi privilegiul lui Stan Poienovo 
să nu atingă acest privilegiu al nostru nici odată în veci”, 1) 


1) 2 Iunie 1439, Hurmuzachi vol. I, partea II, pag. 876. 

Dar se va obiecta că din acest document rezultă nu- 
mai un lucru, că găsim expresiile amândouă judeciile, a- 
mândoă cuturile, amândouă părțile; dar nu rezultă că cut, 
udecie şi parte, este acelaş lucru, nici că aceste cuvinte 
alternează între ele. 

Ei bine, voiu îace şi această dovadă. 

i Avem din fericire cinci documente, danii sau întăriri 
de danii lui luga preotul şi mai pe urmă protopopul, asu- 
pra aceloraşi sate, aşa că putem foarte bine vedea cum Şte- 
fan Vodă, pe urmă Ilie, pe wină amândoui împreună se 
servesc de expresiile de mai sus în diferite documente, 

In acela din 1434, Aprilie 20 citim următoarele: 

„Deci noi văzând a lui dreaptă şi credincioasă slujbă către noi, 
dorit-am a-l milui cu osebita noastră milă şi i-am întărit lui în țara 
noastră în Moldova dania părintelui nostru, satele anume: Buciume- 
nii, unde este casa lui, iar al doiled mai jos Tormiteşti, unde este 
Micul jude, al treilea la Şomuz Ciorsăceşti, al patrulea mai sus de 
Buciumeni anume Radeşani, şi la obârşia Luibanei Mânfaţii şi la 
gura Studeneţii Temeşeştii, [la obârşia Strâmbei), amândouă părţile 
de judecie, (wrk acru xSaeyie) şi Strâmba cu obârşia până la gură, 
cât va putea cuprinde pentru sine, şi la Tutova Lăleștii şi Hălmăgeştii 
şi ia obârșia Strajniţei, unde este jude Mihaila” .1) - 

Va să zică la gura Studineţei Temeşeştii avea în do- 
cumentul dela 24 Aprilie 1434, amândouă părțile de jude- 
cie. Un an după aceia 7 Decembrie 1435, popa luga vine 
din nou, însă de astă dată şi înaintea lui Ilie care domnea 
împreună cu frate său Ştefan, să ceară acestor doui Domni 
să-i întărească iarăşi stăpânirea, şi iată ce citim în acest 
din urmă document, 

„Şi i-am dat şi întărit pentru credincioasa lui slujbă în ţara 
noastră satele : la Liubana, anume Mânzaţii, şi la gura Studenţuiui» 
unde au fost Temeşeștii, amândouă părţile decuturi iwek yaeta K5Tn)2) 


1) 24 Aprilie 1434 (Hurmuzachi I, part. II, pag. 853-854). 
2) 7 Decembrie 1435 (Hurmuzachi I, part. J], pag. 868. 

lată cuvântul de judecie, din documentul din 1434 în- 
locuit prin acela de cu, în documentul din 1435. 

In documentul din 1435 iarăşi a lui Ştefan şi lie, dat 
tot protopopului Iuga, cetim: „şi la Tutova, unde este Miclea 
din Bahna şi mai sus la gura Strâmbei, unde este Balan şi unde este 
Barbu, Stan şi Stanciul la capul Strâmbei, amândouă judeciile 
(wek x8 eyte) 1), 

Va să zică, la Strâmba unde era Balan şi Stan se vor- 
beşte de amândouă judeciile. 

In documentul din 1439, dela aceeaşi Domni, dat lui 
Iuga, de astădată ajuns protopop, cetim: „şila Strâmbaunde 
a fost Barbul Stan, amândouă părțile (oa yacru). 

Mai sus în loc de judecie am găsit cuvântul de cut, 
acuma găsim acela de parte. | 

Incă ceva. În documentul lui Ştefan cel Mare din 1488 
publicat în Cronica Romanului, întrun loc unde Domnul 
descrie moşiile cumpărate, zice: „şi Poiana ambele judecii“ 
(H noacha WBa SA euin). 

lar mai jos cetim : „şi iarăşi acel dres (act) ce este dela 


moşul nostru Alexandru Vodă, pe Poeni, ambele părți (Ha NOAHUA 
HA WEA YacTH). 


Demonstrația este făcută ; ori cuvântul de judecie, ori 
acela de cul, ori acela de parte, însemnează unul şi acelaş 
lucru, oarecare întindere teritorială, o parte dintr'o moşie sau 
dintrun sat, o simplă terminaţie teritorială. ` 

Inţelesul pe care d. R. Rosetti îl dă cuvântului de ju- 
decie în sensul de a judeca şi de a ocârmui, cade. 

Ei, acum cum rămâne seriosule bărbat cu epitetul de 
copilărie pe care lai dat interpretărei mele ? 

Şi acuma întorcându-mă la faimosul uric, dat tot de 
Ştefan, unul din Domnii de a căror urice m'am servit, lui 
Jurj Atoc, de un sat la Isvorul Săratei, mă întreb; când 
Domnul zice ca să-i fie judecia uric, ce înseamnă şi aci cu- 
vântul de judecie? Ceeace am văzut că însemnează în toate 

actele citate, întinderea teritorială a satului Isvorul Săretei. 
Domnul putea foarte bine să zică: „să-i fie partea din isvorul 
Săratei uric sau „cutul uric“ şi aceasta ar fi însemnat acelaş 
lucru ; prin urmare nici vorbă nu poate fi de hărăzirea unui 
drept de judecată asupra satului Isvorul Săratei. Dovadă că 
nu poate să fie vorba de un drept incorporal, ca acela de 
judecător, este că uricul zice: „iar hotarul să fie după hotarul 
cel vechiu“. O pură chestie de delimitare. 

D. Bogdan înşelându-se în mod pe care nu-l pot pricepe 
asupra. acestui document, ia formula cunoscută şi obicinuită: 
„Tot aşa să le fie şi copiilor lui şi fraţilor şi nepoților lui şi stră- 
nepoților lui şi tot neamului, în veci şi neclintit“ ca o dovadă 
că dreptul de judecie era ereditar, pe când în realitate bie- 
tul Ştefan Vodă, autorul uricului, şi cu această ocazie nu 
făcea decât să întrebuinţeze formula din toate documentele 
prin care hărăzind un sat, Domnii hărăzeau nu numai lor ci 
şi urmaşilor lor până în ultima linie succesibilă, 

Am sfârşit şi cu dreptul de judecie a faimosului fan- 
tazist şi vedem că şi aici este tot aşa de fantastic ca şi în 
chestia cnejilor. 

Când particularii cumpărau şi vindeau moşii şi părţi 
de moşii, ei cumpărau şi vindeau teritorile lor, hotarele 
acelor moşii peste care erau proprietari, şi nici vorbă poate 
fi că în asemenea transacţie putea să fie un drept de ju- 
decată, adică de judecata sătenilor şi de ocârmuire. 

Când Domnii hărăzeau moşii, hărăzeau proprietatea 
nu judecia, aşa cum toţi stăpânitorii de ţări făceau în toată 
Europa. Susținerea că Domnii nu puteau hărăzi decât drep- 
tul incorporal de judecie, cu foloasele care decurgea din el, 
fără să poată dona proprietatea însuşi a satului sau a mo- 
şiei, este o scornitură îndrăzneață şi ridiculă chiar a d-lui 
R. Rosetti, pe care am văzut că nu se poate nici concepe 
în mod serios, nici susținea ca un act oarecare. 

Prin urmare, proprietatea în Moldova, era aceeaşi şi 
înainte de descălecare, precum şi după, pe care o vedem 
existând în veacul al 18-lea, la noi şi în toată Europa. 

Ar trebui cu aceasta să sfârşesc asupra acestei ches- 
tiuni dacă răspunsul pe care autorul îmi dă în Viafa Ro- 
mânească nu m'ar sili să-i zic încă ceva, şi îi răspund, nu 
fiindcă ceeace îmi obiectează merită răspuns, căci aceeaşi 
procedare şi mentalitate pune, pe care le-am văzut şi re- 
levat deja. Dar d. R. Rosetti este, dacă nu de'rea credinţă, dar 
atunci de o inconştienţă rară, când caută în răspunsul său 
a mă pune în contradicţie cu cele ce am susţinut în Car- 
tea mea şi anume în volumul I, față cu volumul al 
II-lea şi ca culme acum să zic, să întrebuinţez tot cu- 
vântul de inconştienţă, se serveşte de argumentele şi cons- 
tatările mele, pentru a-şi confirma fantasticile sale susţineri. 

După ce face un număr însemnat de citaţii din capi- 
tolul cărţei mele: Condifia juridică a țăranilor, apoi ur- 
mează în chipul următor: 


„Acum am mântuit cu citațiile. D. Panu ne-a dat sub însuşi a 
sa iscălitură tot materialul necesar pentru a răspunde la afirmarea 
d-sale: cum că satele hărăzite sau întărite de Domn alcătuiau pentru 
donatari niște proprietăți depline, cu toate drepturile care decurg şi 
fără nici o rezervă, dar absolut fără nici o rezervă“. 

„Din constatările făcute de însuşi d. Panu rezultă: 


„Că sătenii aşezaţi pe hotarul satului hărăzit sau întărit. 

10? „Se foiosiau în evul mediu de tot pământul de care aveau 
nevoe. - 

20 „Se folosiau de locurile lor de casă şi de grădină, de pome- 
turile, livezile, viile şi curăturile lor din tată în fiu, câtă vreme şe- 
deau în sat, şi dădeau dijmă şi făceau clacă”. ' 

3 „Se folosiau, asemenea, din tată în fiu, de locurile cultiva- 
bile şi de pășune“, 

40 „Nu puteau fi scoşi de pe acele pământuri fără de voia lor, 
câtă vreme dadeau dijmă şi făceau clacă“. 

50 „Nouii căsătoriţi aveau drept la loc de casă şi de grădină în 


www.digibuc.ro 


202 


vatra satului şi loc de hrană, care şi aceste locuri deveniau ereditare 
şi stăpânul nu i le putea refuza“, 

60 „Până la începutul veacului al 19-lea, aveau drept de pre- 
fe. ință când stăpânul voia să arendeze prisoasele de pământ rămase 
pe acea moșie, şi puteau, la fiecare Sfântu Gheorghe, scoate din a- 
rendă pe atendaş, chiar cînd acesta avea contract pe mai mulţi ani“. 

70 „Până la 1805 stăpânul moşiei nu putea rezerva pe sama sa 
nici o parte a moșiei, ci era dator s'o pună la dispoziţia țăranilor în- 
treagă, dacă ei aveau nevoie de întreaga ei întindere. 

8 „Până la 1792 pădurile erau un bun al obștiei, în care ori- 
cine putea să taie lemne de foc şi de construcție, existând restricția 
numai pentru rediuri şi dumbrăvi“. 

„Constat deci, întemeindu-mă numai pe constatările d-lui Panu, 
că această proprietate ce o declară, la pag. 102, deplină fără nici o 
rezervă, dar fără absolut nici o rezervă, devine în partea Il-a a cărții 
d-sale absolut numai rezerve.., în folosul ţăranilor aşezaţi pe moşie". 

„Nu vi se pare că d-lui Panu ï-ar fi prins bine să nu facă la 
pag. 102 afirmări ce însuşi este silit să le nimicească în a Il-a parte 
a lucrărei sale? 

„Și când mă gândesc că exista un ce care se numeşte logică! 

„ Şi acuma întreb, după mărturisirile d-lui Panu, ce mai ră- 
mâne din aşa zisa propriețate deplină > 1) 

Cu toată această lungă citaţie, trebue să dau oare- 
care explicaţie cititorului pentru ca să înţeleagă despre ce 
e vorba, fiindcă autorul de care mă ocup gândeşte aşa 
de încurcat şi se exprimă atât de confuz încât nu prea poţi 
sesiza ceeace spune, 

Am văzut că d. R. Rosetti susține că Domnii când 
hărăzeau sau întăreau cui-va un sat, îi întăreau sau hără- 
zeau nu proprietatea, ci judecia. 

Din contră eu susţin în cartea mea, că Domnii când 
hărăzeau un sat, îl dădea în deplină proprietate, absolut în 
deplină proprietate, 

Autorul în chestiune citează cum am zis din capito- 
lul cărţei mele: Condifia Juridică a făranilor şi pretinde 


1) Viaţa Românească 1910, pag. 67. 

că cu acele citații el dovedeşte că ţăranii erau proprietari 
pe pământurile lor, pe moşiile boereşti, 

Măi, mare comedie! 

D'apoi bine ilustrule logic, toate drepturile pe care 
d-ta le înşiri, pe care le reproduci din cartea mea, minus 
cel dela No. 1 (căci niciodată mam vorbit de drepturile 
țăranilor noştri în evul mediu) le arăt eu ca decurgând din ’ 
faptul secular a şederei ţăranilor pe pământurile boereşti şi 
discut pe larg chestia naturei acestor folosințe a ţăranilor. 
In cartea mea dovedind că ţăranii nu erau proprietari, nici n'au 
fost în timpurile istorice niciodată proprietari pe moşiile boe- 
reşti, şi că dacă aveau dreptul de stăpânire asupra casei, grădi- 
nei, curăturei, viei şi pământului de arătură, aceste drepturi 
erau de natură emfiteotică. Pământul de sub casă, de sub gră- 
dină, de sub vie, de sub curătură şi de sub locul arabil, apar- 
ținând proprietarului, sau cum se zice în termeni juridici, 
proprietarul având nuda proprietate a întregei moşii. 

lată ce arăt pe larg în cartea mea şi dovedesc. 

Din contră, d. R. Rosetti susţine că țăranii erau pro- 
priatari pe case, pe grădini, pe vii şi pe locurile arabile, 
adică susţine cu totul o idee contrară şi bine înţeles îfalşă. 

Cum poate deci acest autor să se servească cu cele 
conţinute în cartea mea, ca să dovedească că țăranii erau 
proprietari ? Şi la ce-i poate servi constatările mele, că ţă- 
ranii pe moşiile boereşti aveau drepturi emfiteotice de fo- 
losință a pământurilor pe care le ocupau, pentru a dovedi 
o părere contrară, anume că ţăranii erau pe deplin proprie- 
tari pe acele locuri ? 

Şi cu toate aceste, acest lucru face d. R. Rosetti şi pretinde 
că-l face cu succes, extrăgând citaţii din cartea mea şi ba- 
zându-se pe ele!!! Nu vedeţi că este o aberaţie şi chiar o 
inconştienţă ? 

Tot una este ca eu să ocup o casă, săam ọ gărdină, 

care nu numai folosinţa lor să îie a mea, ci însuşi şi pro- 
prietatea solului, cu o folosinţă a unei case şi a unei gră- 
dini, a cărui sol este proprietatea altuia ? Aceasta este o 
deosebire între d. R. Rosetti şi între mine. D-sa susţine că 
ţăranul era deplin proprietar pe casă, pe grădină şi pe sol; 
eu pretind că ţăranul era proprietar numai pe casă şi pe 
grădină, iar solul aparţinea boerului. Se potriveşte una cu 
alta ? 

Şi atunci poate să se servească d-sa cu argumentele 
mele prin care dovedeam folosinţa emfiteotică a ţăranilor 
pe moşiile boereşti, pentru a dovedi proprietatea deplină a 
ţăranului pe folosinţă şi pe sol, aşă cum susţine d-sa? 

A, dar acest autor caută să mă pună în contradicţie 
şi pretinde cum s'a văzut mai sus din citaţie, că la pag. 
102 din cartea mea, am susținut că moşiile erau în deplină 
proprietate a boerilor donatari, fără nici-o rezervă, dar ab- 
solut fără nici-o rezervă, pe când în partea IJ a cărţei mele 
dovedesc că boerii erau proprietari pe moşii însă cu o mul- 
time de rezerve. 

__Se înţelege că această susţinere a autorului e o ade- 
vărată copilărie. Sau dacă nu este acesta cazul, atunci îmi 
pare foarte rău să-i spun că nu-i în stare să înţeleagă lu- 
crurile ceva mai complicate. 

Mai" întâiu autorul nu citează întreaga frază. Dar las 
discuţii de interes secundar de o parte. Eu constatam din 
acte şi documente, că Domnii făcând danii, nu făceau asu- 
pra hărăzirii nici o rezervă. Este aşa sau nu, ilustrule autor? 
Poţi să-mi arăţi un singur document, în care asupra unei 
danii sau moşii, donatorul să facă asupra hărăzirei moşiei 
sau satului, cea mai mică rezervă ? Dacă îmi poţi cita un 
Singur document cu rezerve, mă angajez să te declar cel 
mai mare, cel mai vrednic, cel mai puţin fantastic, şi cu 
metodă positivă, istoric. Dar nu vei putea niciodată să-mi 

citezi vre-un document, căci toate fiind redactate aproape 
identic, hărăzesc moşiile cu tot venitul, donatarilor şi moş- 
tenitorilor lor, pe vecie. 

Prin urmare, când declar în Cartea mea că Domnii fä- 
ceau hărăziri fără nici o rezervă, dar absolut fără nici o re- 
ervă, eram în adevărul istoric. 

Dar cu aceasta sau prin aceasta răpeam ţăranilor aşe- 
zaţi pe acele moşii orice fel de drepturi? Le luam dreptul 
de proprietate asupra caselor clădite pe solul boeresc, de 
folosinţă asupra grădinilor lucrate de ei, şi asupra pămân- 
turilor arabile, vii, curături, etc. ? 

Dar de loc. Uitam măcar să mă ocup de această che- 
stie şi să nu mă gândesc decât la deplina proprietate a boe- 
rului donatar? De loc. Şi aici trebue cel puţin să mă în- 
doesc de buna credinţă a d-lui R. Rosetti. 


D-sa îmi spune că la pag. 102 eu nu fac nici o re~- 
zervă asupra drepturilor sătenilor, şi că tocmai în partea 
H-a a Cărţei mele mă ocup de acele drepturi. Dacă ar fi în- 


tors numai o pagină, ar fi cetit la pag. 104, următoarele: 

„Dar se va întreba cineva : 

Cum rămânea cu ţăranii de pe moşie când Domnul o ceda al- 
tuia? Nu se rezerva oare drepturile lor de folosinţă ? De sigur că nu. 
Să mi se arate un singur document în care s'ar face o asemenea 
rezervă". 

„Dar nici nu era nevoie. Drepturile lor erau dela sine rezervate, 
făranii erau un fel de colonişti parţiari pe moșiile domneşti şi pe cele 
boereşti, Voiu vorbi la locul cuvenit de această chestie. Pe dânşii în 
principiu schimbarea de stăpân nu-i atingea; cum am spus, ei conti- 
nuau a plăti dijmă şi a face clacă noului proprietar ca şi celui vechiu“. 

„Noul proprietar îi menținea în folosința pământului ca şi cel 
vechiu, fiindcă mai înainte de toate proprietarul avea interes să-i men- 
fină ; şi al doilea, chiar dacă nu avea interes, era dator să-i menjie. 
Dar şi această chestie va face obiectul unui ulterior capitol“. 


Când eu deci zic categoric, că drepturile de folosinţă 
ale ţăranilor erau dela sine rezervate, înseamnă că nu mă 

gândeam la ele? Când spun că voiu vorbi la locul cuvenit 
de această chestie, ce înseamnă altceva, decât că recunosc 
că chestia folosinţei ţăranilor pe pământurile boereşti, e o 
chestie de tratat deosebit? Şi când spun în treacăt că pro- 
prietarii erau obligaţi să menţie în genere pe ţărani pe mo- 
şiile lor şi că de acest lucru mă voiu ocupa întrun capitol 
ulterior, oare nu înseamnă că eu deja îmbrăţişam în mintea 
mea întreaga chestie, adică atât drepturile proprietarilor cât 
şi ale ţăranilor? 

Dar să sfârşesc şi cu chestia proprietăţii cum o con- 
cepe şi o susţine d. R. Rosetti şi să trec mai departe. 

CARTEA IV 


CAPITOLUL I 


Despre schimbările care autorul pretinde că se face în 
cursul veacurilor al 15-lea, al 16-lea şi al 17-lea în 
natura proprietăţei. — Ţăranii pierd cu timpul 
proprietatea şi devin clăcaşi, iar boerii tran- 
sieră dreptul lor de judecie ce aveau 
asupra Satelor, în adevărate alodii. 


I 


De sigur că cea mai fantastică şi cea mai lipsită, dacă 
se poate, de orice temeiu, măcar aparent, este tratarea acestei 
chestii în cartea Pământul, sătenii şi stăpânii, şi cea mai 
grea pentru autor, 

Şi iată de ce: Să pretinzi că n'a existat o proprietate par- 
ticulară boerească până în veacul al 18-lea, cu toate că, după 
cum am văzut, sute de documente dovedesc conirarul, să 
pretinzi că ţăranii erau proprietari pe pământurile lor şi că 
boerii n'aveau decât dreptul de judecie, să cauţi să împaci 
textele clare a documentelor cu ideea fantastică a dreptului 
de judecie, corijându-le cum d, R. Rosetti face cu cinci docu- 

mente şi tălmăcind că în tot restul celorlalte urice cuvân- 
tul de judecie este subêînfeles. Şi după toate aceste, să 
fii nevoit, ca pentru a justifica schimbarea pe care o 
pretinde autorul că s'a făcut în felul proprietăței în vea- 
curile următoare, adică că țăranii de vin clăcaşi şi boerii 
proprietari, să fii silit să te serveşti de aceleaşi documente 
de care te-ai servit pentru a susținea o idee contrară, 
este o situație în care când cineva se pune, îi este impo- 
sibil să iasă cu onoare. 

Şi acesta este cazul autorului. 

In adevăr, pe ce acte şi documente se sprijinise d. R. 
Rosetti pentru fantasticele. sale păreri? Pe acele care există. 
Pe ce acte, din nou, autorul se sprijină pentru a dovedi 
transformarea felului proprietăţei şi devenirea ţăranilor clă- 
caşi şi a boerilor proprietari? Tot pe acelea. Apoi cum era 
posibil să facă acest lucru? Cum e posibil ca aceleaşi acte 
să le tălmăceşti întrun sens pentru a susținea o organiza- 
ţie socială în cursul câtor-va veacuri şi apoi tot aceloraşi 
acte să dai o altă tălmăcire pentru ca să stabileşti din nou 
o altă organizaţie cu totul contrară ? Evident că acest lucru 
nu e serios şi acoperă pe autor cu ridicol, iar contrazi- 
cerile şi ideile fantastice trebue să le întâlneşti cu carul 

Şi acesta este iar cazul d-lui R. Rosetti. 

Cititorii poate îşi aduc aminte că autorul ne-a spus 
că întemeierea Domniei nu aduce nici-o modificare în or- 
ganizaţia socială a cnejilor şi în felul proprietăţei. 

Acest lucru îl afirmă autorul, fiindcă avea nevoie în 
concepţia sa aprioristică, ca lucrurile să nu se schimbe şi 
forţează documentele să le dea un înţeles fantastic ca să-şi 
susție această părere. 

Acum însă voeşte a dovedi altceva, că cu timpul s'au 
făcut modificări în Organizaţia satelor şi în felul pro- 
prietăţei. 

Şi atunci admite că prin întemeierea domniei s'au a- 
dus modificări în obiceiul românesc, adică contrarul de ce 
susținuse până acum. 

In adevăr, există în cartea Pământul, sătenii şi stä- 
pânii un paragraf întitulat: „Despre schimbările aduse în obi- 


ceiul românesc de întemeierea domniei“ în Cuprinderea următoare : 

„Totuși întemeierea Domniei a introdus în obiceiul neamului 
oareşcari schimbări ce apar la întâia vedere ca fiind fără însemnă- 
tate dar cari în realitate cuprindeau germeni de peire pentru acel o- 
biceiu“. 

„Faptul că cnezatele se moşteneau de veacuri, din tată în fiu, 
nu putuse să nu dea naștere concepțiunii că nu numai sătenii locuind 
pe un hotar, dar şi pământul alcătuind hotarul era supus cneazului. 

„Faptul că Domnii au hărăzit sau întărit, prin orice, judeciile 
„cu tot hotarul“, adesea de repețite ori pentru acelaş sat n'a 
putut decât să întărească concepţiunea, greşită în drept, a unei 
stăpâniri superioare a județului ereditar asupra întregului hotar al 
satului”. 

„Această concepțiune greşită a mai găsit un nou sprijin şi în 
faptul că judeciile începeau a se vinde cu consimțimântul Domnului. 
Am expus în capitolul precedent temeiurile pentru cari conchideam 
că, înainte de întemeiere, judeciile nu se vindeau, pe când posedăm 
numeroase urice de întărire de vânzări din veacul XV". 

„Obiceiul de a vinde judeciile, introdus în fara Românească o- 
dată cu întemeierea statului muntean din Ungaria, unde era în vi- 
goare de mult, a trecut în Moldova după întemeierea acelor Domnii, 
Sau prin înrâurirea munteană a Muşăteştilor sau prin acea polonă. 

„Această nouă atingere la „obiceiul pământului“ a avut, ca ur- 
mare aproape imediată, un abuz al stăpânilor. Ei au început a vinde 
bucăţi din hotarul supus lor. Acest abuz fără îndoială că nu păgubia 
pe săteni, bucăţile astfel vândute neputând să fie decât prisoase, neo- 
cupate şi necultivate, dar totuş abuzul exista căci hotarul era al sa- 
tului şi ceeace era mai grav, acel abuz se întăria de Domn. Vedem 
deci că dela începutul Domniei, vechiul obiceiu românesc se afla pe 
povârhişul care, pe nesimţite, îl duse la desființarea lui desăvârşită“. 1) 


Aceasta e delicios ca şiretenie naivă. Autorul se ser- 


1) Pământul, sătenii şi stăpânii, R. Rosetti, pag. 161—162. 
14 

veşte de propriile defecte a clădirei sale fantastice, pen- 
tru a o dărâma Singur acuma când nu mai are nevoie de 
ea şi a intra în realitatea lucrurilor! 

Aşa, în partea întâia a cărţei sale concepuse un cneaz 
de fantazie, un cneaz care era stăpân peste locuitorii unni 
sat, fără să fie stăpân peste pământul moşiei, concepţie 
pentru care-i dau un premiu dacă poate să-mi găSească una 
analoagă în vre-o ţară din lume. 

In partea doua avea nevoie să reintre în realitatea 
lucrurilor, adică să facă pe urmaşul cneazului, pe boer, stăpân 
nu nu mai peste oameni, dar şi peste pământul moşiei. Şi atunci 
ne spune de astădată cu drept cuvânt că era imposibil pentru 
cneaz să fie stăpân peste locuitori şi să nu să creadă mai la 
urmă stăpân şi peste pământ ! Evident că da. Nici nu putea să 
fie altminterelea. Oricine ar fi fost pus în situaţia cneazului 
creat din cap până în picioare de d. R. Rosetti, trebuia să 
sfârşească prin a se crede stăpânul moşiei; decât acest lu- 
cru, nu s'a întâmplat, fiindcă nu a existat niciodată. Acest 
lucru îl spune mai târziu ca să explice transformarea. 
Poate să ne aducă vre-un act prin care să ne dove- 
dească transiţia între ideea primitivă şi ideea din urmă? 
Evident că ar fi fost boerii nişte stupizi, dacă, când 
Domnii le hărăzeau prin urice, satul cu întreg hotarul 
şi cu venitul lui, să nu înţeleagă că li se dă întreaga 
proprietate şi să aibă prostia de a crede că li se dă 
numai judecia, lucru de care nu vorbesc uricile, şi era 
natura] ca ei să se fi comportat dela început ca adevăraţi pro- 
prietari. Dar acest lucru autorul îl spune când are nevoe, 
nu mai înainte. De ce-o spune acum? Autorul avea ne- 
voie acum să schimbe această judecie în proprietate, 
căci intra cu istorisirea în veacul al 18-lea, unde atât 
actele şi urbarele mai cu seamă, dovedesc statea de clăcaşi 
a ţăranilor şi de proprietari a boerilor, şi atunci caută să 

explice schimbarea, afirmând că faptul, că Domnii hărăzise 
prin urice judeciile (!?) cu tot hotarul, a făcut boerilor să 
le intre în cap ideea greşită în drept, zice autorul, că Domnii 
le dăduse şi proprietatea hotarului satului ! 

Dar apoi evident că da, ilustrule istoric, această idee că 
ei sunt proprietari în puterea uricilor de danie nu putea să 
nu le vină în minte, căci uricile sunt aşa redactate în cât 
numai de judecie nu poate fi vorba. 

Decât faimosule fantazist, această idee pe care zici că 
poerul o căpăta çu timpul şi pe care eu am arătat că au 
avut-o dela început, nu poate să fie de loc o «idee greșită, 
ci o ideee foarte naturală care decurgea din actul de da- 
nie, în care proprietatea pământului moşiei era dat în mod 
formal, 

Pentru ce d. R. Rosetti susţine că boerii încep a avea 
idei greșite asupra stăpânirei hotarului moşiei? Pentru că 
numai astfel putea să explice transiţia între ideea sa pri- 
mitivă şi între ideea cea adevărată asupra proprietăţii în 
Moldova. 

Am văzut că fantasticul autor faţă cu sutele de docu- 
mente, de vânzare, de schimb, de împărţeală de moşii, nu 
putea să nege existenţa acestor schimburi, împărțiri şi vân- 
zări. Dar aceste vânzări, schimburi, împărțiri, etc., îi distru- 
gea întreaga teorie a d-sale, căci ele dovedeau o proprietate 
mare individuală, lucru care nu intra în sistemul autorului. 

Şi atunci am văzut că, ca să scape de dificultatea aceasta, 
a scornit că în toate aceste vânzări se vindea numai jude- 
cia, dar nu şi proprietatea, fără ca să arăte un singur do- ` 
cument din care măcar de departe să rezulte aşa ceva nu 
pozitiv, ci măcar probabil. 

Ei bine, acum când reintră în interpretarea reală 
a documentelor, îi trebuia o explicaţie, cum se face 
că stăpânii de moşii încep a vinde moşiile şi satele 

în deplină proprietate, Avea nevoie de explicaţia unor ase- 
menea transformări, petrecute de altminterelea numai în capul 
său şi atunci explicaţia o dă din propria sa scornitură când 
ne spune că faptul că stăpânii vând judeciile, îi aduc să 
creadă că sunt stăpâni şi asupra moşiilor şi sfârşesc prin a 
vinde chiar moşiile!!! 

Bine, dar înainte de întemeiere, prin veacul al 13-lea 
şi al 14-lea, nu se făceau vinderi de judecii? Autorul răs- 
punde categoric că nu, judeciile nu se vindeau; ceeace în- 
seamnă că moşiile nu se vindeau înainte de întemeierea 
principatelor. Autorul poate să susţină asemenea enormitate 
pentru un cuvânt foarte simplu, pentru că nu există din 
veacul al 13-lea şi at 14-lea, acte care să-l încurce şi cu 
care îl poţi confunda. 

Şi atunci înţelegeţi sistemul. Inainte de întemeiere, ju- 
deciile neputându-se vinde ci numai moşteni, cnejilor nu le 
putea vine ideea că sunt şi proprietari pe hotarul moşiei!? 
Căci îşi închipuie d. R. Rosetti că numai când poţi vinde 
un imobil numai atunci te poţi crede proprietarul lui!!! 

Dar în veacurile istorice, autorul nu poate explica 
existenţa a o mulţime de documente de acest fel şi atunci 
şurubul e găsit. lată']. Intemeierea domniilor aduce şi aici 
o modificare măcar că autorul ne spusese că n'aduce nici 
una. Domnii consimt la vinderea judeciilor! lată deci ju- 
deciile intrate în comerţ şi iată cum bocrii succesorii cne- 
jilor, ajung la credinţa greşită că sunt proprietari pe mo- 
şiile a căror judecii la început le vindeau numai!!! 

Acuma una nostimă de tot. Fantasticul autor putea să 
afirme că Domnii cu dela sine putere şi din iniţiativa lor, 
au consimţit ca judeciile să se vândă; o afirmare arbitrară, 
una mai mult sau mai puțin ce costa în această țesătură de 
scornituri şi de lucruri imaginate! 

Dar ca să-şi dea aere de savant şi să treacă drept un 

om care afirmă lucrurile cu dovezi, îi vine autorului neno- 
rocita idee de a ne spune că obiceiul de a vinde judeciile, 
a fost luat în Moldova din ţara Românească care şi ea îl 
introdusese din Ungaria!!! 

Aici s'a păcălit d. R. Rosetti, cum i se întâmplă tot- 
deauna de câte ori afirmă fapte concrete. Judeciile se vin- 
deau în Ţara-Românească? In Muntenia era aceiaşi orga- 
nizare socială, cum pretinde că exista în Moldova ? Dar de 
unde o susţine aceasta şi cu ce o dovedeşte? Nu-i este 
destul autorului că a falşificat istoria socială în Moldova? 
Are poftă să facă acelaş lucru şi în Muntenia? Va să zică, 
d. R. Rosetti crede că şi documentele numeroase care există 
în Muntenia asupra proprietăţei trebuesc supuse la aceiaşi 
tortură şi câte odată la aceeaşi mutilare, pentru a scoate 
din ele aceleaşi concluzii ca pentru Moldova ? 

Dar crede d. R. Rosetti că cu vinderea cnezatelor in- 
trat în obiceiurile Moldovei, cum pretinde, poate explica 
transformarea proprietăței, lucru care avea de demonstrat ? 
De loc. Şi iată de ce: 

Las deocamdată la o parte Ţara Românească. Este însă 
un lucru sigur că cnezatele se vindeau în Transilvania şi Galiţia. 
In Transilvania s'au vândut curs de veacuri întregi şi în Ga- 
liţia timp de două veacuri. Această vindere produs-a efectele 
pe care autorul pretinde că s'a produs în Moldova? Intâm- 
platu-s'a în Transilvania sau în Galiţia ca cnejii, care în ţara 
întâia aveau folosinţa întregei moşii în schimbul unei plăţi şi 
în Galiţia aveau tfoloasele pe care d. R. Rosettile atribuie 
cnejilor din Moldova, ca acei cneji să se creadă proprietari 
pe moşiile pe care aveau cnezatele lor, să înceapă a vinde 
proprietatea acelor moşii ? Puteau, îndrăzneau să facă acest 
lucru? D'apoi proprietarii s'ar fi ridicat cu furie contra a- 
cestor uzuiructuari şi i-ar fi alungat cu violență de pe mo- 
şia unde nu erau decât simpli detentori de pământ. Ori- 

unde este un proprietar, acela îşi apără proprietatea şi nu- 
mai prin violenţă îl poţi deposeda, iar nu prin bună voie 
sau toleranţă, acest lucru măcar ar trebui să-l ştie d. R. 
Rossetti. 

la să vin acum la Moldova. După sistemul acestui 
autor cneazul şi mai târziu boerul, avea în proprietate 2-3 
jerebii ; peste restul moşiei, pe o parte erau proprietari ţă- 
ranii, însă numai asupra câte unei jerebii, iar peste rămă- 
şițţă erau proprietari în devălmăşie, ţăranii cu cneazul. Va 
să zică nu era un petec de pământ pe o moşie, asupra că-: 
ruia ţăranii să n'aibă un drept de proprietate, fie diviz, fie 
indiviz.. Din acest punct de vedere, asemănarea era per- 
fectă cu cele ce aveau loc în Transilvania şi Galiţia ; acolo 
era un proprietar peste moşie dela care cneazul ţinea cne- 
zatul. In Moldova peste moşie erau mai mulţi proprietari, 
ţăranii cu cneazul. 

Acum, putea să se întâmple în Moldova ceeace nu s'a 
întâmplat în Transilvania şi Galiţia ? Adică că cneazul sau 
boerul moldovan să înceapă a vinde din proprietatea ţăra- 
nilor fără ca aceştia să protesteze ? Căci vânzând prin abuz 
boerii bucăţi din moşie, trebuia natural să deştepte protes- 
tarea ţăranilor. Cum am spus, un proprietar chiar mic nu 
se lasă despiuiat, fără măcar să ţipe Poate autorul să-mi 
arăte o urmă măcar de asemenea protestări, o urmă cât de 
mică? Poate să-mi arăte transiţia prin câteva stări inter- 
mediare? Cum ? Ţăranii văd pe boer că dela un timp le 
vinde proprietatea, şi documentele să nu păstreze măcar o 
urmă de protestarea acelora? Şi notaţi că nu suntem în 
veacul al 15-lea şi al 16-lea, unde documentele sunt rare, 
ci în veacul al 17-lea şi chiar al 18-lea unde slavă Dom- 
nului, documentele abondează. Faimosul fantasist, ca să ex- 
plice oarecum tăcerea ţăranilor, ne spune următoarele: „A- . 


cest abuz fără îndoială că nu păgubea pe săteni, bucățile astfel vån- 
dute neputând fi decât prisoase, neocupate şi necultivate“. 

Serios ? Dar uitat-a autorul ce ne-a spus la paragraful 
Raportul între sătean şi pământ ? Să-i amintesc. După ce 
determina Care era proprietatea individuală a sătenilor pe 
o moşie, continua : „Toată rămășița hotarului era avere obştească, 
şi Se stăpânea în devălmăşie de săteni şi de cneaz, Fiecare delniţă 
de fânaţ era să pure cosită totdeauna de acelaş gospodar“. 

Şi mai jos: 

„Este probabil că, cu deosebire în părţile mai locuite ale ţă- 
rii, se găseau, înainte de întemeierea Domniei, jireabii împărţite 
între moştenitorii unui gospodar. Această împărțire însă era efec- 
tivă numai pentru pământurile de arătură ale jireabiei ci poate pen- 
tru delnițele de fånaf; vestul rămânea în devălmăşie“. 

Prin urmare nu era un petic de pământ pe o moşie 
care să nu fie avere obştească stăpânită în devălmăşie de 
săteni şi de cneaz. 

Această avere obştească care era stăpânită de săteni şi 
de cneaz, la pag. 162, se transformă în pământuri de prisos 
neocupate şi necultivate peste 50 de pagini! Autorul are interes, 
ca să explice transformarea că o parte din averea obştească a 
sătenilor devine proprietatea boerilor, să facă din acea parte lo- 
curi de prisos, neocupate şi necultivate! Cum de prisos ? D'a- 
poi satenii aveau jânaţele lor pe acele locuri? Şi am văzut din 
citaţia de mai sus că autorul susţine că sătenii individualizase 
Chiar şi locurile de fânaţe. Voiu veni îndată să arăt în ce contra- 
dicţie se pune când vorbeşte că moşiile aveau locuri necul- 
tivate. Este posibil încă odată de admis ca boerul să în- 
ceapă a vinde din proprietatea ţăranilor fără ca aceia să 
protesteze şi fără ca să rămâe urmă de asemenea protestări? 

lată cum nici în Moldova, vinderea judeciilor, nu putea, în 
însuşi sistemul autorului, să aducă rezultatele la care în intere- 
sul cauzei autorul pretindea, Şi aici ca şi în Transilvania ca şi în 
Gaiţia, boerul S'ar fi lovit de proprietatea particulară a ţăranilor. 

Şi d. R. Rosettti are tristul curaj ca să citeze acte de 
începutul vinderei bucăţilor de pământ pe moşii, pentru a-şi 

ilustra părerea, începând cu vinderi dela începutul veacului 
al 16-lea. 

Ce comedie grsosolană ! D'apoi eu am dovedit în cartea 
a treia a acestei lucrări că vinderi de pământ, de locuri pentru 
prisacă, că procese şi contestaţii privitoare numai la pământ le 
găsim dela cele întâiu documente care ne-au rămas dela 
începutul veacului al 15-lea, ele continuă în tot veacul al 
16-lea. Rog pe cetitor să recitească cartea III-a. 

Ce face iscusitul autor ca să dea, ca lucruri nouă, ca- 
racteristice numai veacurilor al 16-lea şi al 17-lea, vinderi de 
pământuri, adică vinderi cu care să arăte transformarea ce în- 
cepuse a se face în ideea proprietăţei? Citează câteva docu- 
mente din veacul al 16-lea, având aerul că ele sunt cele 
mai nouă şi că vinderi de pâmânt nu găsim mai înainte! 

Este o manoperă grosolană care a putut să înşele până 
acum pe cetitori găgăuţi şi să facă din cartea d-lui R. Ro- 
setii, Pământul, sătenii şi stăpânii o capo d'operă, dar care 
nu înşeală nici măcar pe un începător în cercetările istoriei 
noastre. 

Şi măcar dacă documentele care le aduce ca dovadă 
ar proba cel puţin vinderea înfâia a acelor bucăţi de pä- 
mânt, încă ar fi ceva. Dar autorul citează vinderi de pământ 
din moşii, deja de mult cumpărate dela alţii, din timpuri 
vechi, de exemplu : Autorul ne citează un document din 1519 
prin care Ştefan cel Tânăr, întăreşte lui Toader Cămăraşul 
din Visterie, cumpărătura unei bucăți de pământ pe hotarul 
Lăsloanilor pe Cracău. Ce voeşte să dovedească cu aceasta, 
autorul? Cum că deja începuse la începutul veacului al 
16-lea a se practica abuzul boerilor de a vinde bucăţi de 
pământ din moşiile asupra cărora ei avusese până atunci 
numai dreptul de judecie. Ei bine, documentul dovedeşte 
tocmai contrarul, că asemenea vinderi şi cumpărături se fä- 
ceau de mult, şi că prin urmare nu era ceva nou, pe când 

autorul ne dă lucrul ca nou, ca un început. lată textul do- 
cumentului. 

„Cu mila lui Dumnezeu, noi Ştefan Voevod etc. (ca în docu- 
mentul No. 30)... sluga noastră Petru, expurcălab, şi de a sa bună- 
voie, de nimenea silit nici asuprit, a vândut a sa dreaptă ocină şi cum- 
părătură, o bucată de pământ din hotarul Lăsioanilor pe Cracău, din 
partea de sus, ce el au fost cumpărat acea bucată de pământ dela 
Anuşca fiica Stanei, nepoata lui Laslâu Globnic, din documente ce 
avuse el de cumpărătoare dela moşul domniei mele Ştefan Vodă, 
şi a vândut Slugei noastre lui Toader cămăraș de visterie, drept 280 
galbeni tătăreşti, şi sluga noastră Toader cămăraş de visterie a plătit 
tofi acei bani sus scrişi 280 galbeni tătăreşti în mânele Slugei noastre 
Petru expurcălab, înaintea noastă şi a boerilor noştri moldoveneşti“. 1) 

` Din acest pasaj rezultă că bucata de pământ din mo- 
şia Lăsloanilor pe care pârcălabul Petru o vinde, fusese şi 
ea cumpărată dela Anuşca fiica Stanei, încă din timpul lui 
Ştefan cel Mare! 

Cazul mentalităţei acestui autor este în adevăr unic 
în felul lui. Ef pleacă dela ideea că Domnii, servindu-se prin 
actele lor de hărăzire de cuvântul „cu tothotarul“ a putut să 
dea donatorilor idea greşită că este a lor moşia întreagă, şi 
că autorizând vinderea de judecii, cu aceasta au contribuit la 
schimbarea felului proprietăţei. 

Dar acest lucru.îl găsim dela începutul istoriei Mol- 
dovei. Cei întâiu Domni hărăzesc moşii cu expresia „cu tot 
hotarul“. De la început vedem vinderi de moşii. Atunci în- 
treb pe autor: Când a fost altminterelea ? Adică care a fost 
epoca în care moşiile nu se vindeau, iar expresia de da- 
niile Domneşti nu puteau să aducă nici o confuzie? Au- 
torul ne spune că înainte, mult înainte de întemeierea prin- 
cipatului Moldovei. Cu ce dovedeşte aceasta ? Cu ce acte, 
cu ce documente? Cu nimic. Va să zică e o simplă pre- 
supunere ? Apoi cum îşi permite să presinte o simplă pre- 


1 Arhiva Istorică, Hajdeu, vol. I, pag. 38. 

supunere a sa drept un adevăr istoric? Şi cum îşi permite 
ca constatările pe care le fac cele întâiu documente moldo- 
veneşti, să le dea ca o inovaţie iar expresiile din acele do- 
cumente ca o cauză a schimbărei felului proprietăţei ? 

Mă rog, cuvântul kotar a însemnat vre-o dată alt-ceva 
decât delimitarea unei moşii? Cuvântul a Părăzi un sat 
avut-a vre-odată semnificaţia de a nu da satul, nici moşia, 
ci numai un drept fantastic de judecie ? Nu. Acest lucru nu 
îndrăzneşte nici autorul să-l susție. Apoi cum este cu pu- 
tință ca aceluiaş cuvânt să-i dai în cursul a două veacuri 
două semnificaţii. In veacul al 15-lea, sub cuvânt de 
hotar să se înţeleagă judecia, şi în veacul al 16-lea prin 
abuz să înceapă a se înţelege marginile moşiei? 

Se înţelege că şi cuvintele 'şi schimbă şi ele semnifi- 
caţia. Aşa în limba latină în epocile de desvoltare literară 
cuvântul sacer însemna sfânt; pe când în cele 12 table a- 
celaş cuvânt înseamnă b/ăsfemat. Astăzi dacă am auzi pe 
cineva în Moldova că vorbeşte de șleahta Polonă, am în- 
țelege că e vorba de o expresie injurioasă; pe când în cro- 
nicarul Ureche cuvântul șleahta Polonă, înseamnă noble- 
tea polonă. 

Ar putea d. R. Rosetti să ne dovedească că cuvântul 
de hotar a însemnat la cei întâiu Domni alt ceva, că ex- 
presia de a kărăzi un sat cu tot hotarul, înseamnă a da cui 
va numai dreptul de judecie? i 

Dacă ne va putea dovedi acest lucru, atunci se înțe- 
lege că-i admitem interpretarea şi teoria. Dar pe câtă vreme 
cuvântul de kotar nu şi-a schimbat în curs de şease veacuri 
semnificația, nici cuvântul a Aäräzi; pe câtă vreme actele 
de danie au dela început în esență acelaş formular, pe care 
şi astăzi este în definitiv păstrat, este un caz de patologie 
când se susține că sub aceste cuvinte în veacul al 15-lea 

se înţelegea altceva şi că numai prin abuz cuvântul de ho- 
tar a căpătat sensul care îl are şi astăzi. 

Acelaş lucru şi cu vinderile de moşii. Ele existau şi 
au existat, dovadă cele întâiu documente. Procese pentru 
hotare de moşii, le găsim dela început. Ei? Nu este un 
caz patologic ca să alegi câteva documente, ceva mai nouă, 
de prin veacul al 16-lea, în care e vorba de vinderi de bu- 
căţi de pământ, şi să pretinzi că ele sunt cele întâiu acte 
prin care boerii, judecii satelor, încep a vinde, prin abuz, 
părți din moşii care nu le aparţineau? 

Dar chiar aceste acte dovedesc cum am văzut că acele 
moşii mai fusese vândute şi cumpărate ? lată nu numai de- 
parte, găsesc în prețioasă colecţie de documente slavo-ro= 
mâne a d-lui Ştefan Nicolaescu un document din 1574, 
prin care Petru Vodă face o danie. lată ce zice Domnul: 

„Deci şi noi văzând a lui dreaptă Slujbă câtre noi, dorit-am a-l 
milui pe el cu osebita noastră milă. Și i-am dat şi lam miluit pe el 
de la noi, în feara noastră în Moldova, cu trei falcii şi cu opt-spre- 
zece răzoare de pe în târgul Cotnarilor, ce-i mai sus de podgoria 
Tundei, între Maşco şi între nişte vii, pe cari le-a fost ţinut panul 
Jane Vistiernicul.“!) 

Cred că aici nu poate fi vorba de hărăzeala dreptului 
de judecie, căci ce judecie se poate încâpea asupra trei 
fălci de pământ şi 18 răzoare de vie? 

Dar d. R. Rosetti poate să pretindă, cum a făcut cu 
exemplele aduse de d-sa, că acest act de danie este un 
început de hărăzeală de pământuri, fără dreptul de judecie, 
prin urmare un abuz şi din partea Domnilor, după cum am 
văzut ca d-sa pretinde că începuse acelaş abuz din partea 
stăpânilor de moşii. 

Din nenorocire iată cum continuă documentul: 

„Carele aceste vii, mai nainte de această vreme, au fost ale 


1) St. Nicolaescu, Documente Slavo-române, pag. 271. 

Kneaghinei Mâneasu, iar dela Mâneasu, le-au cumpărat pe ele Bog- 
dan Voevod şi cu mama sa Roxandra, şi le-au dat pe ele lui Vasile 
Bălfatul, fostul logofăt, când au dat după el pe Kneajna sora lui 
Bogdan voevod.“ 

Hotârit, sunt lucruri care nu mai aparţin istoriei, ci 
medicinei legale. 


II 


Să trecem la alte dovezi pe care autorul se sprijină 
ca să arăte cum ţăranii, şi au perdut proprietatea, şi cum 
această proprietate a intrat în mâna boerilor. 

Una din cauze este şi aceea a împărţirilor repetate a 
judeciilor, „şi mai ales faptul că adesea în urma lor, sătenii cari se 
hrăniau din timp imemorial pe jireabiile lor, erau siliți să le păre- 
sească spre a lasă pe stăpânii lor să le lucreze singuri, au atras dupa 
ele urmări de cea mai mare însemnătate.“ 

„Aceste părți de judecii a răzășilor săraci, ne mai având săteni 
pe ele, şi fiind puse în valoare de-a dreptul de stăpânii lor, deveniau 
deci, de fapt dacă nu de drept, alode, adecă proprietăţi desăvârșite 
cărora nu le lipsia niciunul din caracterele unui dominium de drept 
român. Faptul este straniu dar este cert: în Moldova întâiele pro- 
prietăți a căror caracter alodial este mai presus de orice îndoială, 
sunt rezultatul unui act arbitrar, a unei spoliațiuni. Acolo însă unde 
răzășii dispuneau de hotare întinse sau unde împărţirea nu fusese 
dusă la extrem, sătenii rămâneau nesupăraţi pe jireabiile lor. Chiar 
Regulamentul organic ni vorbeşte de săteni, şăzând pe moşii răzăşeşti“ .!) 

Acest lucru dovedeşte cel mult incoherenţa mentală 
a autorului; dar atâta. la să arât. 

După sistemul autorului ţăranii erau proprietari divizi 
pe pământul de hrană, etc., iar peste ceeace prisosea erau 
proprietari indivizi împreună cu boerul moşiei care avea şi 
el trei până la patru jerebii ale sale, plus dreptul de judecie 


1) Pământul, sătenii şi stăpânii, R. Rosetti pag. 184, 185, 186, 187 
şi 190, 


www.digibuc.ro 


221 


care am văzut în ce consista. La moartea stăpânului, moşia 
se împărțea însă numai în ceea ce priveşte dreptul de ju- 
decie, adică fiecare fiu căpăta o parte din sat, adică devenea 
pe o parte din sat ocârmuitor şi judecător, având asupra 
locuitorilor acelei părți dreptul de a percepe gloabele, a 
zecea parte din roadele pământului, trei zile de clacă şi 
acela să-şi facă crâşmă şi moară. 

Intreb: Cum această împărţeală de judecie putea să 
aducă perderea proprietăţei ţăranilor? Ţăranii continuau ca' 
şi mai înainte a-şi îndeplini obligaţiile către noul stăpân. Pu- 
teau asemenea împărțiri să dea ocazie boerilor să cotropească 
proprietăţile ţăranilor? Cu de a sila, stăpânii ar fi putut 
o face. Dar de ce cnejii în veacul al 13-lea nu au făcut-o? 

Dar acest lucru nu-l susţine autorul, violenţa pe față 
s'ar părea că nu intră în mijloacele autorului când vorbeşte 
de veacuri trecute. De când însă violenţa începe a îi un 
factor important în explicaţiile istorice ale autorului? In- 
dată ce voeşte a schimba natura proprietăţei şi a ne face 
să trecem dela o stare de lucruri fantastică, aceea a vea- 
curilor trecute, la aceea în adevăr reală a veacului de 
exemplu al 17-lea. Şi atunci ne spune, că sătenii care 
din timpuri imemoriale îşi cultivau jerebiile „au fost siliţi 
să le părăsească spre a lăsa pe stăpânii lor să le lucreze singuri.!“ 
Dar de ce au fost siliţi? Autorul nu ne spune. Au fost siliți 
cu forța sau nevoiţi de împrejurări? Autorul e mut şi noi 
nu ştim ce să credem. Dacă ţăranii au fost alungaţi cu de 
a sila de pe jerebii, atunci înţelegem. D. R. Rosetti ne 
putând deslega nodul Gordian care singur "| 'nodase, îl 
taie cu ascuţişul săbiei sale de istoric fantasist, 

Dar dacă ţăranii au fost siliţi de împrejurări, de sărăcie 
cum spune d-sa, atunci lucru e greu de explicat şi mai 
greu de înţeles. 

In adevăr, poate fiindcă jerebiile lor devenise prea în- 

guste, țăranii le părăsesc ? Dar dămi voie fantasticule autor 
să-ţi spun că moşia întreagă aparținea ţăranilor, prin urmare 
când o jerebie nu ajungea unei familii, îi se dedea un su- 
pliment, aşa s'a făcut şi sub regimul de clacă. Prin urmare 
de ce să părăsească “ţăranul jerebia? 

A, mi se va zice, dar dacă moşia era îngustă? Putea 
să fie cazul acesta, decât numai ca excepţie, nu ca regulă 
generală. Ca regulă generală, moşiile erau puţin populate 
şi locuitorii care şedeau pe ele aveau prin urmare pământ 
destul. Insuşi fantasticul autor am văzut că ne spune cu o 
ocazie că moşiile aveau locuri neocupate şi necultivate. E 
dreptul că atunci avea nevoie să arâte că boerii au putut 
vinde trupuri de moşii fără ca ţăranii să protesteze; pe când 
astă dată autorul are nevoie să facă pe ţărani să părăsească 
jerebiile pe care boerul să le ocupe. Vedeţi că în această 
miraculoasă carte, toate faptele se stabilesc după interesul 
autorului. Documentele şi faptele sunt ca nişte păpuşe pe 
care autorul le trage pe ştoară cum îi convine. 

Dar hai să admitem că unii din ţărani părăsesc jere- 
biile. Ei? Din asta ce urmează? Urmează că cel mult ju- 
dețul, adică boerul, perde un supus a judecăţei lui, perde 
dijma şi claca. Dar de unde boerul să se facă stăpân pe 
pământul părăsit? Am văzut că după teoria autorului, boerul 
mavea nici un drept asupra pământului moşiei. Dar hai să 
admitem că lucru acesta ar îi făcut stăpânul prin abuz? Foarte 
bine. Ce a putut rezulta cel mult? Că boerul a devenit 
stăpân pe lângă cele două până la trei jerebii care le avea, 
încă peste şease până şeapte; restul satului însă a trebuit 
să rămână ocupat de ceilalţi ţărani proprietari. Ei, cum se 
face că în veacul al 18-lea îi vedem `pe toţi clăcaşi şi pe 
boeri stăpâni pe întregile moşii? Va să zică ajungem iarăşi 
la mijlocul extrem pe care autorul ’l adoptă, însă nu toc- 
mai pe faţă, anume la o expropriare în masă a ţăranilor, 
din partea boerilor în veacul al 17-lea şi al 18-lea. 

Ei bine, ilustrule istoric, acest lucru ar trebui să-l 
dovedeşti puţin. Exproprierile în masă sau ca şi în masă, 
făcute în timpurile istorice, nu se pot numai afirma ci do- 
vedi. Poate acest ilustru fantazist să ne dea vre-o dovada 
de aceste exproprieri ? Adică de ţărani proprietari în devăl- 
măşie cu boerul, iar acesta călcând peste drepturile acelora, 
să le ia jerebiile şi să-i transforme în clăcaşi în satul şi pe 
moşia lor proprie? 

Ştiţi până unde merge d. R. Rosetti cu asemenea ex- 
plicări copilăreşti? Poate singur nu 'şi dă seamă. El are 
aerul de a spune că toată țara Moldovei odată a fost ră- 
zăşească şi că boerii sub nume de județi au hrăpit răzeşilor 
moşiile înguste. De ce cele înguste numai ? Şi i-a transformat 
pe foştii proprietari în clăcaşi, iar răzeşii care îi vedem că 
rămân şi persistă, sunt vechii locuitori de pe moşii cu 
hotare întinse, unde având destul pământ, ei pot să-şi păs- 
treze proprietatea!!! lată un lucru pe care nu-l înțeleg 
de loc. 

Dar autorul ori de câte ori susţine o enormitate nu poate 
să nu ne prezinte şi un juvaer. Juvaerul nu putea lipsi nici 
astă dată. lată-l care e: 

Va să zică, ne spune autorul, singurii răzeşi car€ ră- 
mân proprietari pe moşiile lor, sunt acei în care împăr- 
firea nu fusese dusă până la extrem „aşa că sătenii rămaseră 
nesupăraţi pe jerebiile lor.“ Şi dovadă, adaugă cu gravitate 
autorul, că este aşa, este că „chiar Regulamentul organic ne vor- 
beşte de săteni şezând pe moşii răzăşeşti“: adică de proprietari 
răzeşi. 

Acesta este juvaerul, Şi ca să'l guste cetitorii, îl voiu 
pune în evidenţă cum se obicinueşte a se face cu pietrele 
scumpe, cum se face cu brilantul sau diamantul care se 
montează în aur. 

Va să zică Regulamentul organic păstrează urme de 

această stare veche în care toţi ţăranii erau proprietari, de 
vreme ce el îi numeşte pe răzeşi „săteni şezând pe moşiile 
răzăşeşti.“ ! 3 

Ei bine, ştiţi ce înseamnă aceste cuvinte, pe care 
le găsim mult "nainte de Regulamentul organic? Pur 
şi simplu că şi pe moşiile răzăşeşti ca şi pe cele boereşti, 
se aflau clăcaşi, iar urbarele din veacul al 18-lea se ocupă 
de acei clăcaşi ca şi de clăcaşii aşezaţi pe moşiile boereşti. 

In întâiul aşezământ boeresc a lui Gr. Ghica (1766) 
după ce în opt articole, urbarul regulează raporiurile clă- 
caşilor cu boerii proprietari, sau mai bine determină obli- 
gaţiile unora față cu ceilalţi, la art. 9 cetim următoarele: 

„IX. La satele răzășeşti, de se vor afla săteni fără moșii, să 
nu se supere cu lucrul, ce să dee bani, precum s'au hotărât mai sus 
pentru aceste douăsprezece rânduite zile de lucru, dând şi dijma după 
obiceiu, a zecea şi răzeşii să-și împartă întocmai pe câte părţi de 
moşii va avea îieşte cine“, 1) 

Acelaşi lucru face şi Regulamentul organic. Pe moşiile 
mari răzăşeşti, unde era în adevăr loc destul, se aflau şi 
săteni clăcaşi, fără moşii zice urbarul, care erau ob- 
ligaţi faţă cu răzeşii la aceleaşi sarcini şi havalele ca şi 
cei de pe moşiile boereşti. Era chestiunea, cui să facă 
munca în natură ? Cum erau ei să lucreze din zilele fixate 
de clacă fiecărui răzeş, moşia fiind în idiviziune ? Această 
dificultate provenită din cauză că erau pe moşie mai mulţi 
stăpâni, aşezământul din 1766 şi celelalte o rezolvă în mo- 
dul văzut mai sus: Clăcaşii să nu facă munca în natură, 
ci s'o plătească în bani, iar dijma după obiceiu să fie a 
zecea. Şi atunci răzeşii, adică proprietarii puteau să-şi îm- 
partă banii pentru muncă şi dijmă pe câte părţi de moşie 
avea fieştecare din ei. 

Şi acest lucru simplu, superficialul autor îl transformă 


1) Sturza Scheianu, Acte şi Leguiri, vol. I pag. 27. 


www.digibuc.ro 


225 


iarăşi într'o urmă de vechiul drept românesc, urmă dove- 
ditoare că odată toţi sătenii erau proprietari ca şi răzeşii 
şi. că în veacul 18-lea nu mai rămăsese proprietari decât 
însuşi pe acei pe care Regulamentul organic e silit să-i 
numească de „săteni aşezaţi pe moşiile răzăşeşii“. ! ! ! 

Aşa că şi această aventură este picantă? Să iei pe 
clăcaşii de pe moşiile răzăşeşti drept însuşi răzeşii, şi să 
crezi că în aşezăminte e vorba de ei ca de proprietari, pe 
când bieţii oameni nu erau de cât clăcaşi pe moşiile răze- 
şilor, este iar una din acele juvaere pe care ni le serveşte 
autorul, de câte ori voeşte să se bazeze pe acte şi pe do- 
cumente ! : 

Să trec la alte cauze care au contribuit, după au- 
tor, la transiormarea judeciei. Ele sunt încă două. Autorul 
ni le arată întrun paragraf deosebit intitulat: ,.Despre alte 
cauze care au contribuit la transformarea judeciei'. !) 

la să cetim : 

„Tendinţa judeciilor de a degenera şi a se transforma în 
alode a mai fost încă favorizată cu deosebire de două împrejurări. 
Una din ele este pustiirile suferite de țară dela Turci, Poloni şi Tă- 
tari în veacurile XV şi XVI, iar cealaltă numeroasele slobozii înfiin- 
fate în toate unghiurile färii, chiar dela începuturile Domniei”. 

Va să zică invaziile au putut să aibe acest rezultat? 
Autorul ni-l spune: Oamenii fugeau de prin sate, unii se 
întorceau, alţii nu. De multe ori un sat rămânea pustiu, 
după o prădăciune şi o invazie. Aşa este. Dar nu înţeleg 
cum aceasta a putut contribui la schimbarea felului proprie- 
tăţei ? M'am sucit şi răsucit cetind capitolul şi nam dat 
ca explicaţie decât de următoarea frază : 

„Dacă un sat în asemenea condițiuni avea pământuri roditoare, 
era firesc ca sătenii din alt sat din împrejurimi, cu hotar puţin şi 
loc prost, să vie să seamene pe hotarul acel îmbelşugat şi pustiu“. 


1} R. Rosetti, Pământul, sătenii şi stăpânii, pag. 206 şi celelalte, 
15 

Aţi înţeles? Eu mărturisesc că nu. 

Cred că a putut să se întâmple cazurile pe care le 
semnalează autorul. Oamenii de pe moşii înguste, găsind 
loc în belşug, rămas liber pe o moşie vecină, să se fi mu- 
tat acolo, nu cu casa, ci cu ogorul şi fânaţul lor. 

Dar cu aceasta, explică autorul transformarea proprie- 
tăţei din quiritară, în cea de simplă clăcăşie? Nu. In ce 
calitate erau sătenii care şedeau pe moşia îngustă înainte 
de invazie? După autor, în acea de proprietari, divizi şi 
indivizi. Mogia părăsită de sătenii dispăruţi, sub ce regim de 
proprietate a trebuit să fie şi ea? Tot după teoria autoru- 
lui, sub acelaş regim, adică a proprietăţei sălenilor, în de- 
vălmăşie. Atunci cum se face că sătenii “aşezaţi pe ea, 
în urma invaziei, devin clăcaşi ? Ca să se întâmple aseme- 
nea minune, autorul face o întorsătură cu a căror speci- 
mene suntem obicinuiţi. El susţine, că moşia părăsită avea 
un proprietar şi că după ce sătenii dispar după ea, pror 
prietarul profită de venirea locuitorilor de prin prejur ca 
să ocupe locurile bune rămase libere, şi îi transforă în 
clăcaşi. Dar pentru aceasta trebue să presupui că era un 
proprietar, şi autorul ne spusese că nu era, ci numai ju- 
decii! Să admitem că judeciul abuzând, îi sileşte, îi tran- 
sformă cu de-a sila în clăcaşi. Va să zică iar se pune 
chestia violenţei. Şi atunci iar întreb: Ne poate arăta vre-o 
urmă de o asemenea violență prin acte? Dar hai să fie şi 
aşa. Să presupunem că actele nu ne-au păstrat asemenea 
urme. Dar vine şi altă dificultate pentru autor, invaziile 
nici una ma coprins întreg, întreg pământul Moldovei, 
dela munţi până la Nistru. lar cazurile pe care le citează 
d. R. Rosetti, ori cât de numeroase ar fi fost, rămân totuşi 
o excepţie. Invaziile pustiau satele, dar oamenii se întor- 
ceau cea mai mare parte 'napoi. Pe locurile rămase pustii, 
boerii judeci, o fi transformat pe săteni în clăcaşi, dar în 

toate celelalte sate, în care locuitorii se întorceau în ma- 
joritate, acelea trebuiau să rămână sub vechiul regim de 
proprietate preconizat de autor. Ei, cum se face că într'un 
moment dat, la începutul veacului al 18-lea, însuşi autorul 
recunoaşte, că afară de răzeşi, toţi ţăranii erau clăcaşi ? 


Invaziile nu pot explica transformarea pe care pretinde 
d. R. Rosetti că s'a făcut. ` 


A, dar mi se spune că chiar existența răzeşilor do- 
vedeşte faptul, anume că numai ei singuri au scăpat de 
cotropirea în care căzuse imensa majoritate a sătenilor, şi 
că ei sunt o dovadă vie de ceea-ce susține autorul. 


Iarăşi eroare., Şi iar să încurcă autorul. Căci tot d-sa 
ne arată la capitolul privitor de origina răzeşilor, că ei se 
trag dintr'un autor comun, împărţindu-şi moşia strămoşului 
lor. Şi este un lucru care dărâmă explicaţia pe care „auto- 
rul ar voi s'o dea cu răzeşii. Satele răzăşeşti aveau şi au 
încă toate, documente şi urice doveditoare de proprietatea 
lor, întocmai ca şi boerii, cu deosebire că răzeşii aveau 
acte comune, pe când boerii cu titlu singular. 

Ar putea autorul să-mi spună de ce clăcaşii n'au po- 
sedat niciodată, nici cel mai mic titlu? Şi cum se face cu 
unii — răzeşii — aveau titluri şi ceilalţi — clăcaşii — nu? 
Dacă clăcaşii ar fi proprietari deposedaţi, adică foşti răzeşi 
cu toţii, ce au devenit titlurile lor? Vorbesc de veacurile 
în care vezi pe răzeşi exibând titlu. Şi pentru ce când 
boerii judeci i-au deposedat, mau exhibat titlurile, cum 
răzeşii făceau? In sutele de procese din veacul al 17-lea 
şi al 18-lea asupra'proprietăţei, cum se face că nu întâl- 
nim măcar 2—3 cazuri în care sătenii Clăcaşi să se ju- 
dece cu proprietarii boeri pentru proprietatea moşiei lor 
hrăpită pe nedrept şi pentru convertirea lor pe nedrept din 
proprietari în clăcaşi ? De câte ori găsim asemenea procese 

le vedem petrecându-se numai între răzeşi şi boeri, răzeşii 
aducând în judecată acte vech şi documente. 

Prin urmare încă odată invaziile d-lui R. Rosetti nu 
valorează mai mult decât celelalte motive aduse, pentru 
a explica schimbarea felului posesiunei ţărăneşti. 

Intre alte argumente în treacăt pentru teza sa, auto- 
rul mai pretinde că boerii judeci aveau o superioritate faţă 
cu ţăranii pentru a-i deposeda, fiindcă ei posedau acte 
scrise dela Domni, pe când ţăranii n'aveau nici un fel de 
act. Şi apropo de acte scrise d. R. Rosetti îmi caută gâl- 
ceavă în răspunsul său din Viața Românească fără nici o 
dreptate în fond. Eu scrisesem în Cartea mea polemizând 


cu acest autor, următoarea frază: 

„Domnii cei întâiu au făcut domeniul domnesc după normele 
arătate mai sus, respectând numai proprietatea particulară cu titlu; 
dealtminterlea aşa au făcut tofi întemeietorii de dinastii peste tot 
locul“, 


Şi d-sa se desfată în mod agreabil pe socoteala mea, 
apropo de proprietatea cu titluri înainte de descălecare, zi- 
când între altele: „dar cine oare ar fi putut constitui asemenea 
proprietăţi în sălbăticia ce era Moldova de, dinainte de Bogdan“? 
Şi mai adauge : „dela cine puteau să emaneze asemenea titluri, de 
cine putzau să fie scrise şi în care limbă ?* 

Este aceeaşi idee absurdă preconcepută, că până la 
Bogdan, Moldova era: în complectă sălbăticie, nimeni nu 
ştia măcar carte, şi nici nu este posibil a-şi închipui cineva 
în ce limbă s'ar fi putut scrie!!! 

Va să zică, cu venirea lui Bogdan, de azi până mâine, 
s'a creat societatea, au început oamenii a vinde şi a cum- 
pära, şi s'a introdus limba oficială, limba slavonă! 

E serios ca un istoric să pretindă asemenea lucruri ? 
Se înţelege că d. R. Rosetti care crede că nu era proprie- 
tate particulară poate să susţină asemenea lucruri, dar am 
dovedit că o proprietate particulară exista, şi ori unde 

există o proprietate particulară, există şi acte de proprietate 
mai mult sau mai puţin formale. 

Crede d. R. Rosetti că limba slavonă în acte a fost 
introdusă de Bogdan? Dar de unde putea s'o aducă? In 
Transilvania limba actelor era latină! Limba slavonă era 
de mult în aceste ţări; limba oficială, şi dacă n'ar fi decât 
actul ce e drept contestat, a lui Koriatovici din veacul al 
12-lea, încă ar fi destul. 

Mai mult. Crede d. R. Rosetti în ştiinţa sa mare de 
drept, că orice titlu de proprietate, trebue să fie un act 
scris ? Auzif-a d-sa că lunga posesiune, din timpuri vechi 
a cuiva, a constituit, în toate ţările din lume, un titiu aehi- 
zitiv de proprietate? Ştie d. R. Rosetti că asemenea lu- 
cru a existat şi la noi? Şi dacă mar fi vorba decât de a- 
semenea titlu, încă mirarea autorului este deplasată şi 
arată o cunoştinţă elementară de drept. Eu în Cartea mea 
puneam printre titlurile de proprietate particulară, şi stă- 
pânirea de mult a unui imobil. Este drept că prescripţia, 
sau cum să zicea paragrafia care stinge orice pretenţie a- 
supra unui imobil ocupat de mult, nu a existat în ţară la 
noi decât târziu. Dar aceasta nu din cauza că lunga po- 
sesiune nu constituia un titlu de proprietate, ci din cauza 
principiului vechiu că oricine poate reîncepe un proces 
perdut, după orice număr de ani, neexistând paragrafia sau 
prescripţia modernă. Se putea începe un proces din nou 
chiar în contra unei stăpâniri cu titluri, deşi vechiul pro- 
ces fusese perdut, şi d. R. Rosetti trebue să ştie măcar un 
lucru, că în contra reînceperei proceselor sfârşite, nu era 
altă pedeapsă, decât una: cel care reîncepea din nou un 
proces perdut, plătea o amendă. Dar îl putea reîncepe. 
Sunt o mulţime de acte în acest senz. Prin urmare cuvân- 
tul de titlu cu care m'am servit, poate să fie cel mult în- 
întrebuințat întrun sens prea absolut dar nici de loc falş 
sau deplasat. 

III 


Să revin la chestiune. Ultimul fapt pe care d. R. Ro- 
setti °l invoacă ca să arăte transformarea proprietăţei tä- 
răneşti în proprietate de clăcaşi, este acela a sloboziilor. 

Ce erau Sloboziile ? Era privilegiul pe care Domnii °l 
dădeau unor boeri, ca să fie liberi a înființa pe moşiile 
lor sate de oameni veniţi din toată lumea. 

Câte odată se hărăzea chiar locul pentru înfiinţarea 
unei slobozii şi pentru ca să se poată ajunge scopul, Dom- 
nul, odată cu această autorizaţie, făcea mai dinainte oame- 
nilor care se vor stabili în acele sate, oare care scutiri de 
imposite, etc. 

Cetitorul se poate întreba cu drept cuvânt dela început : 
Ce legătură poate fi între înfiinţarea sloboziilor cu perde- 
rea proprietăţii ţăranului în satele vechi? Locurile pe care 
se înființau sloboziile erau sau proprietatea mai de mult a 
întemeietorilor sau hărăzite de Domn. Era natural ca cei 
căre compuneau nouăle sate să nu se aşeze cu titlul de 
proprietari. Acest lucru cei cari veneau °l ştiau mai dinainte. 
Stăpânul moşiei lesacorda pământuri, dar pământuri de fo- 
losinţă nu în deplină proprietate. Este întocmai ceeace cnejii” 
galiţieni făceau îrifiinţând colonii pe pământul nobililor. 

Şi atunci mă întreb din nou: Dar ce legătură poate să 
fie între slobozii întemeiate pe proprietăţi particulare a boe- 
rilor, cu perderea proprietăţei ţăranilor din satele vechi în- 
temeiate de veacuri ? 

Ştiţi care este legătura? Şi aici dăm iarăşi peste un juvaer. 
Este efectul moral pe care sloboziile le făcea asupra vechi- 
lor sate! Iată propriile cuvinte: „Și acest efect moral nu s'a 
„produs numai în sloboziile aşezate pe hotare pustii ci şi în sate vechi“. 

Este un nou mijloc descoperit de d. R. Rosetti ca cineva 
să-şi peardă proprietatea prin efect moral!!! 

Eu cred că acest juvaer întrece pe toate pe cele pe care 
le-am pus în evidenţă până acuma. 

la vedeţi situaţia ! Intr'un loc deşert, proprietatea unui 
boer, se înfiinţează o slobozie, locuitorii aşăzaţi sunt bine 
înţeles clăcaşi. Alături este un sat vechiu de sute de ani, în care 
țăranii sunt proprietari pe hotarul moşiei din timpuri ime- 
moriale. Faptul că alături de ei este un sat în care locui- 
torii sunt clăcaşi, are o influenţă morală puternică. Când 
boerul vine, îi încalcă şi îi deposedează, ei sugestionaţi, aşi 
putea zice hipnotizaţi, de efectul moral produs prin înteme- 
ierea slobozii, se Supun, şi iată satul vechiu de proprietari, 
după exemplul slobozii, transformat în sat de clăcaşi ! Până 
acuma ca culme a imposibilităţei morale, franțujii dădeau 
ca exemplu pe guilotinatul prin persuasiune. De acuma 
avem şi noi ceva asemănător, inventat de d. R. Rosetti: 
expropriatul prin efect moral ! 

Dar dacă autorul s'ar mărgini la simple fantazii de ase- 
menea natură, m'aşi mulţumi să râd; dar el ca totdeauna 
caută să falşifice şi să denatureze faptele şi în contra aces- 
tor manopere sunt dator să protestez. 

In toată istoria noastră găsim exemple de slobozii 
adică de înfiinţări de sate nouă, croite din nou. Autorul în 
chestie înțelege că efectul moral la distanţă, adică dela slo- 
bozie la satul vechiu de alăturea, nu se prea poate susţinea. 
Telepatia încă nu e o dogmă. 

Şi atunci caută ca să pună pe sătenii proprietari într'o 
poziţie mai favorabilă pentru boeri, ca să-i poată expro- 
pria şi inventează slobozii mixte, adică sate vechi pentru 
care boerii cereau dela Domni privilegiul de scutire de dări 
ca să se poată aşeza şi alţi oameni străini în acele sate. 
Şi atunci sătenii cei vechi sufereau mai uşor efectul moral 
dela sătenii din nou aşezaţi şi se lăsău prin urmare a fi 

expropriaţi ! Cel puţin aşa înțeleg eu următorul fenomenal 
pasaj din cartea d-lui R. Rosetti. 

»Domnii dădeau privilegii de scutire de dări, nu numai pentru a 
înființa colonii nouă, ci adesea şi pentru a aşeza oameni străini în 
sate în ființă, a cărui populațiune fusese rărită sau distrusă dintro 
împrejurare oareşcare. Şi într'un caz şi în celălalt privilegiul era dat 
stăpânului satului care adună oameni prin mijloacele lui şi îi aşeza 
pe hotarul lui. Şi în mintea acestor coloni trebuia deci să se întipă- 
rească faptul, că dreptul stăpânului asupra hotarului era anterior 
dreptului ce îl câștigase ei prin venirea lor. 

„lată cum s'a înfipt cu încetul în mintea poporului credința că så- 
teanul şede (locuește) pe hotarul stăpânului, făcându-l să uite aproape 
cu totul că, din vechime, el şedea pe locul lui propriu. Cu bună samă, 
că aceeaşi credință se întipărise încă mai repede şi cu mai multă tărie 
în mintea stăpânului“ 1). 

Incă un juvaer! Prea multe juvaeruri! Cartea d-lui R. 
Rosetti nu mai este un magazin de istorie, ci un magazin 
de juvaericale! Ar putea mirobolantul autor să-mi dea mă- 
car un exemplu de vre-un privilegiu acordat de Domn vre 
unui boer cu scutire de dări ca să-şi complecteze numărul 
lucrătorilor ce-i lipseau din sat! Mi-ar face un mare servi- 
ciu, fiindcă eu nu cunosc nici unul. 

Acuma ia ascultați argumentarea naivă a autorului în 
chestia celor reproduse mai sus. D. R. Rosetti, cu foarte 
mare sfială afirmă, că în mintea colonilor aduşi de boeri, 
"trebuia să se nască ideea că boerul are mai multe drepturi 
şi mai vechi asupra moşiei decât ei însuşi! Cum, autorul 
are încă îndoială ? Mare naivitate ! Inchipuiţi-vă Ruşi, Un- 
guri, Sârbi, Leşi, etc., veniţi din toată lumea, aşezându-se 
pe un loc a boerului X. D. R. Rosetti are îndoială dacă acei 
venetici, cred că stăpânul are mai multe drepturi asupra 
pământului, decât ei, veniţi de eri. Crede autorul că aceşti 
străini când veneau în slobozii, nu-şi dădeau seamă în- ce 


1) Pământul, sătenii şi stapânii, R. Rosetti, pag. 150. 

calitate veneau, adică în calitate de clăcaşi? Işi închipue 
autorul că aceia veneau ca să se facă proprietari pe pă- 
mânturile boerilor ? 

Şi faptul că aceşti oameni 'şi dădeau seamă de situaţia 
lor, de străini aşezaţi pe moşii străine, putea oare să in- 
fluenţeze şi să schimbe ideile ţăranilor vechi băştinaşi pro- 
prietari, încât să-i facă să înceapă a crede că şi ei sunt 
simpli şezători pe moşie întocmai ca şi veneticii şi că 
boerul are dreptul de proprietate şi asupra pământuri- 
lor lor? 

Argumentând astfel, d. R. Rosetti crede că prin vea- 
cul al 17-lea şi al 18-lea, Moldova era populată de sigur 
de vite, nu de oameni! 

lată cu ce argumente şi iată prin ce fapte d. R, Ro- 
setti caută să explice cunr vechea proprietate a ţăranilăr a 
fost perdută, cum boerii au pus stăpânire.pe moşii, trat- 
sformând pe aceia din proprietari în clăcaşi!!! PR 

Am sfârşit cu analiza şi critica cărței d-lui R. Rosetti. 
Justificat-am titlul ? Dovedit-am că Cartea, Pământ, 
sătenii şi stăpânii este o mistificare istorică? Eu cred 
că da. 

Şi dacă am întreprins această lucrare, nu e doar ca 
să răspund la criticile ce mi-adusese autorul prin Viafa Ro- 
mânească. Acele critici precum şi justificarea susţinerilor 
sale sunt absolut nefundate. Intro singură chestie d, R. Ro- 
setti are dreptate. In adevăr mă înşelasem când susţineam 
că averile mănăstireşti sunt în majoritate dăruite de Domni. 
D. R. Rosetti îmi dovedeşte contrarul. 

Şi aceasta 'mi-arată încă odată mai mult cât de uşor 
te rătăceşti când porneşti dela idei preconcepute. Nu ştiu 
cum se face, dar de mult aveam convingerea fără să o fi 
controlat vre-odată cu fapte, că averile mănăstireşti sunt 
cele mai multe dăruite de Domni, eram sigur de acest fapt 

fără a-l controla. Aşi fi pus mâna în foc; şi cu toate aceste 
faptul era neexact. 

Aceasta explică rătăcirea tuturor acelora care se iau 
după idei preconcepute. Şi dacă d. R. Rosetti a scris o 
carte ţesută de fantazie şi de enormităţi, este că a pur- 
ces dela o idee mare preconcepută, care asupra d-sale 
a avut atâta' influență, încât chiar când a cercetat ac- 
tele şi a studiat documentele, nu a fost în stare să-l des- 
amăgească. 


N 

